
Prefaţă 


Motto: Cine poate certifica gândul divin sau pe cel uman? 
“ Astronautul: Am fost în spațiu şi nu am văzut niciun 
Dumnezeu! 
Doctorul: Am efectuat multe operaţii pe creier şi nu am văzut 
niciun gând!” 


Universul pe care-l vedem noi oamenii s-a format 
natural sau a fost creat? 

Omul nu a răspuns obiectiv la această întrebare, dar 
este foarte aproape de a o face în mod ştiinţific. În centrul 
mondial al concentrării inteligenţei umane, apărută natural sau 
prin creația divină, dar şi cel al inteligenţei artificiale a 
calculatoarelor create de om, în nucleul nisipurilor de aur 
californiene, ia naştere în anii '90 un curent nou numit 
“inteligent design” sau “proiectul inteligent” al creaţiei. 

Omul, care a pornit pe drumul înţelegerii şi cunoaşterii 
mediului înconjurător încă din momentul apariției lui pe 
pământ în căutarea permanentă şi uneori disperată a hranei, 
adăpostului şi sănătăţii necesare unui trai din ce în ce mai bun, 
descoperă acum, studiind mai atent natura, că multe din 
realizările umane făcute cu trudă şi sacrificii sunt foarte 
asemănătoare cu cele existente natural, fără ca acestea să-l fi 
influenţat tot timpul în descoperirile sale. 

Cine este această natură ce a creat inteligent o lume 
plină de mistere funcţionale cu mult timp înaintea omului, pe 
care omul, ajuns acum pe o culme a inteligenţei lui, le 
descifrează şi le compară cu opera sa creativă? 

Un foarte bun exemplu, la care noi am avut acces 
informaţional datorită celui mai modern sistem de transmitere 
a informaţiilor creat de om, internetul (www.thetruth.uv.ro), 
este recenta “teorie a complexităţii ireductibile”, pornită de 
la asemănarea izbitoare a construcției naturale a motorului 
molecular al flagelului bacterian cu construcția artificială a 
motorului de barcă. 

Cercetătorul american Michael Behe, un foarte bun 
cunoscător al creativității artificiale a omului, descoperă 
întâmplător, prin analiza comparată a unui desen anatomic cu 
un desen de motor, detaliile unui întreg sistem de procesare a 
mişcării acestui flagel, compus invariabil din 40 de 
componente, capabil să se rotească cu 100000 de rotații pe 
minut şi să se oprească brusc într-un sfert de perioadă, pentru 

a-şi schimba sensul rotației. Pe baza acestei descoperiri, 
împreună cu colectivul său de lucru, emite teoria menţionată, 
evidențiind transmiterea genetică a informaţiei care poartă 
amprenta manufacturii şi designului inteligent al vieţii, pe baza 
unor proceduri secvențiale specifice fiecărui organism. 

Datorită acceptării pe scară largă a criteriilor de 
transmitere genetică a designului inteligent, lansate de Steven 
Mayer prin “teoria referirii la cea mai probabilă explicaţie a 
apariţiei universului”, rând pe rând vechile teorii 
evoluționiste, conform cărora selecția naturală se face numai 
pentru obținerea unui avantaj funcțional individual, fără a ține 
cont de reacţia inversă a mediului, încep să fie puse sub 
semnul întrebării privind relativitatea adeveririi lor indiferent 
de circumstanţe. 

Extrapolarea unor astfel de teorii cunoscute şi valabile 
animalelor şi omului primitiv la evoluția omului modern, din 
care menționăm selecția naturală bazată pe supraviețuirea 
animalului cel mai dotat fizic emisă de Charles Darwin, 
evoluţia chimică bazată pe hazardul reacţiilor chimice emisă 
de Alexander Oparin, predestinarea biochimică bazată pe 
proprietățile chimice de atracție a aminoacizilor emisă de Dean 
Kenyon, poartă amprenta subiectivității omului şi a relativității 
dată de nivelul lui de cunoaştere pe care o poseda la momentul 
emiterii acelor teorii şi sunt supuse observaţiilor ulterioare în 
vederea adeveririi şi certificării lor pe scară largă la om, 
indiferent de condiţiile noului nivel al cunoaşterii umane. 

Pe acest nivel al cunoaşterii ştiinţifice umane, noi vom 
aduce alte argumente informaţionale în sprijinul acestei teorii 
şi venim relansând teoria creştin ortodoxă a creaţiei ştiinţifice a 
lumii de către o inteligență superioară omului, existentă în 
spaţiu, posesoare a unei energii şi tehnologii necunoscute şi 
invizibile simţurilor umane recunoscute de ştiinţa actuală a 
omului, numită simplu de religie, Dumnezeu. Noi nu suntem 
oameni de ştiinţă ce fac parte din mari colective de cercetare şi 
nu ne temem că ne-am face de râs în rândul colegilor noştri 

relansând o teorie care vine din trecutul îndepărtat şi vag al 
moştenirii cuvântului uman. 

Noi suntem exponenţii unui mic grup de oameni care-şi 
fac datoria acolo unde singuri, şi poate ajutați divin, s-au 
aşezat. În plus noi nu am cheltuit bani cu cercetarea noastră 
informațională, ci am dozat în această lucrare, pe lângă 
prăfuita moştenire tradițională, pasiunea, cunoaşterea, truda 
noastră şi o parte din inventivitatea şi arta noastră sufletească. 

Asemeni cercetătorilor americani, europeni, asiatici, 
africani sau de oriunde din lume, concentrați în mari institute 
de cercetare a vieţii sau singuratici, şi noi analizăm creația 
umană şi o raportăm la o inteligenţă externă pe care o copiază, 
spunem noi, printr-o tehnologie încă necunoscută de 
transmitere a informaţiei văzută şi nevăzută. 

Abilitatea de a detecta informaţia logică dintr-o 
transmisiune electromagnetică, văzută sau nevăzută, conform 
unui tipar sau cod care să existe în mod obiectiv şi nu unuia pe 
care să-l impui tu prin cunoaşterea ta, a fost şi rămâne un 
deziderat al oricărui cercetător, inclusiv al cercetătorului 
singuratic de cursă lungă. 

În domeniul informaţiei nevăzută, această abilitate ţine 
de înţelegerea şi decodificarea fenomenelor duale şi reciproce 
cauză-efect a luminii, a electro-magnetismului şi a electrolizei, 
descoperite şi explicate de Newton, Coulomb şi Faraday. 

Noi încercăm să descifrăm tehnologia transmiterii 
cuvântului divin nevăzut. Gândul nostru, pe care-l exprimăm 
acum în cuvinte, este asemănător multor gânduri umane 
dispersate în câmpul electromagnetic universal, dar care nu au 
posibilitatea să se exprime asemeni nouă. 

Din acest motiv, cuvintele noastre, ca rezultat al 
accesului la un anume tip de informaţii existente, puteau fi 
foarte bine gândite sau exprimate şi de alți oameni înaintea 
noastră, fără a reprezenta un triumf al ştiinţei. Ele sunt pur şi 
simplu un rezultat normal al integralei cunoaşterii umane. 

Această tehnică de iterare nelimitată a informaţiilor, 
caracteristică omului de ştiinţă, combinată cu impulsul 
cercetării în vederea dezvelirii adevărului, au fost simbolizate 
de Eminescu atât artistic, în versurile lui, cât şi cu modestie şi 
obiectivitate în cercetările lui ce ne-au fost aduse la cunoştiință 
prin publicarea unei sinteze a caietelor lui (pg.223 -— 
Fragmentarium): “S-ar părea că ştiinţa, care caută înţelesul 
acestor forme, cearcă a întoarce oamenii de unde-au plecat, 
deşi pe o cale foarte lungă. Pe când omul fără s-o ştie 
înconjură într-un an Soarele, cât i-ar trebui ca să-l înconjure 
conştiu şi numai după voința sa pas cu pas? Viaţa desigur nu-i 
va ajunge. Astfel pentru problemele ştiinţei nu va ajunge viața 
omenirei ş-a Pământului, şi desigur cel din urmă om va sta tot 
înaintea ultimei probleme, fără să aibă răspunsul la ea.” 

Noi nutrim acelaşi sentiment de curiozitate umană, 
chiar dacă suntem modeşti în realizările de zi cu zi, observate 
din trasabilitatea trăirii noastre normale de teologi, cadre 
medicale, judecători, profesori, ingineri, studenți şi casnici 
dintr-o mică localitate de pe planeta Pământ. 

În micul nostru nucleu de cercetare multidisciplinară, 
aşa zis empirică, nu se află nicio somitate a cunoaşterii umane, 
certificată prin trasabilitatea sa, capabilă să confirme sau să 
infirme teoriile emise de noi. 

Dar oare există un om capabil să garanteze sută la sută 
că gândul semenului său, indiferent cine este acesta, exprimat 
sau nu prin cuvinte, se va adeveri sau nu? 

Unele teorii emise de om devin certitudini iar altele nu, 
prin adeverirea sau nu a observațiilor viitoare făcute pe baza 
principiilor conţinute în ele şi, în credinţa noastră, noi aşteptăm 
ca cele nevăzute acum de ochiul uman să se adeverească 
conform spuselor noastre. Relativitatea cuvintelor noastre este 
dată pe de o parte de comparatorul făcut de om, având ca 
referință cunoaşterea sau duhul omului, iar pe de altă parte de 
comparatorul universal, numit ştiinţific de Stephen Hawking 
cenzura cosmică, iar pentru certificare trebuie timp. 

Această relativitate este condiționată de om şi va fi 
eliminată dacă se va certifica ştiinţific descoperirea teoretică a 
noastră privind acest bio-laser, numit de noi bio-suflet. 

Noi nu credem că aceasta este o competiţie între om şi 
Dumnezeu, deoarece omul de ştiinţă îşi dă sufletul 
necondiționat pentru a găsi adevărul, dar poate deveni dacă 
omul nu crede că evaluarea finală a trasabilității evoluției 
umanității trebuie făcută de om pe pământ aşa cum o face 
Dumnezeu în cer şi va ceda sufletul său altei aspirații sau ispite 
umane. Chiar dacă omul a ajuns la cunoaşterea totală a 
materiei, punând duh de viaţă fiarelor anorganice, el nu va şti 
să dea viață veşnică materiei organice decât în momentul 
conformanţei gândului său cu gândul lui Dumnezeu şi noi 
suntem optimişti că o va face numai şi numai prin credinţa în 
capacitatea lui de a deveni asemeni LUI. Dumnezeu este mult 
prea înțelept pentru a se amesteca în treburile oamenilor 
tocmai acum când omul este aproape de cunoaşterea totală. 

Managementul uman, bazat pe cunoaşterea şi calitatea 
totală a vieţii, îi conferă acum omului dreptul de a cere şi de a 
prelua inteligent delegarea responsabilităţi divine pentru a 
face judecata dreaptă pe pământ. 

Omul trebuie să ceară cu înțelepciune (rațiune, simţire 
şi credinţă) înțelepciune de la Domnul şi o va primi pe măsura 
credinţei. 

Ce i-a spus Dumnezeu lui Adam la izgonirea din rai 
cunoaştem din vorbele lui Moise (Biblia, Facerea cap.3.11-13) 
şi nu ne este greu să ne imaginăm continuarea dialogului dintre 
Dumnezeu şi om la Judecata de Apoi, dacă acesta rămâne 
îndărătnic şi încăpățânat în cunoaşterea lui ştiinţifică: 

“- Dumnezeu: Cine ţi-a spus că eşti gol? Nu cumva ai 
mâncat din pomul din care ţi-am poruncit să nu mănânci? 

- Adam: Femeia care mi-ai dat-o să fie cu mine, aceea mi-a 
dat din pom şi am mâncat. 

- Dumnezeu către femeie: Pentru ce ai făcut aceasta? 

- Eva: Șarpele m-a amăgit şi eu am mâncat.” 

Un posibil dialog la Judecata de Apoi: 

“- Dumnezeu: Ce ai făcut omule, ai utilizat fructele 
cunoaşterii ca să creezi, dar prin creaţia ta ai distrus 
creația Mea, făcută cu atâta trudă! 

- Omul: Omul care a fost creat de Tine a produs cuvinte şi 
eu, ascultând de ele, le-am copiat şi am făcut aceasta. 

- Dumnezeu: Dar Cuvântul Meu nu l-ai auzit? 

- Omul: Cu siguranță am auzit ceva despre El, dar omul 
credincios doar a propovăduit şi am crezut că e nebun 
vorbind de împărăţia cerurilor, deoarece omul cunoscător 
lipsit de credință, prin marketingul modern, mi-a prezentat 
oferta lui ştiinţifică accesibilă imediat.” 


Pentru a evita o serie de erori de interpretare a 
cuvintelor pe care le veţi citi în această lucrare ne simţim 
obligați să precizăm următoarele sinonime între cuvintele 
tradiționale şi cuvintele moderne: tocmeala este negocierea, 
calea de urmat sau priceperea este tehnologia, prevederea este 
dozarea resurselor, propovăduirea este memoria trecutului, 
sensul vieții sau destinul este trasabilitatea, profeția este 
simularea unei strategii şi este condiționată prin “dacă şi 
numai dacă”, amăgirea sau ispita este marketingul, credința 
este conformanţa cu proiectul, binele este conformul, răul este 
neconformitatea, spovedania este recunoaşterea  greşelii, 
ispăşirea păcatelor este reacția inversă negativă, recompensa 
pentru faptele bune este reacția inversă pozitivă, măsura de 
remediere a unui produs sau serviciu făcut rău este acţiunea 
corectivă, voia domnului este decizia managerului, 
înţelepciunea este managementul cunoaşterii şi calității totale a 
vieții, Judecata de Apoi este testul de evaluare finală, creația 
vie adevărată este instruibilă, bioregenerabilă, biodegradabilă 
şi evolutivă prin autocorecție, cu alte cuvinte poate fi trainică. 

Dumnezeu să ne ajute să ne corectăm atitudinile şi să 
ne ierte greșelile noastre, ce sigur apar în cuvintele pe care le 
expunem în continuare! 

Vom încheia prefața cu frumoasele versuri ale lui 
Eminescu din “Înger şi Demon”, ce sugerează trasabilitatea 
familiilor nucleare, ce vor duce mai departe neamul omenesc, 
către două direcţii foarte precise, rai şi iad, pe urmele cărora 
noi ne vom îndrepta paşii informațional sau virtual, prin gând, 
dar şi fizic, aici pe pământ. 


“Ea un înger ce se roagă — El un demon ce visează; 
Ea o inimă de aur — El un suflet apostat; 

El în umbra lui fatală, stă-ndărătnic rezemat — 

La picioarele Madonei, tristă, sfântă, Ea veghează. 


Ce-ţi lipseşte să fii înger — aripi lungi şi constelate. 
Dar ce văd: pe-a umbrei tale umeri vii ce se întinde? 
Două umbre de aripe ce se mişcă tremurânde, 

Două aripe de umbră către ceruri ridicate. ” 


Evaluare parţială - Scurte puncte critice ale celor care 
au avut amabilitatea să ne acorde atenţie şi să ne răspundă. 

1. - Bună ziua, Mai întâi, îmi cer scuze pentru 
întârziere. M-am interesat la un coleg jurist şi mi-a spus că 
trebuie să vă adresaţi unei edituri care a publicat versuri de 
Eminescu. S-ar putea să vă spună că nu cer drepturi de autor, 
dar o editură poate deține aceste drepturi. Vă felicit pentru ceea 
ce faceți şi mă gândesc cât de bine ar fi să mai existe asemenea 
oameni. Pentru asta vă mulţumesc. Numai cele bune, E.S. 

2. - Vă mulţumesc, dar programul pentru congres este 
încheiat şi avem mari dificultăți de distribuire a timpului chiar 
şi pentru lucrările existente. In plus, lucrarea dv. nu pare a fi o 
lucrare de cercetare, ci mai mult nişte opinii personale, multe 
interesante, multe discutabile. În fine, mă opresc la ultima 
afirmaţie: "tehnologia comunicaţiei divinitate-om-natură" este 
chiar tema de cercetare în cadrul unuia din grupurile ..... 
Oricum, vă sugerez să propuneţi acest referat unuia din 
grupurile de care sunteți mai aproape geografic, de pildă 
Ploieşti şi să-l expuneţi. Dezbaterile s-ar putea să fie utile 
tuturor: şi ascultătorilor, şi dv. Cu bine, M.S. 

3.- Stimate domnule Alexandru Coşciug, Vă mulțumim 
pentru mesaj, dar Editura ... nu este interesată de publicarea 
volumului propus de dumneavoastră. Cu stimă, C.B. 

4. - Stimate domnule Alexandru Coşciug, Vă 
mulțumim pentru oferta de editare. Din păcate, cartea propusă 
nu se încadrează în structura catalogului editurii noastre. 
Numai bine, M.M., secretar de redacție 

5. - Stimate domnule Alexandru Coşciug, Vă 
mulțumim pentru mesaj, dar Editura ... nu poate publica 
volumul propus de dumneavoastră fără o certificare prealabilă 
din partea unei personalități cunoscute în domeniul abordat. Cu 
stimă, Secretariatul de redacție 

6. - Vă mulțumim că ne-aţi contactat. Propunerea 
dumneavoastră nu ne interesează. Cu stimă, I.C. - Redactor-şef 

7. - Dragă Sandu, Referitor la volumul "Scurtă istorie a 
creației omului - De la Adam la Judecata de Apoi" de 
Alexandru Boris şi George Valeriu, după părerea mea poate fi 
publicat şi desigur va fi apreciat în mod diferit de cititori, dar 
cred sincer că va stârni interes. Este scris într-un limbaj fluent, 
uşor de urmărit, stârneşte curiozitatea şi interesul pentru 
lectură şi nu cred să greşesc dacă afirm că această carte se va 
vinde. Te felicit pentru efortul depus şi îţi sugerez să scrii în 
continuare pe această temă. Fiind în apropierea sărbătorilor îți 

doresc ţie şi familiei un Crăciun fericit şi toate cele bune 
pentru noul an. La mulți ani! Pedi 

Concluzii 

Nu am trecut testul primei evaluări a cuvintelor noastre. 

Remarcile făcute de organizatorii de conferințe si de 
editori nu par a fi optimiste. 

Ce ar trebui să facem? 

“Trebuie să creez un sistem. Altfel voi fi înrobit de cel 
creat de alt om. ... Nicio pasăre nu are zbor prea înalt, dacă 
nu zboară cu aripi proprii.” - William Blake 

Simbolic, aceste cuvinte le-am transpus într-o schemă 
tehnică: 


FUNCTIE DE TRANSFER 
INTRARI - informaţie IESIRI 
- energie 
- suport 


n 
Sistemul unui proces de transformare 


Performanţa ideală a funcționării sistemului este 
realizată dacă informația colectată din sistem este identică cu 
cea stabilită în etalon, astfel încât acțiunea corectivă să fie 
nulă. Pe baza celor spuse până acum, putem trage concluzia că 
omul nu şi-a stabilit în mod ştiinţific etalonul, motiv pentru 
care îi este greu să stabilească scopul şi, prin consecinţă, 
funcția de transfer ideală pentru a-l îndeplini în conformitate 
cu planul managerial. 

Sistemul pe care-l propunem nu este al nostru, ci este, 
credem noi, o copie fidelă a sistemului utilizat de Dumnezeu în 
creație şi la evoluția creației Lui, şi extras din cuvintele lui 
Dumnezeu transmise omului în perioada de început a evoluţiei 
spirituale a omului. 

Oare Managerul Divin ne-a permis accesul la planul 
Lui şi ceea ce spunem noi poate fi adevărat? 

“Acestea vi le-am spus, ca să nu vă smintiți... ca Să vă 
aduceți aminte de ele când va veni ceasul lor.” — Biblia, loan, 
cap.14.29. “De acum nu vă mai zic slugi, că sluga nu ştie ce 
face stăpânul său, ci v-am numit pe voi prieteni, pentru că 
toate câte am auzit de la Tatăl Meu vi le-am făcut cunoscute.” 
— Biblia, loan, cap.15.15 

Câtă asemănare între aceste vorbe şi vorbele 
managerilor actuali, care nu mai sunt zbiri, ci colegi. 

Oare ei au ajuns singuri la acest comportament 
evanghelist? 

Încheiem prefața cu o scurtă informare privind 
necesitatea reeditării acestei cărți, chiar dacă prima ediţie nu a 
stârnit niciun interes pe piața de carte. Decizia reeditării ne 
aparţine şi a survenit ca urmare a informației primită de la 
Biblioteca Naţională, conform căreia prima ediţie lansată în 
martie 2008 la Târgul de carte Libris, Braşov, nu a fost 
înregistrată la această instituţie şi practic, oficial nu există în 
baza de date a umanităţii. 

Această nouă ediţie nu a fost modificată în structura şi 
în conţinutul ei, chiar dacă am fost tentaţi să o facem pe acest 
nivel al cunoaşterii noastre actuale, deoarece am dorit să 
păstrăm intacte informaţiile emise la acea vreme, care au 
reprezentat nivelul cunoaşterii noastre reale. 

Ne place să credem că prin compararea acestor 
informaţii cu cele ce vor urma în lucrările noastre ulterioare se 
va putea distinge atât nivelul evoluţiei cunoaşterii noastre cât şi 
menţinerea stabilă a traseului şi scopului propus inițial. 

Coloana infinitului - Constantin Brâncuşi 

1. Puterea cuvântului 


Motto: “La început era Cuvântul şi 
Cuvântul era la Dumnezeu şi Dumnezeu 
era Cuvântul.” — Biblia, loan, cap.l-l 

Într-o lume modernă, plină de informație văzută şi 
nevăzută, omul modern produce informații nonstop. 

Cuvântul sau informația vorbită, despre care se spune 
că a fost motorul creației, existând înaintea ei, umple acum 
lumea cunoscută nouă. Vrem sau nu vrem, aceste cuvinte 
create de om şi prezente pretudindeni sub diverse forme nu ne 
dau pace, ne zgândără şi ne mobilizează în a acţiona aşa cum 
credem noi sau cum cred şi vor alții. Accesul la informaţie nu 
mai este o problemă într-o lume protejată de organisme 
mondiale în care mijloacele moderne de informare nevăzută 
duc informaţia în orice colţişor al ei. 

Ce este sau cine este acest cuvânt care creează? 

Conform www.dexonline.ro, definiția expusă pe site: 
“cuvântul este unitatea de bază a vocabularului, care 
reprezintă asocierea unui sens sau a unui complex de sensuri; 
este un complex de gânduri sau idei exprimate prin vorbă.” 

Analizând această definiţie, care spune despre cuvânt 
că dă un sens sau o direcţie, cu cele mai epocale teorii 
elaborate de om pentru a explica universul, care spun că totul 
este relativ şi incert, ne punem următoarea întrebare: este 
cineva capabil să dea sau să fi dat un sens universului prin 
cuvântul său, astfel încât relativitatea şi incertitudinea să fie 
dependente de sensul conţinut în cuvântul lui? 

Sunt două mari curente sau opinii care s-au format de-a 
lungul timpului ca nişte asocieri de gânduri şi idei exprimate în 
cuvinte de om şi care vor să dea un sens trasabilității omului, 
definite pe site-ul www.dexonline.ro: 

= Creaționismul - concepţie teologică potrivit 
căreia sufletul fiecărui individ provine, prin creaţie 
nemijlocită, de la Dumnezeu, afirmându-se astfel că 
sufletul este un principiu deosebit de trup; 

= Evoluționismul - concepție filozofică 
potrivit căreia Universul, Pământul, ființele vii, societatea 
etc. trec printr-un proces istoric de evoluție (dezvoltare) şi 
sunt privite din punctul de vedere al acestei dezvoltări. 

Dar din definiția lor lipseşte ceva! 

Unde-i ştiinţa? Ea nu a găsit cuvintele potrivite prin 
care să dea un sens propriilor gânduri şi idei? 

Sigur că ştiinţa este prezentă, dar cele două mari teorii 
ştunţifice privind apariția, dezvoltarea şi evoluţia universului 
descoperite în secolul trecut, teoria relativităţii şi teoria 
mecanicii cuantice, nu ne dau niciun sens sau nicio siguranță 
privind evoluția. Ele dau nişte explicații obiective, bazate pe 
fapte, conform cărora totul este relativ şi incert. 

Dar ştiinţa omului nu s-a oprit la ele şi le-a cuplat cu 
voința omului prin teoria managementului cunoaşterii şi 
calităţii totale, pentru a le coordona şi a reduce relativitatea şi 
hazardul evoluţiei universale. Conform acestei noi teorii 
ştiinţifice, omul înțelept analizează şi decide variabilitatea 
elementelor din jurul său, poziţia şi viteza lor de deplasare, în 
funcţie de cunoaşterea şi de capacitatea socială de a efectua 
obiectiv anumite procese de transformare a materiei. În cadrul 
sistemului coordonat prin cunoaşterea sa, omul reduce 
relativitatea şi incertitudinea mersului înainte al procesului 
gândit şi realizat, pe baza managementului acestei cunoașteri. 

Acest fapt este asemănător acţiunii unui conducător 
auto care conduce vehicolul cu rațiune, simțuri şi grijă pentru a 
preveni orice lucru neprevăzut şi neconform scopului stabilit, 
de a ajunge la destinație cu bine şi la timp. 

Dacă privim în urmă, traseul omului a fost plin de mari 
descoperiri ştiinţifice, de mari realizări obiective ce au 
determinat creşterea calității vieții omului, de mari 
neconformități ce au produs dezastre materiale şi de mari 
dezamăgiri ce au produs nemulțumiri sufleteşti. 

Pe baza informațiilor produse de om, cunoaştem cine 
sunt autorii lor, omul şi natura. 

Dar cine este responsabil de cele bune şi de cele rele 
dacă nouă ni se spune că în spatele acțiunii lor stau Domnul şi 
diavolul? Poate informaţia sau cuvântul să ne conducă la 
adevăratul responsabil? 

Orice element din univers este depozitarul unei 
informații. Orice viețuitoare se mişcă şi prin mişcarea ei în 
cadrul natural existent sau în cel artificial creat de om produce 
o nouă informație. Aceste informații sunt descoperite, 
descifrate şi analizate de om prin diverse tehnici pe care el le 
dezvoltă în paralel cu aceste descoperiri. Datorită complexității 
şi dimensiunii universului, de cele mai multe ori nu toată 
informaţia eveniment, traseul sau dâra rămasă în urma 
traseului tuturor vieților, este urmărită sau descoperită de om. 

Obiectul de studiu al acestei cărți este omul şi noi 
observăm că omul selectează oamenii în funcţie de aportul 
vizibil pe care aceştia îl aduc evoluţiei umanităţii, în sensul 
dorit de obiectivitatea sau de subiectivitatea celor care fac 
selecţia, extrage această informaţie şi o prezintă semenului său 
sperând că aceasta îl va atrage şi-l va informa pe omul 
necunoscător, dând un sens vieții lui materiale şi spirituale în 
sensul cuvintelor selectate şi exprimate de om prin noile 
mijloace tehnologice. 

Întotdeauna, cel care transmite informaţia spune despre 
informaţia transmisă de el că are un scop nobil de dezvelire a 
unui adevăr prin care trezeşte în semenul său acel sentiment de 
curiozitate, pe baza căruia cel informat va căuta să-şi 
îmbunătățească propria trasabilitate sau calitate a vieţii. În 
momentul atingerii unei calităţi conforme aspirațiilor lui 
proprii sau indusă de semenul său, omul ar trebui să se 
oprească, dar atâta vreme cât trăieşte el elaborează noi strategii 
sau idealuri pe care speră că într-o anume perioadă de timp le 
va îndeplini şi nu se opreşte din drumul său decât atunci când 
nu mai poate, fiind stopat din diverse motive. Informarea lui 
continuă produce modificarea aspirațiilor lui şi-l determină să 
ajungă să distingă la un moment dat binele de rău şi să ia 
decizii proprii privind acţiunile lui viitoare pentru atingerea 
unor scopuri, pe care, conştient sau nu, şi le propune, care la 
rândul lor vor produce noi informaţii şi aşa mai departe. 

În conceptul tehnic orice proces de transformare este 
bazat pe informaţie şi generează informație pe baza căreia 
poate fi corectat prin reacție inversă. Această reacție inversă 
este primordială în evoluția fără sincope sau stabilitatea unui 
sistem, pus în mişcare de ceva văzut sau nevăzut în cadrul unei 
evoluţii de lungă durată, şi poate fi pozitivă sau negativă. 

Armonizarea undei directe cu unda reflectată este un 
procedeu ştiinţific de reglare prin care se realizează stabilitatea 
sistemului, şi se poate face automat sau manual. 

În cazul sistemelor sociale, reacţia inversă este numită 
atitudine şi este acțiunea omului față de deciziile stabilite de 
managementul sistemului pentru evoluţia viitoare a sistemului, 
în funcție de influenţa pe care acesta o simte pentru propria lui 
evoluţie. 

În termeni simpli, atitudinea este opusul deciziei, este 
reacţia inversă produsă într-un sistem faţă de fluxul normal al 
funcţiei de transfer a sistemului, este cuvântul slugii față de 
cuvântul stăpânului. 

Această atitudine poate fi exprimată prin cuvânt sau 
prin faptă, într-un mod văzut, şi prin gând, într-un mod 
nevăzut. Acumularea informaţiilor nevăzute sau neluate în 
seamă, generate de reacția inversă a sistemului social, poate 
determina explozii umane necontrolate ce cauzează propagarea 
în sistem a unei altfel de informaţii decât cea dorită de 
conducători, care poate produce instabilitate generală, dacă 
depăşeşte un anume nivel critic. 

Acum informaţiile circulă rapid, deciziile sunt rapide, 
iar reacţiile inverse sunt asemeni. 

Adevărul despre unele intenţii sau evenimente locale şi 
restrânse nu mai poate fi ascuns pentru mult timp şi acest fapt 
este determinat de informație. Uneori conducătorii introduc în 
sistem, prin diverse căi aparent necunoscute, o reacție inversă 
controlată pentru a vedea sensul în care aceasta ar influența 
reacția inversă naturală, pentru a testa funcţia de transfer a 
sistemului la perturbații. 

Acest tip de reacție inversă, indusă voit sau nu de către 
conducătorul sistemului, este denumită contra-reacție sau 
contra-informație. 

În cadrul sistemelor sociale, oricât s-ar strădui omul să 
le stabilizeze, datorită existenței unui element individual care 
este nepenetrabil de către niciun sistem inventat de om, numit 
sufletul sau conştiinţa omului, informația acumulată în el poate 
atinge un nivel necesar şi suficient pentru amorsarea unor 
reacții sau atitudini pe care nimeni şi nimic nu le poate 
prevedea în mod ştiinţific. 

Nu este neapărat nevoie să fii un expert în teologie sau 
un om religios care cunoaşte sau nu şi recunoaşte sau nu 
cuvintele biblice despre puterea Cuvântului Domnului pentru 
a-ţi da seama că, prin cuvântul obiectiv al omului, omul şi 
natura se transformă. 

Deciziile şi atitudinile omului sunt motivate de acesta 
ca fiind determinate de ceea ce a văzut sau a auzit că a produs 
semenul său sau natura şi astfel el demarează diverse procese 
de transformare ale mediului înconjurător pentru a se adapta 
transformării sau informării vizibile, pentru a fi în ton sau 
armonic cu moda şi cu ritmul vremurilor. 

Pentru a fi în ton cu cele afirmate de noi mai sus şi 
pentru că aspirațiile noastre nu ne dau pace şi ne determină să 
luăm atitudine faţă de unele informaţii şi atitudini umane, pe 
care noi le considerăm neconforme scopului de creştere a cali- 
tății vieţii omului, reacția noastră este paşnică şi se manifestă 
în latura informaţională prin patru metode moderne cunoscute: 

1. prospectarea pieţei informaționale şi informarea selectivă 
prin lecturi şi prin urmărirea sau ascultarea programelor 
mass-media adecvate unui scop stabilit de noi; 

2. participarea la diverse programe de pregătire, la 
comunicări, la simpozioane şi la întâlniri cu caracter de 
impact asupra acestui domeniu vast al calității vieţii omului, 
organizate de alte persoane sau instituţii şi la care noi avem 
acces; 

3. organizarea, împreună cu un mic grup de prieteni din ţară 
ŞI din străintate, a unui seminar internațional anual intitulat 
“Divinitatea, omul şi calitatea vieţii.” — prima manifestare 
a avut loc la Câmpulung Argeş în perioada 17-19 mai 2007, 
cu sprijinul Primăriei Municipiului Câmpulung şi al 
Liceului Dinicu Golescu Câmpulung; al doilea seminar este 
programat pentru perioada 5-7 iunie 2008, la Câmpulung 
Argeş; 

4. stabilirea unui plan de publicare a unei lucrări ştiințifico 
— literare - vizionare care va cuprinde o serie de studii şi 
eseuri privind căutarea ştiinţifică a adevărului suprem, 
numită “Dumnezeu, omul şi managementul creaţiei”, în 
cadrul căreia prezentăm primul nostru studiu intitulat 
“Scurtă istorie a creaţiei omului — De la Adam la Judecata 
de apoi”, ca prolog al acestei forme de manifestare a 
atitudinii noastre literare. 

Cunoaştem adevărata valoare a informației şi pentru a 
fi informaţi şi capabili să comunicăm inteligibil cu semenii 
noştri, noi ne informăm singuri, selectiv, alegând sursele de 
informare pe care le considerăm adecvate unui anume scop 
stabilit de noi. 

Dar fără să vrem, informaţiile care circulă nonstop şi 
din toate direcțiile ne lovesc permanent, “precum pietrele care 
cad din cer”, şi produc modificări ale comportamentului 
nostru prin reacţiile umane naturale mai mult sau mai puțin 
cunoscute, dorite sau aşteptate, dar şi nedorite sau neaşteptate. 
Astfel şi scopul nostru, oricât de precis şi stabil îl considerăm 
noi, este supus unei permanente corecții datorită 
“bombardamentului” cuvintelor semenilor noştri. 

Vom putea noi oare să ne menţinem poziția, direcția şi 
viteza de mers gândite şi aşteptate de noi şi de strămoşii noştri 
pentru a ajunge unde au ajuns şi ei? Suntem noi mulțumiți de 
realizările strămoşilor, de viteza şi de modul cum le-au 
realizat? Ştim noi unde s-au dus sufletele lor? 

Omul a determinat ştiinţific că informația produsă de 
om sau de natură şi transmisă acum pe căi văzute şi nevăzute 
în eter produce, cel puțin în omul informat sau intoxicat cu 
informaţie, o serie de procese chimice care generează toată 
gama comportamentelor umane. 

Omul de ştiinţă modern a concluzionat că această 
informaţie nu se pierde ci rămâne stocată undeva în interiorul 
sistemului analizat, fiind sau nefiind reflectată în interiorul lui 
de corpurile din interior. Sunt cercetări ştiinţifice şi încercări 
de a descifra impactul informaţiei produse de om asupra 
animalelor, plantelor şi a materiei vii în general. Există 
persoane care fără nici un utilaj transformă sau mişcă mici 
obiecte materiale fără viață prin puterea gândului. 

De-a lungul timpului omul a produs informaţii reale 
sau evenimente, prin transformarea vizibilă a materiei, pe care 
omul le poate analiza şi poate trage concluzii obiective bazate 
pe nivelul său de cunoaştere subiectiv, şi informaţii virtuale 
sau cuvinte şi gânduri, a căror influență o vede în timp prin 
reacția inversă a acțiunii omului şi a naturii. 

Pe scurt, cuvântul asigură măsura subiectivă a 
gândului, fapta determină obiectivitatea creației şi 
responsabilitatea creatorului, iar calitatea reacției inverse dă 
măsura adeveririi conformanței sau concordanței gândurilor, 
cuvintelor şi faptelor individuale cu gândurile, cuvintele şi 
faptele sociale. Acum, nicio acțiune a omului nu mai pare 
obiectivă, deoarece există permanent cineva subiectiv care o 
contestă şi ia atitudine. Nimic nu mai pare imposibil de realizat 
şi nimic nu mai pare de necontestat! 

Ce-i va rezerva în viitor omului toată această 
informație produsă de umanitate, care străbate universul şi care 
induce procese de transformare din cele mai neaşteptate, fără 
să vrem sau fără să le putem anticipa şi controla? Este oare 
inducția puterea adevărată a cuvântului şi omul nu va şti 
niciodată dacă acțiunea lui este dirijată de propriul raționament 
sau de un gând indus din afară? 

Ceea ce ştim şi simțim noi, cu siguranța dată de 
managerul speculant al ştiinţei omului, este că omul înţelept, 
cunoscător, simţitor, cuvincios şi cu voință dirijată în sensul 
vieţii libere, este un liber arbitru care poate şi trebuie să decidă 
singur, în intimitatea lui, dacă urmează sau nu un gând propriu 
sau un gând ascuns în spatele unui cuvânt rostit de altcineva, în 
care crede sau nu, şi dacă acțiunea lui, bazată pe acest gând, 
este armonică cu simţurile, cu cunoaşterea şi cu credinţa lui. 


Teoria inducției cuvântului: transmiterea unei | 
| informaţii dorită de o fiinţă inteligentă către orice | 
' element viu din natură, inclusiv omul, pe principiul văzut | 
“sau nevăzut al tehnologiei laserului, cu scopul 
| transformării acelui element prin procese proprii | 
" materiale fizico-chimice, într-un mod dorit şi aşteptat de | 
"emitent a se produce, se poate face numai dacă | 
| elementele care comunică sunt dotate cu echipamente | 
` biologice specifice comunicaţiei fără fir şi dacă aceste 
| echipamente sunt în rezonanţă sau sunt de acord cu un | 
' anume tip de informaţie. Se pot transmite informaţii şi . 
„către elementele fără viaţă sau fără voinţă proprie, dar 
| transformarea acestora se va produce numai pe baza | 
| energiei emitentului. i 


Din punctul de vedere tehnic al transmiterii electronice 
a informaţiei, rezonanța este acordarea unui echipament pe o 
anume frecvență. În termeni simpli această acordare se face 
asemănător violonistului care-şi acordează instrumentul pentru 
a emite un anume tip de semnal sau asemănător omului 
modern care deschide radioul, televizorul, telefonul fără fir sau 
intră pe o anume locaţie sau program de internet la apariția 
unui semnal pe ecran care îl sensibilizează sau nu şi cu autorul 
căruia el este de acord să comunice sau nu. 

Pentru a completa tehnico-artistic informațiile noastre 
tehnice şi speculative, vom adăuga la fiecare capitol anumite 

viziuni artistice şi desene tehnice determinate de creativitatea 
omului, care simbolizează procesele de transformare 
reprezentative pe care le-am tratat în acele capitole. 

Vom încheia acest prim capitol cu viziunea artistică a 
lui Eminescu privind incertitudinea trasabilităţii omului sau 
“cărările necunoscute” ale destinelor lumilor trăite şi pierdute 
în haosul universal al incertitudinii vieții lumii materiale, 
prezentată în “Scrisoarea D: 


“La'nceput, pe când fiinţa nu era nici neființă, 

Pe când totul era lipsă de viaţă şi voinţă, 

Când nu se-ascundea nimica, deşi tot era ascuns... 

Când pătruns de sine însuşi odihnea cel nepătruns. 
„„„N-a fost lume pricepută şi nici minte s-o priceapă, 

„... Dar nici de văzut nu fuse şi nici ochi care s-o vază. 
Umbra celor nefăcute nu-ncepuse-a se desface. 

Și în sine împăcată stăpânea eterna pace... 

Dar deodat-un punct se mişcă...cel dintâi şi singur. lată-l 
Cum din chaos face mumă, iară el devine Tatăl... 
Punctu-acela de mişcare, mult mai slab ca boaba spumii, 
E stăpânul fără margini peste marginile lumii... 
De-atunci negura eternă se desface în fâşii, 

De atunci răsare lumea, lună, soare şi stihii.. 

De atunci şi până astăzi, colonii de lumi pierdute 

Vin din sure văi de chaos pe cărări necunoscute...” 


Ne întrebăm, cum a putut Eminescu să exprime atât de 
simplu şi de frumos un proces atât de complex cum este 
apariția şi evoluţia universului? A fost inspirat de Cuvântul 
Domnului sau de cuvântul omului? 

Nu ştim, dar ştim cu siguranță că toată opera lui este 
bazată pe cunoaşterea acumulată de el prin diverse metode şi 
tehnici foarte originale şi neconforme omului obişnuit şi pe 
care nimeni nu-şi propune să le urmeze, chiar dacă le cunoaşte 

şi cunoaşte şi rezultatul operei eminesciene, pe baza căreia 
acesta este considerat cel mai mare poet român. 

Noi spunem că el a fost şi un mare profet! 

Dar despre asta vom vorbi într-o lucrare viitoare. 

Analizând prin metodele moderne aceste versuri, 
publicate acum mai bine de o sută de ani, observăm precizia 
succesiunii informaţiilor prezentate de Eminescu. 

Această succesiune este asemeni unui “flow-chart” 
modern (diagramă de flux) care descrie fluent o creaţie umană! 
Delimitează punctul zero, începutul, apoi descrie procesul de 
transformare, autorii lui şi rezultatul la care s-a ajuns. 

Omul nu spune nimic despre tehnologia acestui amplu 
proces sau, mai bine zis, spune că este necunoscută, la fel ca şi 
direcţia de mers în întuneric sau trasabilitatea lumilor pierdute 
din cauza lipsei informaţiei. 

Fiind conştienţi de puterea cuvântului transmis prin 
microfonul duhului omului, noi ne propunem să analizăm 
tehnologia luminată care stă la baza proceselor de transformare 
prin care lumea a ajuns la nivelul calității vieţii de acum. 

Noi ne propunem să vedem cum este produs cuvântul 
omului şi de ce are el o aşa de mare influență asupra proceselor 
de transformare pe care le imaginează cel care stă în spatele 
cuvântului şi prin care materia şi spiritul se modifică într-un 
mod văzut sau nevăzut de cei care cred în acel cuvânt şi se 
conformează lui. Noi ne propunem să determinăm ştiinţific 
tehnologia inducției cuvântului individual în gândul social, 
care determină trasabilitatea omului, văzută în fapta socială sau 
în fapta individuală. Noi ne propunem să determinăm ştiinţific 
puterea cuvântului uman prin comparația făcută între 
realizările artificiale ale omului şi realizările naturale despre 
care se spune că au fost făcute prin Cuvântul lui Dumnezeu. 

Noi ne propunem să descifrăm cărările necunoscute ale 
lumilor pierdute. Noi ne propunem să apăsăm butonul 
cunoaşterii umane pentru a aprinde lumina în labirintul vieții şi 
a vedea de unde venim şi unde mergem. 

Prin lucrarea de față şi prin cele care vor urma vom 
transmite cuvântul nostru privind apariția şi evoluția omului şi 
a universului, utilizănd toate mijloacele moderne de 
transmitere a informaţiei, inclusiv clasicul microfon! 


Spermatozoid uman (după Boeing — Bertolini) 
1_microsomi şi fibrile; 2_dungă marginală; 3_centrosomul 
proximal; 4_centrosomul distal; 5_piesa intermediară; 6_inelul 
terminal; 7 — piesa principală a cozii; 8_filamentul spiral 
înfăşurat în jurul filamentului axial şi învelit de citoplasmă şi 
microsomi; 9_gâtul spermei; 10_capsula capului spermei; 
11_capul spermei cu acrosoma sau perforatorul 

2. Libertatea omului şi selecţia naturală 


Motto: “Joi 11 octombrie 2007 Parlamentarii Consiliului Europei au 
decis, cu 48 de voturi pentru şi 25 împotrivă, să ceară statelor membre să 
se opună ferm predării în şcoli a teoriei creaționiste ca disciplină 
ştiinţifică. Creaționismul neagă evoluţia speciilor prin selecția naturală şi 
nu poate fi pus pe picior de egalitate cu evoluționismul. Dacă nu suntem 
vigilenți, creaționismul poate deveni o amenințare pentru drepturile 
omului. Tinta primară a creaţioniştilor, în majoritatea lor creştini şi 
musulmani, este educația. Ei sunt decişi să-şi vadă încorporate ideile în 
curicula şcolară, căutând să le prezinte într-o manieră ştiinţifică. Dar 
acest fapt nu ar face decât să creeze o confuzie în mintea elevilor, care nu 
ar mai putea face distincția între credinţă şi ştiinţă. Teoria evoluționistă nu 
are nimic de a face cu revelația divină, ci este bazată pe fapte.” 

— extras de pe site-ul www.creationism.info.ro 


ȘTIINȚA 


Văzând aceste informaţii acum într-o libertate totală 
apărată de drepturile omului, noi românii, ca noi membrii ai 
Comunităţii Europene, dar care provenim din rândul unui 
popor creştin crunt încercat de restricțiile impuse de comunism 
accesului la informaţie şi practic vaccinaţi contra declaraţiilor 
oamenilor politici privind libertatea declarată şi limitele ei, ne 
punem întrebări privind utilitatea unei astfel de rezoluţii. 

Este această rezoluţie o decizie luată pentru libertatea 
omului sau pentru limitarea libertății lui? Selecţia naturală mai 
este o practică utilizată de omul modern în evoluţia lui, dacă el 
o pune în balanţa ştiinţifică alături de designul inteligent, cu 
care o compară? Divinitatea este o filozofie de viaţă sau este o 
realitate obiectivă demonstrabilă ştiinţific? 

Teoria creaționistă reprezintă o limitare a gândirii 
libere? Reprezintă religia creştină şi cea islamică o ameninţare 
pentru viitorul Europei şi al lumii? Există o opoziţie reală între 
credinţa în ştiinţa şi puterea omului de a crea şi credinţa în 
ştiinţa şi puterea divină de a crea? Există opoziţie între 
cuvântul omului şi Cuvântul Domnului? 

Raportorul luxemburghez Anne Brasseur a declarat: 
"Nu vrem să creem o falie între credință şi ştiinţă, ci să 
prevenim încercarea de a opune credinţa ştiinței.", încercând 
să dea obiectivitate acestei decizii. 

Ca oameni liberi, beneficiari ai unei libertăți raționale 
dobândită de strămoşii noştri cu multe sacrificii dar şi cu 
înțelepciune, pentru a aduce un punct de vedere obiectiv 
privind limitele raționale ale drepturilor omului, noi vom porni 
în analiza noastră de la filozofie, care este o disciplină 
ştiinţifică acceptată şi predată în şcoli, dar nu de la cea antică, 
ci de la aprecierea limitelor făcută recent de cel mai cunoscut 
filozof român contemporan, Gabriel Liiceanu, în cartea sa 
“Despre limită”: “Această carte despre limită este o apologie 
a vagului. Lucruri vagi, poate cele mai vagi, sunt omul, 
Dumnezeu, libertatea. Vagul este opusul precisului. Vagul este 
ceea ce rămâne după traversarea unui spațiu populat cu 

limite. Limita îl închide mai intâi pe om în spaţiul precisului. 
Problema este cum să parcurgem apoi treptele precisului 
pentru a ajunge la lucrurile vagi.” 

Comparând informațiile administrative şi practice 
votate de Parlamentul Europei, care impun limite cuvântului 
creat de om, cu cele filozofice, care în contextul actual nu mai 
pot produce un rău material ireversibil datorită multitudinii de 
opinii umane şi a reacției inverse prompte, noi credem că cele 
puse în practică prin decizia europeană vor genera limite 
educaţiei umane, urmate de repercursiuni ireversibile privind 
aspiraţia omului liber la cunoaşterea totală. 

În acest context al declaraţiilor privind drepturile omu- 
lui, noi ne punem întrebări privitor la limitele acestor drepturi. 

Este libertatea un lucru vag? De ce un lucru obiectiv, 
cum este considerat omul de către ştiinţa practică (pentru 
moment vom scoate din calcul sufletul care nu a fost 
deocamdată demonstrat ştiinţific), pune o limită concretă unui 
lucru nevăzut şi vag, cum pare Dumnezeu în ochii omului? 

Se teme oare obiectivul om material de existenţa reală a 
vagului Dumnezeu, de reacția necontrolată a omului condus de 
vagul suflet sau de acţiunea reală care va produce evenimente 
obiective neconforme prin omul irațional ce va avea acces la 
pomul cunoaşterii totale? 

Suntem europeni şi pentru că rezoluţia menţionată mai 
sus este o decizie luată de managerul nostru politic va trebui 
respectată. Nu poţi spera să fii un bun cetăţean sau să fi un bun 
manager, dacă nu eşti un bun subaltern şi nu respecţi cuvintele 
şefului tău ierarhic. Nu poţi spera să fii un bun creştin şi acest 
lucru reiese din analiza informaţiilor biblice, prin care se cere 
respectarea cuvântului stăpânului tău. Astfel de decizii au fost 
luate de-a lungul istoriei de toţii conducătorii, împărații, regii 
sau preşedinţii unor mici grupuri statale sau ai marilor imperii, 
pentru a îngrădi accesul omului la informație, cu scopul 
declarat de a nu periclita ordinea deja stabilită şi s-au bazat pe 

acest principiu al neinformării şi dezinformării, combinat cu 
respectul sau frica celui slab în faţa celui puternic. 

Atunci când religia era la putere, în Europa creştină se 
stabileau limite cunoaşterii umane, luându-se măsuri drastice 
împotriva oamenilor de ştiinţă (gnosticii) care aveau idei 
diavoleşti ce puteau periclita ordinea stabilită, despre care se 
spunea că a fost transmisă de însuşi Dumnezeu. Nici un pic de 
respect sau milă a celor puternici faţă de opinia celor slabi. 

A fost nevoie de evadarea unor oameni temerari din 
limitele cuştii europene, într-un loc separat natural de apă, şi 
naşterea liberă a credinţei în capacitatea de creaţie a omului 
prin ştiinţă, prin opoziţia văzută şi acceptată social în faţa 
sloganului “crede şi nu cerceta”. 

Era oare posibilă apariția, extinderea informaţiei 
darwiniste a creaţionismului într-o Europă dominată de religia 
creştină? De ce această teorie ştiinţifică, pe care se bazează 
rezoluţia europeană în cauză şi asupra căreia planează 
suspiciuni ştiinţifice în ceea ce priveşte adevărul ei suprem, a 
apărut şi s-a dezvoltat în Anglia dominată de un alt fel de 
creştinism, detaşat de cel catolic şi ortodox, care punea 
regalitatea la egalitate cu Dumnezeu? De ce ea a prins apoi 
aripi în noua Europă ştiinţifică care-l aşează democratic pe 
omul social în locul lui Dumnezeu, pentru a elimina regalitatea 
sau dictatura? 

Există contradicții  ireconciliabile între opiniile 
ştiinţifice şi cele ale marilor religii? 

Dar oare, în lipsa cunoaşterii totale, despre a cărei 
limită omul de ştiinţă recunoaşte că nu a fost atinsă, ordinea 
stabilită de omul obiectiv a fost vreodată sau este acum corectă 
sau corectibilă? Dacă este corectă, de ce nu este acceptată de 
toți oamenii şi există mari conflicte generate de ea? De ce 
oamenii se tem de oameni, dacă toți sunt liberi să facă ce vor? 
De ce în America libertății declarative totale, apărată ostentativ 
cu arme împotriva libertății totale, rata criminalității realizată 

cu arme este cea mai mare din lume? Ce reprezintă această 
vagă libertate a omului şi care este scopul ei? 

Sunt întrebări pe care, în vremurile de mult apuse, 
sclavii nu şi le puneau, dar şi le pune omul liber al zilelor 
noastre. Sclavul se temea doar de probabiltatea că o decizie 
aberantă a stăpânului său îi poate produce un rău material şi 
aspiraţia lui era să fie liber, pentru a nu se mai teme de nimic. 

Omul modern nu a limitat şi nu a eliminat teama prin 
libertate. Libertatea prost utilizată sau al cărei scop este de a 
atenta la libertatea semenului său generează incertitudine, iar 
omul stăpân, pentru a reduce incertitudinea, reduce libertatea 
prin decizii şi supracontrol. În urma unei decizii apare reacția 
sistemului care nu este întotdeauna conformă cu scopul şi 
aşteptările celui care a emis decizia. 

Au fost vremuri când informaţia religioasă a fost 
deformată de stăpâni pentru a îngrădi libertatea omului şi a 
stăpânii mulțimile, iar mulțimile ignorante sperau în venirea 
Creatorului suprem pentru a le creşte libertatea şi a le reduce 
suferințele. Acum sunt vremuri când progresul ştiinţific a 
generat creşterea calității vieţii omului prin cuvântul omului, 
dar ştiinţa nu a rezolvat problema incertitudinii evoluției 
omului individual, a sărăciei şi a suferințelor lui, iar libertatea 
individuală combinată cu incultura pot conduce la 
incertitudinea evoluției generale, deoarece ele sunt utilizate 
pentru un alt model de stăpânire, iar mulțimilor ignorante li se 
flutură sloganul libertăţii omului în utilizarea nelimitată a 
descoperirilor ştiinţifice, acuzându-l pe “necunoscutul Creator” 
ca fiind generatorul unor acţiuni teroriste, prin adepții Lui. 

În opinia noastră, nici omul religios, în adevăratul 
înţeles al cuvântului, şi nici omul de ştiinţă, informat şi stăpân 
pe cunoaşterea sa, nu sunt cei care îngrădesc libertatea omului. 
Pericolul vine de la cei care utilizează informaţiile religioase 
nedescifrate complet sau realizările obiective ale ştiinţei în cu 
totul alte scopuri decât cele pentru care au fost create inițial. 

Unul din cele mai puternice argumente în susținerea 
acestei afirmaţii este comportamentul a doi prieteni, oameni de 
ştiinţă celebri, Niels Bohr şi Werner Heisenberg, pe care cel 
mai crunt război cunoscut din istoria umanităţii i-a separat, 
deoarece făceau parte din tabere diferite, iar atitudinile şi 
acțiunile lor privind construirea bombei atomice au fost 
diferite contribuind diferit, datorită lipsei de comunicare 
adevărată, la decizia de scurtare a războiului şi de eliberare a 
unei mari părți din populația globului, dar şi cu consecinţe 
grave, pe care nu le-au prevăzut şi nici estimat şi ale căror 
repercursiuni se simt şi acum Şi se vor mai simți. 

Religiile sunt asemeni ştiinţei, deoarece au acelaşi 
scop, viața omului şi calitatea ei. Singura mare diferență dintre 
ele este evoluția; marile religii au împietrit la rutina repetării 
cunoştinţelor profetului, devenind dogme, iar nivelul 
cunoaşterii omului este ridicat aparent doar de revoluţia 
ştiinţifică. 

Doamne fereşte de împietrirea ştiinţei, prin practici, 
proceduri şi dogme, şi oprirea revoluției şi evoluției cunoaşterii 
umane, dar şi de intenţia de batjocorire a probelor religiilor! 

De ce s-ar teme omul cunoscător de “legendele, 
basmele, fanteziile şi miracolele” conținute în informaţiile 
religioase, când el este capabil prin ştiinţă să genereze, mai 
întâi virtual şi apoi practic, cele mai năstruşnice idei pe care şi 
le poate imagina el? 

Credinţa omului simplu, indiferent de religie, a rămas 
aceaşi în gând, cuvânt şi faptă şi nu a constituit şi nu va 
constitui niciodată un pericol vital dacă este cunoscută şi 
respectată întocmai. 

Psihologia, ca ştiinţă acceptată în educaţie, aduce 
argumente ştiinţifice că evoluţia socială a omului nu este 
determinată cu prioritate de informațiile obiective acumulate, 
ci de inspirația subiectivă a omului de a utiliza aceste 
informaţii. Omul de ştiinţă a demonstrat obiectiv că mişcarea 
incertă sau oscilația nearmonică poate fi controlată prin reacția 

inversă, ale cărei caracteristici trebuie să fie ponderate în 
funcţie de structura sistemului şi de caracteristicile acţiunii 
directe, şi a introdus în programa şcolară o nouă disciplină 
privind coordonarea activităţilor umane, numită managementul 
ştiinţific. Spre exemplu, dacă acțiunea directă este mare atunci 
ŞI reacția inversă este mare, generând oscilații mari pe care nu 
întotdeauna le poate suporta structura sistemului în cauză. 

Analiza dualității cauză-efect este acum o joacă de 
copii pentru omul de ştiinţă, dar limita ei se rezumă la nivelul 
obiectelor create de el, nu şi la nivelul vieții adevărate. 

Noi considerăm că, atâta vreme cât originea vieții nu 
este cunoscută în totalitate, nicio informaţie produsă de om nu 
trebuie ascunsă cunoaşterii omului, deoarece ea poate conţine 
o parte din adevărul pe care omul îl conştientizează treptat prin 
ştiinţă. Această considerație se bazează pe teoria sistemică a 
organismelor vii, conform căreia sistemele biologice sunt 
sisteme informaţionale instruibile şi comportamentul lor este 
dat de combinația ponderată a unui program genetic, cu 
programul influenţei mediului înconjurător şi cu programul de 
învăţare stabilit de cineva. Asemeni utilizării vaccinurilor în 
combaterea preventivă a epidemiilor, în procesul educațional 
este recomandat să se transmită controlat toate informațiile 
cunoscute pentru a fi sigur că sunt conforme unui program 
stabilit, altfel acestea pot fi ulterior recepționate deformat şi 
conduc cu siguranță la incertitudinea evoluției prin 
necunoaşterea reacției inverse. Să luăm un exemplu de îndemn 
biblic: “Până trăieşti şi este sufletul întru tine, nici unui trup 
nu te supune.” (Isus Sirah-cap.33-25). 

Este acesta un îndemn la nesupunere totală şi 
permanentă? 

Pentru unii da, pentru unii nu. Spre exemplu ascetul nu 
ține cont de limitele fiziologice ale corpului uman demonstrate 
ştiinţific şi impune propriului organism limite de neimaginat, 
gurmandul depăşeşte aceste limite dar în sens invers, beţivul 
depăşeşte uneori limita comei alcoolice, vitezomanul face o 

bravură din depăşirea limitelor vitezei legale, stabilită ştiinţific 
prin care omul poate controla rațional automobilul în condiţiile 
circulației rutiere publice, avarul se lasă ispitit de orice sursă 
de bani, zgârcitul îşi rezumă calitatea vieţii la cantitatea 
banilor, omul de ştiinţă cercetător nu ţine cont de limitele 
cunoaşterii actuale şi le sfidează, descoperind lucruri noi şi 
adăugând cuvinte noi şi obiective, şi aşa mai departe. 

dealurile de neatins, deşi sunt aparent utopice, țin 
spiritul uman viu devenind credinţe că cele nevăzute pot 
deveni văzute, contribuind atât la creşterea calității vieţii cât şi 
la distrugerea ei. Nu teoriile religioase sau ştiinţifice sunt 
periculoase, ci punerea lor în practică fără cunoaşterea totală şi 
autocontrol pot genera efecte de neimaginat. Limita dintre bine 
şi rău, dintre conform şi neconform, este o funcţie determinată 
de scopul stabilit, iar durerea produsă de efectul 
neconformității şi de forța dezamăgirii unei nerealizări, 
neprevăzută prin strategii şi generată de riscul deturnării 
scopului, este proporțională cu bucuria indusă de efectul 
binelui şi de forța aspirației spre mai bine, date de încadrarea 
în conformul rațional, dar depăşind-o uneori în intensitate. 

În această carte, numită “Scurtă istorie a creaţiei 
omului”, în care noi prezentăm apariția şi evoluţia omului aşa 
cum ne-o imaginăm, vom demonstra ştiinţific posibilitatea 
existenţei sufletului uman în afara trupului, cu care comunică 
on-line, fără fir, şi a conservării tuturor sufletelor umane cu 
toată informaţia trăirii obiective a omului stocată în ele, 
indiferent de locul pe care l-a ocupat omul în societate, 
existența obiectivă a unei influenţe informaționale nevăzută, 
prezentă în univers, în determinarea trasabilității omului, ca 
rezultat al comunicaţiei nevăzută dintre om, natură şi această 
energie şi informaţie universală, numită Dumnezeu. 

Noi vom demonstra ştiinţific tehnologia transformării 
informaţiilor nevăzute în lucruri văzute, faptul că acest proces 
de transformare se bazează pe tehologia de procesare a 
informaţiilor pe suporturi materiale dar şi imateriale şi vom 

prezenta o nouă teorie privind tehnologia creaţiei Universului, 
definind cu ajutorul ei scopul creației divine şi scopul omului. 

Noi vom aduce argumentele ştiinţifice pentru unele 
practici tradiționale sau religioase care conduc la revelații şi 
vom argumenta necesitatea enunţării unui nou slogan pentru 
omul de ştiinţă şi nu numai: “crede, cercetează şi corectează”. 

Noi credem că ştiinţa şi religiile, deşi diferă ca mod de 
abordare a informaţiilor, au aceeaşi sursă de informare şi 
rezultatul acestei inspiraţii ştiinţifice l-am definit ca o noţiune 
nouă, pe care am numit-o “credința în ştiinţa omului de a 
creea”. Noi considerăm ştiinţa ca o credinţă, ca o religie, ca o 
revelație informaţională on-line, care vine tot de la Managerul 
Creator, la fel cum au venit şi marile revelații ale oamenilor ce 
au generat marile religii existente în lume. Acest tip de 
revelație, ancorată în realitate, care prin inspirație rațională 
produce permanent ştiinţa omului, introdusă de noi în rândul 
marilor credinţe, o denumim “revelație științifică”. 

Ştiinţa evoluează practic pe baza experienţei şi 
aspirației umane spre adevăr şi va fi determinanta principală a 
scăderii gradului de incertitudine a evoluţiei umane prin 
cunoaşterea totală, din care face parte cunoaşterea corectă, 
analiza şi ponderarea informațiilor religioase. 

Noi vom demonstra ştiinţific că reacția inversă a 
naturii, din care face parte şi influenţa astrală asupra omului şi 
a naturii, este programată de Dumnezeu astfel încât să fie o 
funcție proporțională cu gândul uman social şi cu toate 
exprimările lui prin vorbă sau faptă. Noi vom demonstra 
ştiinţific că certitudinea şi incertitudinea privind trasabilitatea 
omului şi a naturii sunt funcții ce pot fi calculate ştiinţific, 
numai şi numai prin înțelegerea funcției de transfer a 
triunghiului viu al creației, Dumnezeu-om-natură. 

Noi vom depăşi prin gând limita tehnică actuală a 
transmisiei de date şi vom demonstra ştiinţific că informaţia 
poate fi transmisă pe frecvenţe superioare frecvenţei luminii. 

În sufletul nostru credem că gândul uman depăşeşte 
limita luminii vizibile şi îi acordăm în timpul vieții libertatea 
ştiinţifică pe care o merită în aspirația şi tendința lui către 
lumina divină. 

Revenind la limitele tratate de filozoful român Gabriel 
Liiceanu, noi am extins analiza lor asupra ființei supreme, 
existență care nu este percepută sau acceptată la fel de toată 
lumea, de toate religiile sau de toți oamenii de știință. 

În opinia noastră, acum Dumnezeu acționează limitat 
asupra creației Lui, îşi impune limite în intervenția Lui directă 
asupra omului. Nu mai acționează ca în timpul trăirii lui Moise 
sau a lui Hristos. Nu pentru că nu ar mai putea interveni, ci 
pentru că, în calitatea Sa de super-Manager al acestei creații, 
ştie că nu mai trebuie să intervină fizic şi consideră că nu mai 
este necesar. “Născând fii prin Evanghelie, vrea să nu aibă 
mereu doar nişte micuţi pe care să-i tot hrănească cu lapte”, 
observa acum 16 secole sfântul Augustin în Confesiuni, 
transpunând astfel o informație care vine de la aprecierile 
biblice ale sfântului apostol Pavel. 

Dumnezeu i-a lăsat omului întotdeauna libertatea de 
decizie şi i-a respectat-o atâta vreme cât nu a periclitat creația. 
El ştie că omul a ajuns foarte aproape de pomul cunoaşterii 
totale şi nu vrea să limiteze sub niciun fel libertatea gândului 
uman, libertatea imaginaţiei virtuale ce determină libertatea 
credinței omului, aflat pe un anume nivel al cunoaşterii, în 
informaţia obiectivă dar şi în cea nevăzută, libertatea alegerii 
surselor de informare, a luptei spirituale prin confruntare 
vizibilă de idei, a voinţei şi a satisfacției împlinirii trăirii şi a 
descoperirii, prin cercetare, a adevărului suprem. 

Degeaba îl aşteaptă omenirea, prin neimplicare, pe 
Hristos pentru a face dreptate. Sau poate nu este degeaba! 

Sigur El va interveni. Dar depinde de noi, oamenii, 
cum va fi intervenţia Lui şi ar fi bine să ne reamintim vorbele 
Lui: “Dacă vor tăcea aceştia, pietrele vor striga. — Luca, 
cap.19_40”. 

În opinia noastră, e bine că “aceştia” nu tac şi El va 
impune limite numai şi numai în latura materială a creației şi 
numai şi numai dacă este absolut necesar, aşa cum a făcut-o 
dintotdeauna pentru a corecta şi proteja creaţia Lui şi a noastră. 

Elementul rațional introdus de Dumnezeu în creaţie şi 
pentru creaţie, omul, acționează deocamdată destul de 
irațional, oscilând prea mult între punctele limită ale rațiunii: 
să-i acorde prioritate în creație hazardului şi atracției naturale, 
omului sau lui Dumnezeu? 

Viaţa produce informaţia eveniment precisă care lasă în 
urma ei eşantioanele precise ale trăirii fiecărui om, memorate 
în sufletul lui, chiar dacă omul social nu acordă importanţă 
fiecărui traseu uman şi nu-l include în memoria umanității. 

Totuşi, omul social include în bazele sale de date 
statistice comportamentul sau informația naturii şi a vieții 
sociale pentru a le urmări trasabilitatea. Din informaţiile 
religioase aflăm că şi Dumnezeu memorează trasabilitatea 
umană într-o bază de date, Cartea Vieţii, în care sunt 
menţionate alte eşantioane umane pe baza altor criterii decât 
cele stabilite de om pe pământ. La El separarea este foarte 
precisă, rai şi iad. Omul începe să separe conformul de 
neconform, dar criteriile lui de apreciere a calității vieţii sunt 
diferite de cele divine şi conțin foarte multe nuanțe de gri, pe 
lângă simplitatea şi precizia separării divine dintre bun şi rău. 

Vorbind în termenii tehnici ai procesării informaţiilor, 
vagul se poate obține prin amestecarea eşantioanelor 
informaţionale precise pe baza unui cod propriu, astfel încât 
integrala informaţională obținută pe baza acestui cod sau 
criteriu propriu nu poate fi înțeleasă decât de cel care cunoaşte 
modul de codificare. Această tehnologie de trecere de la precis 
la vag prin integrare codificată, este inversul eşantionării prin 
care vagul integral informațional se transformă în vectori 
precişi. Aceste procedee tehnologice informaţionale sunt 
utilizate în transmisiile de date secrete sau, mai nou, sunt 
utilizate în compoziţiile muzicale moderne, obţinute prin 

mixarea unor eşantioane de melodii, după nişte criterii proprii 
compozitorului. 

Vagul informaţional imaginar, obținut prin revelaţiile 
religioase şi memorat în sfintele tradiții ale religiilor umane, nu 
a fost decodificat ştiinţific şi astfel nu este înţeles obiectiv, 
determinând un infinit de interpretări şi de atitudini umane. 

Informaţiile religioase sunt considerate vagi datorită 
faptului că omul nu este capabil să extragă adevărul 
cuvântului divin conţinut în ele şi astfel devin informații 
nedecodificate sau secrete prin necunoaşterea lor. 

Extrapolând tehnologia procesării informaţiilor la 
procesarea materiei, precisul material se obţine prin 
combinarea unor eşantioane precise într-un ansamblu 
funcțional bazat pe relaţii precise ce conduc la un scop precis. 

În cadrul acestui ansamblu, fiecare părticică distinctă 
are un rol sau un rost, determinat de proiectant pe baza 
descompunerii scopului ansamblului. 

Spre exemplu, dacă un necunoscător deschide carcasa 
unui calculator sau face o disecţie pe un cadavru nu pricepe 
nimic din ordinea stabilită de creatorul acestor ansambluri. 

Chiar dacă aceste ansambluri sunt lucruri concrete şi 
sunt utilizate obiectiv, interiorul lor rămâne un lucru vag 
pentru un necunoscător. Dacă circuitele fizice care asigură 
funcționalitatea unor astfel de sisteme pot fi urmărite cu ochii 
şi descifrate, tehnologia modernă de comunicaţie fără fir (wire- 
less) a condus la modernizarea birourilor sau centrelor 
informatice prin eliminarea cablajului necesar intercomunicării 
diverselor echipamente, tip server central, calculator personal, 
imprimantă, telefon şi altele, introducându-l din nou în ceaţă 
pe necunoscător. În sistemele speciale s-a ajuns la autonomia 
energetică prin utilizarea energiei solare şi la desprinderea 
acestor echipamente de cablajul fizic care le asigura 
alimentarea cu energie clasică şi par a nu mai avea nicio relație 
cu universul. 

Astfel se petrece cu întreg universul, dar şi cu omul în 
interiorul şi în exteriorul lui, apropiat sau îndepărtat. 

Omul a evoluat de la necunoaşterea totală a naturii la 
ştiinţa descifrării ultimelelor componente materiale existente în 
univers, nemodificabile şi neinformabile. Singurul lucru pe 
care nu-l cunoaşte este cum să dea viață adevărată unor 
ansambluri pe care le poate obţine din combinarea infinită a 
acestor elemente. El a ajuns la pomul cunoaşterii prin trudă şi 
nonconformism, dar cu sacrificii şi neconformități produse pe 
baza cunoaşterii sale limitate, şi va ajunge la pomul vieţii 
numai prin credinţa adevărată. 

Dacă omul nu va fi în stare să îndeplinească fizic 
“Judecata de Apoi” pe pământ, cu precizie ştiinţifică, în lupta 
sa dintre bine şi rău, Creatorul are şi alte soluţii stabilite 
virtual, pe care noi nu le cunoaştem decât indirect din vorbele 
vagi ale celor ce au avut revelații, şi noi credem că aceste 
soluţii sunt de corecție, nu de distrugere a creației, deoarece 
omul a fost informat despre ele prin profeți. 

Noi credem că şi Dumnezeu şi diavolul doresc viaţa, 
dar o apreciază diferit: Dumnezeu a creat-o şi o iubeşte 
acordându-i omului libertate spirituală totală, pentru a-şi atinge 
scopul creaţiei, asumându-şi riscurile de deviere a omului în 
cazul neconformismului, iar diavolul doreşte să o folosească în 
interes personal îngrădindu-i libertatea spirituală, care conduce 
automat la limitele materiale date de minimul necesităților 
vitale. Omul este şi va fi liber să judece şi să decidă ce cale va 
alege: selecția naturală bazată pe instincte şi pe forţa rezistenţei 
şi atracției fizice sau selecția ştiinţifică bazată pe rațiune şi pe 
forța  conformanţei spirituale prin care-şi coordonează 
instinctele cu universul. 

Aşa cum orice previziune umană este o imagine 
virtuală a unei trăiri posibile care se poate produce sau nu cu o 
anume rată a probabilității, fără a fi o certitudine, aşa va fi şi 
rezultatul acestei decizii a Parlamentului European ce impune 
limite concrete procesului de educaţie a omului. 


45 


În contextul actual al circulaţiei informaţiei produsă de 
om şi a dreptului liber la informare, limitele impuse educaţiei 
omului modern nu mai sunt nişte limite reale, dar acest lucru 
va dirija conştient educaţia omului către tipul dorit al 
informaţiilor pe care acesta le va accesa, limitându-i astfel 
libertatea spirituală la care are dreptul. 

În momentul în care va fi decepţionat de o anumită 
realitate obiectivă, care-i va afecta viața, şi va primi o 
informaţie religioasă sau de alt tip, aceasta îi va perturba mai 
profund trasabilitatea decât dacă a primit-o corect în momentul 
perioadei de învăţare. Procesul educaţional rațional este ca un 
vaccin, introducând viitorul om matur în enciclopedia 
cunoaşterii umane, şi presupune transmiterea ponderată a 
tuturor informațiilor cunoscute de om, cu speranţa că acesta îşi 
va îndrepta atenția către domeniul cel mai accesibil lui şi în 
care el va deveni un veritabil profesionist. 

În opinia noastră, selecția naturală, promovată ca teorie 
de Darwin, este o reacție a naturii, a omului şi a informației 
universale dată de nivelul cunoaşterii şi comportamentului 
uman. Această selecție a pornit de la limita animalică naturală 
a neputinței omului de a interveni conştient în cadrul natural, 
dar prin ştiinţă omul a ajuns să înțeleagă parţial evoluţia naturii 
şi să controleze reacţiile ei. Datorită nivelului cunoaşterii la 
care a ajuns omul acum, acesta nu mai acceptă selecția naturală 
cu toate neconformitățile ei, pe care încearcă să le corecteze 
ştiinţific prin înţelegerea fenomenului genetic al vieții. 

Stilul animalic al selecției naturale, prin care cel dotat 
natural îl poate agresa pe cel lipsit de apărare, nu mai este 
acceptat de omul cunoscător şi intervenţia lui pentru protejarea 
speciilor pe cale de dispariţie sau a omului cu handicapuri este 
o dovadă a reacției umane față de acest slogan utilizat ca 
argument pentru o decizie managerială. De fapt acest 
comportament uman al omului înțelept de luptă împotriva 
selecției naturale animalice este o aspirație spre cunoaşterea 

totală a naturii, dar şi o procedură divină, o cale, prin care 
Dumnezeu va realiza scopul creaţiei. 

Despre natură se spune biblic că toată i-a fost dată 
omului în grijă: “... ca să stăpânească ... tot pământul.” — 
(Facerea, cap.1_26.) 

Noi considerăm că Dumnezeu nu i-a impus nicio limită 
omului de a cunoaşte şi de a utiliza cele create. Singura limită 
temporară, pe care i-a impus-o Dumnezeu omului, a fost 
accesul la pomul cunoaşterii şi la pomul vieţii, informându-l că 
i se va permite accesul la momentul oportun, iar acum, când 
omul este aproape de a-l atinge prin cunoaşterea totală bazată 
pe adevărul suprem, omul îşi impune singur limite cunoaşterii! 

Depinde de voinţa proprie a fiecărui om dacă se va 
conforma real acestei decizii. Omul conştient, cunoscător şi 
simțitor trebuie să fie precis, într-o libertate precisă şi cu un 
adevăr precis. El trebuie să-şi impună singur limite trăirii 
materiale, faptelor şi acţiunilor lui, nu gândului ce se formează 
prin educaţie, altfel totul devine limitat. 

Omul poate şi trebuie să adauge inteligenţei raționale 
feed-back-ul simţurilor umane, simțul moral virtual atât de 
necesar trăirii materiale liber consimţite în condiţii de respect 
reciproc, numit tradițional bună cuviință, care este deasupra 
selecției naturale. 

În ciuda acestei limite impuse de om propriului gând 
privind existenţa şi asistența lui Dumnezeu, noi ne permitem, 
ca nişte oameni liberi în gând şi opinie, ce suntem, să ne 
manifestăm admirația față de măreția şi mărinimia deciziei 
Managerului Creator de a respecta decizia limitată a lui Adam, 
generată de ispită, de nerăbdare şi de necunoaştere, de a 
încălca limita divină impusă accestuia privitor la pomul 
cunoaşterii. Din cele două variante posibile alese de Dumnezeu 
pentru evoluţia ultimei sale creații, omul, făcut după chipul şi 
asemănarea Lui, acesta din urmă a ales-o pe cea mai grea: să 
acceseze singur pomul cunoaşterii, călăuzit doar de o lumină 
invizibilă, numită suflet sau conştiinţă. 

Nu acelaşi lucru putem spune despre om care, prin 
deciziile lui privind accesul omului la cunoaştere, pune limite 
cunoaşterii de teamă în ceva vag şi necunoscut încă. 

Datorită cunoaşterii totale, pe baza căreia a creat viaţa 
şi a elaborat strategiile evoluţiei ei, lui Dumnezeu nu i-a fost 
teamă de Adam că se va atinge de pomul cunoaşterii. Pe baza 
acestei cunoaşteri, El a ştiut de la început că varianta cea mai 
bună pentru om de a ajunge la înțelepciune este truda 
personală şi nu aşteptarea, chiar dacă această aşteptare se 
numeşte Dumnezeu. Prin cuvântul Evei, El i-a indus lui Adam 
decizia pe care de fapt o aştepta. Conştient de puterea 
cuvântului prin inducția oricărei idei noi unui om lipsit de 
cunoaştere, El a simulat şi a creat conjunctura prin care omul 
să ajungă singur la cunoaşterea totală! 

Oare Dumnezeu a acumulat cunoaşterea totală singur 
sau a fost ajutat? 

Este o întrebare la care doar Dumnezeu ştie răspunsul! 

Aşa cum Shakespeare a pus în Hamlet celebra 
întrebare, “A fi sau a nu fi?”, anticipând descoperirea 
principiului incertitudinii din mecanica cuantică, într-o 
libertate informaţională totală, declarată de către om, noi ne 
permitem să emitem următoarea ipoteză: 


Teoria evoluţiei omului: Omul a evoluat spiritual | 
de la incertitudinea sau probabilitatea egalității de | 
"şanse de a se afla într-o stare sau în alta, datorită 
| necunoaşterii, la determinismul existenței şi creației | 
' ştiinţifice prin înţelepciune. Prin această evoluţie el a 
| eliminat marea dilemă dintre  creaţionismul şi 
! evoluționismul material şi a ales să utilizeze în creația | 
"lui selecția ştiinţifică divină în locul selecției naturale, | 
| pentru a reduce la minim incertitudinea evoluţiei | 
| umanităţii. Omul a evoluat spiritual de la nivelul unei | 
-inocente creaturi la nivelul unui creator înţelept. | 


Ce va fi omul viitorului dacă i se impun limite în 
educaţia spirituală? Va fi un om liber şi aspirant la cunoaşterea 
totală sau un robot căruia i se induce conformanţa cunoaşterii 
până la anumite limite stabilite de coordonator? Va fi un lucru 
precis şi limitat ce poate fi reprodus pe bandă în orice moment 
sau va fi o vietate puternic individualizată şi nelimitată de 
vaguitatea informaţiei viitoare, pe care el o poate produce, şi 
pe care nimeni şi nimic nu-l poate înlocui? Va fi un eşantion 
precis reprezentativ în integrala cunoaşterii totale sau va fi 
doar un material vag, neconcludent, de umplutură, care dispare 
în procesul ştiinţific al conservării informaţiilor despre viaţă? 
Va fi o conformitate sau o neconformitate cu sufletul îngrădit 
sau o conformitate sau neconformitate liberă? Va fi de acord 
omul de ştiinţă, conştient de valoarea cunoaşterii sale, cu 
sloganul managerial uman, nimeni nu este de neînlocuit? 

Conform sau neconform, privit din punctul de vedere al 
omului de ştiinţă, omul fizic oricum dispare după perioada 
obiectivă a trăirii şi se descompune în infimele particule din 
care a fost făcut el şi universul. În urma lui rămâne informaţia 
memorată de membrii familiei şi uneori de societate, dar şi 
peste aceasta se aşează praful uitării, acoperind-o cu ignoranţa 
şi mândria ştiinţei moderne, care caută ca viitorul să nu mai fie 
o simplă şi continuă prelungire a trecutului. 

Omul religios recunoaşte şi el descompunerea 
materială, dar aşteaptă, prin înviere, reîncarnarea trupului celui 
care a fost conform programului divin, poate cu dorința 
neexprimată de a se bucura de tot ce i-a lipsit în această viață 
materială. 

În opinia noastră învierea sufletului nu mai presupune 
necesitatea materiei sau reîncarnarea, ci capacitatea acestuia de 
a vedea totul altfel şi de a se integra într-un altfel de ansamblu 
ce are un alt scop, imaterial. 

Prin cunoaştere totul poate fi imaginat de către om! 

Viitorul poate lua cele mai trăznite forme imaginate sau 
neimaginate încă de om. 

Aparent totul depinde de om, de direcția dată de 
credinţa lui, de modul lui de a se educa şi de sentimentul lui 
propriu asupra vieţii. Extragerea traseului optim din această 
multitudine de direcţii gândite, rostite şi trăite de om, pentru a 
continua viața în condiții din ce în ce mai bune, este o 
problemă de management ştiinţific. 

Pe un om înţelept nimic nu-l mai miră şi nimic nu-l mai 
tulbură din drumul lui precis spre un adevăr precis. 

Tehnologia  teleportării informației în spaţiu şi 
reconstruirea în altă parte a unui ansamblu funcțional identic 
cu cel transmis informaţional este acum realizabilă de către om 
pentru ansamblurile materiale fără viaţă, chiar dacă acest lucru 
nu se face bătând din palme. Să nu uităm că nici Dumnezeu nu 
a creat lumea în mod magic, bătând din palme. 

Totul este posibil privind reîncarnarea şi decizia ultimă 
privind reconstituirea fizică a ansamblurilor ce au trăit este a 
Creatorului şi noi suntem optimişti că omul de ştiinţă, călăuzit 
divin de o lumină nevăzută, va descifra canalele conductoare, 
traseele sau “cărările necunoscute” ale vieţii, care dau putere 
cuvântului divin, dar şi celui uman, utilizând parola obținută 
prin credinţa adevărată. 

Vom încheia acest capitol cu punctul de vedere artistic 
al lui Eminescu, din poezia “Junii corupți”, privitor la sensul 
de mers al omului liber, dar necunoscător, în cadrul unei 
libertăți fără margini, dar lipsită de înţelepciune şi sens, în care 
timpul liber al omului modern a devenit o marfă profitabilă pe 
piața liberă a distracțiilor, această oportunitate a slăbiciunii 
umane fiind speculată la maxim prin cele mai moderne metode 
de marketing, din care unele ating diabolicul: 

“Să vă admir curajul în vinure vărsate, 
În sticle sfărâmate, hurii neruşinate 
Ce chiuie-n orgii? 
Vă văd lungiți pe patul juneții ce-aţi spurcat-o, 
Suflând din gură boala vieţii ce-ați urmat-o, 
Și arşi pân 'în rărunchi; 

Sau bestiilor care pe azi îl țin în fiară, 
Cum linguşiţi privirea cea stearpă şi amară, 
Cum cădeți în genunchi! 
Sculaţi-vă!... căci anii trecutului se-nşiră, 
În şiruri triumfale stindardul îl resfiră, 
Căci Roma a-nviat; 
Din nou prin glorii calcă pe fața înzeită, 
Cu faclele nestinse, puterea-i împietrită, 
Poporul împărat. 
Sculaţi-vă]... căci tromba de moarte purtătoare 
Cu glasul ei lugubru răcneşte la popoare 
Ca leul speriat; 
Tot ce respiră-i liber, a tuturor e lumea, 
Dreptatea, libertatea nu sunt numai un nume, 
Ci-aievea s-a serbat. 
Încingeți-vă spada la danţul cel de moarte, 
Aici vă poarte vântul, cum ştie să vă poarte 
A topăi în joc! 
Aci vă duceți valuri în mii batalioane, 
Cum în păduri aprinse, mânat de uragane, 
Diluviul de foc.” 

Treptele şi coloanele cunoaşterii se clădesc cu trudă, 
asemeni unui templu material, iar nivelele superioare sunt 
aşezate pe coloanele înțelepciunii, bine înfipte în baza 
construită pe un teren solid, atât genetic cât şi educațional. 


Pae aN A 

3. Cunoaştere, înțelepciune, conştiinţă 


Motto: “În noiembie 2006 Adunarea Parlamentară a 
Consiliului Europei a aprobat Programul de Cercetare FP7, ca pe 
un instrument pentru dezvoltarea cercetării ştiinţifice. Propunerea 
de înființare a Consiliului European de Cercetare, ca un nou 
instrument de dezvoltare a investigaţiilor dincolo de limita 
frontierelor cunoaşterii obiective, a fost apreciată de APCE care i-a 
garantat o autonomie reală. FP7 este proiectat pentru a creea din 
aria de cercetare europeană un lider mondial în cunoaşterea 
economică, a societăţii, a universului şi a securităţii. ” 

— extras de pe site-ul www.europarl.europa.eu 

Ce este cunoaşterea? 

Conform  www.dexonline.ro, definiția ei este: 
“Cunoaşterea este reflectarea în conştiinţă a realității 
independent de subiectul cunoscător, faptul de a poseda 
informații asupra unui subiect”. 

Am definit o noțiune printr-o altă noțiune, conștiința. 

Ce este conştiinţa? 

Conform aceleiaşi surse, “conștiința este cunoaşterea intuitivă 
sau reflexivă, sentimentul, pe care îl are omul despre propria 
existenţă şi despre lucrurile din jurul său, faptul de a-şi da 
seama şi de a înţelege existența sa şi a celor din jurul său”. 

Cele două noțiuni specifice doar omului, cunoaşterea şi 
conştiinţa, care-l diferențiază pe acesta de restul existenţelor 
din jurul său, sunt bazate pe observație, intuiție, reflexie, 
memorie, analiză, comparaţie, etc. şi se definesc una prin alta 
sau altfel spus se susțin una pe alta. Pe baza acestor două 
caracteristici omul poate să înregistreze, să analizeze, să 
producă real sau imaginar, să integreze şi să comunice 
informaţii sau date şi să ia decizii în funcţie de aceste 
informaţii. Omul încă nu a stabilit ştiinţific care noțiune o 
generează pe cealaltă, iar părerile sunt împărțite între a-i 
acorda prioritate uneia sau alteia. Aristotel a spus că “prin 
firea lor, oamenii aspiră la cunoaştere”, introducând astfel o 
nouă noțiune, firea umană, pe care o putem considera ca fiind 
asemănătoare conştiinţei. Acest punct de vedere este acceptat 
şi de unele religii, dar omul de ştiinţă consideră prioritară 
cunoaşterea în definirea conştiinţei. 

Nu vom intra în alte amănunte privind filozofia 
necesității şi suficienţei acestei autosusţineri, pe care o vom 
regăsi şi la alte noţiuni sau definiţii, şi vă propunem să le 
acceptăm aşa cum sunt ele definite pe acest nivel al cunoaşterii 
umane, definind prin ele sufletul, o noțiune foarte largă şi 
foarte vagă datorită infinității dimensiunii definiţiilor lui. 


Dar, ce este sufletul? 

Conform aceleiaşi surse, DEX, "sufletul este totalitatea 
proceselor afective, intelectuale şi voliționale ale omului". 

Pe baza cunoaşterii şi conştiinţei sau a rațiunii şi 
sufletului, omul constată că în jurul său există mişcare prin 
intermediul căreia totul se transformă, fie periodic şi oarecum 
aşteptat, fie spontan şi neaşteptat sau altfel zis, ceea ce astăzi 
arată într-un fel este posibil ca mâine să fie diferit, fără ca noi 
se ne putem opune acestor transformări. 

Cine produce această mişcare sau transformare a 
noastră şi a realității pe care o observăm zi de zi în jurul 
nostru? 

Vom încerca să răspundem la această întrebare pornind 
de la nivelul cunoaşterii ştiinţifice la care a ajuns omul astăzi. 

Conform principiului mecanicii cuantice, fiecare 
compus din natură este un ansamblu format din particule 
indivizibile, extraordinar de mici. El poate asimila sau poate 
pierde astfel de particule, se poate descompune sau poate fi 
descompus prin diverse procese de transformare în particulele 
din care a fost format şi care se vor integra sau nu în alte 
elemente. Aceste ultime particule sunt indivizibile şi conţin 
informaţii nemodificabile. Ele sunt practic neinformabile sau 
netransformabile şi se găsesc în natură într-o cantitate infinită, 
dar într-un număr foarte mic de tipuri, pe care omul de ştiinţă 
le-a identificat cu precizie, iar organizarea şi combinarea lor 
într-o multitudine de forme asigură întreaga diversitate şi 
complexitate a universului. 

În realitate această permanentă multitudine de procese 
de transformare nu sunt observabile cu ochiul liber, datorită 
dimensiunilor reduse ale acestor particule, dar efectele lor s-au 
putut şi se pot observa prin modificarea ansamblurilor din care 
fac parte, iar acum unele din ele pot fi urmărite cu mijloacele 
moderne de măsurare. Pe baza acestor observaţii şi măsurători, 
omul de ştiinţă a concluzionat că fiecare particulă din natură 
este definită printr-o undă, un traseu uniform sau nu, prin 
intermediul căreia acestei particule infinitezimale i se pot 

determina în timp locul sau poziția din spațiu pe care o are, 
precum Şi viteza cu care îşi schimbă această poziţie. 

Conform aceleiaşi teorii a mecanicii cuantice, doar 
aceste proprietăți ale trasabilității particulelor, poziţia şi viteza 
de deplasare, aduc informaţii noi despre particula indivizibilă, 
netransformabilă şi neinformabilă. 

Conform principiului incertitudinii, aceste elemente nu 
pot fi măsurate cu precizie datorită influenţei pe care o primesc 
particulele studiate de la mulțimea particulelor din jurul lor, 
care la rândul lor au evoluții nedefinite cu precizie. 

Există o serie de teorii parțiale, care şi-au dovedit 
valabilitatea pe baza observațiilor efectuate de oameni în timp 
şi pe baza cărora marea majoritate a acestor procese de 
transformare pot fi identificate şi a căror evoluție poate fi 
estimată cu aproximaţii bune, din care cele mai utilizate sunt 
două teorii fizice: teoria generală a relativităţii şi teoria 
mecanicii cuantice. Pe baza primei teorii putem aprecia 
fenomenele macro sau sociale, iar pe baza celei de a doua, 
fenomenele micro sau individuale, dar aceste aprecieri nu 
impun nicio limită evoluţiei acestor teorii şi cu atât mai puţin 
cunoaşterii umane. 

Analizând istoria descoperirilor ştiinţifice, observăm că 
toate teoriile ştiinţifice elaborate de om au un grad mai mare 
sau mai mic de incertitudine şi de relativitate în aprecierea 
tuturor proceselor de transformare. Cu alte cuvinte aceste teorii 
nu sunt valabile decât în anumite condiții specifice, fiind 
incerte şi relative în alte condiţii. În plus, din observaţiile 
omului se poate concluziona că aceste procese de transformare 
se produc doar acolo unde este mişcare, suflet sau mai precis 
viaţă, aceasta fiind cauza reală a incertitudinii, deoarece omul 
nu cunoaşte viaţa în totalitate şi nu o poate controla. 

În aceste condiţii am introdus o nouă definiţie: sufletul 
uman este o undă energetică suport sau purtătoare a 
conştiinţei umane, pe care se acumulează o mare cantitate de 
informaţie ce contribuie la înţelepciunea omului. 

Pentru a exemplifica pe înţelesul tuturor acest fenomen 
al incertitudinii, să analizăm interiorului unei locuinţe pe o 
perioadă determinată. Dacă este locuit, vom constata că există 
probabilitatea ca acesta să fie modificat de locatari şi, dacă nu 
este locuit, dispare această probabilitate sau incertitudine. 
Această incertitudine poate să dispară dacă locatarilor li se cere 
ca în perioada şederii lor în acea locuinţă să nu facă nicio 
modificare. Dar incertitudinea nu dispare complet, deoarece în 
timpul şederii poate apare uzura sau defectarea mobilierului 
care intră în componența interiorului locuinţei, ca urmare a 
folosirii lui de locatari. Dar din nou incertitudinea poate fi 
eliminată, dacă li se cere ca tot ceea ce se strică să fie înlocuit 
cu acelaşi tip de mobilier. Apare un nou grad de incertitudine 
dat de probabilitatea găsirii sau negăsirii pe piaţă a aceluiaşi 
model de obiect care trebuie înlocuit şi aşa mai departe. 

Ce este viața şi cine determină această mişcare şi 
această stare de incertitudine? 

Dacă privim procesele naturale periodice de reînviere 
primăvara a naturii aflată în aşteptare în timpul iernii, la 
nivelul micro al ultimelor particule, ne putem întreba: 

Cine reduce gradul de incertitudine a trasabilității 
particulelor care intră în compoziția organismelor vii, pe 
perioada sintezei şi existenţei acestor organisme? De ce aceste 
ultime componente infinitezimale ale naturii, după dezinte- 
grarea din timpul iernii, se reorganizează periodic şi invariabil 
în acelaşi tip de produs, spre exemplu în mere sau pere? 

Cine conduce aceste complicate uzine chimice naturale 
astfel încât particulele ultime ale naturii, care se găsesc libere 
sau integrate în alte componente, să-şi modifice traseul şi să-şi 
piardă incertitudinea unui traseu necunoscut şi odată intrate în 
acest proces de transformare poţi fi sigur că o mare parte din 
ele au un rost bine stabilit şi că îşi vor atinge ţinta? 

Pentru a rezolva această problemă de organizare a 
naturii, privitor la un element informaţional neprecizat de 
teoria mecanicii cuantice, rostul microparticulelor şi 

combinarea lor pentru atingerea unui scop precis, noi am 
introdus o teorie cunoscută din viața omului: teoria 
managementului cunoaşterii şi calității totale a informației. 

Introducerea printre metodele practice obiective bazate 
pe precizia matematică a omului de ştiinţă, “pentru care nu 
există scop” aşa cum spunea Einstein în “Cum văd eu Lumea”, 
a unei metode virtuale, aparent neştiințifică datorită 
incertitudinii metodelor utilizate de manageri şi care nu poate 
fi reprodusă pe bandă, este fundamentată de stabilirea şi 
atingerea unui scop precis, care determină eliminarea 
incertitudinii prin voință. Din observaţiile vieţii de zi cu zi a 
oamenilor se poate constata cu uşurinţă că evoluţia tuturor 
proceselor de transformare efectuate de om, chiar şi a celor 
efectuate automat de utilajele moderne super-performante 
pentru un scop precis, pe baza unor proceduri specifice 
cunoscute, cu o structură stabilă şi cu o tehnologie 
nemodificabilă, are un oarecare grad de incertitudine şi, pentru 
a ajunge la acelaşi rezultat anticipat sau cunoscut, omul trebuie 
uneori să intervină prin decizia sa în scopul corecției 
trasabilității unor elemente a căror incertitudine poate creşte 
din diverse motive, uneori nespecifice şi neaşteptate. 

Definit simplu, managementul este un ansamblu de 
decizii speculative umane luate pentru a determina readucerea 
unui sistem pe drumul prestabilit sau altfel spus pentru 
corectarea incertitudinii şi relativității apărută în trasabilitatea 
sistemului către scopul propus, în concordanță cu limitele 
impuse de un scop general cunoscut. 

Putem compara aceste acțiuni manageriale cu 
activitatea unui şofer care conduce un autovehicol pe un drum 
public şi care, chiar dacă respectă limitele legale, este uneori 
nevoit să evite o serie de blocaje şi capcane care pot apare pe 
traseu, fără voia şi cunoaşterea lui, astfel încât să-şi atingă 
scopul şi să ajungă la destinaţie în timpul programat. 

Acest tip de raționament privind necesitatea şi 
suficiența intervenţiei unei forţe exterioare pentru a readuce un 

proces de transformare pe făgaşul stabilit vine tradițional de la 
pildele lui Hristos cu stăpânul, a mai fost abordat de sfântul 
Toma de Aquino prin teoria guvernării lucrurilor şi probabil a 
fost tratat de mulți alți trăitori despre care noi nu deținem 
informaţii. 

Caracteristica managementului modern este rapiditatea 
deciziilor, dată de preştiința sau prevenirea producerii 
evenimentelor neconforme fără a ignora principiile ştiinţei ca 
în trecut, ci utilizând alte tehnici ştiinţifice, dintre care cea mai 
importantă este controlul trasabilităţii tuturor elementelor. 

Această idee modernă de conducere a proceselor de 
transformare prin controlul permanent vine din ştiinţa tradițio- 
nală a “metodei certitudinii şi artei de a inventa lucruri noi 
pentru a încheia disputele şi pentru a progresa în timp Scurt”, 
elaborată acum mai bine de trei secole de Gottfried Wilhelm 
Leibniz şi prezentată nouă în “Scrieri filozofice”. 

În cazul lipsei informaţiei totale colectată din sistem, pe 
lângă incertitudinea dată de viabilitatea deciziei manageriale, 
reacția sistemului la deciziile manageriale introduce o nouă 
incertitudine, care depinde de modul de procesare a 
informaţiilor manageriale de către receptorii din sistem. 

Extrapolând această teorie de la sistemele macro, unde 
managementul acțiunilor umane este condus personal sau 
global tot de om, la sistemele micro ale vieţii, putem 
concluziona că fiecare particulă infinitezimală, nemodificabilă 
sau netransformabilă, care face parte dintr-un ansamblu sau 
sistem viu, are o anumită funcție în sistem, un rol stabilit de 
managerul acelui sistem pe baza capacității şi structurii 
particulei comparativ cu funcţia şi structura ansamblului, un 
rost sau un rol specific necesar şi suficient atingerii scopului 
propus pentru ansamblu, prin completarea unui gol funcțional 
care determină reducerea incertitudinii trasabilității acelei 
particule şi contribuie sau nu la îndeplinirea scopului general 
stabilit sau la dirijarea sistemului către un alt scop. Cu alte 
cuvinte, nimic nu este acceptat în sistem dacă nu are un rol 

cunoscut şi acceptat de managerul organizator şi dacă nu se 
angajează că-şi va îndeplini acest rol în drumul sistemului spre 
atingerea scopului stabilit de manager. 

Prin această negociere şi acceptare reciprocă a 
criteriilor şi condițiilor de funcționare a ansamblului, necesare 
atingerii scopului propus, dintre managerul organizator şi 
elementul nou intrat în sistem, se obţine reducerea 
incertitudinii trasabilităţii. Negocierea transferării, către noul 
intrus, a unei părți din scopul general este o metodă de 
reducere a incertitudinii şi poate fi realizată prin stabilirea unui 
scop, prin cunoaşterea şi acceptarea lui de către cel care 
conduce procesul, dar şi de către toate componentele 
ansamblului, implicate în acel proces. 

Dacă teoretic, în procesele de cercetare ştiinţifică, 
această impunere totală de garantare a procentajului sută la 
sută trasabilitate cunoscută este cerută de rigoarea omului de 
ştiinţă, în practica managerială este aplicat un principiu 
matematic: pentru ca un proces de transformare să-şi atingă 
scopul sau altfel spus să nu prezinte niciun grad de 
incertitudine privind finalitatea, este necesar şi suficient ca un 
anume număr de subprocese să-şi atingă scopul. 

Putem exemplifica acest tip de gândire managerială cu 
procesul educaţional: pentru ca un copil să devină medic sau 
profesor, este necesar ca el să parcurgă anumite etape 
educaţionale şi este suficient ca el să acumuleze o anume 
cantitate de cunoştinţe care-i sunt testate periodic. 

În urma unui astfel de proces de învăţare, nivelele 
cunoaşterii absolvenţilor sunt diferite, deşi toate depăşesc un 
anume nivel sau prag critic de admitere. Procesul cunoaşterii 
nu se încheie după absolvire; va continua pe un alt nivel mult 
mai punctual, mai specific sau mai profesionist. 

Dar dacă această noţiune de manager poate fi 
identificată cu uşurinţă şi cu precizie la nivelul macro al 
sistemelor social-economice, această noţiune devine arbitrară 
la nivelul de analiză a vieţii celulare, deşi poate da şi dă un 

răspuns teoretic afirmativ întrebării de mai sus, prin rostul pe 
care-l are fiecare element viu şi pe care omul de ştiinţă începe 
să-l descopere. 

Vom da şi aici un exemplu banal din viaţa de zi cu zi a 
oamenilor, prin analiza activității unei echipe de lucrători care, 
în lipsa şefului de echipă sau a managerului şi a lipsei 
cunoaşterii scopului final al activităţii echipei, vor lucra până 
la limita cunoaşterii lor, după care vor sta sau vor lucra haotic 
şi fără prea multă tragere de inimă, chiar dacă luaţi individual 
sunt nişte buni meseriaşi sau profesionişti. 

Punctul nostru de vedere privind viaţa este în ton cu 
teoria creştin ortodoxă a creației lumii, conform căreia există 
un Creator unic sau un Manager organizator şi creator, dar noi 
vom aduce în plus o serie de argumente ştiinţifice nerelevate 
de umanitate până acum, în acest mod managerial pe care-l 
vom expune în continuare. 

În cadrul sistemelor sociale macro, organizarea în 
grupuri sau naţiuni este bazată pe informaţie, pe comunicarea 
acesteia într-un limbaj înţeles de membrii sistemului şi pe 
aşteptarea că acţiunile umane sunt conforme acestor informaţii 
comunicate. Intrarea în sistem a unor elemente noi sau ieşirea 
din sistem se face prin acceptarea sau nu a lor de către 
manager şi prin acceptarea sau nu a principiilor de organizare 
stabilite în sistem de către aceste elemente. 

Datorită principiului incertitudinii, în acele sisteme pot 
intra şi elemente neconforme, fie aleator, fie dirijat de alte 
sisteme sau fenomene adiacente. Conform acestor principii, în 
cadrul unor sisteme cu autoreglare, pentru a putea urmări 
trasabilitatea elementelor componente ale sistemului şi 
capacitatea lor de a-şi păstra funcția sau rolul stabilit inițial, 
aceste componente sunt dotate cu echipamente de comunicare 
prin care organul decizional central este periodic informat 
despre trasabilitatea acestor componente. 

Cu cât creşte cantitatea şi calitatea informaţiilor primite 
de la componentele ansamblului, cu atât se reduce 

incertitudinea trasabilității sistemului prin urmărirea 
permanentă a trasabilității componentelor lui. 

Legătura sau relațiile de funcționalitate ale elementelor 
vii raționale, participante la un proces de transformare efectuat 
de un sistem bine organizat şi care are un scop precis, este o 
funcție determinată de acest scop. 

Dacă precisul general determină cu certitudine precisul 
individual, atunci vagul sau incertitudinea dispar. 

Responsabilitatea pentru  conformanța scopului 
individual cu scopul general se transferă sau se deleagă de la 
manager către lucrător, care şi-a asumat-o şi a preluat-o liber. 

Ruperea acestei delegări de responsabilitate se face 
motivat de comun acord sau prin decizia individuală ce trebuie 
adusă la cunoştiinţă celeilalte părți. Nicio persoană înţeleptă nu 
va forţa pe altcineva să acționeze altfel decât îi dictează 
propriul suflet. Cel mult îl poate sfătui să nu renunţe la calea 
stabilită de comun acord. 

Pentru a-l identifica pe Managerul General, noi am 
pornit pe drumul vechi şi bătătorit al teoriei creaţiei, 
introducând teoria modernă a sistemelor de asigurare a calității 
proceselor de transformare, şi cu credința că-L vom găsi pe 
Managerul Creator printr-un altfel de extaz decât cele 
cunoscute şi practicate de umanitate prin tradițiile religioase. 

Inspirația, numită de noi extazul sau revelaţia ştiințifi- 
Că, este dată de cunoaşterea umană rațională existentă, combi- 
nată cu elaborarea multor strategii, cu compararea surselor 
informaţionale şi cu practicarea unor proceduri tradiționale şi 
religioase care să contribuie la descărcarea sistemului nervos 
de o serie de informaţii ispititoare, dar nefolositoare scopului 
propus. În drumul nostru spre cunoaşterea totală, pavat cu 
tradiție, ştiinţă, preştiinţă şi inspiraţie, am găsit în baza de date 
a umanității următoarea informație, care ne îndeamnă să-L 
căutăm pe Dumnezeu prin înțelepciune: “Căci de vreme ce 
întru înțelepciunea lui Dumnezeu lumea n-a cunoscut prin 
înțelepciune pe Dumnezeu, a binevoit Dumnezeu să 

mântuiască pe cei ce cred prin nebunia propovăduirii. Fiindcă 
şi iudeii cer semne, iar elinii caută înţelepciune. Însă noi 
propovăduim pe Hristos cel răstignit: pentru iudei sminteală, 
pentru neamuri nebunie. ” — Pavel, I Corintieni, cap.1, 21-23. 

Există vreo diferenţă între cunoaştere şi înțelepciune? 

De ce apostolul Pavel aminteşte aici de înțelepciunea 
lui Dumnezeu, dar şi de înțelepciunea lumii, pe care le 
diferențiază? 

Conform aceleiaşi surse informaţionale explicative, 
www.dex-online.ro, “înțelepciunea este capacitatea 
superioară de înțelegere şi de judecare a lucrurilor combinată 
cu acțiunea cumpătată, prudentă şi moderată, determinată de 
experienţă şi de spiritul de prevedere”. 

Noi credem că pentru a completa această definiție 
trebuie să o raportăm la cunoaşterea şi la scopul vieții omului, 
dar diferenţiind-o de acestea. În contextul actual al accesului şi 
al acumulării rapide a cunoaşterii, înțelepciunea nu mai este 
doar un atribut al experienței sau al maturizării, dar există 
totuşi diferenţe între cunoaşterea şi înțelepciunea omului şi una 
din marile diferenţe constă în modul în care acesta acumulează 
cunoaşterea şi scopul în care o utilizează. 

Noi credem că există diferenţe între înțelepciunea lui 
Dumnezeu şi înțelepciunea omului şi una din marile diferențe 
este asemănătoare diferențelor dintre cunoaşterea, comporta- 
mentul şi diplomația managerului care are un scop precis şi 
cunoaşterea şi comportamentul lucrătorului care nu cunoaşte 
acel scop, deşi amândoi participă la aceeaşi lucrare, dar de 
multe ori cu interese diferite. Noi credem că există diferenţe 
între creația divină vie şi creaţia umană şi una din marile 
diferenţe este dată de capacitatea de funcționare, regenerare şi 
reacţie a creaţiei divine fără intervenţie externă, capacitate dată 
de existența sufletului în creaţie şi în tot ce se naşte din ea, 
comparativ cu creația umană lipsită de suflet creator. 

În timpul procesului de analiză efectuat de managerul 
modern, acesta dă dovadă de înţelegere şi clemenţă faţă de 

acțiunile subalternilor lui sau de bunătate şi iubire divină față 
de oameni, cum sunt ele numite de credincioşi. Acţiunea sau 
decizia managerului dotat cu înţelepciune este punctuală şi 
corectă sau dreaptă, cum este ea numită de credincioşi. 

Deciziile manageriale sunt diferențiate între acțiunile 
corective destinate îndreptării unei neconformități din latura 
materială şi a uneia din latura informaţională produsă de om. 

Corectarea în latura materială se face de regulă 
înlocuind partea neconformă cu una conformă, dar corectarea 
în latura spirituală a omului se face prin reciclare sau training, 
dându-i acestuia posibilitatea să aibă acces la cunoaşterea 
adevărată pentru a nu mai produce neconformități şi această 
acțiune este numită grijă şi toleranță. Observăm astfel ce mult 
se aseamănă un manager modern, care pune suflet pentru 
creația omului, cu Dumnezeu sau cât de mult îşi doreşte omul 
modern să fie alături de un manager care-şi pune sufletul 
alături de lucrători şi conduce cu raţiunea, simţirea, voința, 
dreptatea şi respectul cuvenite oricărui suflet uman. 

Ne putem pune pe bună dreptate întrebările: 
- De ce Managerul divin nu i-a făcut cunoscut omului, direct şi 
precis, scopul creaţiei? 
- Erau strămoşii noştri capabili să-L înțeleagă fără cunoaştere? 

Noi credem că răspunsul constă în decizia divină de a-i 
acorda omului libertatea totală de a alege calea accesului la 
pomul cunoaşterii, combinată cu decizia strămoşilor noştri 
Adam şi Eva, dar mai ales a noastră, de a renunţa la încrederea 
în managerul Creator, datorită ispitei şi nerăbdării. 

Acest fapt se datorează şi deciziei divine de a negocia 
cu Adam, de a-l considera egalul Lui în luarea deciziilor şi de a 
respecta decizia umană a lui, chiar dacă nu a fost cea mai bună 
(vezi şi negocierile cu poporul Evreu, făcute de Dumnezeu 
prin intermediul lui Moise). 

Dar cine poate şti dacă decizia a fost bună sau rea? 

Poate a fost decizia cea bună, pe baza căreia omul va 
atinge cunoaşterea prin corectarea propriilor greşeli, fără a 

comenta la infinit deciziile divine sau a aştepta la infinit ca 
Dumnezeu să facă ceea ce el nu ştie. Acesta este liberul arbitru 
al acțiunii umane, dat de neîncrederea omului în Dumnezeu şi 
nu de neîncrederea lui Dumnezeu în om şi în creaţia Lui. Cu 
siguranță Dumnezeu a ştiut care va fi decizia primei perechi 
Adam şi Eva, având mare încredere în creaţia lui nemuritoare. 

Această încredere a lui Dumnezeu în om îşi va arăta 
roadele doar când ea va deveni reciprocă sau atunci când omul 
îl va iubi pe Dumnezeu cu toată suflarea lui, aşa cum spun 
credincioşii. Chiar dacă acest lucru se petrece numai cu o parte 
din oameni, numărul celor care vor reuşi să treacă pragul divin 
al raiului va atinge la un moment dat limita necesară şi 
suficientă amorsării înțelepciunii omului social şi îndeplinirii 
scopului divin al creaţiei. 

Am definit că pentru a deveni înțelept, este necesar ca 
omul să posede cunoaştere şi este suficient să o utilizeze 
ponderat, în funcție de necesităţi, pentru realizarea unui scop 
adevărat. Pentru a înţelege acest termen de ponderare, vă 
propunem să intrăm în amănuntele modului de acumulare a 
cunoaşterii. Vorbind la modul general, anumite părți ale averii 
spirituale, printre care şi cunoaşterea, se pot obține în principal 
prin patru metode, asemănător averii materiale: prin muncă, 
prin cumpărat, prin cerşit şi prin furat. Averea este ceva 
material, concret pe care oricine o poate vedea şi cu care se pot 
mândri cei care o posedă, uneori pe bună dreptate. În contextul 
actual, averea este reprezentată simbolic prin bani. Averea 
materială poate fi obţinută şi utilizată de orice prost şi, chiar 
dacă este utilizată prost sau în scopuri neconforme vieții, atâta 
vreme cât o posedă omul se poate detaşa ostentativ de restul 
lumii. Averea materială pe care o ai o poți transfera 
generațiilor următoare printr-o simplă semnătură la notariat. 
Averea materială poate dispare în câteva clipe printr-un simplu 
joc al sorții, printr-un crah economic, printr-o schimbare 
radicală de regim politic sau printr-un dezastru natural sau 
provocat de omul necunoscător sau rău intenționat. 

De când este lumea, averea materială a dat posibilitatea 
omului să dobândească aparent şi cunoaşterea. 

Dar cunoaşterea este diferită de materie, este ceva 
imaterial pe care nu-l vezi şi nu-l poţi sesiza la semenul tău 
decât dacă acesta comunică cu tine şi dacă tu ai capacitatea să-l 
înţelegi. În limbajul modern, cunoaşterea este reprezentată 
simbolic de informaţie şi această informaţie poate fi stocată pe 
un suport material palpabil, spre exemplu hârtia, disketa 
magnetică sau neuronii, sau pe unul imaterial, neaccesibil 
simțurilor umane cunoscute, spre exemplu undele electro- 
magnetice sau sufletul. Datorită posibilității stocării ei pe un 
suport material, cunoaşterea a devenit o marfă pe care o poţi 
cumpăra, cere sau fura de la cel care a dobândit-o prin muncă. 

Dar, spre deosebire de averea materială, după ce ai 
obținut cunoaşterea sau informaţia şi chiar dacă ai obţinut şi un 
titlu de profesionist cu care te poţi mândri, nu poți utiliza 
cunoaşterea decât dacă ai pricepere, iar priceperea este tot o 
latură a cunoaşterii pe care, de regulă, o posedă cel care şi-a 
dobândit cunoaşterea prin muncă sau prin stocarea 
informaţiilor în propriul sistem nervos şi în suflet. 

În limbajul modern, priceperea înseamnă tehnologie şi 
este capacitatea umană de a transforma ceva imaterial şi 
invizibil, de tipul informaţiei gândite stocată sau nestocată pe 
un suport material palpabil, în ceva material observabil. 

Nu vom intra aici în toate amănuntele acestor 
modalităţi de obţinere, stocare, comercializare şi utilizare a 
cunoaşterii, din care unele, deşi sunt practicate la nivel 
mondial, sunt mai puţin corecte din punct de vedere moral şi 
țin de moralitatea oamenilor care iau deciziile de a o dobândi. 

Aici vom puncta capacitatea omului de a administra 
cunoaşterea proprie existentă, determinată de informațiile 
stocate pe suporturi materiale, inclusiv pe cele proprii 
sistemului nervos uman, cu alt tip de informaţii stocate pe 
suporturi imateriale şi rezultate din recombinarea celor 

existente şi trecerea lor printr-un filtru propriu (sufletul uman) 
care determină deciziile de acţionare în timp real. 

În limbaj ştiinţific, această acţiune de gândire virtuală a 
omului, este numită cercetare virtuală sau procesare informații 
văzute şi nevăzute, iar luarea deciziilor înseamnă voinţă şi 
putere sau determinism pentru a respecta un anume tip de 
traseu în viață. 

Aceste acţiuni de procesare informaţii pot fi tipice, 
tradiționale, asemănătoare cu altele care au fost luate în trecut 
sau atipice, neconforme cunoaşterii existente. În prima situaţie 
rezultatul acestor acțiuni va fi cunoscut înainte de punerea în 
aplicare a deciziei, iar în cazul al doilea, va fi ceva neaşteptat 
şi necunoscut, ceva care va completa cunoaşterea viitoare, dar 
care va determina un anume grad de incertitudine până la 
cunoaşterea rezultatului acţiunii, dar şi a cunoaşterii reflexelor 
şi reacțiilor generate în cadrul sistemului de acel rezultat. 

Dacă vom analiza deciziile unui număr mare de 
oameni, luate pe baza aceloraşi tipuri de informaţii pe care ei 
le cunosc, vom constata că ele sunt mai mult sau mai puţin 
diferite şi conduc de regulă la acţiuni diferite cu rezultate 
diferite, care aduc un grad de incertitudine în evoluția globală a 
grupului analizat. 

Exemplificăm acest raționament cu concluzia trasă 
ştunţific de psihologi privind trasabilitatea absolvenţilor unor 
facultăți de prestigiu, conform căreia traseul vieţii determinat 
de cunoaştere este mai puţin dependent de cunoaşterea stocată 
în memorie, numită Inteligence Quality - IQ, şi este foarte 
dependent de o altfel de cunoaştere decât cea raţională, numită 
Emotional Quality - EQ, care vine din starea de spirit a omului 
şi aduce un mare grad de incertitudine trasabilităţii omului, 
deoarece conştiinţa sau spiritul uman pare practic 
neadministrabil de cineva din afară. 

Este oare necesară reducerea stării de incertitudine a 
trasabilității omului şi cine sau ce ar putea reduce această 
incertitudine? Acest fapt nu ar determina oare stagnarea 

cunoaşterii? Dacă omul va atinge cunoaşterea totală, ce se va 
întâmpla după ce o va avea? 

Va avea omul cunoscător capacitatea şi răbdarea divină 
de a aştepta ca toți oamenii simpli să se înțelepțească liberi 
într-o varietate infinită sau le va distruge sufletul impunându-le 
cu mândrie cunoaşterea sa limitată? 

Chiar dacă unele metode şi modele de dobândire a 
cunoaşterii vin tradițional de la Adam şi Eva, care au vrut să 
obțină cunoaşterea pur şi simplu fără muncă şi fără răbdare, 
datorită lipsei credinţei şi a ispitei, noi considerăm că aceste 
două atribute ale caracterului uman au fost şi sunt determinate 
în special de lipsa cunoaşterii şi, pentru a înlătura 
necunoaşterea care conduce omul nerăbdător către ispite şi 
necredinţă, noi vom vorbi de cunoaşterea obținută prin muncă, 
prin sudoarea şi sacrificiile multor generaţii, numită 
cunoaşterea ştiinţifică a tradiţiilor care au adus lumea la 
standardul de calitate a vieții de astăzi. Noi vom vorbi de 
revelaţia sau extazul ştiinţific care, spre deosebire de revelaţiile 
religioase sau de altă natură, prin care se pot obține informaţii 
eşantion privind interpretarea lor sau incertitudini privind 
adevărul suprem şi pe care nu le negăm, reprezintă adevărata 
cunoaştere punctuală, înțelepciunea despre care a pomenit 
apostolul Pavel şi prin care suntem datori şi responsabili față 
de Dumnezeu, managerul creator, dar şi față de strămoşii 
noştri, Adam şi Eva, ale căror păcate le vom ispăşi numai 
cunoscându-L “prin înțelepciune pe Dumnezeu”. 

Este adevărat că motorul cunoaşterii sau al ştiinţei este 
lipsa credinţei sau neconformanţa cu nivelul atins, dar omul de 
ştiinţă modern este impulsionat de lipsa credinţei în propria 
cunoaştere, prin observarea proastei analize şi gestionare a 
neconformităților produse de el pe baza cunoaşterii lui limitate 
şi nu neapărat de lipsa credinței într-o divinitate, pe care de 
cele mai multe ori o acceptă necondiționat. 


Limita asta nu-i dă pace şi-l ţine permanent activ! 

Pentru a completa înţelepciunea omului, noi vom 
adăuga acestui ansamblu IQ+EQ, definit de psihologi şi format 
din cunoaşterea rațională punctuală sau specifică dată de 
ştiinţă, combinată cu simţirea emoțională dată de perceperea 
individuală a vieţii, cunoaşterea prin revelații spirituale sau 
“nebunia” credinței (CQ = credince quality coefficient), ca o 
necesitate în reducerea gradului de incertitudine a trasabilității 
omului, în drumul său spre cunoaşterea totală. 

Noi credem că centrul energetic şi informaţional 
universal, numit Dumnezeu, emite spre noi permanent, prin 
Duhul Sfânt, energia şi înțelepciunea Sa necesare vieţii, într-un 
mod nevăzut şi necunoscut. Pentru a-şi atinge scopul propus şi 
pentru a ne arăta de ce este omul în stare prin cunoaşterea şi 
simţirea proprie combinată cu credința în El, Dumnezeu a 
coborât printre noi prin Fiul Său şi al omului, Iisus Hristos. 

Noi considerăm că revelația ştiinţifică nu este numai 
ştiinţă şi nu se obține numai prin educaţie, conştinciozitate, 
străduință, silință şi respect față de cunoaşterea obţinută prin 
truda semenului tău, ci şi prin recunoaşterea şi accesul la 
înţelepciunea divină. Acest mod nevăzut de obținere informaţii 
necesare şi utile vieții dintr-o sursă informațională universală 
divină, numită Sfântul Duh, printr-o altă tehnologie decât cea 
recunoscută ştiinţific, numită tradițional extazul religios sau 
credinţa, este în acest moment al civilizației umane copiat prin 
tehnologia ştiinţifică numită comunicaţii spațiale şi a devenit 
un mod de viață prin care omul modern se informează şi se 
educă având un acces din ce în ce mai nelimitat la informația 
dată de întreaga cunoaştere produsă de om, numită în Biblie, 
duhul omului. Prin această metodă ştiinţifică, omul individual 
copiază părți din duhul omului, iar această copiere este limitată 
doar de capacitatea, de cunoaşterea şi de acceptarea sa de către 
anumite baze de date, mai mult sau mai puţin secrete. 

Există oare asemănări reale între Duhul Sfânt şi duhul 
omului? Există asemănări în tehnologia de transmitere şi 

recepționare a cunoaşterii prin extazul sau revelaţia religioasă 
ŞI inspirația sau revelația ştiinţifică? 

Dumnezeu, în calitatea Sa de creator şi manager al 
creației, transmite permanent şi uniform o mare cantitate de 
informaţie către toată creația Sa. Această informație este 
nevăzută şi este recepţionată de toți în funcție de triunghiul 
propriu al deciziei, IQ-EQ-CQ, generând reacții şi atitudini 
diferite. Dintre aceştia, urmare a unor evenimente numite 
miracole, doar anumite persoane intră în comunicarea 
adevărată cu Dumnezeu şi recepționează părți din cunoaşterea 
Sa, mai mult sau mai puţin coerent în funcție de nivelul 
propriu al cunoaşterii ştiinţifice. 

Revelația ştiinţifică are în ea truda cercetării omului în 
latura materială, dar şi ceva imaterial, asemănător revelațiilor 
religioase, care nu se poate obţine decât adăugând cunoaşterii 
ştiinţifice o parte din practicile materiale şi imateriale ale 
revelaţiilor religioase. În cadrul acestui proces de transformare, 
numit revelaţie ştiinţifică sau inspirație, apare un click al 
cunoaşterii, numit tehnic impuls Dirac, generat de altceva 
decât de integrala cunoaşterii sau integrala simțirii, care prin 
propria decizie, stimulată de ceva nevăzut, îl duce pe cel ce 
traversează acest proces să vadă lucrurile într-un alt mod 
diferit de cele antecedente, ridicându-l spre un alt nivel al 
cunoaşterii, îl poziţionează pe o altă treaptă a înţelepciunii. 

Chiar dacă fizic omul este aparent netransformabil 
pentru perioade determinate şi este socotit simbolic o unitate, 
el este permanent transformabil informaţional de aceste nivele 
ale cunoaşterii, iar această transformare imaterială, aduce cu 
sine pe termen lung şi modificări ale traseului vieții, prin 
funcţiile pe care le ocupă în sistem. 

În plus, această trasabilitate are un grad de incertitudine 
dat de capacitatea funcțională a omului determinată de starea 
de sănătate fizică şi psihică. 

Cine modifică această funcție determinantă a capacită- 
tii omului de a utiliza cunoaşterea? 

Raţional, îndemnurile şi practicile religioase şi oculte, 
deşi nu sunt combătute, sunt ignorate sau ridiculizate de unii 
oameni, inclusiv de cei de ştiinţă. 

Ce-ţi pot aduce faptele bune? 

Aproape niciun câştig material, ba de cele mai multe 
ori îți provoacă pierderi materiale socotite în bani. 

Cu ce poate contribui răbdarea la realizările omului? 

În concepţia actuală, răbdarea înseamnă pierderea de 
oportunități şi limitarea conştientă a profitului. 

Ce-ţi poate aduce lipsa reclamei sau a laudei de sine? 

În conceptul marketingului, reclama este sufletul 
comerțului, iar lipsa acestui suflet informaţional conduce la 
diminuarea profitului material. 

Ce-ţi pot aduce restricțiile materiale? 

Aparent îți diminuează confortul, care-ţi determină 
standardul de calitate a vieţii moderne. 

Ce-ţi poate aduce modestia? 

Nerecunoaşterea imediată a valorii tale de către cei din 
Jur, cu care intri sau nu intri în contact, care atrage după sine 
pierderi financiare. 

Privitor la consumul restricționat al alimentelor, numit 
post, cu ce poate el contribui la cunoaştere? 

Cu excepţia unor rezultate pozitive asupra trupului, pe 
care le recunoaşte inclusiv ştiinţa, nimic nu este vizibil. 

Aceste practici nu-ți aduc nimic din valorile materiale 
recunoscute de marea majoritate a oamenilor şi pe baza cărora 
oamenii fac clasamente, producând astfel tot felul de vedete 
idoli în funcție de cele văzute material, chiar dacă aceşti idoli 
nu au tocmai o viaţă de invidiat şi de urmat, asemeni şi vieţii 
lui Eminescu. Nu vrem să caracterizăm viaţa artiştilor ca 
neconformă sau să facem aici apologia vieții sfinților sau 
profeților recunoscuţi de marile religii, care nu mai corespunde 
calităţii vieţii moderne, dar, la vremea lor, aceştia nu au avut 
acces la alte informații adevărate în afara celor divine şi 

acestea nu pot fi accesate şi obținute decât prin alte metode 
decât cele demonstrate ştiinţific până acum. 

Cu ce te poate ajuta descărcarea sufletului de aşa zisele 
păcate ale vieții prin destăinuire sau spovedanie? 

Aparent cu nimic practic, dar cei care aplică aceste 
metode tradiționale şi religioase simt pe pielea lor că se află 
într-o stare mai bună, pe care nu o pot explica. Se simt mai 
detaşaţi, mai lipsiți de griji şi mult mai bine fizic şi psihic. 
Dispare stresul individual provocat de nerealizarea unor 
scopuri stabilite prin intenția de copiere a vecinului sau a unei 
informații vizibile, dar fără argumente solide, care încarcă 
informațional sistemul nervos cu ispite de cele mai multe ori 
nerealizabile, care conduc omul către stres şi depresii prin 
dezorientarea axei nucleare a celulelor corpului uman. 

Aceste stări materiale şi imateriale inexplicabile sunt 
puse de teologi pe seama unei noțiuni imateriale, care nu are 
nici ea în acest moment o explicație ştiinţifică, conştiinţa, 
spiritul, sufletul sau firea umană, dar căreia omul de ştiinţă 
începe să-i acorde locul cuvenit, cel puţin prin incapacitatea lui 
de a o nega obiectiv. 

Am să vă redau un fapt simplu privitor la practicile 
religioase şi aparent fără semnificație, care, datorită 
necunoaşterii totale combinată cu imprudenţa celui care mi-a 
povestit, i-a adus acestuia prejudicii materiale, dar i-a 
îmbogățit cunoaşterea privind deciziile manageriale. 

Ca reprezentant în România al unei mari companii 
europene a fost invitat la o întâlnire de afaceri în afara 
granițelor, la care participa, în calitate de organizator, noul 
responsabil al acestei companii pentru Europa de Est. Într-o zi 
de vineri, în perioada postului Crăciunului, nu a mers 
dimineaţa la micul dejun, iar la prânz s-a retras fără vâlvă în 
cameră. Lipsa lui a fost remarcată de noul responsabil 
comercial, care, grijuliu, a întrebat pe cei prezenți unde este. 
Seara, la cina organizată într-un luxos restaurant, persoana în 
cauză a consumat doar salată şi fructe, fapt care 1-a atras din 

nou atenţia organizatorului şi l-a întrebat direct dacă se simte 
bine în cercul lor. Nevinovat, sincer şi imprudent în a declara o 
practică religioasă necertificată ştiinţific, i-a răspuns că se 
simte foarte bine şi că la această stare contribuie şi această 
practică a postului în ziua de vineri. Discuţia nu a mai 
continuat, dar ulterior a aflat că a fost caracterizat ca fiind un 
fanatic religios şi în prezent el şi mica lui companie au fost 
izolați de restul activităţilor companiei în Europa de Est şi de 
Vest. Nu a comentat mai mult şi a spus că nu-i poartă pică 
acelui manager, deoarece acel manager avea un scop comercial 
de îndeplinit pe baza căruia era recompensat material, scop pe 
care practicile religioase îl pot afecta prin combaterea ispitei 
sau prin îndemnul la cumpătare şi răbdare, deşi el îşi face 
treaba conştiincios în acelaşi mod ca înainte şi cu aceleaşi 
rezultate. Noi considerăm că acest comportament este datorat 
practicilor comerciale bazate pe specularea oportunităţilor 
apărute pe piaţă şi ignorării informațiilor reale tradiţionale şi 
religioase de către marea majoritate a oamenilor, inclusiv a 
celor de ştiinţă, a comercianților, a politicienilor sau chiar a 
reprezentanților religiilor. 

Ce a pierdut compania pe care o reprezintă în afara 
unui suflet tradițional ce poate fi înlocuit cu o rațiune 
ştunțifică? Cum poți să acuzi un om că a luat o decizie greşită, 
când el a acumulat cunoaşterea în şcolile europene pe baza 
unei pregătiri ştiinţifice riguroase? 

Pe baza pregătirii lui, acel om raţional nici nu putea 
concepe că sugestia deciziei i-a putut fi indusă de altceva 
necunoscut lui şi că cineva ar fi putut să prevadă ştiinţific 
rezoluţia lui, înainte ca el să o ia. Această ignoranță, care de 
cele mai multe ori se manifestă ca un dispreţ sau ca o 
agresiune nevăzută asupra religiilor şi a practicilor religioase şi 
oculte, a determinat umanitatea să-şi “taie craca de sub 
picioare”, consumând excesiv şi irațional resursele limitate ale 
planetei, fără a ţine cont de legile naturale sau divine ale 
capacității acesteia de regenerare şi de autoprotejare la 

agresiunile universului, pe care omul le descoperă acum prin 
ştiinţă, dar care i-au fost sugerate pe căi oculte de multă vreme. 

Autoreglajul sau  ponderarea este un fel de 
reciprocitate, este regulatorul perfect necesar reacției inverse 
de corectare în trepte sau pas cu pas în funcție de 
caracteristicile agresiunii neconformității apărute, iar răbdarea 
este timpul necesar ca reacția inversă să-şi îndeplinească 
funcția. Ponderarea şi răbdarea sunt asemănătoare dozării 
făcută de o gospodină în momentul pregătirii unui anume fel 
de mâncare şi aşteptarea perioadei de finalizare normală pentru 
a fi servită la calitatea cerută, declarată şi aşteptată. 

Un manager înţelept va face întotdeauna distincţie între 
cine, ce, cum, când, unde şi de ce s-a produs o neconformitate, 
iar acțiunea lui punctuală va fi ca acțiunea medicală a 
operațiilor executate cu instrumentele moderne de precizie, 
dotate cu laser. Pentru a exemplifica pe înţelesul tuturor, vom 
spune că un bun manager nu-l va întreba şi penaliza pe 
lucrătorul din secția de producţie pentru producerea unor 
neconformități în utilizarea globală a fluxurilor financiare ale 
intreprinderii sau în procesul de pregătire profesională 
periodică a personalului. Fiecare va fi analizat după nivelul 
cunoaşterii şi după responsabilitatea pe care şi-a asumat-o prin 
negocierea făcută la încheierea contractului. 

Aşa se va petrece şi cu analiza religiilor la Judecata de 
Apoi, în funcţie de respectarea propriilor revelații, ce au fost 
externalizate, asumate şi mediatizate. 

Revenind la înţelepciune, noi vom demonstra ştiinţific 
că singurul mod de a crea ceva durabil şi a cărui evoluţie pe 
termen lung este practic previzibilă sau fără incertitudine, ceva 
care să reziste în timp indiferent de acțiunea agresivă a 
mediului sau a oricăror alte agresiuni previzibile sau nu, este 
tehnologia bazată pe înţelepciune. În termeni populari, 
înţelepciunea este caracterizată de participarea totală a omului 
la o creaţie în care crede şi pentru care îşi dă sufletul ca să o 
vadă realizată în spiritul eticii muncii tradiționale. 

Noi definim înţelepciunea ca pe o sumă de atribute, 
dintre care pomenim tradiția, ştiinţa şi preştiința date de 
integrala cunoaşterii, răbdarea, modestia, echilibrul şi 
echidistanța date de controlul emoțiilor sau reacțiilor şi toate 
acestea combinate cu comunicarea adevărată cu managerul, 
credința în el, voința sau determinismul îndeplinirii sarcinilor 
asumate în spiritul respectului reciproc. 

Noi vom demonstra ştiinţific necesitatea negocierii 
ştiinţei cu religiile pentru a i se permite ştiinţei accesul 
controlat la toate informaţiile păstrate cu grijă de religii, ca o 
completare necesară şi suficientă a integralei cunoaşterii în 
realizarea scopului de dobândire a cunoaşterii totale sau a 
accesului la pomul cunoaşterii. 

Noi vom demonstra ştiinţific necesitatea luptei omului 
bun, simbolizat prin Fiul lui Dumnezeu, cu omul rău, 
simbolizat prin diavol, dar nu a luptei fizice ce atrage 
distrugeri materiale şi pierderi de vieţi omeneşti, ci a luptei 
virtuale dusă pe tărâmul informațiilor virtuale care suportă 
orice şi care în limbajul modern se numeşte negociere. 

Capacitatea de negociere sau tocmeala, cum este ea 
numită în pildele biblice, este o proprietate a înţelepciunii, prin 
care se acceptă că orice este posibil şi nimic nu trebuie neglijat 
sau ignorat fără a fi cunoscut şi fără a i se acorda o pondere în 
integrala cunoaşterii, este o caracteristică managerială şi un 
liant al atributelor înţelepciunii. 

Toate aceste calități şi practici, menționate sumar de 

definesc adevăratul manager al cunoaşterii şi calității 
totale care, cu ştiinţă, cu voinţă, cu pasiune, cu simţire, cu 
răbdare, cu bunătate, cu milă, cu dreptate, cu încredere şi 
respect reciproc armonizează şi conduce acele părți ale 
sistemului care acceptă liber să fie conduse către scopul 
stabilit, conform planului stabilit. El este gestionarul valorilor 
materiale, dar şi al celor spirituale, contribuind prin sufletul 
său la împlinirea sufletească a celor liber conduşi şi la 
creşterea calității vieţii lor conform nivelului trasat de 

standardele momentului, prin repartizarea ponderată a valorilor 
materiale produse. 

Celelalte părți, care se opun acestui traseu sau care 
încearcă să-l modifice în alte scopuri, crezând că nu pot fi 
văzute gândurile, cuvintele şi faptele lor ascunse, vor fi mai 
devreme sau mai târziu depistate în funcție de capacitățile 
manageriale şi de simulările imaginare de urmărire a 
trasabilităţii elementelor, corectate cu liberul lor accept, izolate 
sau eliminate din sistem ca neconforme. 

Această ultimă calitate umană, managerială şi divină se 
numeşte prevedere sau preştiință şi nu se obţine prin metode 
oculte, ci prin metode foarte precise de calcul statistic al 
informaţiilor evenimentelor anterioare bazate pe funcţia de 
transfer directă şi inversă care determină acțiunea şi reacția 
omului şi a naturii la informaţia recepționată. Pe baza acestor 
principii am emis teoria intercomunicării elementelor vii 


| Bazându-ne pe principiile organizatorice ale | 
' managementului ştiinţific modern şi pe atribuirea unei | 
| funcții de comunicare unui mic organ biologic existent în | 
' corpul uman, piesa intermediară a spermatozoidului, | 
căruia oamenii de ştiinţă nu i-au descoperit niciun rol 
! funcțional important, noi am concluzionat că omul poate | 
"comunica permanent şi adevărat cu un centru 
| informaţional universal. Acest mic organ biologic, numit | 
| de noi bio-laser sau bio-suflet, seamănă ca două picături | 
"de apă cu laserul cu rubin, al cărui principiu de . 
| funcționare este utilizat în comunicațiile spaţiale, iar noi | 
' am făcut o extensie şi o speculație în gândire atribuindu- | 
i o funcţie biologică de intercomunicație fără fir, prin 
! transformarea câmpului magnetic nevăzut în bio-curent | 
| electric măsurabil şi invers. 
i O astfel de teorie ipotetică privind tehnologia d 
transformare a informațiilor conținute în câmpul magnetic, 
existent în jurul unui om, în biocurenţi şi invers, am elaborat-o 
în urma unui proces ştiinţific complex de integrare a 


76 


informaţiilor care ne-au stat la dispoziţie, combinat cu 
derivatele sau eşantioanele informaționale elaborate de om, dar 
scoase în calea noastră de ceva nevăzut. 

Suntem conştienţi de faptul că această nouă teorie este 
atipică gândirii actuale şi că va determina multe dispute pe 
baza cărora i se vor aplica şi corecţiile absolut necesare 
datorate gândirii noastre limitate, dar ea este o teorie bună 
deoarece este funcțională şi realizabilă de către om, o teorie ce 
aduce explicații ştiinţifice miracolelor şi minunilor 
inexplicabile şi poate determina un scop precis al vieții 
veşnice, pe baza căruia omul va lua în mod liber decizia de a 
acționa în viitor pentru a reduce gradul de incertitudine al 
evoluţiei propriei vieţi pământene şi a asigura moştenitorilor 
acea calitate a genelor dată de curăţenia sufletească, atât de 
râvnită de idealiştii socialişti sau de dictatorii rasişti şi atât de 
necesară umanităţii în drumul său spre cunoaşterea totală. 

Suntem siguri că cei care înțeleg principiul ştiinţific de 
funcționare al acestei posibile teorii şi tehnologii, chiar dacă nu 
cred total în existența fiinţei divine, vor fi mai circumspecţi în 
luarea deciziilor viitoare în care acţiunile lor nu sunt conforme 
gândului şi raţiunii existenţei lor şi sunt determinate uneori de 
impulsuri emoţionale materiale apărute spontan la apariții 
materiale spontane şi ispititoare. 

Suntem siguri că tinerii care vor avea acces la această 
informaţie elaborată de noi şi atipică principiului democrației 
romane, conform căruia “pentru a fi linişte în imperiu, dați 
plebei pâine şi circ”, practicat acum într-un mod generalizat şi 
ostentativ pe întreaga planetă, vor deveni mai circumspecți în a 
consuma irațional “pâinea” artificială produsă din elemente 
chimice fără viață şi lipsită de complexitatea naturii (“dulce în 
gură şi amară în pântece” — Apocalipsa) şi în a accesa 
“circul” informaţional plin de tot felul de idoli ispititori 
prezentaţi pe toate canalele de comunicare, pe care ei încearcă 
să-i copieze fără să fie informaţi cu înţelepciune că nu aceştia 
reprezintă scopul vieţii materiale şi spirituale. 

Prin această teorie prezentată acum, noi am schițat un 
cadru pe care cu siguranță profesioniștii sau specialiştii din 
diverse domenii de activitate îl vor umple cu toată cunoaşterea 
şi măiestria lor subiectivă şi obiectivă, dacă şi numai dacă ea 
nu respectă principiile teoriei relativității şi principiul 
incertitudinii probabilistice din mecanica cuantică. 

Altfel acest schelet al ei va dispare şi se va dezintegra 
în particule incerte şi relative. 

Noi suntem siguri că această mică încercare a noastră 
de a simula virtual conceptul existenţei vieţii şi al traseului ei 
în timp Şi spaţiu va genera reacții care sunt absolut necesare 
dialogului sau comunicării în scopul obținerii informației 
adevărate şi va creea o fisură în blocajul creat conştient sau nu 
de om prin oferta ştiinţifică fără margini a creaţiei lui materială 
ŞI spiritual-ştiințifică. 

Pe acest nivel al cunoaşterii umane, omul va trebui să 
dea dovadă de înţelepciune, să-L caute pe Dumnezeu prin 
înţelepciune şi să se întoarcă la dialogul cu El privind viitorul 
propriei existenţe, lăsând la o parte prostia de care a dat 
dovadă Adam la începutul creaţiei prin decizia luată, mai ales 
că acum omul are ce spune. 

Duhul omului va trebui să capete măreția Duhului 
Sfânt prin înţelepciune, fără a considera actul de copiere a Lui 
ca o incapacitate umană, ci ca o necesitate de educare şi 
corectare raţională a omului şi a traseului său. 

Prin înţelepciune, cunoaşterea şi recunoaşterea lui 
Dumnezeu nu trebuie să mai reprezinte o ruşine sau o teamă 
privind pedepsele ce pot fi aplicate pentru creşterea 
permanentă a limitelor calităţii vieţii raționale, ale cărei criterii 
sau standarde omul actual nu le-a stabilit cu precizie, prin 
corelare cu atitudinea sau reacția inversă a naturii vii. 

Din acest motiv, omul este obligat ştiinţific de limitele 
şi de reacția naturii să stabilească singur alte limite decât cele 
pe care le-a stabilit prin societatea de consum. Nu cantitatea 
consumată este cea care dă calitatea vieţii, ci ponderea 

consumului în funcție de limitele fiziologice date prin creație şi 
de propriile aspirații spirituale dobândite prin educație. 

Aceste limite şi aspirații sunt cele care vor determina 
criteriul calităţii vieţii omului spre atingerea punctului critic 
numit “zero defecte”, prin integrarea tuturor informațiilor ce 
pot influența  trasabilitatea omului, inclusiv moştenirea 
genetică, influența mediului şi programul creaţiei divine. 

Calitatea vieţii în ansamblu este dată de calitatea 
omului, iar aceasta este dată de dozarea şi combinarea unor 
informaţii incomplet cunoscute. 

Stabilirea acestor informaţii şi descifrarea codului şi a 
proporțiilor acestei combinări a elementelor genetice, care îi 
aduc omului în actualitate toată trasabilitatea tradițională a 
familiilor, sau cum spun vorbele religioase, toate păcatele sau 
faptele bune ale strămoşilor, cu influența reflexiilor mediului 
social, creat artificial de om, şi a mediului natural, dar şi cu 
datele de formatare divină, vor conduce la creşterea calității 
trasabilității viitoare a omului şi vor reduce incertitudinea dată 
de influența astrelor, aducând în atenție certitudinea grijii 
sociale asupra evoluţiei generațiilor viitoare. 

În fond reflexia astrală este reacţia inversă naturală a 
fluxurilor gândurilor umane şi curățirea acestor fluxuri de 
murdăria vieţii neconforme se va vedea în timp. “Să nu ai alți 
Dumnezei în afară de Mine” (leşirea, cap.20.3). 

Această teorie nu este o teorie socialistă deoarece noi 
nu propunem distribuirea uniformă a produselor materiale 
existente în natură sau procesate de om. 

Noi propunem simplu depoluarea sufletului în 
conformitate cu cenzura cosmică şi acțiunea fermă împotriva 
celor care calcă în picioare sufletul semenului său, iar reacția 
inversă a ansamblului social se va produce în timp. 

Vom încheia acest capitol cu viziunea artistică a lui 
Eminescu privind influențele genetice şi naturale asupra 
calității omului, prezentate în “Scrisorile a Il-a şi a I-a”, 
viziune ce se aseamănă cu o procedură ştiinţifică pentru 

naşterea gloriilor spirituale, împletită cu teama că această 
procedură nu va fi nici practicată şi nici acceptată în lumea 
modernă ispitită de alte aspirații, ce stimulează instinctele 
animalice în detrimentul rațiunii umane şi a cenzurii cosmice: 

“De asupra tuturora se ridică cine poate, 

Pe când alții stând în umbră şi cu inima smerită 

Neştiuţi se pierd în taină ca şi spuma nezărită — 

Ce-o să-i pese soartei oarbe ce vor ei sau ce gândesc? 

Ca şi vântu-n valuri trece peste traiul omenesc.............. 

Au prezentul nu ni-i mare? N-o să-mi dea ce o să-i cer? 

N-o să aflu într-ai noştri vre un falnic juvaer? 

Au la Sybaris nu suntem lângă capiştea spoielii? 

Nu se nasc glorii pe stradă şi la uşa cafenelii? 

N'avem oameni ce se luptă cu retoricele suliți 

În aplauzele grele a canaliei de uliţi, 

Panglicari în ale ţării, care joacă ca pe funii, 

Măşti cu toate de renume din comedia minciunii ?........... 

Da, câştigul fără muncă, iată singura pornire; 

Virtutea? e-o nerozie; Geniul? o nefericire.......... nana: 

Vai! tot mai gândeşti la anii când visam în academii, 

Ascultând pe vechii dascăli cârpocind la haina vremii, 

Ale clipelor cadavre din volume stând s-adune 

Şi-n a lucrurilor peteci căutând înțelepciune ?............... 

Atunci lumea cea gândită pentru noi avea fiinţă, 

Şi, din contră, cea aievea ne părea cu neputinţă. 

Azi abia vedem ce stearpă şi ce aspră cale este 

Cea ce poate să convie unei inime oneste; 

Iar în lumea cea comună a visa e un pericul, 

Căci de ai cumva iluzii, eşti pierdut şi eşti ridicul. ” 


4. Crede, cercetează şi corectează, 
necesități ale înţelepciunii 


Motto: “De ce existăm noi şi universul?... Dacă 
găsim răspuns la această întrebare, el ar reprezenta 
triumful final al rațiunii umane — pentru că atunci 
am cunoaşte gândirea lui Dumnezeu. ” 

— Stephen Hawking: Scurtă istorie a timpului — De 
la big-bang la găurile negre 

Întrebările pe care le pune omul la modul general sau 
specific vin din neliniştea lui privind incertitudinea traseului 
propriu în viitorul necunoscut, iar răspunsurile lui sunt variante 
sau strategii privind construcția acestui viitor. 

În drumul său spre cunoaşterea totală sau adevărată, 
omul a creat şi a centralizat, în proceduri, norme sau legi, 
reguli pe care el le consideră că trebuiesc respectate pe baza 
practicilor tradiționale cele mai viabile. 

Cunoaşterea perfectă şi aplicarea lor riguroasă de către 
toți componenții sistemului este un deziderat al atingerii 
calității totale, asemănător circulației rutiere sau al oricărui alt 
proces care se desfăşoară pe principiile asigurării calității, şi 
impune parcurgerea în timp a unei serii de etape necesare şi 
suficiente oricărei evoluții sau proces de transformare. 

Dacă în latura averii materiale sunt posibile unele 
salturi determinate de şansă sau de alte practici neconforme 
principiilor calității totale, în latura reală a cunoaşterii totale, 
reale şi virtuale, nu pot exista goluri date de astfel de salturi, 
chiar dacă există cazuri numite miracole care sunt determinate 
de cu totul alte cauze decât şansa. Incertitudinea care 
generează astfel de miracole trebuie analizată şi eliminată, nu 
pentru că nu avem nevoie şi de cunoaşterea obţinută prin astfel 
de miracole, dar pentru că acestea generează şi dezvoltă în 
rândul oamenilor anumite caracteristici care pot conduce la 
delăsare, la nesimţire şi la credinţa în şansă şi în hazard. 

Cine determină incertitudinea trasabilității omului la 
nivel individual şi social? 

Tradițional se spune că această incertitudine este dată 
de liberul arbitru al deciziei Creatorului. 

În acest sens, sunt oameni care-L acuză pe Dumnezeu 
pentru nedreptățile şi dezastrele existente în lume, întrebându- 
se pe bună dreptate, de ce mai intervine El dacă ni se spune că 
totul a fost creat foarte bine? 


Oare Dumnezeu este vinovat de această incertitudine? 

Pentru a determina gradul de neconformitate care 
generează incertitudinea, noi vom apela tot la teoria 
managementului cunoaşterii şi calității totale. 

În teoria managementului ştiinţific modern un manager 
nu-şi schimbă deciziile de la o zi la alta, în funcţie de 
dispoziția lui fizică sau spirituală sau de influenţa mediului 
astral. Acest lucru se producea în mintea omului care atribuia 
zeităților antice comportamentul uman capricios şi la dictatorii 
care se consideră atotştiutori şi atotputernici sau trimişi ai lui 
Dumnezeu. Acest lucru s-a petrecut şi la o parte din 
civilizațiile precolumbiene din America Latină, care s-au lăsat 
măcelărite de conchistadori pentru că aşa le-a spus lor 
astrologul, consultând cerul astral al momentului. 

Analizând sistemele moderne de conducere, observăm 
că activitățile conduse de om sau de microprocesoare sunt 
dotate cu funcţii de autoreglare pentru eliminarea situaţiilor 
normale sau anormale de incertitudine. 

Combinând cele două proprietăți, decizională a 
managerului şi funcțională de autoreglaj a sistemului, cu faptul 
că managerul a stabilit de la început scopul, planul şi politica 
activității, vom constata că managerul urmăreşte acțiunile 
lucrătorilor săi prin intercomunicare permanentă şi intervine 
doar în situaţiile de criză care depăşesc capacitatea sistemului 
de autoreglare şi doar dacă scopul final este în pericol de a fi 
realizat aşa cum şi-a propus el. 

Noi credem că Dumnezeu şi creația Lui acționează pe 
baza acestor principii şi că incertitudinea este dată nu de 
Dumnezeul manager, ci de lucrătorii care acționează fiecare pe 
cont propriu şi uneori nonconform şi de influența pe care 
comportamentul acestora o introduce nevăzut în informația 
conținută în conştiinţa lor, care aduce modificări materiei 
înconjurătoare. Practic această incertitudine este dată de lipsa 
credinţei în manager şi în planul creației lui. 

Este de fapt exact ceea ce ne spune religia creştin 
ortodoxă despre răul existent, ca fiind determinat de lipsa 

credinței în Dumnezeu. Această atitudine este urmată de 
acțiuni ale omului, neconforme gândirii şi planului managerial, 
prin care omul modifică ambientul după unele ispite ale 
vremii, cauzând reacția naturii care este o funcție determinată 
de acțiunea directă a lucrătorilor şi nicidecum de manager. 

Tradițional se spune că omul a fost creat după chipul şi 
asemănarea Creatorului şi că toată creaţia i-a fost lăsată omului 
în grijă, fapt care aduce o oarecare îngrijorare. 

Cum poate cineva să gestioneze ceva pe care nu-l 
cunoaşte şi nu-l stăpâneşte; ceva care evoluează, se transformă 
în faţa ochilor lui, fără ca el să priceapă de ce şi să prevadă 
care vor fi procesele de transformare viitoare şi cum va arăta 
acest ceva în viitor? 

Reacţia omului simplu la aceste întrebări este simplă: 
“Dumnezeu ştie”. 

Dar omul, care a fost făcut după chipul şi asemănarea 
lui Dumnezeu, nu trebuie să ştie? 

Sigur că trebuie să ştie, dar el, prin strămoșul lui Adam, 
a decis să nu aştepte ca învățătura să-i fie dată direct de la 
Dumnezeu, ci să ajungă la ea singur prin trudă şi a constatat, în 
final, că trebuie să străbată un drum lung, incert şi plin de 
necunoscut şi neprevăzut. Dacă privim la scopul vieții 
individuale, pe care-l considerăm noi ca fiind unul viabil, nici 
un om nu poate aspira la a deveni asemeni lui Dumnezeu, ci 
doar o parte din Dumnezeu, doar o mică rotiță într-un mare 
angrenaj funcțional, asemănător omului individual în omul 
social sau în societate. Din acest motiv omul individual nu 
poate să administreze acest colos ce funcționează pe principii 
ştiinţifice. El trebuie să-şi unească forțele individuale către un 
scop material comun: supraviețuirea în condiții de calitate. 

Poate vi se pare ciudat că noi, un inginer electronist 
tehnolog al ştiinţei aplicate, şi un student aspirant la a deveni 
practicant al ştiinţei medicale, doi oameni simpli neimplicați în 
cercetarea ştiinţifică teoretică şi aplicată organizată în centre 
de cercetare a vieţii, în studiul universului sau în practica şi 

studiul religiei, ne-am îndreptat cunoaşterea asupra relației 
ştiință-religie, pe care o tratăm ca pe o agresiune de moment a 
ştiinţei asupra probelor păstrate cu credință de religii (asemă- 
nătoare ca scop cu agresiunea religiei asupra ştiinţei în evul 
mediu, dar nu prin pedepsire, ca atunci, ci prin descurajare şi 
ignorare) şi ca pe o necesitate ca religiile să opună o rezistență 
constructivă pentru dezvelirea ştiinţifică a adevărului absolut. 

Noi considerăm că aceste gânduri religioase, artistice şi 
ştunţifice se află pe nişte unde purtătoare ce nu sunt în acest 
moment armonizate (polarizare sau direcție, amplitudine, 
frecvenţă, fază, cod), gânduri ce captează în jurul lor alte 
gânduri, formând astfel nişte fluxuri enorme ce te atrag sau te 
resping fără să vrei şi care determină gradul de incertitudine al 
proceselor de transformare la care asistăm. Despre unele se 
spune că sunt adevăratul cuvânt al lui Dumnezeu, transmis 
oamenilor prin diverse metode şi mijloace de comunicare, iar 
despre celălalt se ştie că este cuvântul omului, elaborat de 
acesta cu trudă, cu pasiune, cu convingere, cu putere şi cu 
sacrificii. Acesta a fost mic şi slab, dar s-a născut tot din aceste 
gânduri divine, a crescut la umbra lor şi acum îşi arată colții 
apărând în postura de diavol, fără a lua în serios adevărul 
biblic despre ştiinţă: “Luaţi... şi ştiinţa mai mult decât aurul 
cel mai curat... Eu, înțelepciunea, locuiesc împreună cu 
prevederea şi stăpânesc ştiinţa şi buna-chibzuială.... Atunci eu 
eram ca un copil mic alături de El, veselindu-mă în fiecare zi 
şi desfătându-mă fără încetare în fața Lui; dezmierdându-mă 
pe rotundul pământului Lui şi găsindu-mi plăcerea printre fiii 
oamenilor.” (Pildele lui Solomon — Cap.8.) 

Oare aceste gânduri vor converge în final spre un gând 
comun, vor merge în paralel fără să se întâlnească sau se vor 
confrunta fără milă pentru a vedea cine este biruitorul? 

Pentru a vedea şi analiza punctul nostru de vedere, vă 
propunem să intrăm în subiect. Răspunsul la întrebarea pe care 
şi-o pune cel mai cunoscut om de ştiinţă în viaţă, Stephen 
Hawking, comparat cu Albert Einstein şi autorul celei mai 

populare cărți de ştiinţă, “Scurtă istorie a timpului”, este de 
convergenţă a cunoaşterii totale către cunoaşterea ideală a unei 
fiinţe atotputernice sau, altfel spus, o aspirație de depăşire a 
unui prag necesar şi suficient duhului omului pentru a deveni 
asemeni Duhului Sfânt. 

Pentru a nu fi acuzați de erezie, vom argumenta 
matematic existenţa unei diferenţe între cele două baze de date. 

Conform logicii din matematica binară, unitatea care 
vine este pe un nivel inferior, împingând unitatea care există pe 
nivelul următor şi prin urmare chiar dacă unitatea care vine o 
copiază pe cea existentă, ele nu vor fi niciodată pe aceeaşi 
treaptă, aşa cum bine a apreciat Eminescu în Luceafărul: 

“Dar se înalţă tot mai sus, / Ca să nu-l pot ajunge.” 

Oamenii de ştiinţă par a nu se ocupa de “gânduri” şi nu 
au dat încă răspunsul la întrebarea de mai sus. 

De ce ei nu au răspuns, dacă teologii susțin că ei 
cunosc adevărul? Există oare conflicte între religii şi ştiinţă? 
Oare secolul 21 va reprezenta pentru omenire o perioadă de 
regim totalitar ştiinţific în care religiile clasice vor trebui să se 
ascundă sau să dispară datorită cunoaşterii raționale? 

Oare ne aflăm tot atât de departe de Dumnezeu ca 
acum 2000 de ani, când apostolul Pavel, în prima sa scrisoare 
către Corintieni, a făcut remarca menţionată de noi în capitolul 
trei al acestei cărți? Mai este necesară propovăduirea dacă 
omul va atinge cunoaşterea totală? 

Noi nu vom propovădui direct pe Dumnezeu, căci nu 
este un domeniu de lucru pe care să-l stăpânim, deşi aprecierile 
Sfântului Pavel adresate lumii în secolul I după Hristos sunt 
valabile şi acum. Au trecut două milenii de ştiinţă luminată 
uman şi divin şi nimic nu s-a schimbat privitor la adevărul 
divin. În ciuda dezvoltării ştiinţei, inimaginabilă atunci, omul 
de ştiinţă şi omul religios sunt două personalități complet 
diferite. Omul religios se ocupă în continuare de nebunia 
propovăduirii celor văzute şi nevăzute ca acum 2000 de ani şi 
bine face (veţi vedea în continuare de ce), iar omul de ştiinţă 

cere semne văzute, repetabile şi demonstrabile, inclusiv pentru 
vise şi miracole, şi bine face, dar caută cu încăpățânare 
adevărul unităţii în golul informaţional al materiei moarte — 
(Eminescu, Luceafărul): 
“Căci unde-ajunge nu-i hotar, / Nici ochi spre a cunoaşte, 
Și vremea-ncearcă în zadar / Din goluri a se naşte.” 
Noi am ales nebunia apostatului dincolo de ochii 
minții, analizăm toate nebuniile oamenilor, propovăduim 
ştiinţa omului şi vă prezentăm o teorie a universului obținută 
pe baza principiului enunțat şi practicat de noi, crede- 
cercetează-corectează, prin care se poate descifra interfața 
dintre cele văzute şi cele nevăzute şi care, în opinia noastră, 
"este elegantă, simplă, compactă, suplă,  adaptabilă, 
practicabilă şi bună", deoarece, aşa cum remarca Stephen 
Hawking în cartea sa “Scurtă istorie a timpului”, răspunde 
celor două cerinţe ale unei teorii bune: 
= trebuie să descrie precis o clasă largă de 
observaţii pe baza unui model care conține numai câteva 
elemente arbitrare — noi l-am introdus doar pe managerul 
Creator şi gândul Său; 

- trebuie să facă predicții definite asupra 
rezultatelor observaţiilor viitoare. 

Prin această teorie, care se bazează pe principiul 
managementului cunoaşterii şi calității totale şi pe noutatea 
atribuirii unei funcții de comunicaţie fără fir unui organ 
biologic uman care, gândim noi, utilizează tehnologia laser în 
comunicarea dintre trei elemente vii, active şi adaptabile, 
“Dumnezeu, manager — oameni, lucrători — natura, suport al 
vieții materiale, scenă şi material didactic”, noi răspundem 
foarte simplu, concret şi rațional unor întrebări pe care 
omenirea şi le-a pus de-a lungul timpului şi prevedem că în 
următorii douăzeci de ani omul va prelua integral 
managementul creaţiei pământene, gândind şi lucrând în 
spiritul divin, dar asistat nevăzut de Creator prin Fiul Său şi al 
omului, al cărui nucleu este sufletul lui Iisus Hristos. 

Această teorie elaborată de noi este o certitudine a 
definiției dată de Rudolf Steiner sensului vieţii, dar considerat 
de acesta la acea vreme ca fiind un sens abstract: “Sensul vieții 
constă în faptul că acele entităţi spirituale pe care le privim ca 
entități divine îl aduc treptat pe om în stare să conlucreze la 
evoluția existenţei, el fiind la început imperfect, incapabil să 
conlucreze la întreaga construcție a Universului, dar în cursul 
evoluției va ajunge treptat să participe la ea.” (Christos şi 
sufletul uman) 

Această teorie este şi o previziune făcută de noi că 
numai sufletul uman individualizat diferit prin trăire, chiar 
dacă omul este personalizat divin la fel ca embrion, care se va 
îmbogăţi echilibrat în perioada vieţii materiale, în cunoaştere, 
simţire şi credință, va deveni o rază dintr-un laser plin de 
energie şi informație care va forma duhul adevăratului Fiu al 
Omului, copie a Duhului Sfânt prin liberul arbitru al propriului 
suflet, destinat să răspândească mai departe în univers 
informaţia divină alături de Tatăl, în adevăratul sens al vieții 
veşnice. Pentru a dovedi valabilitatea acestei teorii bazată pe 
adevărata educație managerială, va trebui să o verificăm pe 
observațiile precedente şi curente, urmând a fi testată pe baza 
observaţiilor viitoare. 

Vom testa această teorie încercând să răspundem unor 
întrebări de vârf pe care şi le-a pus Stephen Hawking privind 
creația sau apariția naturală a universului, în două dintre 
lucrările sale: “Scurtă istorie a timpului — de la big-bang la 
găurile negre” şi “Visul lui Einstein şi alte eseuri”. 

Întrebare: “De ce existăm noi şi universul?” 

Răspuns: Orice creație are un scop şi pentru a exista 
un scop, există un manager. Scopul creației divine este 
continuarea creației prin naşterea din oameni a unui Fiu al lui 
Dumnezeu şi al omului, care-L va urma cu înțelepciunea 
Duhului Omului pe managerul creator, Tatăl. 

Omul a fost creat pentru a evolua şi a analiza universul, 
pentru a descoperi prin cunoaşterea totală cum a fost el creat, 

pentru a judeca pe pământ faptele oamenilor şi pentru a 
construi un pămant nou. A fost un singur gând care a creat, s-a 
multiplicat prin propria voinţă în miliarde de gânduri libere 
stocate pe suportul divin al îngerilor, din care unele se vor 
reuni, dar fără a-şi pierde identitatea, prin liberul arbitru al 
credinţei în Dumnezeu şi în Fiul Omului, pentru a putea 
conduce viaţa pe pământ pe principiul calității totale sau “zero 
defecte” spre cunoaşterea vieţii şi a răspândirii ei în univers. 

Întrebare: “Aceasta, desigur, ar fi fost în puterea unei 
ființe atotputernice, dar dacă ea ar fi creat universul într-un 
mod atât de neînțeles, de ce a ales să-l lase să evolueze 
conform unor legi pe care le-am putea înţelege?” 

Răspuns: Pentru că managerul sau acea ființă 
atotputernică are un scop pe care trebuie să-l cunoaştem liberi, 
dar urmându-L înţelept pe Creator întru înţelepciunea Lui. 

Deoarece, în conformitate cu teoria managementului 
cunoaşterii şi calităţii totale, pentru a înţelege o lucrare trebuie 
să respectăm mai întâi proiectul şi să lucrăm după el, chiar 
dacă nu cunoaştem de la început nici managerul şi nici scopul. 

Noi oamenii intrăm în lucrare la un anumit moment şi 
pentru a lucra corect vom fi pregătiți adecvat de către cei pe 
care-i găsim deja la lucru. Managerul nu vine fizic direct la 
fiecare din noi, el vine prin informaţiile din sistem şi noi 
trebuie să visăm, să înțelegem, să ne educăm, să lucrăm şi să 
creem în acelaşi timp pe baza cunoaşterii celor care au lucrat 
înaintea noastră în cadrul acestui sistem funcțional. Numai aşa 
vom putea înţelege ce şi de ce au conceput predecesorii noştri 
şi numai aşa vom fi apți să învăţăm a crea bine. 

În punctul critic al creaţiei, numit izgonirea din rai a 
primei familii de oameni Adam şi Eva, Dumnezeu a imaginat 
cel puţin două variante de mers înainte pentru om, asemănător 
programelor realizate pe computer: să creadă în proiectul 
managerial şi să accepte să fie educat şi condus de El spre 
cunoaşterea totală şi viața veşnică sau să nu creadă în manager 
şi să meargă singur prin labirintul universal după cum ştie el, 

căutând sensul vieţii prin propria cunoaştere. Adam a ales, 
urmând liberul arbitru al Evei, să caute împreună cu aceasta 
cunoaşterea şi să aspire la a fi înțelept ca Dumnezeu. 

Aspiraţia lui va fi împlinită prin munca ştiinţifică a 
urmaşilor ce vor cerceta tradiţiile şi natura, numai şi numai 
dacă ei vor recunoaşte păcatul strămoşilor, lipsa credinţei dată 
de necunoaştere şi nerăbdare, ce i-a dus la ispită. Dar nu vă 
grăbiţi să o acuzaţi pe Eva de neîncredere în Dumnezeu şi 
provocatoare de ispite. Ea doar a îndeplinit o strategie divină 
într-un punct critic, care abia acum îşi arată roadele prin 
cunoaşterea şi armonizarea reacției inverse în cunoaştere. 

Întrebare: “Cum poate o teorie relativ simplă şi 
compactă să dea naştere unui univers atât de complex ca acela 
pe care îl vedem astăzi, cu toate detaliile sale banale şi lipsite 
de importanţă?” 

Răspuns: Privit din punctul de vedere al 
funcționalităţii unui ansamblu creat de om, orice detaliu are un 
anume scop, chiar dacă uneori anumite detalii au doar un scop 
estetic şi nu funcţional. În informaţiile religioase, am găsit o 
astfel de argumentare informațională privind creaţia divină: 

“Toate sunt făcute cu un scop” — Isus Sirah-cap.39_26. 

De ce nu a reuşit omul să descifreze scopul detaliilor 
cele mai banale sau să le găsească utilitatea? 

Deoarece acestea sunt în permanentă transformare 
pentru că managerul creator a introdus în teorie două variabile, 
omul şi natura, care sunt variabile datorită principiului 
incertitudinii din mecanica cuantică (conform căruia nu se pot 
măsura simultan, cu mare precizie, poziția şi viteza unei 
particule sau punct material în transformare) numai şi numai 
dacă nu sunt cunoscute şi respectate cerinţele proiectului. 

În conformitate cu teoria managementului cunoaşterii 
şi calității totale, incertitudinea dispare dacă şi numai dacă 
variabila lucrătoare, omul, va procesa numai informațiile 
adevărate conținute în proiect şi proceduri. Atunci totul se va 
executa conform proiectului, iar în caz de apariție a unor 


90 


conflicte privind detaliile, decizia va fi luată împreună cu 
managerul printr-o acţiune corectivă, pe baza raportului de 
neconformitate propus de lucrători sau de manager. 

Totul se desfăşoară printr-o comunicare liberă şi 
perfectă a informaţiei adevărate, aşa cum a discutat Dumnezeu 
de la început cu Adam şi apoi cu Moise. 

Diversitatea, oricât de banală ar părea ea, este o 
necesitate şi o suficienţă a cunoaşterii totale în scopul de a 
dezvolta capacitatea de acţiune în faţa oricărui neprevăzut ce 
poate apare în viitor. Limita cunoaşterii este dată doar de 
evenimentele trecute, nu şi de cele viitoare, care n-au limită şi 
pot deveni certitudini conforme, dacă se respectă cuvântul 
managerial, sau certitudini neconforme, când se abat de la 
scopul managerial. 

Cum vi s-ar părea o lume doar cu smochini, cu măgari 
şi cu călugări? Câtă informaţie ar putea fi acumulată în 
sufletele acelor oameni credincioşi şi conştiincioşi, dar simpli 
în purtările şi acţiunile lor duse sub semnul adevărului? 

Ce soartă ar putea avea o astfel de lume? 

Societatea are nevoie de diversitate, de conformiştii 
care acceptă stagnarea evoluției prin credință, dar şi de 
neconformiştii care îşi propun să mute munţii din loc prin 
cunoaştere. 

Întrebare: “Dacă tot ceea ce facem este determinat de 
o teorie a marii unificări, de ce teoria determină ca noi să 
tragem mai degrabă concluzii corecte despre univers decât 
concluzii false? De ce trebuie ca spusele noastre să aibă vreun 
fel de valoare?” 

Răspuns: Pentru că am fost construiți după chipul şi 
asemănarea Managerului şi selecția naturală nu are nicio 
valoare în cadrul angajării unor lucrători care să ducă la bun 
sfârşit o lucrare de mare anvergură şi importanță precum omul 
şi universul. Managerul va selecta pentru lucrarea sa numai şi 
numai persoanele care vor să lucreze asemeni Lui, sunt 
competente şi respectă cerinţele necesare. 


91 


Vi se pare selecție naturală naşterea lui Hristos din 
Fecioara Maria, care provenea dintr-o familie cu tradiții în 
respectarea regulilor credinței? 

În teoria managementului cunoaşterii şi calității totale, 
calitatea înseamnă conformanța cu cerințele. Dar cum totul 
este perfectibil şi cerințele, care sunt o expresie a evoluției, 
sunt în evoluție şi prin urmare perfectibile, iar lucrătorul 
trebuie să înțeleagă lucrarea pentru a putea fi capabil să 
propună corecțiile necesare şi suficiente unei evoluții fără 
discontinuități şi astfel să-şi aducă propria contribuție la 
atingerea scopului propus la termenul propus. 

Prevederea este o funcție a preştiinței, construită pe 
baza concluziilor statistice obiective, prin care se iau măsurile 
necesare şi suficiente ca un eveniment nedorit să nu se 
producă, dar această funcție este utilizată şi de cei care 
deturnează şi falsifică binele în rău. 

Din acest motiv trebuie ca omul înțelept să fie foarte 
atent la cel care trage concluziile şi în ce scop ia decizia! 

Întrebare: “Este omul un liber arbitru responsabil față 
de propriile lui acțiuni?” 

Răspuns: Acesta este de fapt criteriul principal al 
selecției manageriale moderne: să lucrezi cu oameni liberi şi 
responsabili, capabili să se autoeduce prin lucrare, să o 
înțeleagă, să propună şi să realizeze corecţiile necesare unei 
lucrări perfectibile în curs de realizare, dar şi capabili să 
proiecteze şi să realizeze, prin selecția ştiinţifică în spiritul 
calităţii totale, o nouă lucrare mult mai perfectă decât cea la 
care participă acum. 

În fond creaţia nu este o competiţie sau o confruntare, 
ci o participare de comun acord la atingerea unui scop propus, 
asemeni acordului dat de Fecioara Maria îngerului mesager. 

Eliberarea sufletului lucrătorului de gânduri negre 
ascunse este un deziderat al managementului modern şi acest 
lucru se face prin reciprocitate, prin comunicarea deschisă a 
oricărei intenții manageriale sau lucrative, astfel încât teama 

lucrătorului față de agresiunea managerului dispare şi devine 
liber în cadrul unei libertăți înțelept consimțite, aşa cum este 
transmis tradițional prin informațiile religioase: “Sfârşitul 
temerii de Domnul este înțelepciunea” — Isus Sirah-cap.21_12. 

Nu ştim dacă răspunsurile noastre sunt contradictorii 
răspunsurilor date de Stephen Hawking sau dacă satisfac un 
număr suficient de mare de oameni pentru a-i acorda acestei 
teorii o pondere importantă în gândirea universală, dar suntem 
convinşi că ea va trezi interesul celor care au luat deja 
cunoştinţă de teoria managementului cunoaşterii în spiritul 
calității totale şi sperăm că aceste cuvinte ale noastre să 
contribuie la creşterea calităţii vieţii în spiritul divin. 

Noi vă spunem cu siguranță că un manager om, 
responsabil, puternic şi cunoscător, care trebuie să ducă la bun 
sfârşit o lucrare, spre exemplu un obiectiv nuclear, nu se va 
juca nici de-a incertitudinea, nici de-a selecţia naturală, nici de- 
a liberul arbitru mânat de neadevăr şi nici de-a reangajarea 
sufletelor libere care acționează cu ambiţie în necunoaştere 
voită şi cu gânduri rele. El are de dus la bun sfârşit un proiect 
foarte bun, elaborat pe un anume nivel al cunoaşterii, gândit cu 
mult timp înaintea acumulărilor cunoaşterii lucrătorilor, şi va 
urmări pas cu pas realizarea cu stricteţe a sarcinilor, conform 
celor mai avansate proceduri tehnologice. 

Pentru realizarea unui asemenea obiectiv, comunicarea 
adevărului este esențială, iar adevărul este conformanţa dintre 
gând, cuvânt şi faptă. Atunci reacția inversă şi incertitudinea 
dispar. Acesta este omul manager conştient de calitatea vieții 
raționale, chiar dacă nu a ajuns la cunoaşterea totală. 

În plus se spune că Dumnezeul cunoaşterii totale ne 
acordă în timpul vieţii şansa de a ne recunoaşte cu onestitate 
greşelile, inerente necunoaşterii adevărului absolut, şi ne va 
accepta în lucrarea sa viitoare pe baza capacităţilor noastre 
demonstrate în timpul trăirii, dar numai în măsura în care ne 
recunoaştem greşelile faţă de EI, de Fiul Lui şi de Cuvântul 
Lui prin conformanţa cu scopul Lui. 

Cu siguranță, pentru un om de ştiinţă modern, materia 
atârnă atât de greu în cântarul aprecierii informaţiilor 
necertificate, încât, oricât de credincios ar fi prin tradiția 
familiei din care provine, această gândire materială nu-i va 
permite să creadă total sau să declare că agreează integral 
adeverirea scrierilor biblice referitoare la Hristos sau a altor 
informaţii despre multe minuni nerepetabile şi implicit, 
nedemonstrabile. Ar părea ridicol în rândul colegilor lui şi ar 
putea fi caracterizat ca neserios în cercetarea lui dacă ar atribui 
unei entități nevăzută şi nedemonstrată ştiinţific miracolele 
considerate de ei a fi pur şi simplu naturale, chiar dacă nu au 
explicaţii pentru ele. 

De fapt remarca lui Hristos, cunoscută nouă prin 
vorbele evanghelistului Luca, 7.23 - “Fericit este acela care nu 
se va sminti întru Mine”, pe noi ne îndeamnă să cercetăm cu 
rațiune tot ceea ce se spune că a realizat Hristos sau mai bine 
zis Dumnezeu prin transmiterea înțelepciunii către Hristos sau 
către alți oameni cu har, prin Duhul Sfânt, într-un mod 
nevăzut. Nimic nu trebuie să-i rămână necunoscut omului în 
aspiraţia sa spre cunoaşterea totală sau dumnezeire, nici măcar 
miracolele individualizate şi nerepetabile nu trebuie să mai 
constituie o taină. Dacă nu poate aspira momentan la mai mult, 
cel puţin omul trebuie să-şi propună măcar dezvelirea 
adevărului ştiinţific al evenimentelor iraționale petrecute. 

Bazându-ne pe conceptul actual al managementului 
cunoaşterii şi calității totale, în care previziunea sau preştiinţa 
este utilizată de omul conştient pentru a crea conjuncturile şi a 
modela rațional viitorul, în opinia noastră ştiinţa modernă nu 
se mai poate rezuma doar la fenomenele demonstrabile şi 
repetabile realizate în realul material vizibil. Simularea 
viitorului în virtualul nevăzut al imaginației este o ramură nouă 
a ştiinţei moderne, pe care se pare că teologii, chiar dacă o 
combat, o acceptă mult mai bine decât oamenii de ştiinţă sau 
filozofii. Psihologia modernă numeşte această tehnică 
inginerească gândire laterală, iar noi o extindem la denumirea 

de gândire sferică, prin care omul, pe lângă gândirea verticală 
cu ajutorul căreia stabileşte un traseu raţional şi eficient al 
procesului de transformare planificat, trebuie să elaboreze şi 
alte strategii radiale care iau în calcul şi iraționalul uman sau 
natural, cu toate riscurile şi costurile suplimentare ce pot apare 
pe parcursul desfăşurării acelui proces (în proiectare este 
cunoscut sloganul “hârtia suportă orice”). 

În opinia noastră, exprimată prin teoria pe care o 
prezentăm acum, totul este posibil a se fi petrecut aşa cum 
rezultă din scrierile tradiționale creştin ortodoxe şi nimic nu 
pare imposibil a fi realizat în viitor de către om prin 
cunoaştere. Toate aceste fapte miraculoase sunt o provocare 
divină pentru a-l determina pe om să gândească înțelept la 
viitorul comun, prin extrapolarea imaginaţiei fondată pe 
tradiție, credinţă şi ştiinţă, la viitorul în care se va împlini prin 
oameni, prin cunoaştere şi pentru creaţie, Fiul Omului şi al lui 
Dumnezeu. Dezvoltarea ştiinţei va permite omului să cunoască 
în viitor toată tehnologia realizărilor lui Hristos produse în 
latura materială prin cuvântul purtat de unde VHF, fără a o 
considera magie sau spiritism, dar până acolo mai este un drum 
lung ce trebuie parcurs cu înţelepciune. Una din caracteristicile 
omului, remarcată de Cioran, “nu iubim profeția fiindcă ea 
înghite timpul”, este atât de valabilă omului de ştiinţă, încât 
acesta nu-şi poate permite să-şi lase imaginaţia să zboare liberă 
şi să creadă necondiționat tot ceea ce el încă nu poate 
demonstra. Nici nu este recomandat să-şi abandoneze 
cercetarea ştiinţifică, lăsându-se atras în capcana credulității şi 
strigând EVRIKA în fața unei revelații religioase, ci trebuie să 
se aplece asupra ei cu toată raționalitatea lui. Altfel s-ar opri 
din cercetarea sa, din căutarea sa, din drumul său spre 
cunoaşterea totală, din aspiraţia sau revelația sa de a deveni 
prin rațiune asemeni lui Hristos. Dar pentru a deveni Fiu al lui 
Dumnezeu, asemeni lui Hristos, pe lângă cunoaştere, energie şi 
voinţă omul de ştiinţă trebuie să-şi modeleze atitudinile şi să-şi 
dezvolte aptitudinile către un scop precis, în spiritul divin şi al 

întregii evoluții normale a vieţii, pentru creşterea adevărată a 
calității vieţii omului. 

Din acest motiv nu trebuie să agreseze religiile 
mândrindu-se cu cunoaşterea sa ştiinţifică şi să nege toată 
trăirea strămoşilor noştri, căutând ostentativ a ridiculiza 
descrierile, uneori naive, ale unor oameni a căror cunoaştere nu 
le putea permite să înțeleagă evenimentele petrecute chiar sub 
ochii lor aşa cum le putem noi înţelege astăzi, deşi nu le 
vedem. Omul de ştiinţă, deşi crede în bogăţia cunoaşterii sale, 
nu a atins cunoaşterea totală, fapt vizibil prin incapacitatea sa 
de a gestiona o criză mondială pe care o sesizează, dar a cărei 
rădăcină a cauzei nu o vede, criza conştiinţei. În opinia noastră, 
extrasă din previziunile apocaliptice, omul de ştiinţă este “şi 
sărac şi orb şi gol” şi trebuie sfătuit să cumpere de la 
Dumnezeu “aur lămurit în foc, veşminte albe şi alifie de ochi”. 

Pentru a vedea de unde am plecat, unde suntem şi unde 
vom ajunge pe tărâmul cunoaşterii, vom face o scurtă călătorie 
în timp, privind existența omului. Din cele mai vechi timpuri, 
omul, deşi trăind liber în mici comunităţi, s-a simțit singur în 
faţa necunoscutului şi de cele mai multe ori a fost agresat de el. 
La început a fost agresat de necunoscutul natural prin 
capcanele în care cădea, fără să le bănuie, împins de nevoie sau 
de curiozitate. S-a simțit agresat dar şi atras de necunoscutul 
natural, mai ales datorită faptului că înțelegând tainele naturii a 
început să o poată controla şi domina. Dar acest necunoscut 
natural şi teama de reacția neaşteptată a naturii l-au determinat 
pe om să o admire încercând să-i copieze anumite atitudini, să 
o divinizeze, să creeze legende, mituri şi zei, cărora, pentru a-i 
îmbuna le aducea ofrande. Prin cunoaşterea sa a început să 
creeze unelte cu care să modeleze natura, devenind tot mai 
putenic şi uneori agresând-o, şi prin curiozitatea sa a 
descoperit populaţii noi, pătrunzând în ambientul lor, 
informându-se, informându-le şi agresându-le. Le-a agresat 
speculând necunoaşterea lor, acaparându-le resursele naturale 
sau chiar pe ei, transformându-i în sclavi. 

La limita diferențelor de cunoaştere au apărut 
speculaţiile, care au fost inteligent propagate de populaţiile 
care au ştiut mai bine să-şi impună interesele şi ale căror teorii 
au fost mai aproape de adevărul natural observabil, fiind astfel 
acceptate cu uşurinţă de oameni. Cunoaşterea l-a făcut pe om 
să demonteze mituri şi zei, dar şi să creeze alte credinţe, astfel 
că apariția, dispariția şi amestecul sau divizarea credințelor şi 
religiilor au contribuit pe de o parte la eliberarea omului de 
anumite canoane care-l deranjau şi uneori îl agresau, iar pe de 
altă parte la limitarea lui, deoarece prin mirajul noului intră din 
nou în alte limite date de necunoaşterea lor sau de necesitatea 
impunerii voluntare a lor ca urmare a reacției inverse pe care 
abia acum începe să o descifreze. Nevoia de hrană şi adăpost l- 
a determinat pe om să proceseze natura, fără să-şi dea seama 
de la început că prin acțiunea sa o agresează şi că aceasta va 
reacționa. Această nevoie l-a determinat pe om să-şi domine 
semenul, speculând de regulă vulnerabilitatea lui dată de lipsa 
de cunoaştere. Elita socială, formată la început prin forţa fizică 
şi apoi prin accesul la cunoaştere, a început să se detaşeze de 
restul maselor pe care le exploata de cele mai multe ori fără 
rațiune şi în condiții inumane. 

Conform teoriei enunțată şi practicată în tratament de 
prietenul meu Rasho Ohannes Hovhannessian, medic psihiatru, 
încă de la început relaţiile interumane s-au dezvoltat pe 
principiul animalic pradă-prădător, determinând ca acțiunea 
prădătorului să meargă la extrem până la exterminarea pradei, 
iar reacția pradei să se producă în spectrul unor extreme, de la 
lupta până la moarte până la supunerea totală şi necondiționată. 

Acest comportament ar fi putut determina evoluția 
umană pe baza selecţiei naturale, dar în cadrul acestor relații 
fizice interumane apare ceva nou, nespecific animalelor a căror 
existență şi evoluţie se bazează pe principiul lui Darwin, 
conştiinţa de sine, ca parte a sufletului, care începe să crească 
şi să-l determine pe om să reacționeze mai subtil decât 
animalele la agresiunea semenului său. Pe fondul dezvoltării 

spirituale a omului prin cunoaştere, acesta începe să 
urmărească altfel informațiile provenite din natură sau de la 
semenul său, începe să le memoreze, să le selecționeze, să le 
interpreteze şi să prevadă intenţiile de viitor. 

Pe lângă informațiile trăite, demonstrabile şi repetabile 
sau nu, dar care au determinat dezvoltarea cunoaşterii prin 
observaţii, apar informaţii noi, recepționate în vis sau în timpul 
diverselor tipuri de extaz, obținute prin metode şi ritualuri 
diferite. Aceste informaţii unice, nu aveau repetabilitate şi nu 
puteau fi demonstrate, deoarece erau individualizate şi 
personalizate. Promovarea în masă a unor teorii noi s-a făcut 
numai de către elitele intelectuale, prin acceptarea lor 
necondiționată de către populația ignorată şi ignorantă de la 
cealaltă extremă a societăţii, numită plebe, care era agresată de 
rutina trăirii în condiții inumane, urmată de acapararea 
totalitară a societăţii prin propagandă în rândul maselor largi 
sau pur şi simplu prin impunere, în regimurile totalitare. 

Cele mai viabile informații provenite astfel s-au 
transformat în doctrine sociale de tip naționalism, rasism, 
nazism, comunism, în filozofii, în curente culturale sau în 
religii, care au pătruns adânc în sufletul unor populații şi care 
s-au menținut până în zilele noastre, în ciuda agresiunilor 
umane şi naturale lansate împotriva lor de-a lungul timpului. 

Privind în istoria evoluţiei umanității putem trage o 
concluzie referitoare la cunoaştere: raţiunea, simţirea şi 
libertatea spirituală de gândire l-au determinat pe om să-şi 
dezvolte cunoaşterea, demontând de cele mai multe ori 
adevăruri observate, ce păreau demonstrabile, repetabile şi de 
netăgăduit. Cunoaşterea a reprezentat, reprezintă şi va 
reprezenta o agresiune asupra tradiției, dar şi asupra religiei în 
drumul liber al omului spre Dumnezeu, numai şi numai dacă 
ea este utilizată fără a gândi la Dumnezeu, la om şi la natură. 

Elitele sociale ale cunoaşterii pot fi ademenite sau 
acaparate de elitele care dețin puterea în regimurile totalitare şi 

acestea vor utiliza cunoaşterea lor în alte scopuri decât 
creşterea calității vieţii individuale şi sociale. 

Cel mai elocvent exemplu în acest sens este cel din al 
doilea război mondial, când oamenii din două state aflate pe 
culmile civilizației lumii la acea vreme, Germania şi Japonia, 
prin educaţia de a nu contesta autoritatea şi prin propaganda de 
adulare a liderului, au tratat omul ca pe o pradă. În aceleaşi 
momente, cel mai cunoscut om de ştiinţă, Albert Einstein, a 
adăugat, pacifismului său declarat pentru libertatea totală a 
omului, necesitatea de a deveni un luptător înfocat contra 
răului produs în interiorul libertăţii totală. 

Astfel de procese de transformare a omului, care nu 
sunt controlate prin reacția inversă naturală a omului, vor putea 
conduce omul spre răul maxim. 

Teoria info-războiului - agresiunea extremă a 
| omului faţă de om a fost, este şi va fi acapararea | 
' libertăţii spirituale, iar arma viitorului va fi manipularea 
sufletului uman inclusiv prin înlocuirea translatorului | 
' său biologic. Cuvintele omului vor avea dublu rol: de 
construcție sau de demolare, de arme de atac sau de scut 
| de apărare. Depinde de decizia liberă a fiecărui om de | 
| ce parte va fi şi cum va acţiona! i 


Aspiraţia spre cunoaşterea totală ce depăşeşte frontie- 
rele ştiinţei obiective, exprimată de europeanul mileniului trei, 
nu este decât o relansare a aspiraţiei umane venită din istoria 
trăirii, aspirație care se bazează acum pe o dezvoltare fără 
precedent şi într-un ritm alert a ştiinţei teoretice şi aplicate în 
domeniul procesării materiei şi al simulării virtuale a oricărei 
imaginaţii. 

Unde ne va conduce toată această cunoaştere ştiinţifică 
imaginativă, dar mai ales aplicarea ei pe scară largă? 

În ciuda acestei minunate dezvoltări a ştiinţei, omul 
lansează un program numit “Natura 2000”, un program 

mondial de menţinere a naturii, în anumite zone ale terei, aşa 
cum a evoluat ea de la apariție sau creație până acum, fără 
intervenția brutală a ştiinţei moderne în cadrul natural; un 
program de menținere a tradițiilor viabile ce au dus viața aşa 
cum a fost ea din cele mai vechi timpuri până în zilele noastre; 
un program ce spune STOP acțiunii umane necontrolată şi 
nefondată încă pe principiile cunoaşterii totale, deoarece natura 
reacționează invers într-un mod necontrolabil de către om. 

După semnalele trase de ecologiştii avangardişti, 
oamenii de ştiinţă şi politicienii au ajuns la concluzia comună 
de a păstra viața naturală pe o suprafață de aproximativ 10- 
15% din planeta noastră, viață ce asigură nemodificarea 
genetică pentru aproximativ 96% din speciile naturale. 

Este de fapt recunoaşterea științifică a faptului că viața 
tradițională şi naturală conține mult mai multe secrete decât 
produsele artificiale obținute ştiinţific de către om. Este 
recunoaşterea că în acest moment, în cazul unei catastrofe 
majore pe care ar putea să o suporte umanitatea (există 
probabilitatea ca în perioada 2026-2036 să cadă din cer un 
obiect material în Pacific), omul trebuie să fie capabil să ducă 
viața mai departe pe aceeaşi planetă sau altundeva în spațiu, 
dar această umanitate nu este capabilă să creeze şi să apere 
viaţa prin cunoaşterea limitată pe care o are acum, chiar dacă 
declară cu emfază că se cunosc cei aproximativ două sute de 
nuclizi stabili, nemodificabili şi neinformabili, care formează 
toate elementele chimice necesare construcției universului. 

În acestă perioadă de dezvoltare deosebită a ştiinţei, 
constatăm, oarecum cu stupoare, că ştiinţa, care-i asigură 
omului libertatea şi aspiraţia spre infinit, a ajuns să-l agreseze 
pe om prin afectarea vieţii şi prin restricțiile la resurse şi la 
hrana naturală, care-i reduc libertatea şi sănătatea. 

Ce este de făcut în acest punct critic generat de 
competiția viitorului dintre inovaţie şi tradiție? Este oare 
această acțiune umană, numită Natura 2000, recunoaşterea 
indirectă a creației divine şi aplicarea modernă a procedurii 

clasice transmisă de Dumnezeu lui Noe pentru a continua viața 
după potop, chiar dacă acest potop nu a fost demonstrat 
ştiinţific decât pentru unele zone limitate, aproape sigur nu a 
avut loc la dimensiunile descrise biblic şi poate este doar 
imaginaţia virtuală a inteligenţei universale privind modul de 
acţionare a umanităţii în cazul unei catastrofe generale? 

Este acesta oare un test final pentru omenire de a 
gestiona o criză mondială cum nu a mai existat, la finalul 
căreia omul trebuie să-şi demonstreze lui însuşi capacitatea de 
gestionare a crizelor produse de propriile neconformități, dar 
să-i arate şi lui Dumnezeu că este responsabil faţă de creația 
divină, ca respect față de încrederea acordată lui de către 
Dumnezeu într-o libertate totală? Ce ar trebui să facă omul 
pentru a ajunge la cunoaşterea totală? 

Crede, cercetează şi corectează, este sloganul nostru pe 
care vi-l propunem şi dumneavoastră şi pe baza căruia omul va 
fi capabil să regleze poziţia şi viteza de mers a umanității după 
traseul stabilit virtual de inteligenţa divină, pentru a reduce 
incertitudinea evoluţiei omului. Nu ştim dacă ar trebui să 
argumentăm această opţiune a noastră, deoarece Dumnezeu şi 
acum omul ne acordă libertatea de a ne alege drumul propriei 
vieți ŞI, cum nimic nu ne este impus, opțiunea fiecăruia trebuie 
respectată atâta vreme cât ea se manifestă doar în latura 
informaţională sau în virtualul aparent nevinovat şi fără putere 
imediată de a acţiona în latura materială a existenţei. 

Dar o vom face şi argumentul nostru este simplu: noi 
am abordat cercetarea ştiinţifică doar în spiritul credinţei 
creştin ortodoxe în care am fost educați şi numai în latura 
informaţiilor produse de umanitate la care am avut acces, iar 
produsul nostru este această teorie a creației evoluționiste, prin 
coordonarea de la distanţă a universului şi a omului, într-un 
mod nevăzut ochiului uman. 

Noi vom aduce în sprijinul demonstrațiilor noastre 
referitoare la tehnologia intercomunicării universale o serie de 
argumente tradiționale neamului nostru, pe care le vom analiza 


101 


prin raţiunea ştiinţei, dar credința noastră este că ştiinţa 
aplicată şi marile religii ale lumii au şi ele un cuvânt greu de 
spus la decodificarea adevărului absolut, prin ştiinţa şi tradiția 
lor de a duce viaţa mai departe într-o continuă creştere a 
calităţii ei, şi aşteptăm cu răbdare punctul lor de vedere privitor 
la descoperirea noastră şi la teoriile pe care vi le supunem 
acum atenţiei. 

În primul rând vom menţiona că, deşi cercetarea 
noastră s-a efectuat doar în virtual, scopul acesteia este de a 
determina ştiinţific tehnologia prin care Dumnezeu lucrează 
nevăzut în latura văzută a vieţii. Deoarece cercetarea este 
călăuza omului pe drumul liber spre cunoaşterea totală şi 
desăvârşire, în scopul asigurării creşterii calității vieţii, noi am 
exersat virtual o astfel de cercetare prin procesarea unor 
informaţii pe care le-am avut la dispoziţie. 

Noi nu am avut încă posibilitatea efectuării unor teste 
de laborator, care cu siguranță ar aduce mai multă lumină 
afirmațiilor noastre, deoarece ştiinţa aplicată materiei prin 
cunoaştere şi simțire este începutul zidirii lui Dumnezeu, dar 
sperăm să le putem efectua cu ajutorul nevăzut al Lui. 

Din teoria sistemului de asigurarea calităţii unui proces 
de transformare am dedus că principalul element care 
determină identificarea materială adevărată este informația 
adevărată. Pentru a obţine şi transmite informaţii raţionale şi 
adevărate în interiorul unui sistem, elementele care comunică 
trebuie să fie pregătite şi dotate cu echipamente specifice 
necesare procesării în timp real a informaţiilor, altfel există 
riscul ca aceste informaţii să fie perturbate, deformate, blocate, 
întârziate sau neînţelese, cu sau fără vreun scop anume. 

Noi ne-am bazat cercetarea pe patru tipuri principale de 
informaţii văzute care circulă liber şi la costuri minime: 

- informații tradiționale religioase pe care se bazează 
religia creştin ortodoxă; 

- informaţi ştiinţifice din domeniul medical al 
ingineriei genetice, privind conceperea şi dezvoltarea unui 

organism uman, şi din domeniul electronicii microundelor, 
privind transmiterea la distanţă a energiei şi datelor cu ajutorul 
tehnologiei frecvențelor foarte înalte (VHE=Verry High 
Frequency); 

- informații științifice din domeniul managementului 
modern al cunoaşterii şi calității totale (MCCT); 

- informații ştiinţifice, artistice, filozofice şi 
religioase de interes larg despre viaţă. 

Pe baza analizei acestor informaţii, prin combinarea lor 
într-un alt mod decât cel tradițional şi prin introducerea unor 
informaţii originale bazate pe simțirea şi intuiţia personală, 
vom demonstra rațional că omul trebuie să fie dotat cu un 
astfel de echipament central de comunicaţie fără fir de foarte 
înaltă frecvenţă, prin intermediul căruia să efectueze un schimb 
de informaţii raţionale şi adevărate cu natura înconjurătoare şi 
cu universul văzut şi nevăzut. Acest tip de echipament trebuie 
să fie asemănător echipamentelor moderne utilizate de om în 
procesarea fără fir a informaţiilor bazate pe tehnologia undelor 
electro-magnetice şi trebuie să fie un translator biologic al 
informaţiei conținute în sufletul nevăzut, motiv pentru care noi 
l-am numit bio-laser sau bio-suflet. Acest tip de echipament 
trebuie să corespundă teoriei mecanicii cuantice, conform 
căreia particulele sau punctele materiale din univers sunt 
reprezentate de o undă. Acest tip de echipament trebuie să 
corespundă teoriei generale a relativităţii, conform căreia 
realitatea este un fapt petrecut de a cărui interpretare relativă 
este condiționată teoria prin care este analizată şi se bazează pe 
cunoaşterea cu precizie a traseului vieţii reale, în vederea 
extinderii sau expansiunii ei în univers. 

În ciuda dezvoltării fără precedent a ingineriei genetice 
şi a comunicaţiilor fără fir, chiar şi acum există foarte multe 
opinii contrare referitoare la adevărul absolut ce trebuie 
obținut prin cunoaşterea totală, dar care pe noi nu ne 
determină să ne schimbăm credința şi modul nostru de 
abordare ştiinţifică a problemelor umanității sau să ne fie 

ruşine sau teamă de a o exprima deschis: realizările lui Hristos 
nu s-au făcut prin simple vorbe, ci cu înţelepciune, prin 
cunoaştere totală, prin ştiinţă, preştiință, prevedere şi dozare 
resurse. Totul era prevăzut de Hristos şi aşteptat a se petrece 
exact cum dorea El şi totul a fost executat doar prin cuvântul 
Lui purtat de unde VHF, fără unelte, dar cu o precizie demnă 
de cele mai moderne echipamente tehnice imaginate sau încă 
neimaginate de om. 

Analizând aceste informaţii tradiționale, noi am fost 
surprinşi de unele descrieri biblice cu lux de amănunte ale 
evenimentelor viitoare, care ne-au pus pe gânduri. 

Cum a fost posibil ca omul să obţină aceste informaţii? 
Oare este credibil a fi fost posibil? Oare tot virtualul imaginat 
de Dumnezeu se va petrece aşa cum a prevăzut El şi cum i-a 
fost transmis omului prin revelații? Oare toată cunoaşterea este 
dată de la Dumnezeu şi descoperirile noastre sunt simple 
copieri ale unei inteligențe fără margini, pe care nu o 
deranjează detaliile banale şi nevinovate pe care noi le 
adăugăm trăirii noastre? 

Drept să vă spunem, fără să părem lipsiți de modestie, 
ne-ar fi părut bine să putem veni cu contribuţii absolut 
originale şi să-L ajutăm şi noi în munca Sa pe Creator, dar 
descoperirea noastră, făcută prin observație în informațiile 
produse de om, pe care o vom comunica acum publicului larg 
şi despre care credem că este una din cele mai importante 
descoperiri ale umanităţii în căutarea ştiinţifică a lui 
Dumnezeu, este de mult cunoscută şi aplicată de El. Cel puțin 
am fi bucuroşi dacă cercetarea noastră este pe drumul trasat de 
EI şi ne rugăm Lui să ne lumineze calea şi să ne ierte greşelile 
noastre, pentru a fi cel puţin utili omului şi indirect Domnului. 

Noi vă prezentăm un punct de vedere personal, rezultat 
în urma analizei informațiilor multidisciplinare pe care le-am 
avut la dispoziţie şi pe baza cărora am elaborat o altă viziune 
privind convergenţa celor două domenii diametral opuse de 
abordare a studiului vieţii, ştiinţa şi religiile: analiza 

tehnologiei de comunicare fără fir manager-lucrători. Prin 
cercetările noastre  ştiințifico-religioase, noi abordăm un 
domeniu virgin, neatacat încă de oamenii de ştiinţă în modul în 
care îl tratăm noi, cel al tehnologiei utilizării laserului în 
comunicaţia şi schimbul energetic din triunghiul divinitate- 
om-natură, tehnologie prin intermediul căreia informaţia şi 
energia circulă vizibil, dar şi invizibil în timp real, şi cu 
înţelepciune în cadrul acestui magnific trio. 

Pentru a transmite informaţie ai nevoie de energie, iar 
pentru a produce energie ai nevoie de informație, astfel încât 
apar două noţiuni care se autosusțin fără a putea defini care 
este prima. Prin demonstraţia noastră, noi afirmăm că 
utilizarea laserului în comunicaţii este o tehnologie posibilă de 
creație a lumii din haosul pulberilor materiale şi că informaţia 
este liantul acestei creații. 

Noi nu credem că începutul universului a pornit de la 
explozia unei mari acumulări de materie foarte densă, care cu 
siguranţă ar fi avut nevoie, pe lângă energia necesară exploziei, 
de un turn de broaşte țestoase pentru a fi susținută într-un 
spaţiu nedefinit, ca în anecdota spusă de Einstein. 

Este posibil ca începutul universului să fi pornit de la 
un big-bang informaţional, într-un spaţiu haotic compus dintr- 
un infinit de particule limitate ca identitate, neinformabile şi 
netransformabile, o revelaţie ştiinţifică gen impuls Dirac care a 
dus la ordonarea materiei sub forma pe care o cunoaştem, prin 
combinarea diversificată a acestor aproximativ două sute de 
tipuri de particule netransformabile şi neinformabile. 

Prin utilizarea acestei teorii, noi am elaborat un alt 
model al universului, care, considerăm noi, nu se abate foarte 
mult de la modelul conturat în acest moment de o parte a 
omenirii. Prin pătrunderea noastră în necunoscutul proces al 
transformării reciproce văzut-nevăzut, noi nu dorim nici să 
agresăm cunoaşterea ştiinţifică actuală şi nici să alterăm 
probele păstrate cu credinţă de religii. 

Noi lansăm un model teoretic al universului, realizabil 
de către om prin ştiinţă, ce le va da tinerilor o orientare spre un 
sens al vieții, dar lansăm şi o provocare la dialog, alăturându- 
ne prin mesajul nostru multiplelor demersuri făcute de om 
pentru descoperirea adevărului absolut, în drumul său spre 
cunoaşterea vieții adevărate. 

Viaţa reală văzută a unui om are trei etape distincte 
definite din punct de vedere medical, remarcate simbolic de 
Ioan în celebra Apocalipsă, figurate simbolic pe cupola biseri- 
cii ortodoxe, şi descrise astrologic de cele trei cicluri ale pla- 
netei coordonatoare a labirintului trasabilităţii umane, Saturn: 

- tinerețea — pregătirea: vulturul alături de loan sau 
primul ciclu saturnian — caracterizată de perioada de educație 
pornită de la zero, de nemărginirea informațională în care intră 
omul şi de visarea fără limite, de zborul liber şi fără griji, de 
testarea şi gustarea vieții fizice reale, de înțelegerea şi 
stabilirea tehnologiei trăirii prin înțelegerea şi acceptarea 
scopului general şi a rolului reacției inverse a limitelor în 
corectarea propriei trasabilități şi de definitivarea unui scop 
concret pe măsura înțelepciunii şi capacității individuale; 

E maturitatea — testarea: vițelul alături de Luca sau al 
doilea ciclu saturnian — perioadă limitată de rostul familial şi 
social al procesării materiei în vederea susținerii vieții şi 
perpetuării ei în condiții de calitate perfectibile continu, 
hotărârea, voința şi decizia de a-ți îndeplini scopul asumat cu 
responsabilitate ca un veritabil profesionist; 

- bătrânețea — evaluarea: leul alături de Marcu sau 
ultimul ciclu saturnian al omului — eliberarea de grijile 
materiale majore, contabilizarea şi evaluarea rezultatelor 
trăirii, reîntoarcerea la visele nerealizate ale copilăriei prin 
transmiterea lor către tânăra generație de nepoți într-un mod 
înţelept, adecvat noii etape calitative a societății, fără a uita 
locul şi rolul Cuvântului lui Dumnezeu în educație ("Cere-mi 
cuvântul meu dintâi - / Să-ţi dau înțelepciune?” - Eminescu, 
Luceafărul) şi pregătirea sufletului pentru o nouă fază. 

În realitate, aceste etape nu sunt atât de precise ca 
perioade, aşa cum sunt ele văzute astrologic, dar ele sunt cele 
care caracterizează omul în ansamblu, simbolizat în ortodoxie 
de un înger împreună cu al patrulea evanghelist Matei, îl 
personalizează şi îl individualizează prin educație şi atitudine, 
îl fac să evolueze spiritual prin muncă şi cercetare permanentă 
spre scopul stabilit de creator şi îl determină să adere la marile 
fluxuri ale gândului uman pozitiv, prin credința că există un 
Manager Creator, sau la fluxul gândurilor pasive sau negative, 
manageriate de alte credinţe. Chiar dacă sunt scurtate sau 
alungite, aceste trei etape nu pot fi sărite sau trişate şi sunt 
absolut necesare formării spirituale şi umplerii sufletului divin 
sau îngerului personal cu informaţia care va fi analizată 
automat prin logica divină. 

Aceasta este matricea divină a formatării umane, de 
care trebuie să ținem cont fără drept de contestare sau 
negociere şi să o luăm în calculul stabilirii şi îndeplinirii 
scopului individual specific. 

Abaterile de la ea sau incertitudinea traseului vieţii sunt 
rezultatul reacției inverse a gândului, cuvântului şi faptei 
omului individual şi social, fără a fi o răzbunare a divinității 
sau a naturii, ci pur şi simplu face parte din tehnologia creației 
evolutive, prin reacție inversă sau autoreglaj. 

Din punctul nostru de vedere nu există contradicții între 
revelaţia ştiinţifică, revelaţia artistică şi revelaţiile religioase, 
creştine sau de alte religii, deoarece domeniile lor de 
preocupare sunt complementare. Fiecare are rostul ei de 
umplere a unui gol în cunoaşterea diversificată. Există anumite 
divergențe care apar la graniţa interpretărilor, la interfață, care, 
prin teoria exprimată de noi, pot fi foarte uşor negociate şi 
eliminate. Această declaraţie o argumentăm şi cu vorbele lui 
Eminescu (Fragmentarium): “Ceea ce ştiinţa descoperă acum, 
religia cunoştea de mult.” 

Nu suntem atât de siguri că reprezentanții religiilor 
cunosc în amănunt sau ştiinţific tehnologia producerii 


107 


evenimentelor realizate de Hristos sau prin care Dumnezeu 
face minuni zi de zi, dar ei sunt obişnuiţi ca lucrurile nevăzute 
să se transforme în văzute şi nu li se pare nimic nefiresc sau 
magic. Cu siguranţă nu li se va părea neobişnuit ca, prin ştiinţa 
aplicată în latura materială a vieţii, oamenii de ştiinţă să-L 
contureze pe Dumnezeu prin extazul ştiinţific al procesării 
informaţiilor adevărate, şi să ni-L prezinte virtual cât mai 
aproape de adevărul religios. Prin asta înțelegem să-L 
recunoască, să-l simtă prezenţa şi să-l distingă Cuvântul, nu 
neapărat să-L vadă cu ochii. 

Rolul ştiinţei este imens în determinarea adevărului. 

Ştiinţa este filtrul obiectiv al tuturor informațiilor 
tradiționale, religioase şi artistice pe care omul le-a stocat în 
memoria sa văzută, tip carte, şi nevăzută, duhul omului. 

Ştiinţa este stropul absolut necesar umplerii paharului 
informațional al cunoaşterii totale, dar nu pentru a se revărsa 
fără rost, ci pentru a închega conţinutul ei. 

Ştiinţa este liantul care va transforma vagul informa- 
tional al eşantioanelor tradiționale în precisul integral. 

Ştiinţa este singura capabilă să refacă acest puzzle 
informațional haotic, dobândit de om prin diverse metode, într- 
un ansamblu funcțional. Cu siguranță numai ştiinţa este 
capabilă să reducă incertitudinea interpretării revelațiilor 
religioase şi artistice prin ponderarea şi aşezarea lor în ordinea 
logică şi firească a adevărului divin. 

Pentru a completa această ultimă afirmație vă redăm 
definiția ştiinţifică a câmpului electromagnetic, extrasă din 
“Manualul de Bazele electrotehnicii”, Timotin şi alţii, 1970: 
“Studiul macroscopic al fenomenelor electrice şi magnetice 
este subordonat studiului fenomenelor mecanice şi termice, 
deoarece identificarea stărilor electrice şi magnetice ale 
corpurilor şi mărimilor primitive necesare caracterizării lor 
nu se poate face decât indirect (nefiind direct accesibile 
simţurilor noastre)... deoarece acestea ajung în stări a căror 
caracterizare apare incompletă, adică insuficientă pentru a 

asigura prevederea evoluţiei lor viitoare (atragerea unor 
corpuri, orientarea în spațiu) ... În aceste stări corpurile au 
proprietăţi noi, care prezintă un caracter extrinsec și 
trecător... Stările electrice şi magnetice pot fi comunicate şi 
retrase după voie corpurilor respective, care pot fi readuse în 
stările iniţiale... În identificarea stărilor electrice şi magnetice 
ale corpurilor se ajunge la concluzia că, atunci când se găsesc 
în aceste stări, corpurile interacționează local cu un sistem 
fizic distinct de ele, răspândit în spațiu şi în jurul lor şi care 
mijloceşte transmisiunea la distanță a acțiunilor 
ponderomotoare între ele: câmpul electromagnetic.” 

Dacă această definiție pare asemănătoare cu definiția 
dată de către teologi lui Dumnezeu, ca fiind o entitate prezentă 
dar imperceptibilă simțurilor omului, nu trebuie luată ca o pură 
coincidență. Interdependența dintre câmpul magnetic şi 
curentul electric este asemănătoare relației cunoaştere- 
conştiinţă sau informație-energie. Laserul este bazat pe acest 
principiu al relației dintre câmpul magnetic şi curentul electric. 

În opinia noastră, tehnologia transmiterii informaţiei 
divine este bazată pe acelaşi principiu prin care se transmite 
informația cu ajutorul câmpului electro-magnetic, pe principiul 
laserului. Doar suportul diferă, acesta putând fi un suport 
material oscilant, un câmp de unde a căror frecvențe sunt 
inferioare frecvenței maxime a luminii, pentru transmiterea 
energiei şi informației necesare prelucrării lucrurilor materiale 
lipsite de viață, sau imaterial oscilant, un câmp de unde a căror 
frecvențe depăşesc frecvența luminii şi care nu mijlocesc la 
distanță acţiuni ponderomotoare prin care materia s-ar putea 
încălzi sau transforma direct, ci doar informează materia vie şi 
prin această informație nedestructivă materia vie reacționează 
şi se transformă aşa cum se doreşte de către emitent. 

În încercarea de a explica raţional existența 
evenimentelor descrise în Biblie, noi am pornit pe baza acestei 
tehnologii de transmitere a informaţiilor fără fir pe care o 
cunoaştem într-o măsură necesară şi suficientă şi care ne 

permite să acceptăm aceste informaţii ca fiind posibile. Practic 
în analiza noastră există un singur lucru arbitrar care reprezintă 
un adevăr postulat şi constituie condiţiile inițiale ale teoriei 
lansată de noi, existenţa managerului. 

Noi nu ne punem problema cine este Dumnezeu şi de 
unde are El energia şi informaţia conţinute în Sfântul Duh. 

Pe acest nivel al cunoaşterii umane nici nu este 
necesară o informaţie suplimentară despre proveniența şi 
direcţia de mers a lui Dumnezeu (“Ce ai tu cu voia Mea?” — 
lisus către Petru). Este necesar să credem că El există şi este 
suficient să descoperim prin ştiinţă tehnologia Lui, folosită la 
comunicare şi în creație. Restul va decurge de la sine, în cazul 
conformanţei, conducând omul spre controlul total asupra 
materiei şi spre detaşarea de ea. 

Când omul va avea cunoaşterea totală, prin care va 
înţelege rostul vieţii, nu va mai acapara animalic şi nici peste 
necesități, nici suflete, nici creiere, nici trupuri şi nici orice altă 
formă materială pe care o va putea produce cu uşurinţă. 

Omul va fi fără teamă, puternic şi detaşat de rău! 

Aceasta este dorința Domnului şi aspiraţia omului. 

Acesta va fi omul desăvârşit al viitorului luminat divin 
prin unde VHF văzute sau nevăzute. 

Modul nostru de abordare a informaţiilor produse de 
umanitate este de a nu neglija nicio informaţie, de a nu o nega 
fără discernământul dat de aparentacunoştere totală, ci de a o 
cataloga şi de a-i acorda o pondere în baza noastră de date. 

Acesta este principiul care stă la baza tehnologiei 
moderne de procesare a informaţiilor utilizat în managementul 
cunoaşterii şi calităţii totale. Acesta este principiul pe baza 
căruia se păstrează toate probele în cazul crimelor neelucidate, 
cu speranța că omul de ştiinţă va putea veni în viitor cu alte 
argumente demonstrabile, neaccesibile pe un anume nivel de 
dezvoltare a cunoaşterii, şi care vor contribui la elucidarea 
cazului. Acesta este principiul pe baza căruia religia păstrează 
cu sfinţenie nealterate informațiile tradiționale, cu speranţa că 

cineva le va putea cândva interpreta ştiinţific în spiritul 
credinţei sau “înțelept întru înțelepciunea lui Dumnezeu”. 

În opinia noastră, nu religiile trebuie să se alinieze 
ştiinţei, ci ştiinţa trebuie să utilizeze rațional probele păstrate 
cu credinţă de religii. În opinia noastră omul de ştiinţă trebuie 
să accepte provocarea divină şi să-şi arunce o privire înțeleaptă 
şi asupra probelor păstrate cu credință de religii, chiar dacă 
mărturiile celor care au trăit în perioada miracolelor par 
fantezii, sminteli sau nebunii, şi să conducă raţional umanitatea 
pe drumul trasat şi sugerat oamenilor de către înţelepciunea 
divină prin revelații şi alte forme de extaz, în ciuda faptului că 
aceste forme se obţin prin diverse metode şi tehnici specifice 
diverselor religii şi care nu au primit deocamdată nici o 
explicaţie sau o certificare ştiinţifică. 

Cunoaşterea îți dă siguranța de sine, dar strategia 
ingenioasă şi virtuozitatea divină, prea mari pentru a fi distinse 
doar prin ştiinţă de om din pildele biblice sau din alte revelații, 
pot fi considerate capodopere ale camuflajului informaţional, 
realizate de marele strateg Dumnezeu pentru a-l determina pe 
om să-şi utilizeze la maxim resursele triungiului IQ-EQ-CQ în 
vederea decodificării lor. 

Integritatea omului de ştiinţă, dată de obiectivitatea 
cuvântului său pentru a elimina relativitatea cuvântului, trebuie 
completată cu diplomaţia şi capacitatea de negociere manage- 
rială cu orice posesor de informaţie pentru a-l stimula sufle- 
teşte, a-l conştientiza şi a-l determina să participe cu devota- 
ment la obiectivul stabilit, prin "împărtăşirea" propriilor idei. 

Credinţa religioasă de orice fel nu trebuie să devină un 
obiectiv social ce poate fi speculat cu uşurinţă de 
managementul ştiinţific social prin manevrarea sufletelor şi 
direcționarea lor către intoleranţă, ci este o relaţie individuală a 
fiecărui om cu Dumnezeu, indiferent de religia din care face 
parte. Angajarea cu credinţă a omului individual de a participa 
la viaţa socială, care a generat marile religii sau micile refugii 
sufleteşti religioase, artistice sau ştiinţifice, este temelia 

culturii umanității, dar omul trebuie îndrumat să-L găsească 

liber şi singur pe Dumnezeu, prin înțelepciune. 

Redăm mai jos patru pasaje din Biblie, patru probe din 
“sfânta tradiție ortodoxă” în care sunt descrise realizări 
tehnologice moderne şi, dacă la vremea relatării lor aceste 
informații păreau sminteli sau nebunii, noi nu credem că pe 
această treaptă a cunoaşterii omul de ştiinţă rațional poate să le 
mai considere aşa şi să le neglijeze. 

- Televiziunea interactivă: - “... a căzut în extaz. Şi a 
văzut cerul deschis şi coborându-se ceva ca o faţă mare de 
pânză, legată în patru colțuri, lăsându-se pe pământ. În ea 
erau toate dobitoacele cu patru picioare şi târâtoarele 
pământului şi păsările cerului. Și glas a fost către el..., iar 
Petru a zis... şi iarăşi, a doua oară, a fost glas către el...” — 
Fapte, cap.10_11-13; 

= Aviația: “Fiecare din ființele acestea avea patru 
fețe: fața întâi era față de heruvim, faţa a doua era faţă de 
om, cea de a treia era faţă de leu şi cea de a patra era faţă 
de vultur. Atunci heruvimii s-au ridicat; când mergeau 
heruvimii, mergeau şi roțile pe lângă ei, iar când heruvimii 
îşi ridicau aripile ca să se ridice de la pământ, nici roțile nu 
se despărțeau, ci erau împreună cu ei. Când aceia stau 
stăteau şi acestea; iar când se ridicau aceia, şi acestea se 
ridicau, pentru că duhul fiarelor era şi în ele.” — lezechil, 
cap.10_14-17; 

- Radioterapia: “Am simţit o putere care a ieşit din 
Mine” — Luca, cap.8_46 vorbind despre Hristos care a 
vindecat o bolnavă ce i-a atins cu credință veşmântul; 

- Transmisia de date pe suport de unde energetice: 
“Iar de la ceasul al şaselea, s-a făcut întuneric peste tot 
pământul, până la ceasul al nouălea. lar în ceasul al 
nouălea a strigat lisus cu glas mare, zicând: Dumnezeul 
Meu, Dumnezeul Meu, pentru ce M-ai părăsit” — Matei, 
cap. 27, paragrafele 45 şi 46. 


< 

Referitor la acest ultim pasaj, în opinia noastră, prin 
voință divină lumina proprie bogată în informaţie şi energie, 
numită Sfântul Duh, care a alimentat verdeaţa înainte de 
crearea soarelui, poate fi recepționată de cei înzestrați şi 
acceptaţi de divinitate, dar poate fi oprită sau pornită la 
comandă, ca orice post de emisie creat de oameni şi transmis 
prin unde electromagnetice. Acest fapt este relatat simbolic a 
se fi petrecut în timpul răstignirii, când Dumnezeu a oprit 
comunicarea cu pământenii, a stins lumina Lui, pentru a 
preveni o reacție normală de supraviețuire a unui organism 
uman aflat în chinurile morții, pentru a opri o reacție a omului 
Dumnezeu, Hristos, căruia I s-a tăiat accesul nelimitat la 
“Sfântul Duh”, reacție care ar fi fost conformă sistemului 
neuro-vegetativ pentru apărarea vieţii omului, dar neconformă 
scopului principal pentru care a venit Hristos pe pământ, 
ispăşirea păcatelor lumeşti prin moarte şi învierea cu scopul 
formării unui ansamblu divin perfect, prin atragerea celor drept 
credincioşi şi garantarea unei vieţi veşnice. 

Arta managerială de a atrage sufletele, lăsându-le în 
libertate, este cheia ajungerii la El a omului responsabil prin 
liberul arbitru! 

Nu vom intra mai adânc în demonstrarea ştiinţifică a 
acestora pentru a le argumenta şi nici pentru a demonstra că 
omul necunoscător sau rău intenționat poate produce mult rău 
utilizându-le irațional, ci ne rezumăm doar la a vă spune că noi 
nu le neglijăm şi, chiar dacă interpretările noastre date 
informaţiilor biblice par acum provocări ilogice sau fantezii 
iraționale, noi vom continua cercetările noastre respectând 
principiul de bază al managementului înțelept, crede- 
cercetează-corectează, ca pe un principiu conform căruia orice 
este posibil a se petrece datorită incertitudinii dată de lipsa 
încrederii lucrătorilor în manager şi în conceptul managerial. 


In scopul cunoaşterii tehnologiei lucrării divine noi ne- 
am pus întrebări de genul: 

Ca fiinţă rațională, poți să-i spui unui animal pleacă 
şi el să plece sau poţi să vorbeşti cu un om, direct sau prin 
telefon, şi să-i spui să sape şi el să sape? 

Cu siguranță DA, numai şi numai dacă animalul sau 
persoana în cauză cunoaşte şi înțelege limbajul utilizat. 

Ca ființă raţională, poţi să-i spui unui orb vezi şi el să 
vadă? Poţi să-i spui unui şchiop umblă şi el să umble? Poţi să-i 
spui unui om umblă pe valurile mării şi el să umble fără să-şi 
ude hainele? Poţi să-i spui unui mort scoală-te, umblă şi 
vorbeşte şi el să se scoale, să umble şi să vorbească? Poţi să-i 
spui unui copac usucă-te şi el să se usuce? Poţi să vorbeşti cu 
apa şi să-i spui fă-te vin şi ea să se facă vin? 

Cu siguranță NU în mod ştiinţific, deoarece pe acest 
nivel al cunoaşterii, în ciuda cunoaşterii tehnologiei 
transmiterii informației fără fir, nu sunt cunoscute frecvențele 
purtătoare şi comenzile necesare procesării la distanță a 
materiei prin informație. Omul nu cunoaşte tehnologia de 
obținere şi control a materiei vii sau a vieţii şi a morții. Sau 
DA, dacă eşti Hristos sau dacă ai primit harul divin. 

Dacă ne uităm la o parte din aceste vorbe pe care un 
om le spune, reacția unui om simplu ar fi: este nebun, a ajuns 
să vorbească lucrurilor. Omul modern a ajuns să pară că este 
nebun şi că vorbeşte singur pe stradă prin utilizarea mijloacelor 
de comunicare fără fir, miniaturizate. 

Pe baza cunoaşterii actuale, o parte din aceste 
modalităţi de comunicare menţionate mai sus sunt realizabile 
de către om, în anumite circumstanţe. 

Acum omul a ajuns să-i comande telefonului ca printr- 
o vorbă să formeze un anume număr de telefon sau, chiar dacă 
mijlocul de transport nu mai este calul care vorbea conform 
unei istorisiri biblice, mijloacele moderne de transport ne 
vorbesc, informându-ne despre unele stări şi acest lucru ni se 
pare foarte normal, deşi în spatele acestor vorbe este o întreagă 
tehnologie de procesare a comenzilor verbale pe care omul 
simplu nu le cunoaşte. 

Pe baza informaţiilor tradiționale ni se spune că acest 
tip de comunicare a fost realizat de Hristos, căruia i se 
atribuiau puteri supranaturale, iar contemporanii lui se mirau 
întrebându-se: “Cine este Acesta că şi vânturile şi marea 
ascultă de El?”, Matei, cap.8_27. 

Credem sau nu credem? Credem că toţi cei care ne-au 
transmis aceste informaţii au fost nebuni sau au avut un anume 
interes să ne smintească? Care ar fi fost interesul unor oameni 
simpli, apostolii lui Hristos de acum 2000 de ani, să 
răspândească nişte zvonuri neadevărate, oameni care nu au 
avut averi, şi-au părăsit familiile şi au plecat în lume sau au 
fost conduşi în mijlocul altor popoare şi nu au întâmpinat 
dificultăţi de transmitere a informaţiilor, deoarece au 
comunicat inteligibil cu aceste populaţii, pe limba lor? 

Ei erau doar translatorii umani ai Duhului Sfânt! 

Privite prin prisma cunoaşterii actuale o parte din 
aceste fapte sunt deja realizate prin ştiinţă, mai bine zis prin 
ştiinţa aplicată de a pune în practică informaţiile ştiinţifice 
despre fenomene demonstrabile şi repetabile. 

Dar pentru realizarea lor omul foloseşte, pe lângă 
informaţii, unelte sau accesorii materiale care comunică între 
ele fără fir prin intermediul sateliților. Omul creează atât 
informaţii cât şi unelte pentru a creea. Privite prin prisma info- 
energiei o altă parte a acestor vorbe, referitoare la vindecarea 
fără contact fizic vizibil sau la citirea unor informaţii nevăzute 
direct, este realizată parțial de anumiți oameni, chiar dacă 
deocamdată inconştient, prin urmare tot imaginarul şi 
iraționalul descrierilor biblice este posibil a fi realizat de om 
prin cunoaştere. Omul a început să comunice prin cuvânt cu 
uneltele moderne, uneori de la distanţă prin telefonul fără fir, şi 
nu va mai fi o surpriză ca în viitor să-l copieze pe Hristos 
comunicând cu natura, controlând-o şi învingând atracţia sau 
gravitația ei. Activitatea umană este un proces iterativ de 
creaţie şi al creaţiei care va conduce omul în mod ştiinţific spre 
Dumnezeul manager creator. 


115 


Cum se va petrece acest lucru? 

Prin cunoaşterea modului de comunicare, a limbajului 
folosit de organismele vii şi a codurilor de iniţiere sau de start 
pentru crearea acestora. 

Nu întotdeauna cuvântul este cel care produce fapta, ci 
şi gândul! Dar nu orice gând lipsit de conţinut, ci unul plin de 
informaţie, de cunoaştere totală. Cuvântul este utilizat în 
comunicarea dintre entităţile care înțeleg limbajul şi se 
conformează lui. El a fost utilizat de Hristos pentru a 
demonstra că El este rădăcina cauzei procesului petrecut. 

Cuvântul te responsabilizează sau te trădează. 

Din acest motiv omul cunoscător, dar iresponsabil, va 
putea utiliza nevăzutul gând pentru manipulare. 

Este această afirmaţie a noastră o blasfemie sau o 
erezie? Este ea o lipsă de înţelepciune? De ce Hristos repeta 
după fiecare vindecare a unui suferind: “Credința ta te-a 
vindecat”, la care adăuga “Du-te şi nu mai păcătui ”, sau după 
pildele spuse cu tâlc, “Fă şi tu asemenea. ” ? 

Sunt suficiente credința, lipsa păcatelor şi faptele bune 
pentru a face asemenea lucruri miraculoase? 

Cu siguranță sunt absolut necesare, dar nu şi suficiente, 
nu pentru că Dumnezeu nu ar mai putea interveni, ci pentru că, 
în calitatea sa de super Manager al acestei creaţii, ştie că nu 
mai este necesar să intervină direct deoarece acum sunt 
suficienți oameni credincioşi şi capabili să-L urmeze prin 
cunoaştere, fapte bune şi credinţă. 

Anticiparea sfântului Augustin, făcută acum 16 secole 
în Confesiuni, se adevereşte acum prin reacția pozitivă a 
omului la informaţia divină adevărată şi la informaţia umană 
de calitate, recepționate pe diverse căi, care-l vor conduce la 
cunoaşterea totală. 

Acum toate realizările medicale, ca să vorbim doar de 
vindecări, au atâta ştiinţă în spatele lor încât prinderea la loc a 
unui organ, gen ureche, mână sau picior, nu mai constituie o 
problemă. Noi considerăm că omul, educat cu credință şi 

conştient, a adăugat ştiinţa sa credinţei tradiționale şi simţurilor 
native, sau mai bine zis, el cercetează şi tratează viaţa în mod 
ştiinţific cu simţire şi credinţă în Dumnezeu şi în om. 

Dar credinţa, lipsa păcatelor şi faptele bune nu mai sunt 
suficiente pentru a opri omul cunoscător să producă rău, chiar 
şi involuntar. Ele sunt atributele oamenilor simpli, corecți şi 
demni care, statistic, umplu mijlocul clopotului lui Gauss. 

Ştiinţa omului a ajuns atât de departe pe tărâmul 
cunoaşterii vieții încât este foarte periculos a o lăsa pe mâna 
omului lipsit de sentimente şi care crede în puterea nelimitată a 
omului sau mai bine zis pe mâna omului lipsit de credinţă în 
Dumnezeu. Binele şi răul merg la început mână în mână, iar 
limita de la care binele poate devia în rău nu este sesizată de 
omul lipsit de cunoaştere. Prin credinţă în Dumnezeu, omul 
conştient şi cunoscător trebuie să controleze total natura şi să 
rămână vigilent la tot ce poate produce omul inconştient sau 
rău intenționat pe baza ştiinţei raționale sau a cunoaşterii 
totale. Cu siguranţă, aşa cum se crează duhul omului conform, 
printr-un flux de gânduri pozitive ce străbat universul, se 
crează şi un flux negativ care pătrunde în gândul individual sau 
social şi speculează vulnerabilitatea sufletelor lipsite de 
educaţie, frustate de minimul calității vieţii sau ispitite către o 
calitate a vieţii neconformă contribuţiei lor la mersul înainte al 
societății, atrăgându-i în capcana câştigului fără muncă şi a 
vieții uşoare. Vigilenţa omului, privitor la devierile de la 
scopul stabilit, devine o necesitate ce trebuie adăugată 
suficienţei ştiinţei, simțirii şi credinţei. 

Acest aspect al vigilenței ne este semnalat că este 
practicat ştiinţific de SUA, care-şi îmbunătăţesc permanent 
metodele de control privind persoanele care vor să-i viziteze, 
tocmai pentru a-i depista pe cei rău intenţionaţi şi fără a-i 
afecta pe cei fără intenţii rele. Această vigilență ştiinţifică va 
determina ca incertitudinea şi selecția naturală să tindă către 
zero şi va fi metoda practicată şi pentru accesul pe stația 
orbitală sau noul pământ construit de om sau de Dumnezeu. 

Colonizarea viitoarelor staţii orbitale nu se va mai face 
ca în trecut, prin selectarea şi deportarea celor răi, ci prin 
selectarea ştiinţifică a celor buni şi capabili să respecte creația 
omului şi să simtă existenţa lui Dumnezeu. 

Noi ne-am întrebat ce pot să însemne informaţiile 
biblice următoare: “noi n-am primit duhul lumii, ci Duhul cel 
de la Dumnezeu - Pavel, Corintieni; voi sunteţi templu al lui 
Dumnezeu şi Duhul lui Dumnezeu locuieşte în voi — Pavel, 
Corintieni; sămânţa este cuvântul lui Dumnezeu - Luca; 
fericiţi cei morţi, căci faptele lor vin cu ei — loan, Apocalipsa”. 

Noi credem că o parte necesară şi suficientă din Sfântul 
Duh este însămânţată la fel în fiecare om în momentul 
fecundării ovulului, prin sufletul individual transmis ca un 
înger personal, în vederea construirii unui organism viu şi 
funcțional în cadrul unor limite pe care omul de ştiinţă le-a 
determinat într-un mare procent. 

Educarea sufletului omului la trecerea prin lumea 
materială, în sensul unei desăvârşiri ale cărei limite sunt parțial 
cunoscute, nu se poate face decât dacă omul va determina sută 
la sută aceste limite. Scopul final al acestor suflete este de a se 
ataşa funcțional la o entitate divină, numită în Biblie Fiul 
Omului, aşa cum se crează orice sistem tehnic, prin asamblarea 
cu precizie a unor componente distincte. Aşa cum suntem 
personalizați în lumea materială prin trăire, aşa vom rămâne şi 
în cea spirituală după moartea fizică. Numai că acolo există o 
ordine perfectă atât în rai, ca “razele soarelui”, cât şi în iad, ca 
“spicele de grâu în snop”. După treierarea lor, spicele total 
neconforme vor intra la “feascul” reciclării. 

Descifrând şi acceptând acest scop, omul va fi capabil 
să facă dreptate pe pământ aşa cum Dumnezeu face în cer. 

Noi suntem siguri că în momentele de răscruce ale 
vieţii şi nu numai, grele sau uşoare, rele sau bune, trebuie să 
recunoşti în aceste fapte un avertisment sau o recompensă 
divină pentru comportamentul tău anterior. În punctele critice 
ale vieţii, când nu ai soluții de a continua traiul după 

producerea unui eveniment neconform aşteptării tale, cere şi 
aşteaptă soluţia divină. Ea va veni cu siguranță şi dacă credinţa 
ta este pe măsura cererii, atunci şi răspunsul divin este cheia 
prin care vei găsi traseul conform credinţei tale. 

Nu ştim dacă răspunsul pe care îl dăm noi acum acestor 
întrebări vitale satisface aşteptările oamenilor simpli cu privire 
la relația lor cu Dumnezeu, ştim sigur că nu este complet, 
deoarece nu avem cunoştinţe vaste despre marile religii şi 
adevărurile lor, dar credem că prin utilizarea tehnologiei laser 
în biologie, pe care o vom expune în continuare, se pot explica 
ştunţific posibilitățile de realizare în anumite circumstanţe a 
tuturor evenimentelor descrise în Biblie sau a altor evenimente 
petrecute şi care par miracole. Noi suntem siguri că dacă acest 
cuvânt al nostru, care acum pare un scâncet, este conform 
planului şi creaţiei divine, el va deveni o trâmbiţă. 

Revenind la omul biologic, celulele umane 
reproducătoare conțin elemente ce se găsesc sub forma unor 
filamente sau spirale ce pot reprezenta echipamentele biologice 
necesare procesării informaţiilor conţinute în câmpul 
electromagnetic universal şi pot funcționa tehnic asemănător 
echipamentelor de comunicaţie prin sateliți. 

Lungimea şi forma acestora le fac să rezoneze pe 
anumite frecvenţe pe care omul începe să le descifreze. 

Concluzia noastră este că sămânța vieţii şi toate 
celulele capabile de reproducere sau multiplicare trebuie să fie 
dotate cu un echipament biologic adecvat necesar comunicării 
inteligente fără fir (exemplu mitocondrii), pe diverse frecvenţe 
alocate specific. 

Să intrăm în descrierea tehnologiei transmiterii 
cuvântului divin către oameni pe principiul laserului. Omul 
este cel mai sofisticat echipament biologic existent pe care-l 
cunoaşte omul sau, mai bine zis, nu-l cunoaşte în totalitate. 
Omul are simţuri, are sentimente, are rațiune, are echilibru şi 
sisteme de autoreglare, are capacitatea de a comunica şi de a 


119 


acționa rațional prin mijloace fizice şi psihice, are conştiinţă şi 
multe alte calități, dar, momentan, şi multe limite şi defecte. 

Informaţiile produse de umanitate, atât cele virtuale cât 
şi cele tip eveniment fizic sau real, acoperă întreaga paletă de 
la foarte bine până la foarte rău. 

Ce înseamnă bine şi ce înseamnă rău? 

Fiecare tradiție sau religie şi-a elaborat, pe baza 
spiritului credinţei ei, propriile criterii şi concepții care au adus 
viața din cele mai vechi timpuri până astăzi, filtrând binele de 
rău. În concepţia secolului trecut, pe baza unui acord 
internațional asistat şi aprobat de ONU la 10 decembrie 1948, 
binele şi răul au fost raportate la existenţa vieții omului ca 
individ, indiferent de proveniența omului sau de situaţia lui 
socială, prin “Declaraţia Universală a Drepturilor Omului”. 

Conform acestei declaraţii, omul trebuie să fie sursa 
normelor şi legilor de convieţuire şi nu obiceiurile tradiționale 
ŞI religioase sau porunca vreunei divinități. 

A fost un pas mare spre libertatea omului, dar atunci 
omul nu a prevăzut reacția inversă animalică a omului simplu 
sau interesat, care a acționat fără nici o limită, în contextul 
lipsei cunoaşterii totale. 

Această libertate nu a mai limitat nici accesul şi nici 
agresiunea omului asupra resurselor naturale şi a generat goana 
omului după averi şi reacţia aşa zis necontrolată a naturii, 
obligând acum omul să-şi extindă concepţia şi noțiunea de bine 
şi de rău şi peste natură sau mai bine zis peste decorul în care 
omul îşi trăieşte viaţa. 

Acest principiu nou al protecției mediului a pătruns 
forţat chiar şi în managementul modern al afacerilor, deoarece 
prin obligația legală enunțată şi aplicată acum, “poluatorul 
plăteşte”, principiul vechi al managementului profitului 
financiar cu orice preț începe să scadă în intensitate. 

Libertatea nelimitată a omului şi modul său propriu de 
a-şi stabili centrul deciziei, fără a cunoaşte funcționalitatea 
unui sistem cu reacție inversă atât de complex, sunt factorii 

principali ai incertitudinii, care-l îndeamnă pe acesta să 
producă fapte bune sau fapte rele, şi asupra acestui aspect omul 
conştient şi puternic trebuie să vegheze cu voinţă, 
conştientizând libertatea şi limitele ei. 

Ideea de libertate totală inoculată omului, combinată cu 
lipsa credinţei în dreptatea divină dar şi în dreptatea umană 
care nu mai vin, îl face pe acesta să fie nerăbdător în fața 
nedreptăţilor produse de omul liber cu comportament animalic 
ŞI să ia pe cont propriu acțiuni revanşarde care nu mai țin cont 
de nici o regulă sau rațiune a vieţii, menținând astfel o stare de 
revoluție permanentă. 

Cine este de vină pentru acest tip de atitudine aparent 
normală pe acest nivel al cunoaşterii umane liberă şi 
diversificată? Ce trebuie făcut pentru a o atenua cu moderație, 
menţinând drepturile şi libertatea omului, sub spectrul 
vizibilității faptelor lui şi a autocontrolului? 

Noi vă propunem ca centru al deciziei individuale, 
centrul unui triunghi echilateral cu Dumnezeu în vârful 
triunghiului, Divinitate_Om_Natură. 

Tradițional se spune că Dumnezeu acordă libertate 
totală de acțiune omului, că i-a transmis în anumite momente 
diverse proceduri de convieţuire, că la un alt moment şi-a 
trimes propriul Fiu să ne arate practic ce ar trebui să facem şi 
că la un alt moment dat va judeca faptele noastre în funcţie de 
pocedurile transmise divin marilor religii ale lumii şi pe care 
acestea le-au implementat diverselor popoare. 

Aceste momente, privite din punctul de vedere al 
sistemelor de asigurarea calităţii, sunt numite puncte critice. 
Ele sunt necesare într-un proces de transformare rațional 
pentru a realiza o analiză profundă a procesului, pentru a vedea 
de unde ai plecat, ce ţi-ai propus, ce ai realizat, cum ai realizat, 
cu ce costuri, încotro te îndrepți şi pentru a fi capabil să faci 
corecţiile necesare în cunoştinţă de cauză. 

De aceea a lăsat Dumnezeu universul să evolueze 
conform unor legi pe care omul poate şi trebuie să le înțeleagă! 

Pentru a descoperi modul în care a fost făcută 
construcția, pentru a învăța să construiască şi pentru a 
prevedea şi elimina agresiunile ce pot demola construcția lui 
aşa cum el demolează irațional şi ispitit creația divină! 

Preştiinţa nu este magie, este ştiinţa de a cunoaşte 
scopul, funcţia de transfer şi funcția reactivă a unui ansamblu 
şi a mediului în care funcționează. Prin această ştiinţă a 
prevederii nu este greu să prezici direcția şi viteza de mers a 
unui element din sistem, dacă priveşti în spate traseul pe care 
s-a deplasat. Această prezicere nu este şi nu se cere a fi o 
certitudine. Ea este doar o informație virtuală, pe care, prin 
cunoaştere, cel în cauză o va certifica sau nu prin acceptare 
liberă şi executare, cu sau fără corecţiile dorite sau absolut 
necesare schimbării traseului. 

Dar oare procesul vieţii trăite de oameni vi se pare a fi 
un proces rațional? Vi se pare că omul are prevăzute ţinte 
precise, defalcate în etape, pentru îndeplinirea cărora şi-a 
stabilit strategii precise? Este el capabil să înregistreze 
fenomenele din jurul său şi să le compare cu informațiile 
tradiționale deţinute de marile religii? 

Sunt aceste religii capabile să înțeleagă riscurile şi să 
participe cu tot sufletul la cârmuirea adevărată a “arcei 
pământ” Şi la salvarea speciei umane? 

Noi credem că da şi asta datorită faptului că noțiunile 
de bine şi rău s-au impregnat adânc în sufletele cât mai multor 
oameni, indiferent de religia din care provin, în care cred şi pe 
care o slujesc, şi atunci când descoperă răul îl fac cunoscut 
întregii lumi, prin mass-media sau prin alt fel de comunicaţii 
cu sau fără fir. 

Aproape nimic nu mai poate fi ascuns, chiar dacă omul 
pus să conducă destinele umanităţii păstrează adevărurile unor 
fapte doar într-un cerc restrâns pentru a acoperi acele fapte 
neconforme principiilor vieţii şi care par necesare în opinia lui. 

Revenind la omul biologic şi la medicină, cunoaşteţi 
implanturile artificiale şi modul lor de utilizare. 

Cel puțin sunt cunoscute la scară mondială cele care 
funcționează corect şi prelungesc durata de viaţă a celor aflați 
în suferință, de tipul stimulatoarelor cardiace. 

Să vorbim despre manipularea creierelor prin 
implanturi. Prin anii '60 CIA a finanţat cercetarea în domeniul 
implanturilor electronice în creierul uman, prin care să poată 
comanda omului modificarea reacţiilor coordonate de glanda 
amigdală din sistemul lingual. Înainte de experimentarea 
acestor teste pe om, oamenii de ştiinţă au făcut demonstraţii de 
funcționare a acestei tehnologii noi pe animale, din care se 
disting producerea repetată a orgasmului unor cimpanzei, prin 
comanda de la distanţă, şi oprirea acțiunii unui taur fioros, aflat 
în coridă chiar cu descoperitorul acestui principiu tehnologic. 

Totul a funcționat ireproşabil pe animale ne relatează 
dr. Armen Victorian în cartea sa “Manipularea creierelor”. 

Dar pe om? 

Informaţiile privitoare la rezultatele testelor făcute pe 
om sunt secrete, dar noi suntem convinşi că nu au funcționat 
aşa cum se aşteptau cercetătorii. 

De ce? 

Nu creierul este cel care impune omului centrul deci- 
ziei. Creierul uman funcționează ca un calculator. Comandă 
execuţia unor acțiuni cunoscute de om pe care le-a învăţat prin 
educație şi trăire şi le cunoaşte. El este, aşa cum definesc 
psihologii, cel care determină inteligenţa unui om, IQ-ul. 

Dar, tot psihologii au determinat, că cele mai mari 
realizări umane sunt determinate de o altă calitate umană, 
funcția emoţională EQ, care este neexplicată ştiinţific, dar care 
este hotărâtoare în realizările aplicative, în acțiunile omului de 
a conduce procesele de transformare a materiei şi a spiritului, 
în acțiunea combinată a omului cu natura şi cu Dumnezeu de a 
duce viața mai departe în funcție de situaţiile prevăzute sau 
neprevăzute. 

Pe lângă acest argument, adăugăm previziunea noastră 
că omul va trebui să realizeze calculatorul biologic, ca fază 

intermediară a creației robotului biologic, pentru a realiza 
comunicaţia fără fir a acestuia. 

Noi am adăugat acestor două calități identificate de 
ştiinţă, IQ şi EQ, o a treia identificată de religii, calitatea 
credinţei, CQ. De fapt acest triplet de calități, credință-rațiune- 
simțire, este determinat de tripletul divinitate-om-natură, 
indestructibil de către om sau de natură în acest moment. 

Dar omul încalcă drepturile omului şi revine cu 
încăpăţânarea omului puternic la agresiunea sa asupra omului 
şi-l finanţează pe omul de ştiinţă să studieze posibilitatea 
testării pe oameni a biocipurilor pentru comandă-control, 
conform unei declaraţii a Departamentului de Apărare al 
Statelor Unite, care anunţă că doreşte să introducă peste cinci 
ani microcipuri de dimensiuni foarte mici (cât un bob de orez) 
în creierele soldaţilor săi. 

Printr-o altă ştire, pozitivă ca scop, se afirmă că 
geneticienii canadieni de la Universitatea Victoria împreună cu 
geneticienii americani de la Universitatea Harvard şi Berkeley, 
au creat un mic cip chimio-electronic care generează radiații 
alfa destinate modificării activităţii timusului, implicat direct 
în producerea celulelor ucigaşe pentru distrugerea sau 
repararea celulelor canceroase, limfocitele T, a căror maturare 
se face în timus, numite “natural killer” - NK. 

Cum putem noi, ca oameni simpli, să caracterizăm 
implantul electronic prin care se doreşte ca acțiunile omului să 
fie comandate 100% de decizia altui om, indiferent că aceasta 
se produce prin manipularea creierelor sau prin manipularea 
sufletelor? 

În opina noastră, agresiunea fizică a omului politic, 
realizată prin omul de ştiinţă asupra creierului semenului său, 
nu pare a fi atât de imorală pe cât pare la prima vedere, 
deoarece se poate observa statistic, din informaţiile tradiționale 
şi acum din cele ştiinţifice. că nu creierul este cel care are 
ultimul cuvânt de spus în luarea deciziilor umane. 

Conform rezultatelor cercetărilor  neurobiologului 
român, Nicolae Opriş de la Universitatea Cornell, s-a 
determinat că, în cazul omului, există nişte linii specifice de 
câmpuri pur magnetice care codifică semnalul pentru 
declanşarea bruscă de hormoni ai plăcerilor, endorfinele şi 
enkefalinele. Cu siguranță, bazat pe acest principiu, există şi 
alte câmpuri magnetice care generează şi altfel de reacții 
chimice în organismul uman, dar care nu au fost suficient 
studiate. Omul, interesat de modificarea  trasabilității 
semenului său pentru a realiza unele scopuri ascunse, poate, 
prin mecanismul acestei tehnologii, să influenţeze gândurile 
sau să producă afecțiuni într-un mod nevăzut unor mari grupuri 
de oameni, asemănător agresiunii cu câmp magnetic realizată 
prin anii '60 asupra ambasadei SUA de la Moscova. 

Cel puţin, în cazul implantului de cipuri electronice pe 
creier, cei care l-au comandat declară vizibil că doresc doar 
colectarea unor informaţii privitoare la starea de sănătate a 
celui monitorizat şi nu influențarea deciziei lui. 

Să le dăm crezare, dar să fim cu ochii pe ei, mai ales pe 
cei care generează acele câmpuri magnetice nevăzute prin care 
se induc transformări chimice în corpul uman după dorința 
informatorului. În acest moment şi oamenii de ştiinţă şi 
teologii consideră conştiinţa proprie sau sufletul ca fiind 
factorul principal al deciziei umane şi acest suflet este 
considerat un element tabu al omului în relația sa intimă cu 
sine sau cu Dumnezeu şi nu pare a putea fi influenţat de nimic 
uman într-o proporţie care să determine schimbarea deciziei 
proprii sau a lui Dumnezeu. 

Opinia noastră este identică cu acest principiu, dar în 
limitele  aplicabilității teoriei relativității condiționată şi 
exprimată biblic: “numai şi numai dacă sufletul este în tine”. 

Oare sufletul poate să dispară sau să fie virusat? 

Pentru a da un exemplu cunoscut din tehnologia 
calculatoarelor care poate fi asemănat cu comportamentul 
uman, să prezentăm comportamentul calculatoarelor la viruşi. 

Calculatorul este compus din două părți principale: 
hardul, organismul fizic comparat cu corpul fizic uman, şi 
softul, comparat cu sufletul sau conştiinţa umană. Hardul este 
un organism funcțional cu un scop precis, procesarea 
informaţiilor în condiții de calitate superioară, este alimentat 
cu energie electrică dintr-o sursă externă şi este compus dintr- 
un număr de subansambluri funcționale. 

Pentru a se împlini scopul general propus, acesta este 
împărțit în porții şi astfel se ajunge ca fiecărui subansamblu să 
1 se atribuie o porţie, un rol sau o funcție de îndeplinit. Aceste 
funcții sunt intercondiționate, depind unele de altele şi sunt 
realizate în etape precise, cu durate precise. Organizarea 
acestor funcţii şi punerea în mişcare a întregului ansamblu, 
astfel încât ele să asigure optimul capacității funcționale, se 
face pe baza unui program, numit simplu soft. Informaţiile care 
intră în sistem pentru procesare şi informaţiile procesate vor fi 
mai întâi prelucrate în memoria de lucru, RAM, şi apoi pot fi 
stocate în memoria de bază, hard disk. 

Tehnologia actuală de comunicare fără fir a determinat 
posibilitatea de conectare on-line a unui calculator individual 
cu baze de date externe, fie individuale de tipul unor hard- 
discuri aflate în apropiere şi conectate wireless, fie universale, 
conectate prin internet. Totul se desfăşoară normal atâta vreme 
cât nu există agenţi externi care să atace sistemul individual de 
prelucrare date şi incertitudinea privind funcţionarea normală a 
calculatorului în cauză este extrem de mică, tinzând către zero 
pentru componenetele foarte fiabile. 

Cine şi de ce virusează aceste calculatoare nevinovate? 

În acest context universal, pentru a evita stresul creat 
de nemulţumirea propriilor realizări comparate cu realizările 
falşilor idoli sau ale aproapelui, care pot determina ispita, 
depresia sau virusarea sinelui, şi pentru a evita influenţa indusă 
prin câmpurile magnetice nevăzute existente în univers, create 
de om cu anumite intenții ce vor fi depistate mai devreme sau 
mai târziu şi care ne bombardează permanent, vă recomandăm 

să utilizaţi cenzura cosmică a celor zece porunci, transmisă 
omului prin aparenta nebunie a revelațiilor, să vă stabiliți 
singuri standardul de calitate al propriei vieţi în funcție de ceea 
ce ați moştenit şi să fiți mulțumiți dacă aduceţi o creştere 
vizibilă acestei moşteniri. Nu uitaţi să utilizați triunghiul 
deciziei CQ-IQ-EQ, combinând cu măsură şi răbdare credinţa, 
cu rațiunea şi cu simţurile, astfel încât să vă adaptaţi permanent 
modificărilor survenite în jurul vostru. 

În sprijinul acestei afirmaţii aducem pilda stăpânului 
care a dat averea slugilor pentru administrare, fiecăruia după 
puterea sa, spusă de Hristos apostolilor Lui şi cunoscută nouă 
prin intermediul sf. Evanghelist Matei (cap.25_14). 

Antivirusul informațional pentru suflet este în voi şi vă 
stă la dispoziţie! Utilizaţi-l şi veţi vedea rezultatul individual 
specific în propriul traseu sau destin şi în organism! 

Vom puncta necesitatea utilizării sloganului crede, 
cercetează şi corectează cu viziunea artistică a lui Eminescu 
din “Scrisoarea Il’, în care omul cunoscător dezleagă noaptea 
necunoaşterii prin cunoaşterea ştiinţifică, prin calculul iterativ 
al şirurilor de numere binare fără capăt pentru a fi sigur că nu 
mai există nici o eroare în identificarea trasabilității omului din 
cele mai îndepărtate timpuri ale trecutului creaţiei lui divine şi 
până în cele mai îndepărtate timpuri ale creațiilor lui viitoare, 
viziune avută cu mult timp înaintea lui Claude Shannon, 
socotit părintele informaticii: 


“Când cu gene ostenite sara suflu-n lumânare, 

Doar ceasornicul urmează lung a timpului cărare, 
Căci perdelele-ntr-o parte când le dai, şi în odaie 
Luna varsă peste toate voluptoasa ei văpaie, 

Ea din noaptea amintirii o vecie-ntreagă scoate 

De dureri, pe care însă le simțim ca-n vis pe toate ...... 
Altul caută în lume şi în vreme adevăr, 

De pe galbenele file el adună mii de coji, 

A lor nume trecătoare le însamnă pe răboj; ........... 

lar colo bătrânul dascăl, cu-a lui haină roasă-n coate, 
Într-un calcul fără capăt tot socoate şi socoate 

Şi de frig la piept şi-ncheie tremurând halatul vechi, 

Îşi înfundă gâtu-n guler şi bumbacul în urechi; 

Uscăţiv aşa cum este, gârbovit şi de nimic, 

Universul fără margini e în degetul lui mic, 

Căci sub frunte-i viitorul şi trecutul se încheagă, 
Noaptea-adânc-a veciniciei el în şiruri o dezleagă; 
Precum Atlas în vechime sprijinea cerul pe umăr 

Aşa el sprijină lumea şi vecia într-un număr. 

Pe când luna străluceşte peste-a tomurilor bracuri, 
Într-o clipă-l poartă gândul îndărăt cu mii de veacuri,.... 
În prezent cugetătorul nu-şi opreşte a sa minte, 
Ci-ntr-o clipă gându-l duce mii de veacuri înainte;........ 
Fericească-l scriitori, toată lumea recunoască-l. 

Ce-o să aibă din acestea pentru el, bătrânul dascăl? 
De-oi muri - îşi zice-n sine - al meu nume o să-l poarte 
Secolii din gură-n gură şi l-or duce mai departe, 

De a pururi, pretudindeni, în ungherul unor crieri 
Şi-or găsi cu al meu nume, adăpost a mele scrieri.” 


5. Sufletul uman şi scopul creaţiei divine 


Motto: “...0 persoană religioasă este credincioasă în sensul 
că nu se îndoieşte de semnificaţia şi măreția acestor scopuri 
suprapersonale, care nici nu se cer şi nu pot fi fundamentate 
rațional... Numai individului îi este dat un suflet... lar 
destinul înalt al individului este de a sluji, şi nu de a stăpâni 
sau de a se impune în vreun alt mod.” Albert Einstein 

Cum văd eu lumea 

Marii gânditori ai lumii, marile personalități ale 
cunoaşterii obiective a ceea ce a fost, este şi este posibil a fi, 
cei mai renumiți cercetători ce şi-au bazat cunoaşterea pe 
rațiunea ştințifică spre a clarifica relaţia dintre structurile, 
funcţiile de transfer, tehnologiile şi scopurile proceselor de 
transformare efectuate de om şi de natură, şi-au pus întrebări 
privind scopul trăirii umane şi au ajuns aproape la acelaşi 
rezultat ca şi marile religii, dar pe alte căi decât cele care au 
generat acest rezultat: omul este dotat cu suflet şi, pentru ca 
trăirea sa să se armonizeze cu acesta, omul trebuie să fie un 
slujitor rațional al omului şi al naturii şi nu un stăpân 
exploatator ghidat de impulsurile de moment. Libertatea 
omului de a gândi şi acționa pe baza unor principii morale care 
generează altfel de limite decât cele produse de frica pedepsei 
umane, naturale sau divine este în fond aspirația omului 
modern cunoscător, rațional şi liber privind calitatea trăirii în 
cadrul natural existent, fără a afecta sau a fi afectat de 
atitudinea şi comportamentul semenului său sau de natură. 

În ceea ce priveşte necesitatea fundamentării raţionale a 
acestui scop suprapersonal, noi nu considerăm cuvintele lui 
Einstein ca o recunoaştere absolută a incapacității rațiunii 
umane de a cunoaşte înțelepciunea lui Dumnezeu prin 
înţelepciune, ci mai degrabă ca o reflectare relativă a nivelului 
cunoaşterii la care se afla “duhul omului” la momentul 
exprimării lor. Nivelul actual al cunoaşterii umane este o 
poartă de acces cel puţin pentru a încerca spargerea virtuală a 
barierei tainelor existenței omului şi a misterelor tehnologiilor 
minunilor înfăptuite de Dumnezeu direct prin Sfântul Duh, 
prin Fiul Lui, prin profeți sau prin oameni. 

Nu spunem că prin această încercare vom şi ajunge la 
cunoaşterea totală prin care Dumnezeu ne inspiră şi către 
dezvăluirea tainei vieții, dar această teorie pe care v-o 
supunem analizei este o ipoteză cu un mare grad de fezabilitate 
ŞI cu siguranţă reprezintă un pas înainte spre cunoaşterea şi 
recunoaşterea obiectivă a înţelepciunii şi energiei divine. 

Neatingerea momentană a cunoaşterii totale sau a 
cunoaşterii adevărului privind creaţia sau apariția spontană a 
vieții pune oarecum în dificultate omul de ştiinţă sau omul 
religios în a-i răspunde omului simplu, într-un mod foarte 
simplu şi pe înţelesul lui, ce este viaţa obiectivă şi care este 
scopul ei. Trăirea oamenilor în condiţii de calitate diferită, dată 
de averi diferite, a fost, este şi va fi pusă de omul necunoscător 
sau de cel interesat pe seama diferențelor de origine, de rasă 
sau culoare, de cunoaştere obţinută pe diverse căi tradiționale, 
religioase sau ştiinţifice, sau pur şi simplu pe decizia divină, 
dar adevăratul principiu al asigurării calității vieții este 
conformanţa cu cerinţele, iar acestea ţin de stabilirea indi- 
viduală a limitelor aspiraţiei trăirii pe baza intercomunicării 
proprii nevăzută dintre om, natură şi Dumnezeu. 

Stabilirea propriilor limite ale scopului vieţii 
individuale conform scopului şi armoniei universale a fost, este 
şi va fi un deziderat al oamenilor idealişti. 

Pentru a te armoniza obiectiv cu ceva aparent 
neobiectiv devine destul de dificil în contextul actual al 
realizărilor materiale ale creaţiei umane. Capacitatea omului de 
a progresa permanent, reducând gradul de incertitudine al 
regresului evoluţiei lui, a dus omenirea pe o treaptă superioară 
a procesării materiei prin cunoaştere, dar de multe ori reacția 
naturii aduce multe distrugeri creației umane sau divine. Unii 
oameni dau vina pe Dumnezeul neînţelegător față de creația 
umană, alții pe soarta dictată de compoziţia materială a astrelor 
şi pe modul cum reflectă ele informaţia universală în funcție de 
configurația lor de moment, alții caută secre-tul incertitudinii 
în natura fenomenelor naturale, iar alții stau pasivi spunând că 
asta este voia Domnului şi aşteaptă dreptatea divină. 

Prea puțini oameni cunoscători şi puternici încearcă să 
înțeleagă scopul creației divine şi să îndemne obiectiv 
omenirea să meargă în sensul Lui pentru a se reduce ştiinţific 
această incertitudine. Exploatarea cunoaşterii umane pentru 
obținerea de profit material l-a determinat pe om să se detaşeze 

şi să nu se mai teamă de Dumnezeu şi, chiar dacă declară că 
acceptă ideea de divinitate, comportamentul şi atitudinea lui 
sunt de concurență interumană pe toate planurile vieţii 
determinând tocarea fără limite a resurselor naturale. 

Îndemnurile sporadice ale unor oameni la cumpătare 
par deplasate în contextul dezvoltării fără precedent a 
tehnologiilor proceselor de transformare efectuate de om, mai 
ales că argumentele lor nu sunt în ton cu dezvoltarea ştiinţei 
umane şi cu concurentul lor, marketingul, care găseşte cele mai 
diabolice tehnici pentru a te ispiti, memorabil simbolizate 
artistic de Eminescu în Luceafărul: 

“Cum vânătoru-ntinde-n crâng / La păsărele laţul, 

Când ți-oi întinde braţul stâng / Să mă cuprinzi cu braţul, 
Căci amândoi vom fi cuminţi, / Vom fi vioi şi teferi, 

Vei pierde dorul de părinți / Si visul de luceferi.” 

Noi încercăm să argumentăm indirect, prin dezvelirea 
tehnologiei creației divine, existența şi scopul creaţiei lui 
Dumnezeu şi sperăm că adaptarea argumentelor tradiționale, 
referitoare la existenţa lui Dumnezeu, la nivelul actual al 
dezvoltării ştiinţei nu va fi considerată erezie şi nu va aduce 
prejudicii celor care au crezut şi cred pur şi simplu în 
Dumnezeu, deoarece credința simplă are rolul ei bine stabilit în 
cunoaşterea şi designul creației. 

Locurile alături de Dumnezeu nu sunt limitate şi nici 
răsplata divină a omului nu este diferită în funcţie de perioada 
trăirii şi de contribuţia cantitativă la lucrarea divină, ci de 
calitatea ei (vezi pilda culesului viei — Matei, cap 20 sau pilda 
despre cina cea mare — Luca, cap.14), dar generaţia noastră are 
şansa dată de accesul fără precedent la cunoaşterea universală 
produsă de om, prin intermediul mijloacelor moderne de 
procesare a informaţiilor, şi “astfel vor fi cei de pe urmă întâi 
şi cei dintâi pe urmă, că mulți sunt chemaţi, dar puţini aleşi” 
(Matei, cap.20_16). Cei puţini aleşi sunt cei care adaugă 
silinţei pentru cunoaştere, voința şi dragostea pentru viața 

omului şi a naturii şi siguranţa recunoaşterii şi a cunoaşterii 
existenţei unei fiinţe supranaturale, fără teamă sau ruşine. 

Pentru noi nu mai există îndoială şi nici teamă. 

De ce ne-am teme de stăpânul, şeful, managerul sau 
Dumnezeul nostru dacă îl înțelegem obiectiv şi respectăm 
procedurile stabilite de el? De ce ne-ar influenţa atât de mult 
obiectele materiale aflate în decorul spaţiului nostru de 
activitate, puse la dispoziţie de Dumnezeu, dacă le cunoaştem 
rostul şi ne putem adapta lor, mergând pe drumul nostru pavat 
de El? Ce s-ar întâmpla de exemplu în cazul circulaţiei rutiere 
dacă, datorită nerăbdării accesării unor oportunități apărute pe 
piață şi ispitei deplasării rapide dată de caii putere de sub 
capotă, nu s-ar respecta regulile banale ale benzilor de sens şi 
ale cedării trecerii altor vehicole sau pietoni aflați în trafic, prin 
locurile marcate? 

Cu siguranță vor exista permanent neconformişti în 
gândire, exprimare şi faptă care vor determina extremele 
societăţii, dar şi conformişti de tot felul: unii vor respecta 
normele şi legile stabilite de oameni sau transmise de 
Dumnezeu prin oameni, dar nu vor face nici un efort în a-L 
căuta pe Dumnezeu, alţii vor trage omul înapoi spre păcatul 
originar al necunoaşterii şi necredinţei trăirii animalice, iar alții 
vor împinge omul spre înțelepciunea divină, având responsa- 
bilitatea şi obligația faţă de natură, om şi Dumnezeu să 
împrăştie duhul bun al omului cunoscător peste omul simplu şi 
natură asemeni răspândirii Duhului Sfânt pe care ei l-au 
accesat cu sau fără voia lor, dar cu credinţă şi cu sprijin divin - 
“În dar ați luat, în dar să dați.” — Matei — cap.10_8. 

Duhul Sfânt sau înţelepciunea divină nu este o taină la 
care omul nu are acces şi care nu se cere şi nu poate fi 
fundamentată rațional. Nu aspirația de a deveni asemeni lui 
Dumnezeu, prin accesul la pomul cunoaşterii, este păcatul 
originar, ci încrederea că omul îl va putea accesa singur, fără 
îndrumarea divină. Această încredere l-a determinat pe om să 
producă neconformități care acum au devenit vizibile cu ochii. 


133 


Noi credem în revelaţia ştiinţifică prin care duhul 
omului copiază cu adevărat Duhul Sfânt, numai şi numai prin 
străduință, silință, voinţă şi încredere în managerul creator, 
având libertatea şi permisiunea de a cunoaşte şi respecta 
cerinţele sau legile impuse creaţiei de către acesta. Duhul Sfânt 
nu este o bază de date secretă. Este doar codificată şi cheia, 
codul de acces sau parola este credinţa, nu ştiinţa! 

Acesta este principiul creaţiei ştiinţifice adevărate, 
bazat pe cunoaşterea totală a omului, principiu care rezultă din 
sistemul de management al cunoaşterii şi calității totale. 

Noi nu pretindem că am emis acum teoria marii 
unificări sau a cunoaşterii totale, dar utilizarea teoriei pe care 
v-o prezentăm în această lucrare ne-a condus la identificarea 
unui scop divin care nu este departe de scopul oamenilor 
raționali şi religioşi. 

Este posibil ca atât oamenii de ştiinţă cât şi 
reprezentanții marilor religii să considere arbitrară 
introducerea teoriei managementului cunoaşterii şi calității 
totale ca liant în cunoaşterea bazată pe tradiții, pe revelațiile 
prin extaz religios, artistic sau ştiinţific. 

Din acest motiv noi vom încerca să reducem arbitrarul 
prin argumentarea tradițională, religioasă, artistică şi ştiinţifică 
a necesității şi suficienței existenței capacității manageriale 
umane de a da viață ideilor proprii sau speculative şi de a duce 
la bun sfârşit un lucru odată început, prin cunoaştere, pasiune, 
simtire, voință şi credință. 

Chiar dacă pe acest nivel al cunoaşterii ştiinţifice omul 
nu ştie să producă viaţă în adevăratul înţeles, pentru că nu 
acceptă cu credinţă sursa ei şi se încăpățânează să o caute în 
relaţiile materiei, cel puţin recunoaşte răul neconform vieții şi 
uneori poate chiar să-l prevină şi să-l elimine. 

Dezideratul “zero defecte”, exprimat ca un principiu al 
asigurării calității totale pentru orice proces de transformare 
produs de om, trebuie să devină şi un principiu al asigurării 
calității vieții. 

În acest moment omul a ajuns la un prag critic al 
cunoaşterii, în care îşi dă seama prin cunoaştere că trebuie să-şi 
impună singur limitele calității trăirii pentru a trăi toți bine. 

Acum omul cunoscător este capabil să vadă că un lucru 
făcut bine şi care are un scop bun, poate fi utilizat sau poate fi 
dirijat către un scop rău, cu sau fără intenție. 

Acum omul de ştiinţă trebuie să-şi impună un scop util 
vieții în cercetarea sa şi trebuie să prevadă răul pentru a evita 
utilizarea binelui în scopuri rele. 

Pe baza cunoaşteriii reacțiilor mediului la acţiunea sa şi 
pentru a evita, corecta sau preveni producerea unei 
neconformități în timpul acțiunilor umane, omul analizează şi 
evaluează periodic starea acțiunii lui şi respectarea 
procedurilor de lucru în spiritul scopului inițial declarat. 

Dacă i se cere unui analist să urmărească şi să evalueze 
un proces de transformare prin care omul creează, prima 
întrebare pe care acesta o pune este: 

“Care este scopul acelui proces şi care sunt riscurile 
cunoscute şi asumate?” 

Conform principiului sistemului de management al 
calităţii, pentru a analiza o creaţie în scopul de a o corecta, 
copia şi repeta fără dificultate, trebuie în primul rând să cunoşti 
ceea ce se doreşte a se obține prin acel proces. 

Acest scop al oricărei creaţii este cel care identifică şi 
determină toate elementele necesare şi suficiente care vor 
participa la creaţie, toate fluxurile care vor fi atrase, 
armonizate şi dirijate către realizarea obiectivului final. 

Când ai stabilit cu precizie acest obiectiv al unei 
acțiuni, atunci poţi organiza totul, poți planifica structura 
sistemului, care va determina realizarea scopului propus, şi 
poți identifica toate resursele necesare atingerii acestui 
obiectiv, luând în calcul şi toate riscurile din timpul creaţiei şi 
de după creaţie, pentru a scădea la zero defectele şi 
incertitudinea prin  intercomunicare adevărată, analiză, 
evaluare şi acțiuni corective. 

Ce face analistul nostru în cazul concret al evoluției 
umane, în care nu cunoaşte obiectiv managerul şi nu-l poate 
întreba care este scopul acestui proces, aparent incert şi 
nedeterminat, influenţat haotic de decizii umane, dintre care 
cele mai mari s-au dovedit total neconstructive sau, mai bine 
ZIS, distructive? 

Se apleacă conştiincios asupra tuturor informaţiilor 
existente în sistem, le sortează, le cataloghează, le apreciază, le 
ponderează şi le analizează prin propria lui funcție de transfer. 
Rezultatul unui astfel de proces de analiză ştiinţifică a 
informaţiilor este menţionat într-un raport al analistului, pe 
baza căruia se estimează scopul şi se evaluează trasabilitatea, 
fezabilitatea şi perspectiva evoluţiei, cu anumite riscuri ce pot 
apare pe parcurs. Acest raport va avea un grad de incertitudine 
dat de limita capacității analistului de a procesa toate 
informaţiile şi de a înţelege fenomenul analizat şi poate fi sau 
nu corectat printr-o nouă expertiză. Nu există limită privind 
reducerea gradului de incertitudine a raportului, dar această 
iterare a expertizelor, acest calcul fără sfârşit duce la 
diminuarea incertitudinii până la un procent necesar şi 
suficient pentru a merge mai departe pe baza rezultatului unui 
număr finit de expertize. Omul este liber să aibă alte aspirații şi 
să adere sau nu la acest scop determinat de analistul în cauză, 
prin gând, cuvânt şi faptă, dar fără a afecta viaţa semenului său 
prin producerea unei poluări materiale şi informaţionale 
insuportabile ansamblului Dumnezeu — om — natură. 

Omul nu trebuie să considere avertismentele referitoare 
la pedeapsa divină, transmise de loan prin scrierea Judecatei de 
Apoi, ca răutăți sau bucurii ale celor care le expun. Ele 
trebuiesc privite ca simple ştiri asemănătoare celor transmise 
de reporterii mass-media privitor la informaţiile eveniment ce 
au condus sau vor conduce la un tragic eveniment sau la o 
mare realizare şi pe care ei le vor lua în seamă sau nu. 

Dar analiza lui trebuie să aibă în spate un scop final al 
vieții lui şi a semenilor lui, armonizat cu scopul social, care 

trebuie să fie declarat şi pe care trebuie să-l cunoască bine şi 
să-l respecte. Noi am efectuat o astfel de analiză, cercetând o 
serie de documente tradiționale, religioase, artistice şi 
ştiinţifice, şi am emis o teorie a scopului divin, oarecum 
asemănătoare cu teoriile revelaţiilor religioase. 

Argumentele biblice pe care le aducem acestor 
afirmaţii teoretice ştiinţifice, privind structura viitoarei fiinţe 
divine şi compararea tehnologiei de lucru utilizată de om la 
realizarea laserului material tehnic cu cea utilizată pentru 
laserul imaterial al Fiului Omului, sunt vorbele lui Hristos 
spuse apostolilor lui: “Cei drepți vor străluci ca soarele în 
împărăția Tatălui lor”— Matei, cap.13_43 şi “La înviere sunt 
ca îngerii lui Dumnezeu în cer” — Matei, cap.22_33. 

i Teoria scopului divin - scopul creației divine este 
| naşterea din oameni, prin liberul arbitru al acestora, a | 
| unui Fiu al lui Dumnezeu, o copie asemeni Tatălui şi a | 
` Duhului Sfânt, numit în Biblie Fiul şi Duhul Omului. | 
| Acest fiu este o ființă nevăzută, formată din suma tuturor | 
' sufletelor oamenilor care au crezut în Dumnezeu şi care | 
au acceptat liberi să-L cunoască pe Dumnezeu prin. 
! credinţă şi înţelepciune, să-i respecte cerinţele şi să | 
"dorească să facă parte din acest ansamblu divin 
| energetic şi informaţional, care este asemănător unui | 
| laser sferic. Liantul acestui ansamblu, grăuntele de | 
"muştar sau aluatul din pildele biblice, managerul 
| general al acestui Fiu al Omului este spiritul sau sufletul | 
' omului Dumnezeu lisus Hristos, sădit divin în om. | 
“Construcţia acestei ființe divine a început odată CU 
! învierea lui lisus Hristos care a atras şi va atrage | 
" sufleteşte şi ştiinţific sufletele tuturor credincioşilor din | 
| marile religii, inclusiv credinţa ştiinţifică. 


Prin descompunerea acestui scop general, aparent 
imaterial şi îndepărtat, se obține o sumă de scopuri individuale 

concrete şi limitate în timp ale omului trăitor, la care acesta va 
voi să adere sau nu prin liberul arbitru al combinației ştiinţei, 
simțirii şi credinţei lui de a trăi şi a duce viața mai departe 
pentru întregirea Fiului Omului ca un Fiu al lui Dumnezeu, 
conform planului lui Dumnezeu. 

Cel care nu se conformează planului creaţiei trebuie să 
fie informat că omul social are capacitatea şi puterea date de 
Dumnezeu să analizeze riscurile evoluţiei şi să corecteze 
sensul de mers al acesteia, chiar dacă prin aceasta va fi obligat 
să pună limite temporare evoluţiilor individuale inconştiente, 
izolându-le şi aparent agresându-le libertatea. 

Continuând descrierile noastre în spiritul exemplificării 
practice ale acestei noi teorii, noi vă sfătuim să vă schimbaţi 
atitudinea față de oamenii cu care intrați în contact, pentru că 
există posibilitatea ca toți să deveniți parteneri într-un viitor 
ansamblu divin. Noi afirmăm că dorim şi ne-am simți practic 
onorați ca sufletele noastre să facă parte dintr-un viitor 
ansamblu imaterial şi să se alăture sufletelor oamenilor celebrii 
ai umanităţii, a prietenilor şi cunoscuţilor şi celor ale familiilor 
din care provenim, prin înţelepciunea noastră de a combina 
înțelepciunea umană existentă cu înţelepciunea divină în care 
credem şi la care avem sau nu acum un acces limitat. Noi 
suntem optimişti în ştiinţa, simţirea şi credința noastră că acest 
scop al creației divine va deveni şi un scop acceptat liber de un 
număr de oameni necesar şi suficient pentru a se completa 
acest Fiu al Omului, asemănător lui Dumnezeu, indiferent de 
rase sau religii, şi care prin fapte bune făcute pe baza 
cunoaşterii, simţirii şi credinţei lor au adus viaţa până în zilele 
noastre, contribuind la accesul omului la pomul cunoaşterii. 

În sprijinul acestei afirmaţii vom aduce şi două definiţii 
obținute irațional în timpul unui vis şi pe care le vom 
argumenta prin teoria noastră: 

- “Dumnezeu este cel care ne dă sau ne ia 
credința.” — în funcţie de nivelul de cunoaştere şi înțelegere 
a creației divine, în funcţie de binele şi de răul făcut prin 

creația umană, reacţia divină se transformă în credinţă, care, 
conform teologiei este un dar ce se manifestă prin 
“adeverirea celor nădăjduite şi dovedirea lucrurilor 
nevăzute”. Dar atenţie la ce nădăjduiți şi la scopul în care 
vreţi să le utilizaţi, pentru a nu vi se retrage suportul divin 
sau codul de acces! 

- “Iisus trăieşte prin noi şi în fiecare din noi de- 
a lungul întregi noastre vieți materiale.” - noi suntem fii 
omului şi aspiraţia trăirii umane este atingerea perfecțiunii 
lui lisus aşa cum s-a manifestat ea în timpul vieții lui, este 
dorinţa de a deveni fii ai lui Dumnezeu. Acelaşi tip de 
vorbe, dar exprimate altfel, le găsim la sf. Evanghelist 
Matei, cap.18_5: “Cine va primi un prunc ca acesta în 
numele Meu, pe Mine Mă primeşte”. 

Mesajul transmis de lisus oamenilor, deşi simplu prin 
exprimarea şi trăirea Lui, este extrem de complex şi nu a fost 
descifrat ştiinţific integral. In primul rând lisus omul a avut 
altă personalizare inițială decât cea a omului obişnuit. El este 
un model care, prin tot ceea ce a acumulat spiritual la vremea 
de atunci a nivelului cunoaşterii umane şi a realizat efectiv, a 
demonstrat, obiectiv celor prezenți şi informaţional celor care 
au urmat, referinţa umană care poate fi atinsă în aproximativ 
30 de ani de educație umană, dar care nu se putea materializa 
fără un aport divin masiv în personalizarea inițială şi în 
cunoaşterea ulterioară, datorită nivelului redus atins la acea 
dată de duhul omului. Înțelegerea şi acceptarea acestei trăiri, 
prin înţelegerea participării informației umane genetice scrisă 
pe ADN, a informaţiei umane transmisă prin educaţie în timpul 
trăirii memorată în sistemul nervos şi a informaţiei divine 
scrisă pe ARN, nu mai este doar un atribut al religiei, ci intră 
deja în domeniul ştiinţific. 

Necesitatea şi suficiența atingerii unor puncte critice 
individuale specifice omului care se pot asemăna cu unele din 
capacitățile omului lisus Hristos, prin contribuţia proprie la 
procesarea materială în conformitate cu legile universului, va 

determina umanitatea în ansamblul ei să atingă punctul critic al 
externalizării acestei informaţii. 

Umanitatea va atinge nivelul desăvârşirii lui Hristos 
prin defalcarea şi delegarea executării acelor minuni către un 
procent necesar şi suficient de oameni credincioşi, ale căror 
suflete o vor conduce la trecerea pe o nouă treaptă a evoluţiei. 

Revenind la principiile ştiinţifice, teoria lui Stephen 
Hawking privind găurile negre se adaptează şi se integrează 
perfect în teoria noastră şi umple ştiinţific un gol al cunoaşterii 
pe care religia nu l-a putut explica. Conform acestei teorii, o 
gaură neagră este o sursă puternică de lumină, închisă şi 
controlată în interiorul unei limite de radiație de ceva nedifinit 
până acum de omul de ştiinţă, delimitând marginea găurii 
negre printr-o lumină care nu iese în afară. 

Lumina din interior este formată din raze de lumină 
paralele pline de informaţie, ce nu se întâlnesc, nu se 
intersectează şi nu se ciocnesc, asemănător unui snop de fibre 
optice, iar în interior nu există nici o formă cunoscută de 
materie. Din punct de vedere teoretic acest lucru este realizabil 
în interiorul unui trunchi de ghid de undă, care are două capace 
semiconductoare. Capacele sunt negre la suprafaţa din exterior 
pentru a atrage lumina, sunt permisive din exterior spre 
interior, iar suprafaţa interioară a capacului este argintie şi 
perfect plană pentru a reflecta lumina intrată şi a nu-i mai 
permite să iasă în afară. 

Într-un ghid perfect, fără pierderi, aceste raze de lumină 
ce au pătruns în interiorul ghidului vor circula între cele două 
capace la infinit, fără să se intersecteze cu celelalte. 

Din punct de vedere tehnologic acest lucru doar 
Dumnezeu ştie acum să-l realizeze cu materiale sau cu câmpuri 
energetice necunoscute omului, cu ajutorul cărora se pot 
închide într-o incintă fracțiuni de unde purtătoare de 
informaţie. Informaţia conținută în aceste raze purtătoare nu se 
pierde, ci este conservată până în momentul când cineva va 
hotărâ reutilizarea sau reciclarea ei. 

În opinia noastră, această tehnologie de funcţionare a 
găurii negre aduce explicația ştiinţifică necesară privind 
păstrarea vie a sufletelor celor morți şi neconformi cenzurii 
cosmice, cu toată informaţia corespunzătoare trăirii lor stocată 
pe suportul divin al undelor îngerilor personali, dar fără a le 
permite să circule libere până la momentul divin al eliberării şi 
judecării lor. Această “oală cu capac” este cu siguranță iadul, 
despre care se spune că nu permite sufletelor neconforme să 
comunice între ele, chiar dacă se disting, şi nici să-i mai 
influențeze pe pământeni. Nu ştim cum se va face această 
eliberare, prin sortare individuală sau asemănător reacțiilor 
nucleare controlate din afară de spiritul divin al lui Hristos 
existent în nucleul laserului sferic pozitiv al Fiului Omului, la 
momentul atingerii punctului critic al amorsării acestui trunchi 
cilindric plin de informaţie şi energie negativă. 

Momentul acestei eliberări în vederea reutilizării info- 
energiei conținută în interiorul găurii negre este asemănător 
trecerii examenului de absolvire al unui student care a picat la 
primul examen Şi este nevoit să se supună reexaminării. 

El este numit de religia creştin ortodoxă momentul 
celei de-a doua învieri a tuturor sufletelor, este numit de 
Stephen Hawking emiterea unei teorii a marii unificări, este 
numit de Uniunea Europeană momentul atingerii cunoaşterii 
totale şi este numit de managementul cunoaşterii şi calității 
totale momentul stabilirii rădăcinii cauzei tuturor 
neconformităților şi a atingerii etalonului “zero defecte”. 

Stephen Hawking vine cu o completare teoretică 
extraodinară privind evoluția universurilor paralele, precizând 
că doar universurile fără găuri negre au un viitor şi astfel 
admite ştiinţific necesitatea curățirii periodice a coşului de 
gunoi al universului nostru. 

Cine şi când o va face? 

Cu siguranță omul înţelept, îndrumat divin, va demara 
procesul de management al cunoaşterii şi rezultatul se va vedea 
în stagnarea creşterii găurii negre. 

Pentru a fi conform cerințelor acestor teorii sau 
aspirații, laserul sferic pozitiv ce a început să prindă viaţă la 
învierea şi înălțarea lui Hristos (Matei, cap.28_18 — “Daru-Mi- 
s-a toată puterea în cer şi pe pământ”) va fi format doar din 
razele de lumină care respectă din punct de vedere tehnic 
cerinţele unor raze de lumină perfectă, pornite dintr-un nucleu, 
şi din punct de vedere religios respectă cerințele divine de 
dreaptă credinţă în Hristos. 

Aceste raze devin funcționale şi integrabile în noua 
entitate divină după un timp foarte scurt de la încetarea 
comunicaţiei individuale dintre trup şi suflet, acesta fiind 
apreciat de religie ca fiind 40 de zile de la moartea fizică a 
omului care s-a conformat cenzurii cosmice în timpul trăirii pe 
pământ. Acest Fiu al Lui Dumnezeu şi al Omului, deşi a fost 
un prunc la momentul înălțării lui Hristos la ceruri, nu va fi o 
entitate lipsită de educaţie, de cunoaştere şi de energie, ci va 
îngloba întreaga informaţie creată de umanitate în spiritul divin 
şi energia sufletească armonică cu cea divină, utile vieţii, din 
care s-au separat toate neconformitățile. 

Acest fiu cu genă divină va fi complet împlinit după 
anihilarea totală a neconformităţilor şi a distrugerii sau 
reciclării deşeurilor sufleteşti existente în iad. În acel moment, 
probabil asemănător unei reacţii nucleare controlate, se va 
externaliza splendoarea calităților şi puterilor divine peste toate 
sufletele celor morți şi celor vii şi vor fi analizate fără părtinire 
toate conformităţile şi neconformitățile spre dreapta judecată a 
lor şi eliminare sau corectare sigură a sufletelor celor ce au 
adus mari prejudicii vieţii sau au fost indiferenți, cu bună 
ştiinţă, la suferinţele semenilor lor. 

Răul face parte din cunoaşterea totală, este o necesitate 
a capacității de a înţelege şi utiliza binele fără a mai trece prin 
rău. Doar atunci omul va fi capabil să aleagă pentru mersul 
înainte al universului cealaltă strategie divină pe care 
Dumnezeu i-a propus-o lui Adam de la început, accesul la 
pomul cunoaşterii prin credință. 

Omul este liber să creadă şi să respecte sau nu acest 
principiu al teoriei emisă de noi prin propria judecată, aceasta 
fiind şi singura judecată privind calitatea vieţii trăită material 
de om, ce delimitează binele de rău pe principii ştiinţifice, dar 
el nu trebuie să uite că pentru această judecată, care desparte 
ştiinţific raiul de iad prin atitudinile şi acţiunile conforme şi 
neconforme vieţii, a fost prevenit şi îndrumat divin prin 
"iraționalul şi nebunia" revelațiilor unor oameni şi prin 
propovăduirea trăirii şi învierii lui Hristos. 

Vom aduce şi aici informaţii artistice ca argumente 
privind prevederea acestui moment de către Eminescu în 
superba poezie Luceafărul, care în opinia noastră este o 
integrală a Genezei şi a evoluţiei în atingerea scopului divin de 
naştere a unui Fiu al Omului asemeni Lui Dumnezeu. 

Interpretarea noastră este următoarea: în primul pasaj 
prezentat mai Jos este exprimată venirea Fiului lui Dumnezeu 
pe pământ, la cererea oamenilor nemulțumiți de modul cum au 
fost trataţi de semenii lor, nerecunoaşterea Fiului Creatorului 
în persoana lui Hristos şi refuzul oamenilor de a crede 
realitatea Lui şi de a-L urma pe calea ce-a deschis, 
considerându-L doar un simplu om ce a murit de mult. 

Acest moment a fost cerut, prevăzut şi aşteptat de 
oamenii credincioşi, iar adeverirea lui a fost răsplata divină 
pentru credinţa lor. 

Dar să lăsăm vorba şi să dăm curs reprezentării artistice 
a lui Eminescu: 

“Iar ea vorbind cu el în somn, / Oftând din greu suspină: 
O, dulce-al nopții mele Domn, / De nu vii tu? Vină! 
Cobori în jos, luceafăr blând, / Alunecând pe-o rază, 
Pătrunde-n casă şi în gând / Şi viața-mi luminează! 

El asculta tremurător, / Se aprindea mai tare 

Și s-arunca fulgerător, / Se cufunda în mare; 

Și apa unde-au fost căzut / În cercuri se roteşte 

Și din adânc necunoscut/ Un mândru tânăr creşte. 

Uşor el trece ca pe prag / Pe marginea fereştii 

Şi ține-n mână un toiag / Încununat cu trestii. 

Părea un tânăr voievod / Cu păr de aur moale, 

Un vânăt giulgi se-ncheie nod / Pe umerele goale. 

lar umbra feței străvezii / E albă ca de ceară- 

Un mort frumos cu ochii vii / Ce scânteie-n afară. 

- Din sfera mea venii cu greu / Ca să-ţi urmez chemarea 
Iar cerul este tatăl meu / Şi mumă-mea e marea. 

Ca în cămara ta să vin, / Să te privesc de-aproape 

Am coborât cu-al meu senin / Şi m-am născut din ape. 
O, vin’! odorul meu nespus, / Şi lumea ta o lasă; 

Eu sunt luceafărul de sus, / lar tu să-mi fii mireasă. 
Colo-n palate de mărgean / Te-oi duce veacuri multe, 
Și toată lumea în ocean / De tine o s-asculte. 

- O, eşti frumos cum numa-n vis / Un înger se arată, 
Dară pe calea ce-ai deschis / N-oi merge niciodată, 
Străin la vorbă şi la port, / Luceşti fără de viaţă, 

Căci eu sunt vie, tu eşti mort, / Și ochiul tău mă-ngheaţă. ” 
“-Trecu o Zi, trecură trei / Şi iarăşi noaptea, vine 
Luceafărul deasupra ei / Cu razele-i senine. 

Ea trebui de el în somn, / Aminte să-şi aducă 

Și dor de-al valurilor Domn / De inim-o apucă: 

- Cobori în jos, luceafăr blând, / Alunecând pe-o rază, 
Pătrunde-n casă şi în gând / Şi viața-mi luminează! 
Cum el din cer o auzi / Se stinse cu durere, 

lar ceru-ncepe a roti / In locul unde piere; 

În aer rumene văpăi / Se-ntind pe lumea-ntreagă 

Și din a chaosului văi / Un mândru chip se-ncheagă; 
Pe negre vițele-i de păr / Coroana-i arde pare, 

Venea plutind în adevăr / Scăldat în foc de soare. 

Din negru giulgi se desfăşor / Marmoreele braţe 

El vine trist şi gânditor / Şi palid e la față; 

Dar ochii mari şi minunati / Lucesc adânc himeric, 
Ca două patimi fără sat / Şi pline de-ntuneric. 

- Din sfera mea venii cu greu / Ca să te-ascult ş-acuma, 

Și soarele e tatăl meu, / lar noaptea-mi este muma; 
O, vin” odorul meu nespus, Şi lumea ta o lasă; 

Eu sunt luceafărul de sus, / lar tu să-mi fii mireasă. 
O, vin” în părul tău bălai / S-anin cununi de stele, 
Pe-a mele ceruri să răsai / Mai mîndră decât ele. 

- O, eşti frumos, cum numa-n vis / Un demon se arată 
Dară pe calea ce-ai deschis / N-oi merge niciodată! 
Mă dor de crudul tău amor / A pieptului meu coarde, 
Și ochii mari şi grei mă dor, / Privirea ta mă arde. 

- Dar cum ai vrea să mă cobor? / Au nu-nţelegi tu oare, 
Cum că eu sunt nemuritor, / Și tu esti muritoare?” 


În opinia noastră, noua apariţie a Luceafărului nu este 
demonul, aşa cum îl vede Cătălina. Dar nu este nici Fiul lui 
Dumnezeu aşa cum a fost lisus Hristos şi pe care-L aşteaptă 
omul simplu ca pe un om. El este Fiul Omului, o nouă entitate 
divină asemeni lui Dumnezeu, realizată prin spiritul lui 
Dumnezeu combinat cu spiritul uman, dar nu într-un simplu 
om, deoarece acum s-a întins peste lumea întreagă prin rumene 
văpăi şi încălzeşte, prin ştiinţă, spiritele tuturor credincioşilor, 
ducându-i pe aceştia spre cunoaşterea totală sau pomul 
cunoaşterii. Acest colectiv de suflete umane, în care fiecare în 
felul lui “va fi ca un mădular al unui singur organism unitar”, 
conform spuselor lui Pavel, va forma un sistem de 
management, numit în Apocalipsa Fiul Omului, care în 
următorii ani va reflecta adevărul conţinut în Duhul Omului 
asupra pământului prin cunoaştere, simţire şi credință şi va 
determina, prin liberul arbitru, negocierea ştiinţei cu marile 
religii. Acest Fiu al Omului a crescut şi va face pe pământ 
judecata dreaptă între oameni prin cunoaşterea totală, probabil 
după a doua înviere a sufletelor, care va reflecta o înviere 
spirituală asupra pământenilor. 

Acesta va fi Fiul Omului, asemeni lui Dumnezeu, 
cunoscător, simţitor, hotărât şi responsabil față de Dumnezeu 
şi de creația Sa, dar şi faţă de om şi de creaţia sa. 

El va fi cel care va crea adevăratul Duh al Omului 
căruia i se va da să mănânce din pomul vieţii şi care va 
răspândi înţelepciune şi energie creaţiei, asemeni Tatălui. 

În acest pasaj este exprimat momentul revenirii 
promise de Hristos apostolilor şi lumii întregi. Cătălina îl vede 
pe Hiperion diavol; este o părere, o opinie umană. Nu vede 
nimic din măreţia pe care a văzut-o şi a exprimat-o artistic 
Eminescu la revenirea lui Hristos cu ocazia procesului de 
transformare numit Judecata de apoi, căruia Dumnezeu i-a 
transferat la învierea Lui din morți “roată puterea peste cer şi 
pământ”. Eminescu nu pomeneşte nimic diavolesc în această 
metamorfoză divină. 

El vede în acest pasaj necesitatea eliberării spirituale 
prin revelații pentru a-L redescoperi şi rechema pe Dumnezeu, 
urmat de procesul de transformare prin care Dumnezeu a dat 
naştere unui Fiu al Său asemeni Lui şi trecerea a trei milenii de 
la naşterea lui Hristos pentru a doua apariție divină. El vede în 
adevăr, info-energia divină sau adevărul absolut pe baza căruia 
se va face judecata cea dreaptă; el vede în culoarea neagră, 
roba judecătorului drept; el vede în giulgi, îmbrăcămintea 
simplă pe care a purtat-o Hristos; el vede în tristeţe, tristețea 
divină că trebuie să ne separe în buni şi răi; el vede în gânditor, 
analistul complet care ia decizia divină corectă; el vede în 
ochii mari, viziunea de ansamblu a judecătorului; el vede în 
patimi fără saţ, nepărtinirea dată de iubirea nelimitată față de 
cei pe care-i judecă; el vede în întuneric, nerecunoaşterea Lui 
de către oameni; el vede în sferă, unitatea complexității 
laserului divin; el vede în te ascult, nenumăratele cereri ale 
oamenilor care au suferit de nedreptate; el vede în soarele tată, 
Dumnezeul manager care sădeşte adevărul în sufletul Fiului 
Omului; el vede în noaptea mumă, creația omului pornită de la 
zero. De data aceasta Fiul Omului şi al lui Dumnezeu nu mai 
coboară printre oameni ca un muritor, ca Hristos pe pământ, ci 
se va întinde “pe lumea-ntreagă”, asemeni Duhului Sfânt, 
urmând a lua cu El doar spiritele celor care vor să-L urmeze şi 

să intre în armonie cu spiritul Lui, lăsând muritorii în pace cu 
treburile lor. 

Sau poate nu-i lasă? Răspunsul îl cunoaşte doar 
Dumnezeu! 

Se poate spune că versurile lui Eminescu sunt 
meşteşugit alese pentru a prezenta artistic nişte vorbe aruncate 
în vânt de extazul artistic al unui visător, aşa cum Apocalipsa 
este tot o vorbă, o informaţie obținută prin extazul religios al 
unui simplu credincios. 

Teoriile ştiinţifice actuale privind evoluţia în mişcare a 
spaţiului cosmic se aseamănă, poate nu întâmplător, vorbelor 
artistice exprimate de Eminescu în încheierea acestei superbe 
poezii: 


“- Din chaos, Doamne,-am apărut / Și m-aş întoarce-n 
chaos 

Şi din repaos m-am născut, / Mi-e sete de repaos. 

- Hyperion, ce din genuni / Răsai c-o-ntreagă lume, 
Nu cere semne şi minuni / Care n-au chip şi nume; 

Tu vrei un om să te socoți, / Cu ei să te asameni? 

Dar piară oamenii cu toți / S-ar naşte iarăşi oameni. 
Ei numai doar durează-n vânt / Deşarte idealuri- 

Când valuri află un mormânt, / Răsar în urmă valuri, 
Ei au doar stele cu noroc / Şi prigoniri de soarte 

Noi nu avem nici timp nici loc / Şi nu cunoaştem moarte. 
Din sânul vecinicului ieri / Trăieşte azi ce moare, 

Un soare de s-ar stinge-n cer / S-aprinde iarăşi soare; 
Părând pe veci a răsări, / Din urmă moartea-l paşte, 
Căci toți se nasc spre a muri / Şi mor spre a se naşte. 
Iar tu, Hyperion, rămâi / Oriunde ai apune... 

Cere-mi cuvântul meu dintâi - / Să-ţi dau înţelepciune? 
Vrei să dau glas acelei guri, / Ca dup-a ei cântare 

Să se ia munții cu păduri / Şi insulele-n mare? 


- Ce-ţi pasă ţie chip de lut, / Dac-oi fi eu sau altul? 
Trăind în cercul vostru strâmt / Norocul vă petrece, 
Ci eu în lumea mea mă simt / Nemuritor şi rece.” 


HEAVEN «i 


and 


HELL iaa 

6. Bio-suiletul, interfaţa dintre lucrurile 
văzute şi cele nevăzute 


Motto: “Arătându-vă că sunteţi scrisoare a lui Hristos, 
slujită de noi, scrisă nu cu cerneală, ci cu duhul 
Dumnezeului celui viu, nu pe table de piatră, ci pe 
tablele de carne ale inimii.” Pavel, 

II Corintieni 3.3 

Din descrierile biblice avem informaţii conform cărora 
Dumnezeu a imprimat pe table de piatră cele zece porunci 
necesare omului pentru a se conforma planului şi creației 
divine. Acest fapt s-a petrecut, conform spuselor lui Moise, cu 
ajutorul unui fulger. Tot de la Moise avem informaţii prin care 
se afirmă că Dumnezeu îi vorbea dintr-un rug care ardea cu o 
flacără ce nu se mistuia şi care nu dogorea. 

Acest tip de miracole este realizabil acum de om prin 
utilizarea laserului şi nu mai miră pe nimeni. Nu trebuie să vă 
mirați de capacitatea tehnologică a utilizării laserului în 
scrierea şi transmiterea informațiilor pe suport biologic, astfel 
încât vorbele de mai sus ale Sfântului Evanghelist Pavel pot fi 
adevărate. 

Pentru a descifra raţionalul acestor vorbe, noi vă 
propunem să abordăm această latură necunoscută a emoțiilor 
provocate de ambientul natural prin pătrunderea ştiinţifică în 
sufletul ascuns al omului, în conştiinţa sa, care îl determină să 
acționeze de cele mai multe ori în afara limitelor rațiunii, 
producând astfel efectele caracterizate ca bune sau rele. 

Teologii ne spun că faptele bune sunt determinate de 
acțiunea omului în spiritul divin, de credinţa în Dumnezeu, iar 
faptele rele sunt determinate de acțiunea omului în spiritul 
diabolic, de credinţa în satana. 

Oamenii de ştiinţă spun despre marile descoperiri că au 
fost determinate rațional de către om prin procesarea 
conştientă a informaţiilor existente, iar despre marile dezastre 
ştiinţifice că au fost determinate de acțiuni iraționale şi 
iresponsabile ale omului care a acționat conform propriei lui 
decizii sau a deciziei altor oameni rău intenţionaţi sau 
necunoscători şi care nu au gândit sau nu au luat în calcul 
măsurile necesare prevenirii unui astfel de eveniment nedorit 
de omul social. 

Noi am arătat că acest tip de comportamente, care 
umplu statistic întregul clopot al lui Gauss de la neconformul 
negativ, la conformul negativ, pasiv sau activ şi până la 

neconformul pozitiv, sunt date de modul de procesare a 
informațiilor de către om, de integrala fiecăruia pe baza căreia 
se iau deciziile tip impuls Dirac, de tringhiul deciziei IQ-EQ- 
CQ, ca răspuns al deciziei umane față de cunoaşterea 
trecutului, trăirea prezentului şi scopul viitorului. 

Dacă în triunghiul deciziei divinitate-om-natură, care 
determină ansamblul înțelepciunii CQ_IQ_EQ, se înlocuieşte 
divinitatea din vârful triunghiului, ca referință aşa cum o 
defineşte religia şi cum am acceptat-o şi noi, cu o altă referință 
de genul sfânt, manager, persoană apropiată, sportiv, artist, 
persoană publică sau orice idol creat de mintea umană, atunci 
decizia va oscila în funcţie de trasabilitatea noii referințe. În 
contextul în care un om face parte dintr-un grup de interese 
neconforme sau extremist netolerant, fie el religios sau de 
orice altă natură, şi capacitatea lui proprie determinată de IQ şi 
EQ este limitată genetic şi prin educaţie, atunci CQ-ul este 
determinant în luarea deciziei. 

În acest caz omul simplu poate fi uşor influențat de 
managerul grupului să execute anumite acțiuni, inducându-i-se 
că acestea sunt cerute de divinitatea idol pusă ca referință în 
triunghiul deciziei. 

În incertitudinea vieţii de zi cu zi există riscul ca 
trasabilitatea unui om să fie modificată de un eveniment 
neaşteptat şi CQ-ul indus să nu rezolve sau să nu mai 
corespundă noilor coordonate şi, atâta vreme cât este sufletul 
în om şi cât accesul la informaţie este liber, există 
probabilitatea ca o anume informaţie din univers să pătrundă 
adânc în sufletul omului şi să-i modifice total laturile acestui 
triunghi, conducându-l la o altă decizie decât cea pe care o 
aşteaptă conducătorul grupului sau apropiații celui în cauză. 

Acelaşi lucru se poate petrece dacă persoana referință 
dispare şi aceste fenomene semnalizate de religii ca 
avertismente sunt fenomene demonstrate statistic şi ştiinţific, 
fenomene prin care poate trece real un om ce se ataşează 
fanatic unei idei sau persoane. 

Noi vom demonstra rațional că prin ştiinţă este posibil 
ca omul să fie deconectat de la comunicarea cu universul 
informaţional conform, creat de Dumnezeu şi de omul bun, şi 
să fie conectat, prin satelit, la un centru de date artificial creat 
de omul rău. Dacă omul bun, condus de lumina divină, are în 
strategia lui ştiinţifică crearea unui nou pământ, pentru a 
preveni autodistrugerea speciei umane prin suprapopulare, 
omul rău, care stă şi huzureşte beneficiind de întreaga creație 
divină şi umană care a determinat atingerea unei calități 
inimaginabilă a vieţii materiale, nu are nicio strategie ştiinţifică 
privitor la expansiunea universului ci şi-a stabilit o strategie de 
stagnare sau diminuare a populaţiei consumatoare de resurse 
limitate. Acest proces se va derula aparent pe baza unor intenții 
bune, de creştere a calităţii vieţii sociale prin ecologizarea 
planetei cu ajutorul unor metode utilizate la animale, de 
reducere a fenomenului natural şi necontrolat de creştere a 
populației. Prin mangementul modern al cunoaşterii totale se 
impune ca orice acțiune umană, indiferent de cine o ia, să fie 
analizată înainte, simulându-se şi evoluţia ei virtuală, astfel 
încât să fie cunoscute riscurile ce pot apare în cazul aplicării ei, 
pentru a putea fi luate rapid măsurile de diminuare a efectelor 
nocive, pentru a putea prevedea dar şi controla situaţiile de 
criză. Practic omul cunoscător modelează viitorul şi nu se mai 
lasă în voia soartei. 

Cum modelează omul viitorul lui, al planetei şi al 
universului? 

Dacă privim în istoria umanităţii, omul a încercat din 
cele mai vechi timpuri să supună omul deciziei lui prin diverse 
mijloace de modelare a sufletului sau a creierului: educare, 
constrângere, mituire, dezinformare, dragoste falsă, implanturi 
artificiale, etc. Omul acționează în stilul animalic al relației 
pradă - prădător, dar îl depăşeşte pe acesta deoarece odată ce 
devine prădător acționează fără respectarea limitelor animalice 
impuse de necesităţi sau a celor impuse de bunul simţ uman, 
aşa cum sunt acestea definite tradițional. 

Care sunt necesitățile umane şi care este limita lor dată 
de suficiența de a trăi în condiții de calitate? 

Nu vom intra în alte analize ştiinţifice fizice, chimice, 
biologice sau psihologice. Ne rezumăm la a vă reaminti că 
marile religii ale lumii impun educarea omului în spiritul 
autocontrolului în cadrul unor limite fiziologice şi morale sau 
chiar evitarea ispitelor care stimulează necesitățile peste limita 
fizică şi spirituală. Oamenii de ştiinţă au ajuns şi ei la 
concluzia că există limite ale resurselor naturale şi că 
necesitățile trebuiesc stabilite rațional. În ciuda acestei raţiuni, 
cea mai mare parte a merketingului modern se ocupă de 
stimularea sau ispitirea laturii emoţionale a omului, 
determinând creşterea consumului unor bunuri şi servicii şi 
implicit creşterea producției acestora. Această creştere 
combinată cu creşterea populației a determinat procesarea 
materiei pe o scară atât de mare încât a apărut limita resurselor. 
Ritmul de consum al omenirii de astăzi este de 1,2-1,3 resurse 
ale planetei pământ, asemănător cu cel din epoca dinozaurilor, 
încât spectrul dispariţiei speciei umane apare la orizont. 

Ce este de făcut? Oare omul este un dinozaur 
inconştient care nici măcar nu se aşteaptă la reacția 
necontrolată a naturii sau la reacția divinității? 

În nici un caz nu este. El şi-a elaborat strategii de 
viitor: limitarea înmulțirii speciei, limitarea consumului, 
extinderea cercetării spaţiului cosmic în vederea populării lui 
şi altele. O parte a acestor strategii sunt destinate determinării 
raționale şi emoționale a omului să se încadreze în anumite 
limite. Doar marketingul, considerat a fi biblia vânzărilor, 
acţionează invers. În anumite sectoare ale viciului uman, cum 
ar fi fumatul, sexul, alcolul, drogurile, s-au luat măsuri la nivel 
mondial de reducere a reclamelor sau de interzicere totală a 
marketingului. 

Este acest lucru suficient pentru a împiedica circulația 
cuvântului şi efectul dat de puterea lui de a induce într-un mod 
nevăzut sau de a fi copiat vizibil? 

Dezvoltarea comunicațiilor fără fir a permis omului să 
realizeze lucruri bune în toate domeniile, dar această realizare 
este speculată de om şi pentru a realiza unele fapte rele. 

La reacția omului simplu, care se simte agresat de 
informaţii poluante şi care cere controlul şi cenzurarea acestor 
informaţii primite de la om prin calea văzută sau nevăzută, 
reacţia celor care le produc este bazată pe drepturile omului şi 
cer protejarea totală a intimităţii informațiilor private şi 
neamestecul în treburile lor interne. 

Aceste informaţii private, transmise cu sau fără fir, 
încep a fi socotite ca făcând parte din sufletul omului, din 
partea lui intimă şi secretă, chiar dacă uneori produc foarte 
mult rău prin extrapolarea lor din sectorul privat limitat în 
sectorul public sau social neîngrădit, îndemnând o parte a 
umanității să se manifeste neconform binelui acceptat social. 

Cel mai important principiu al managementului calității 
totale este comunicarea informaţiei adevărate. 

Pe baza acestui principiu, din procesele de transformare 
analizate sunt colectate informații despre evenimentele 
petrecute, prin mai multe căi: 

- calea directă nevăzută — stocarea informațiilor în 
mintea şi în sufletul celor care participă la acest proces sau 
cuvântul nevăzut; 

- calea indirectă văzută -— stocarea informațiilor 
transmise în sistem prin cuvântul scris al lucrătorilor; 

- calea controlului direct — stocarea informațiilor 
transmise în sistem prin cuvântul văzut al analizorilor 
interni, de tipul CTC (controlul tehnic al calității) sau 
auditul AQ (asigurarea calității); 

- calea controlului secret — stocarea informațiilor 
anonime sau nu, obținute prin spionaj, spovedanii, 
destăinuiri, constrângeri, etc sau cuvântul divulgat în secret; 

- calea intercomunicării manageriale liberă — stocarea 
informațiilor colectate direct prin comunicaţia manager- 
lucrători, audiența, decizia şi cuvântul adevărat sau fals. 


154 


Extrapolând conceptul modern al  coordonării 
activităților umane, putem accepta cu o marjă de eroare 
neglijabilă, înlocuirea denumirii de stăpân sau domn atribuită 
lui Dumnezeu de Hristos în pildele sale, cu denumirea actuală 
de manager, atribuită omului administrator Şi creator. 

În concepția noastră, managerul creator al cunoaşterii şi 
calității totale a vieții este însuşi Dumnezeu. Pentru ca 
managerul să proceseze informații de calitate reale şi 
adevărate, să simtă procesul, trebuie să existe şi căi de 
comunicare directă cu procesul, pe lângă cele indirecte. 

Cea mai modernă cale directă de comunicare este 
sondarea informațiilor produse de participanții la proces şi 
compararea acestora cu informațiile colectate direct sau 
indirect de la participanții la proces prin sugestiile şi 
reclamaţiile venite din proces. În limbajul utilizat în teoria 
procesării informațiilor, sondarea înseamnă  eşantionarea 
informaţiilor şi este un proces de colectare informaţii bazat pe 
procesul de analiză a proceselor anterioare combinat cu 
simularea strategiilor evoluţiei proceselor viitoare. Sunt 
cunoscute multe metode de eşantionare pe baza cărora filmul 
procesului de transformare se condensează, urmând ca la 
redare să existe o metodă compatibilă de decompresare 
(integrare) a informaţiilor care să permită urmărirea cu 
fidelitate a procesului. Cele mai simple şi cunoscute exemple 
sunt: tehnica sondării opiniilor pentru a vedea aşteptarea şi 
reacția populației, care are o marjă de eroare de 2-3% şi 
tehnica MP3 de înregistrare şi redare a sunetelor, practic fără 
eroare deoarece se cunoaşte tot produsul şi scopul lui. 

Am rezumat un istoric al principiului transmiterii 
informaţiilor om - univers, privit atât din punct de vedere 
ştiinţific cât şi religios, şi aceste fapte, acceptate sau nu de 
omenire, ne sunt cunoscute din scrierile tradiționale, din 
informaţiile artistice, din mass-media şi din cele ştiinţifice. 

Teoria pe care v-o prezentăm cuprinde descoperirile şi 
simulările noastre privind acest domeniu al administrării 

manageriale prin comunicare, prin procesarea informaţiilor 

adevărate transmise cu ajutorul câmpului energetic nevăzut de 

ochiul omului. În scrierile biblice am găsit informaţii privind 
existenţa a două baze de date: 

- Duhul Sfânt — planul divin sau baza de date 
elaborată pentru creaţie de Dumnezeul manager activ; în 
limbajul modern este numit plan sau “project”. 

- Duhul omului — baza de date elaborată de oameni şi 
stocată pe suportul angelic creat de Dumnezeu înaintea 
creației materiale propriuzie sau “Cartea vieții”; în limbajul 
modern al proceselor de transformare este numit istorie sau 
“history docket”. 

Agreem existența acestor două baze de date care sunt în 
conformitate cu principiile managementului modern al 
proceselor de transformare şi cu practica utilizată în 
comunicațiile spațiale tip internet-forum şi vă propunem să le 
acceptați şi voi, cel puțin din punct de vedere teoretic. 

Baza de date a managerului conține informații privitor 
la întregul plan de desfăşurare a procesului de transformare a 
omului, plan gândit cu mult înainte de începerea procesului 
propriuzis sau creația divină, cum este acest proces denumit 
teologic. Pe lângă acest plan virtual, care conține informații 
despre planificarea resurselor sau despre strategii şi măsuri de 
urgență, în baza de date a managerului sunt arhivate toate 
datele privitoare la pregătirea şi implicarea managerului în 
proces, aşa cum s-au petrecut ele în realitate, şi eventualele 
strategii şi măsuri de corectare managerială a procesului, dacă 
acestea sunt necesare. 

Baza de date a umanităţi conţine informațiile privind 
trăirea efectivă, care sunt necesare şi suficiente reconstituirii 
acestui proces cu o mare precizie dată de urmărirea 
trasabilității elementelor active. În ea sunt stocate informaţiile 
privind desfăşurarea procesului în conformitate cu planurile 
liderilor şi managerilor umani dar şi informațiile privind 
neconformitățile din proces. 

Practic în această bază de date se află toate informaţiile 
despre binele şi răul produs de oameni în procesul lor de trăire, 
de-a lungul întregii perioade de la Adam şi până astăzi. 

Într-o creaţie de o asemenea amploare, principiul 
trasabilității funcţionează ireproşabil şi nimic nu s-a pierdut 
din punct de vedere informațional. 

Pe lângă managerul divin şi oameni, ca participanţi 
activi şi conştienţi la procesul de transformare a vieții în 
drumul omului spre desăvârşire, mai trebuie să luăm în 
considerare natura, ca materie primă şi decor al vieții. 

În natură există materie anorganică, inertă, care pare a 
se transforma doar prin intervenția omului sau a naturii asupra 
ei, şi materie organică vie, activă, care are propria funcție de 
transformare şi la care se pot adăuga procesele de transformare 
impuse de om sau de reacția naturii înconjurătoare. Informaţia 
privind transformarea materiei se găseşte vizibil în materie şi 
această informaţie este extrasă ştiinţific de către om prin 
sondaje şi analize. În cadrul acestui trio creator plin de viaţă, 
Manager-lucrători-mijloace şi materiale de procesare, există un 
schimb permanent de informaţii, care, conform principiului 
calităţii totale ar trebui să fie în concordanţă cu planul aprobat 
de managementul procesului şi făcut cunoscut lucrătorilor prin 
diverse metode de comunicare. 

In cazul în care există abateri de la programul stabilit, 
vor apare reacții de readucere a procesului pe traseul stabilit, 
atât din partea lucrătorilor conştienţi şi cunoscători, cât şi din 
partea managerului creator şi observator. 

Datorită faptului că are şi elemente vii, natura va avea 
propriile reacții, mai mult sau mai puţin raționale şi previzibile, 
în funcție de evoluţia întregului ansamblu. 

Până aici, chiar dacă pare puţin fantezistă, imaginația 
noastră nu este departe de realitatea proceselor moderne de 
transformare coordonate de om. 


Aici apare un punct critic - tehnologia de comunicare. 

Comunicaţiile umane au atins o culme tehnică a 
transmisiei de date fără fir prin mijloace din ce în ce mai 
miniaturizate, care-i acordă omului o libertate de mişcare, de 
informare, de comunicare, de cunoaştere şi de acţiune de la 
distanță din ce în ce mai mare, indiferent de locul în care se 
află sau de locul din care sunt transmise datele. 

Pentru a demonstra existența unei tehnologii de 
comunicare inteligentă între un organism biologic şi o entitate 
nevăzută, noi am speculat imaginea a două sisteme care se 
aseamănă: 

- spermatozoidul uman cu piesa intermediară, care, 
spunem noi, lucrează asemeni unui laser biologic; 

= tubul cu undă progresivă şi laserul cu cristal de 
rubin, utilizate în procesarea informaţiilor, inclusiv în 
telecomunicațiile spaţiale. 

Din punct de vedere tehnic, laserul trebuie să conţină 
un mediu activ amplificator (gazos, lichid sau solid), un 
mecanism de pompaj (sistem de excitare) şi o cavitate 
rezonantă. In cavitatea rezonantă amplificarea se bazează pe 
emisia forțată de energie de către mediul activ sub acțiunea 
energiei fotonice interioare. Pompajul fotonic se face în mediul 
activ cu ajutorul spiralei, prin inducţie. Din punct de vedere 
medical în timpul fecundării au loc procese fizico-chimice de 
atracție şi excitație între ovul (cavitate rezonantă biologică) şi 
spirala spermatozoidului pe care noi le speculăm a se asemăna 
cu excitaţia din cavitatea rezonantă tehnică. 

Managerii oameni, aflați în procesul real de 
transformare, au început să lucreze din ce în ce mai mult cu 
informaţii adevărate în timp real, trecând din latura realului 
fizic în cea a realului informaţional, putând urmări şi conduce 
procesele de la distanţă, fără a mai fi absolut necesară prezenţa 
lor fizică la locul faptelor. Acţiunile corective stabilite de 
managementul uman sunt puse în practică de lucrătorii oameni, 
în măsura în care ei înțeleg mesajul managerial şi cred în el. 

Managerul Dumnezeu îşi vede în continuare de 
treburile Lui aşa cum şi-a propus şi comunică cu omul şi cu 
natura în acelaşi mod stabilit de El prin planul creației. Şi El 
urmăreşte procesul de la distanţă, corectând ce, când şi cât 
consideră El de cuviință. Suportul divin al omului este îngerul 
personal creat la Geneză, fiind asemănător unei unde radio 
suport prin care omul modern comunică fără fir pe telefonul 
mobil sau pe internet. 


Teoria sufletului uman: În corpul uman se află un 
| translator biologic între suflet, ca suport divin al omului, | 
! şi trăirea fizică, între informaţia universală nevăzută şi 
„informaţia văzută din corpul uman, un mic organ 
| biologic de 5-7 microni, numit ştiinţific piesa | 
intermediară a spermatozoidului şi numit de noi bio- | 
| suflet sau bio-laser. El este format din 9 spire ce conţin | 
| filamente de mitocondrii şi are funcțiile de emisie-— | 
" recepție pe frecvenţe superioare frecvenţei luminii şi de 
| modulare - demodulare date raţionale, funcționând ca o | 
` bio-busolă sau ca un bio-GPRS. Rolul lui iniţial este de 
a comanda motorul molecular al flagelului bacterian 
până în momentul fecundării şi înscrierii datelor divine | 
"în ARN-ul viitorului embrion, după care se roteşte cu | 
| 180° pentru a intra în rezonanță cu frecvenţa | 
| personalizată numită înger şi creată divin înaintea | 
-creației materiale. Omul va înscrie pe această undă | 
| Suport personală toate datele vieţii trăite pe pământ, | 
` urmând ca această informaţie să fie analizată automat | 
printr-o poartă logică, numită ştiinţific cenzura cosmică, 
| ce o separă în conform sau neconfom în funcţie de baza | 
"de date pe care omul a accesat-o sau de care s-a lăsat | 
! accesat, în care a crezut şi în spiritul căreia a trăit. 


Deşi aparent omul cunoaşte politica şi planul 
managerial privind procesul trăirii umane, elaborate de 

Dumnezeu în spiritul calității vieții şi transmise oamenilor prin 
revelațiile marilor religii, omul nu cunoaşte tehnologia de 
comunicare şi limbajul Lui nevăzut, motiv pentru care de cele 
mai multe ori omul rațional nu-L ia în considerare pe 
Dumnezeu. Este o reacţie naturală a omului care nu respectă 
politica managerului, care nu crede în cunoaşterea altcuiva, 
mai presus de cunoaşterea sa proprie, indiferent cine este 
acesta şi indiferent de modul de comunicare, inteligibil sau nu. 

Acesta este punctul critic informațional, lipsa credinţei 
în cuvântul adevărat. În acest punct critic noi venim cu o 
descoperire care pare desprinsă din filmele science-fiction, pe 
care nu vă cerem să ne credeți pe cuvânt pentru că o vom 
demonstra ca posibilă prin cuvântul ştiinţei. 

Acest laser biologic, despre care medicina spune că “va 
juca probabil un rol mai şters în procesul eredității”, noi 
spunem că funcționează conform principiilor lui Faraday, 
principii utilizate de om în comunicațiile prin sateliți, la 
înregistrarea şi redarea video a imaginilor, în inducția 
electromagnetică şi în electroliză. Rolul lui este de a asigura 
comunicaţia inteligentă a omului cu bazele de date existente în 
univers şi, în momentul în care aceste date sunt sincrone cu 
codul vieţii, transmis individual de Creator fiecărui embrion în 
timpul fecundării, apar rezonanţele utile vieţii. În caz contrar, 
comunicarea şi acțiunea umană pot produce fenomene 
disonante ce conduc la boli, eşecuri, accidente, etc. 

Cele două baze de date nevăzute, evidențiate în 
scrierile biblice şi preluate de noi în această analiză, Sfântul 
Duh şi Duhul Omului, sunt stocate pe suporturi imateriale 
polarizate în antifază, fapt explicat ştiinţific prin observația că 
la fecundarea ovulului de către un spermatozoid, piesa 
intermediară se roteşte cu 180° după desprinderea de restul 
spermatozoidului şi se apropie de nucleu. 

Dacă privim desenul piesei intermediare a 
spermatozoidului cu ochii medicului, distingem mitocondriile, 
ca elemente ce au un rol energetic, şi o mare cantitate de 

glicogen, necesar ca material energetic în mişcarea acestui 
flagel bacterian. 

Dacă privim acelaşi desen cu ochii electronistului, 
distingem cele trei tipuri de canale electronice de transmitere a 
informaţiei: 9 micro-antene de foarte înaltă frecvenţă, cuplate 
într-un şir de antene şi formate fiecare din câte o spiră acordată 
probabil pe o anume frecvenţă şi destinate interconectării la 
diverse baze de date, 9 micro-bobine de frecvență joasă, 
fiecare formată din mitocondrii destinate scrierii informaţiei 
specifice de calitate pe suport biologic pentru ca aceasta să 
poată fi comparată cu informațiile care vor intra în sistem pe 
alte căi şi astfel să transmită decizia indusă privind acţiunea 
corectivă (antene log-periodice) şi 9 micro-circuite electrice, 
formate din  microtuburi axonemale destinate inducției 
informaţiei în circuitul fizic al sistemului (canale de pompaj). 

Dacă privim cu ochii managerului sistemului de asigu- 
rarea calității, observăm redundanţa sistemului de colectare şi 
transmitere a informaţiei în interiorul organismului: un canal 
de informare a sistemului prin circuitele microtuburilor 
axonemale, fiind mai lent deoarece se bazează pe reacții 
electrochimice realizate în latura materială, asemănător 
procesului de producţie al unui sistem, şi un canal de informare 
fără fir prin mitocondrii, asemănător sistemului de colectare a 
informaţiilor de calitate dintr-un proces fizic, fiind caracterizat 
de rapiditatea informării managerului prin intermediul 
câmpului electro-magnetic. 

Dacă privim cu ochii managerului modern al cunoaşte- 
rii totale, nu ne putem opri admiraţia în faţa inteligenţei 
universale nevăzută care a creat un aşa microsistem 
informațional modern încă de la începutul creaţiei omului! 

Pe baza acestor asemănări, noi am dezvoltat o teorie de 
simulare a modului de comunicare între om, Dumnezeu şi 
natură. Noi credem că embrionul primeşte moştenirea genetică 
de la om, prin transmiterea fizică a informaţiei parentale 
(procesul combinării ADN-ului nuclear masculin cu cel 

feminin), matricea genetică a vieții de la Dumnezeul cel viu, 
creatorul naturii şi al omului, prin transmisia de date, fără fir, 
cu ajutorul ADN-ului mitocondrial masculin (procedura 
genetică divină a tehnologiei procesului biologic) şi reacția 
naturii la acţiunea omului asupra ei, prin comunicaţie fără fir 
cu ajutorul ADN-ului mitocondrial feminin (influenţa astrală şi 
emoțională). Ultimele două tipuri de informare biologică, 
transmisă fără fir, se fac prin acest bio-suflet complex, format 
din nucleul central al deciziei, numit ADN-ul mitocondrial 
Adam, şi din mitocondriile celulare, numite ADN-urile 
mitocondriale Eva, pe baza acestei tehnologii laser de 
comunicare într-o bandă foarte largă de frecvenţă (30 MHz- 
1000 THz). Ovulul se comportă ca o cavitate rezonantă de 
înaltă frecvenţă în care, pentru captarea unui semnal de foarte 
înaltă frecvenţă, se introduce spermatozoidul, echivalentul 
tubului electronic cu undă progresivă tip spirală laser. In 
momentul fecundării se produce rezonanţa cavităţii ovulului cu 
semnalul divin, numit îngerul personal, motiv pentru care 
aceasta se contractă. Pe acest suport angelic omul va stoca 
întreaga informaţie a trăirii sale conținută fizic în ARN şi 
ADN, ca pe un DVD. 

În timpul dezvoltării fătului, aceasta cavitate rezonantă 
sferică ia forma unui ghid de undă. 

Semnalul de înaltă frecvenţă este captat de bio-sufletul 
central, poziționat probabil în stern, informația este 
demodulată şi transmisă în organism prin ARN-ul mesager din 
elementele figurate care se formează în măduva osoasă, dar şi 
între toate celulele dotate cu mitocondrii, prin câmpul 
electromagnetic de frecvenţă joasă (30 - 300 MHz). Porţile de 
comunicare pentru joasă frecvență, necesare comunicării cu un 
organism extern apropiat, sunt mâinile şi picioarele. 

Personalizarea omului se face prin mai multe căi: 

- IQ —ul sau rațiunea este determinată în principal de 
genă, de educație şi de accesul continuu la cunoaşterea 
umană, transmise direct şi prin informații reflectate; 

= EQ -ul sau spirala simțului este percepţia şi reacția 
individuală animalică la ansamblul factorilor înconjurători 
existenţi cauzaţi de acțiunile omului şi ale naturii; 

s CQ -ul este reciprocitatea determinată de reacția 
managerului la conformanța IQ-ului şi EQ-ului propriu cu 
planul managerial; probabil, prin cenzura cosmică stabilită 
înainte de începuturile creației, în om şi în univers există o 
funcţie corectivă ce acționează în cazul apariției unor 
devieri periculoase de la planul divin. 

Pe baza triunghiului IQ-EQ-CQ omul gândeşte, decide 
şi crează. A transformat materia naturală pentru a trăi, a se 
educa şi a crea cu credinţă în cineva care merge înaintea lui. 
Pentru a nu avea decepţii, vă recomandăm să nu vă supuneţi 
nici unui trup şi să nu credeți total într-un alt manager în afara 
celui divin, cu care trebuie să stabiliţi o relaţie discretă. 

Făcând rocada CQ-IQ, pentru a aşeza divinitatea acolo 
unde-i este locul, omul va crea viitoarele staţii orbitale sau va 
administra noul pământ, copiind sistemul informaţional divin, 
pentru a duce viața mai departe, în timp şi spaţiu. Omul va fi 
condus, fără fir sau nevăzut, prin înţelepciunea divină spre 
cunoaşterea totală a naturii şi a tainelor vieţii. Cele trei baze de 
date universale, Duhul Sfânt, duhul omului nevăzut (cartea 
vieţii) şi duhul văzut al omului (carte, internet), vor rămâne 
independente, dar vor converge către un singur adevăr divin. 

Viitoarea creație umană va fi supravegheată părinteşte, 
dar nevăzut, de Creator, lăsându-i omului libertatea de a-şi 
decide soarta: viața înțeleaptă ce-l va conduce la integrarea 
într-un viitor organism divin nemuritor, Fiul Omului, sau viaţa 
uşoară dirijată de hazardul norocului astral condus de reflexia 
gândului uman ispititor. 

Nu intrăm în alte amănunte tehnice pe care le putem 
pune la dispoziție curioşilor şi pe care cu siguranţă le vom 
prezenta în lucrările noastre viitoare. Vom continua discursul 
nostru în spiritul aparent fantezist al decodificării şi 
interpretării ştiinţifice a informaţiilor produse de om. 

Poate cuvintele lui Pavel de la începutul acestui capitol 
VI se par doar nişte vorbe aruncate în vânt sau nişte vorbe 
destinate doar duhului uman, dar pentru noi ele sunt o 
certitudine că modul nostru de abordare a acestei probleme de 
comunicaţie, prin care cuvântul divin nevăzut este pus în 
practica văzută, este cel real. 

Este adevărat că transformările materiale din corpul 
uman se produc prin procese chimice (Oparin - teoria 
hazardului reacțiilor chimice şi Kenyon - teoria predestinării 
atracției aminoacizilor), dar nu asta este întotdeauna rădăcina 
cauzei. Orice proces chimic poate fi generat ştiinţific de om 
dacă există pricepere (informaţie, cuvânt), energie (lumină) şi 
voință (determinism). 

Cum şi de unde a luat natura informaţia şi energia 
necesare determinismului macroscopic al lumii pe care o 
vedem, dacă incertitudinea microscopică a lumii mecanicii 
cuantice îi dădea şanse egale de “a fi sau a nu fi”? 

Acest bio-laser sau bio-suflet este organul central de 
comunicare nevăzută externă şi internă a omului, este 
echipamentul biologic construit de “Cineva” pentru a asigura 
comunicaţia inteligentă a organismului uman cu o bază de date 
externă şi imprimarea în ARN-ul văzut din corpul uman a 
informaţiei necesară şi suficientă structurării şi organizării 
vieții pe principii ştiinţifice. Funcţionând pe baza principiului 
fantelor de lumină descoperit de Faraday, laserul este 
echipamentul prin care omul imprimă informaţiile pe suporturi 
magnetice. ARN-ul este un suport bio-magnetic pe care se află 
informaţii scrise prin diverse procedee naturale sau artificiale. 
În timpul fecundării, în timpul formării fătului şi în timpul 
pubertății, comunicarea omului cu Dumnezeu este foarte 
activă. Glanda imunităţi, timusul, este influenţată de genă, de 
natură (prin reflexiile astrale ale informațiilor existente în baza 
de date a duhului omului), de educaţie şi de Dumnezeu prin 
decodificarea de către bio-suflet a unor informaţii venite pe 
calea nevăzută (vezi Pavel, Evrei 4.12). 

Astfel şi informaţiile divine sunt transpuse prin 
electroliză în reacții chimice care pot modifica funcția 
imunologică a limfei şi prin urmare funcționarea întregului 
organism. 

Omul de ştiinţă a constatat că vindecările miraculoase 
ale oamenilor atinşi de boli incurabile sunt determinate de 
apariția naturală în limfă a unor celule T-NK, care atacă şi 
distrug cu o precizie de invidiat toate celulele atinse de cancer. 
Uneori celulele produse artificial de om prin vaccinuri sau 
chimioterapie îşi ating ținta, dar uneori ele se sinucid fără nicio 
explicaţie şi nu conduc la vindecarea celui bolnav. 

Este statistic observat, prin analiza diverselor populații 
influențate de diverse religii, că oamenii care respectă periodic 
anumite regimuri alimentare şi care nu produc fapte 
neconforme vieții nu sunt atinşi de cancer. 

Natura, religiile şi ştiinţa îşi au rolul lor limitat pe acest 
nivel al cunoaşterii umane, iar divinitatea intervine numai la 
cerere şi dacă constată că cel în suferință şi-a schimbat modul 
de viaţă în conformitate cu procedurile conţinute în baza de 
date numită Sfântul Duh. 

După pubertate timusul se micşorează şi îşi reduce 
activitatea, aceasta putând fi reactivată la cererea omului, prin 
credinţă în Dumnezeu, sau unilateral pe baza deciziei divine 
luată de Dumnezeu, în funcție de intențiile şi scopul Lui. 

Ce va face omul modern, rău intenționat, care posedă 
toată această cunoaştere umană referitoare la comunicațiile 
prin bio-suflet? 

Din dorinţa lui de a acapara sufletul semenului său sau 
din invidie faţă de Dumnezeu care a creat această cale directă 
de comunicare cu omul, prin care-i poate deschide ochii şi 
încurca socotelile lui de acaparare a sufletului prin educaţie, 
omul rău sau omul diavol va înlocui acest bio-suflet divin cu 
un cip electronic prin intermediul căruia va modula decizia 
omului pradă cu decizia omului prădător. A făcut-o permanent 
prin mijloacele tehnologice pe care le-a avut la dispoziție, o 

face acum prin transmiterea non-stop fără selecție a 
informaţiei, ştiind că ispita către o viaţă uşoară este mai mare 
decât îndemnul la înțelepciune, şi o va face prin orice nouă 
tehnologie pe care ştiinţa o va produce. 

Acest proces tehnologic modern de transformare a 
omului din ființă divină în diavol, apărut dintr-o eroare 
ştiinţifică, se va face pe ascuns, fără voia lui sau a membrilor 
familiei lui, şi numai după încheierea procesului natural de 
creştere, după pubertate, deoarece omul nu cunoaşte secretele 
vieții şi nu poate interveni rațional în procesul de transformare 
suferit de embrion pentru a ajunge om matur, în ciuda 
descoperirii fineţei tehnologiei genetice. 

Aceasta va fi lucrarea supremă a omului cunoscător, 
diavol în devenire, în lupta sa cu omul înţelept, aspirant la 
ființa divină. Acest fapt este menţionat în Biblie, fiind 
menţionate şi strategiile lui Dumnezeu de a anihila acţiunea 
supremă a omului diavol. 

Vom puncta această viziune a intercomunicării 
nevăzută bărbat-femeie-divinitate cu prezentarea artistică din 
poezia “Iubind în taină” a modului de comunicare a dorințelor 
lui Eminescu către cineva necunoscut dar dorit, în care 
dragostea sacră faţă de cineva vag şi îndepărtat se împleteşte 
cu dragostea carnală faţă de aproapele omului, omul obiectiv, 
trecând de la taina gândului la obiectivitatea cuvântului şi a 
faptei şi invers: 

“Iubind în taină am păstrat tăcere, 
Gândind că astfel o să-ți placă ție, 

Căci în priviri citeam o vecinicie 
De-ucigătoare visuri de plăcere. 

Dar nu mai pot. A dorului tărie 

Cuvinte dă duioaselor mistere; 

Vreau să mă-nec de dulcea-nvăpăiere 

A celui suflet ce pe al meu îl ştie. 

Nu vezi că gura-mi arsă e de sete 

Si-n ochii mei se vede-n friguri chinu-mi, 

Copila mea cu lungi şi blonde plete? 

Cu o suflare răcoreşti suspinu-mi, 

C-un zâmbet faci gândirea-mi să se-mbete. 
Fă un Sfârşit durerii... vin” la sânu-mi. ” 

În lucrarea noastră am prezentat ştiinţific cine este 
Dumnezeu şi aspirația omului de a deveni asemeni Lui. Noi 
credem că omul fizic individual nu poate atinge performanţele 
lui lisus Hristos. El poate fi un foarte bun profesionist care 
poate prelua cu responsabilitate o parte din caracteristicile lui 
Dumnezeu pe care le pune în slujba creației divine. 

Dar cine şi ce generează diavolul? 

Ispita bărbatului sau a femeii? 

Se pare că ideile diavoleşti se nasc în bărbat pe baza 
instinctelor animalice de satisfacere a unor plăceri sexuale 
extreme, iar acţiunea femeii este reacția inversă de a-i satisface 
aceste plăceri, dar pentru a-şi atinge unele interese total diferite 
de ale lui, reacţie ce prin evoluţia genetică a selecției naturale a 
generat dublarea diavolului. 

Astfel, în opinia noastră, sexul nu este important în 
această apreciere, la fel cum nu este important în teoria 
egalității sexelor. Există funcţii specifice şi limite specifice 
care determină necesitatea şi suficiența parteneriatului bărbat- 
femeie, parteneriat bazat pe înţelegere, pe repartizare sarcini, 
pe respect reciproc şi armonie pentru a creea şi procreea divin. 


La Eminescu găsim informații artistice codificate în 
poezia “Scrisoarea-V” referitor la această dilemă privită din 
punct de vedere sexual, împletite cu toate avertismentele 
necesare tinerei generaţii de a se feri de ispită. 


“Biblia ne povesteşte de Samson, cum că muierea, 

Când dormea, tăindu-i părul, i-a luat toată puterea 

De l-au prins apoi duşmanii, l-au legat şi i-au scos ochii, 
Ca dovadă de ce suflet stă în piepţii unei rochii... 

Tinere, ce plin de visuri, urmăreşti vre o femeie, 


167 


Pe când luna, scut de aur, străluceşte prin alee 

Şi pătează umbra verde cu misterioase dungi, 

Nu uita că doamna are minte scurtă, haine lungi. 

Ea nu poate să-nțeleagă că nu tu o vrei... că-n tine 

E un demon ce-nsetează după dulcile lumine. 

C-acel demon plânge, râde, neputând s-auză plânsu-şi, 
Că o vrea... spre-a se-nţelege în sfârşit pe sine însuşi. ” 

7. Personalizarea şi integrarea omului 


Motto: “Frica de Dumnezeu este începutul înțelepciunii; 
cei fără minte disprețuiesc înțelepciunea şi stăpânirea de 
sine. Ascultă, fiul meu, învăţătura tatălui tău şi nu lepăda 
îndrumările maicii tale. ... Fiul meu, de voiesc păcătoşii să 
te ademenească, nu te învoi... Îndărătnicia omoară pe cei 
proşti şi nepăsarea pierde pe cei fără minte... Mila şi 
adevărul să nu te părăsească... Voi, cei simpli, învățați 
Cumințenia şi voi, cei nebuni, înţelepţiți-vă. Adună 
înțelepciune, dobândeşte pricepere... Eu, înțelepciunea, 
locuiesc împreună cu prevederea şi stăpânesc ştiinţa şi 
buna-chibzuială. ” - Biblia, Pildele lui Solomon 


Cartea de căpătâi a lumii creştine aduce multe 
îndrumări, pilde şi sfaturi preţioase privind procedura de bază 
a comportamentului prin care omul social, un Dumnezeu în 
devenire, poate să atingă desăvârşirea adevărată stabilită şi 
acceptată de Dumnezeu. Cu siguranță, învățătura marilor 
religii aduce acelaşi tip de informaţii în care ştiinţa de a îmbina 
tradiția, munca, prevederea, chibzuiala, răbdarea, mila, 
dragostea cu talentul, priceperea, diversificarea, relaxarea, 
odihna sunt baza înțelepciunii şi-l pot face pe om desăvârşit. 

Sistemul educaţional elaborat ştiinţific de omul modern 
respectă aceste principii Şi nici o şcoală creată şi acceptată de o 
comunitate normală, fie ea religioasă sau nu, nu educă şi nu 
îndeamnă omul să producă neconformităţi. 

În ciuda acestor eforturi umane, trăirea reală a omului 
produce neconformitxţi, cu sau fără voia lui, şi rădăcina cauzei 
lor este de cele mai multe ori ascunsă în spatele genelor 
familiale, a educaţiei, a ispitei, a corupției, a disperării sau a 
apartenenţei fanatice la o anume credință sau ştiinţă. Toate 
aceste argumente sunt cauze posibile generatoare de rău, dar 
toate argumentele răului au o sursă comună: lipsa cunoaşterii 
adevărului suprem care determină crizele de conştiinţă prin 
lipsa ştiinţei în credinţa adevărată. 

Dacă a fost o perioadă în care “cultura fricii” era 
necesară în educația omului, asemănător “nebuniei 
propovăduirii”, datorită incapacității acestuia de a demonstra 
ştiinţific existența, necesitatea şi scopul înțelepciunii divine, 
nivelul cunoaşterii actuale ne permite să scoatem cu moderație 
aceste metode din educaţie şi pregătire. 

Rațiunea este cea care determină noile metode de 
training, astfel încât în şcolile moderne a pătruns rațiunea 
ştiinţifică şi cu ea noul sistem de asigurare a calității, care 
impune utilizarea reacției inverse în corectarea metodelor 
educaționale. Conform principiului de bază al sistemului de 
management al cunoaşterii şi calităţii totale, nicio informaţie 
nu trebuie neglijată sau ascunsă şi neacceptarea informaţiilor 

religioase în etapa educațională sau nerecunoaşterea chiar şi 
parțială a unui scop final nematerial al sufletului uman 
exprimat de acestea, a determinat omul să acorde o pondere 
substanţială scopului economic stabilit ştiinţific, devenind un 
handicapat cultural. 

În conceptul managerial actual scopul principal al 
activităților umane, exprimat ca o necesitate a creşterii calității 
vieţii, este profitul calculat prin bani. Şcolile moderne de 
management, de marketing, de cure terapeutice sau de orice 
altfel de procesare spirituală şi materială a omului exprimă 
teorii de cum să devii bogat, cum să devii puternic, cum să 
devii frumos, cum să devii idol, cum să slăbeşti sau cum să te 
îngraşi, cum să pari mai tânăr sau cum să ascunzi adevărul 
trăirii tale şi tot felul de astfel de principii şi proceduri prin 
care se face reclamă mascată unor produse artificiale, care nu 
sunt întotdeauna utile vieții. 

Doar şcolile tradiționale religioase aduc informaţii în 
educaţie despre Dumnezeu, despre calitățile Lui şi despre 
aspiraţia omului şi metodele necesare pentru ca acesta să fie 
asemeni Creatorului, iar ele chiar vorbesc despre realitatea 
asemănării omului cu Dumnezeu. Metodele lor de educare au 
rămas tradiționale, în care teama de ceva nevăzut şi 
propovăduirea acestei existențe imateriale sunt în continuare 
baza educaţiei, dar ele nu limitează cu nimic aspirația umană 
spre cunoaştere prin cuvintele lor de reamintire a trecutului şi 
de  readucere în ochii omului actual a unor probe 
informaționale din trecut pe care, chiar dacă nu le-au descifrat 
complet, le-au păstrat intacte. 

Sunt ele un pericol pentru limitarea libertăţii omului? 

Este o ruşine sau o blasfemie pentru om a spera că 
poate să aspire la asemănarea parțială cu Hristos? 

Realizările umane au determinat o altfel de calitate a 
vieţii şi aspirația omului modern nu mai poate fi limitată la 
minimul fiziologic necesar recomandat de unele metode de 
educaţie tradițională. Trecerea pe o altă treaptă a nivelului 

generalizat al calităţii vieții, necesară şi suficientă îmbinării 
armonice a modului vieţii tradiționale cu realizările moderne 
determinate de ştiinţa umană, este o realitate obiectivă care nu 
poate fi negată şi nici blocată prin legi şi norme de care să te 
temi. Acum omul învaţă ştiinţific să elimine incertitudinea prin 
supracontrol, şi astfel reintroduce teama, dar nu faţă de 
managerul pe care de cele mai multe ori omul nu-l cunoaşte 
direct în marile corporaţii, ci faţă de tehnologia lui modernă de 
supraveghere prin care managerul poate vedea tot. 

În nicio şcoală modernă de management nu se vorbeşte 
cu seriozitate sau ştiinţific de Dumnezeu sau de suflet. Nimeni 
nu te învaţă să pui suflet sau să-ți spună de unde să-l iei pentru 
a-l distribui în compania pe care o conduci. În ochii economiei 
de piaţă, chiar dacă este necunoscut ştiinţific, acest vag suflet a 
ajuns o marfă măsurabilă cu etalonul produselor materiale, 
banul. Venind din cele mai vechi timpuri, sloganul stăpânului 
către lucrător a rămas acelaşi: pune suflet, că de aceea te 
plătesc, altfel renunţ la tine! Un manager cu har ştie să pună 
sufletul său în creația sa, eliminând ponderat şi cu ştiinţă frica 
sau umilinţa subalternilor date de cunoaşterea sau averea lor 
limitate. Prin cuvântul, fapta şi sufletul lui el le redă libertatea 
şi-i face să-şi dea sufletul lor pentru compania unde lucrează, 
fără a avea neapărată nevoie de un control ascuns. Se constată 
acum ştiinţific că scopul economic dus la extrem, fără a lua în 
calcul reacția inversă a complexului natural din care face parte 
şi iraționalul simţurilor animalice din om, amplificat de 
hazardul selecției naturale, limitează şi periclitează viața 
omului la modul general, transferând asupra religiei sau ştiinţei 
acuzele cele mai grave aduse omului fanatic fără înţelepciune, 
de cei care prevăd un sfârşit sumbru evoluţiei umanității. 

Oare omul modern a ajuns să se teamă de ştiinţă şi de 
realizările ei aşa cum se teme de propovăduirile religioase şi de 
posibilele adevăruri prezentate prin ele? 

Oare omul manager pune suflet, ştiinţă sau bani în 
managementul popoarelor, companiilor sau al vieţii? 

Foarte mulți oameni ignoră total aceste informaţii 
ştiinţifice sau religioase, deoarece ei pot produce profit 
material fără nicio diplomă ştiinţifică sau teologică, utilizând 
irațional ştiinţa altora, realizările ştiinţifice sau informațiile 
privind divinitatea, despre care habar n-au cum se produc, cum 
funcționează sau dacă există cu adevărat şi de ce există. Aceste 
lucruri nu-i interesează, ei doar speculează oportunitățile pieţei 
libere, apărați de drepturile omului liber, şi le utilizează cu 
scopul de a obţine profitul socotit prin bani, iar aplecarea 
asupra posibilului adevăr conținut în aceste informații ar 
reprezenta o pierdere de timp şi implicit o pierdere de bani. 

Lipsa de respect față de natură sau faţă de omul 
biologic şi de sufletul său au adus banul, obţinut cu orice preţ, 
la criteriul principal de apreciere a omului, pe baza căruia se 
fac clasamentele umane acoperite de sloganul drepturilor 
omului. Acum, deşi pare ilogic ceea ce spun copiind titlul unei 
melodii româneşti, banii vorbesc prin deciziile care se iau pe 
baza lor de a permite cui să preia microfonul pentru a cuvânta 
şi acest cuvânt se induce în câmpul informaţional universal, cu 
sau fără voia sau ştiinţa lor. 

Vechiul manager, care a adus tradițional prin moştenire 
şi muncă profesiile şi meseriile necesare creşterii calității 
vieții, aproape a dispărut din civilizația modernă. 

Vechile meserii care procesau materia vie pentru a 
asigura hrana vie necesară omului au fost înlocuite de imensele 
combinate chimice alimentare. Acestea sunt conduse de 
manageri şi în ele lucrează oamenii pe bandă, toţi cu un singur 
scop declarat: să obțină cât mai mulți bani, care aparent îi vor 
conduce la creşterea calităţii vieţii. Omul individual nu mai 
contează. Managerii şi lucrătorii vin pentru bani şi dispar la fel 
cum au venit. Vechile corporaţii, în care managerii stăpâni au 
pus suflet, sunt scoase la mezat păstrându-se uneori doar 
numele, deoarece acesta a rămas tradițional păstrat în multe 
suflete umane. 

Managementul familial este preluat de cel ştiinţific. 

Chiar şi la încheierea căsătoriilor, pe lângă ceremoniile 
civile şi religioase, este acum recomandat contractul comercial 
al noilor căsătoriți, pentru ca niciunul din ei să nu piardă sau să 
nu câştige material. Simplul cuvânt scos din suflet nu mai are 
nicio valoare în faţa dovezii scrise. 

În conceptul actual al vieţii, banul este cel care 
determină calitatea vieții. El reprezintă concretul, precisul de 
care omul vorbeşte. Vagul suflet nu poate fi tratat şi nici nu 
pare a fi tratat cu seriozitate de ştiinţă, astfel încât omul devine 
un lucru vag în ochii ştiinţei de azi, după momentul trecerii 
omului prin viață. 

Doar religiile acordă atenție sufletului şi foarte mulți 
reprezentanţi ai lor o fac cu tot sufletul sau cu har. În Biblie 
găsim pilde şi informaţii despre avere şi despre stăpânii ei, 
despre modul cum este obținută şi cum este distribuită. În 
Biblie găsim informaţii despre reacția divină împotriva celor 
care strivesc sau ispitesc sufletul omului simplu în drumul lor 
spre avere şi mărire. Reacţia inversă va veni, fără ca acest 
avertisment să însemne o bucurie sau o certitudine a preştiinței 
celor care o prevăd. Reacţia inversă este o necesitate în 
funcționarea unui sistem cu autoreglare şi cu siguranță este o 
realitate în funcționarea universului nostru, pe care omul de 
ştiinţă o va descifra pentru a elimina durerea vizibilă a trăirii 
haotice şi incerte, accentuată de diferenţele de cunoaştere, de 
atitudine socială şi de avere. 

Mai poate managerul sau omul modern, cu toată ştiinţa 
şi priceperea lui, să pună atâta suflet în toate “florile” (partide, 
corporaţii, familii, bărbaţi, femei) prin care trece? Cine a 
generat reacția inversă controlată sau nu a planetei? Ce ar 
trebui făcut? Să oprim omul să mai gândească şi să creeze, 
pentru a opri producerea poluării şi pericolul autodistrugerii 
planetei? Să ne întoarcem în timp şi să abandonăm toată trăirea 
de până acum a umanității aşteptând natura să se regenereze 
natural? Să sterilizăm oamenii pentru a nu se mai reproduce? 
Sau să gândim inginereşte, să analizăm funcția de transfer a 

sistemului şi funcția de autoreglaj care determină calitatea 
reacției inverse, astfel încât să prevenim prin acțiunile noastre 
autoambalarea sistemului? 

Stephen Hawking defineşte în lucrarea sa “Scurtă 
istorie a timpului”, o noţiune nouă, “cenzura cosmică”, 
conform căreia “Dumnezeu detestă o singularitate nudă ”. 

Există oare o cenzură cosmică sau un program 
prestabilit prin care tot ce prinde viaţă are un rost şi acest rost 
este urmărit de Dumnezeul cel viu şi raţional, propovăduit de 
religii? 

În opinia noastră Dumnezeu nu detestă nulitatea, ci o 
informează într-o libertate totală, în care cuvântul divin există 
alături de cuvântul uman şi de reflexia naturală a acestuia, dar 
fără să se amestece, deoarece sunt pe frecvenţe diferite. 

Omul le amestecă fără prea mult discernământ, fără 
cunoaştere sau din anumite interese. 

Omul, fără să poată el decide, este produsul unei 
combinații informaţionale aparent foarte complicate, dar în 
fond foarte simplă, fiind personalizat specific de triunghiul 
Dumnezeu-—om-natură prin intermediul unor unde distincte, 
purtătoare de informaţie specifică. 

Dumnezeu transmite o matrice programată pentru 
personalizarea inițială a omului, acel înger curat care participă 
la fenomenul biologic de fecundare a ovulului în momentul 
pătrunderii în el a unui spermatozoid. Omul vine cu informaţia 
genetică a trăirii strămoşilor şi cu metodele lui educaționale, 
devenite vizibile cu ochii ştiinţei. Dar în câmpul nevăzut al 
ansamblului creaţiei se stochează o altfel de informaţie 
nevăzută care este generată de unda directă a sufletelor umane 
şi de reflexia acesteia dată de cadrul natural al astrelor, văzută 
diferit de religii şi de alte practici oculte. 

Aceasta este marea artă a divinității, de a crea 
concurența rațiune - simţuri în interiorul omului, care este 
alimentată prin informaţia recepționată de la mediu şi 
inducându-se apoi mediului. 

Această teorie exprimată de noi se bazează pe 
asemănarea descrierilor ştiinţifice ale procesului de fecundare 
biologică cu fenomenul de rezonanţă pe o anume frecvenţă 
specifică într-o cavitate rezonantă în care s-a introdus un tub 
cu undă progresivă. 

Pentru a da un exemplu pe înţelesul omului simplu, 
acest fenomen este asemănător personalizării primare a unui 
telefon mobil prin introducerea unei cartele SIM în momentul 
stabilirii comunicării cu un anume gestionar de unde suport, 
purtătoare de date. Omul participă la această personalizare cu 
toată moştenirea genetică a celor doi parteneri, care decid sau 
nu liber să dea viaţă unui nou făt, şi acest lucru a fost 
demonstrat ştiinţific pe baza analizei informaţiilor conținute în 
genele umane. 

Chiar dacă procedura divină de construcție a unui nou 
organism uman este aceeaşi pentru toți oamenii, construcția lui 
se face cu materialul clientului, motiv pentru care acesta 
seamănă foarte mult cu strămoşii lui apropiaţi. În momentul 
naşterii sau al eliberării fătului din cuşca Faraday a mamei, 
care-i asigură protecția în fața reacției inverse dată de natură, 
apare şi influența naturală sau astrală pe care lumea ocultă o 
promulgă ca determinantă, dar fără a aduce argumente 
ştiinţifice solide, deoarece omul nu a ajuns la cunoaşterea 
totală. Pe lângă aceste informaţii aparent naturale transmise 
prin gând, omul produce şi transmite în văzduhul nevăzut 
informaţii cu sau fără un anume interes bun sau rău. Acestea 
sunt transmise ştiinţific, prin programele vizibile cunoscute, şi 
ocult, prin metode şi practici tradiționale pe căi nevăzute. 

Nu vom intra în amănuntele descrierilor ştiinţifice 
privind ponderea acestor informaţii nevăzute cu ochiul liber în 
personalizarea specifică a omului, pe care le vom trata în 
lucrările noastre viitoare. Vom trece la etapele de personalizare 
vizibilă a omului de către om prin educaţie, prin muncă, prin 
propria reacţie inversă la influenţa socială şi prin reacția 
inversă a societăţii faţă de integrarea şi atitudinea lui socială. 

Aceste faze sunt destul de bine diferențiate, ca perioade 
de timp, pentru marea majoritate a oamenilor şi au fost 
identificate ştiinţific de om ca fiind necesare şi suficiente 
pentru a defini evoluția sau trasabilitatea vieții omului: 

- procreerea şi cei şapte ani de acasă — perioadă în 
care omul obiectiv, care există real, arată capacitatea sa de 
întelegere a fenomenului de continuare a vieții, interes şi 
respect față de omul care trebuie să vină, şi toate acestea în 
funcție de interesul social general acordat vieții şi calității 
ei; 

- şcoala — perioadă în care omul existent 
demonstrează capacitatea sa de educare şi informare a 
omului care a venit, direcționându-l pe fiecare “după 
măsura lui” pentru o integrare cât mai bună; 

- serviciul - perioadă în care omul integrat şi omul 
care vine să se integreze colaborează şi crează împreună; 

= pensionarea — perioadă în care omul integrat arată 
respectul cuvenit omului care pleacă, iar acesta, mulțumit 
sau nu de realizările din timpul vieţii, acceptă sau nu 
plecarea, dar cu siguranță va pleca pentru a duce la 
îndeplinire scopul divin, în ciuda eforturilor disperate ale 
celor cu bani de a trăi veşnic pe pământ. 

Omul social sau societatea a creat o serie de metode şi 
mijloace de trai specifice fiecărei perioade, astfel încât marea 
majoritate a oamenilor s-au putut integra uşor în subsistemele 
create pentru omul individual. Calitatea vieţii este determinată 
specific de funcțiile ocupate de om, prin care acesta îşi aduce 
contribuţia la binele social, funcţii ce asigură omului un traseu 
previzibil şi destul de stabil la trecerea prin viață. 

Dar apar şi lucruri neprevăzute sau neaşteptate, la care 
omul este supus şi în fața cărora de cele mai multe ori el 
cedează, deoarece nu există proceduri specifice de 
comportament pentru multitudinea evenimentelor neaşteptate 
şi neconforme, ci doar reguli divine simple cu caracter general, 
care sunt practic ignorate. 

Cine generează salturile profesionale sau materiale 
inexplicabile, accidentele, bolile şi tot felul de fenomene care 
se petrec şi pot schimba traseul vieții sau care dau vieţii omului 
incertitudinea specifică probabilității mecanicii cuantice? 

Astrologii spun că aceste fenomene sunt previzibile şi 
că sunt datorate influenţei astrale, căreia îi acordă ponderea 
maximă, deşi astrologia modernă introduce fenomenul reacției 
inverse a astrelor în funcție de comportamentul anterior al 
omului sau al strămoşilor, pe care îl numeşte “karma proprie”. 

Omul religios spune că sunt determinate sută la sută de 
decizia divină ca reacție la comportamentul uman, 
contrazicând singur liberul arbitru despre care spune că i l-a 
acordat Dumnezeu omului. Omul simplu necunoscător spune 
că sunt determinate de şansă sau neşansă. Omul de ştiinţă 
spune că sunt datorate comportamentului uman rațional sau nu 
față de normele fixate de om. 

Noi spunem că în toate aceste opinii există o parte de 
adevăr, iar ponderea influențelor asupra personalizării şi 
integrării omului în societate sunt determinate de funcția de 
transfer specifică individului, de funcția de transfer a 
universului şi de reacțiile inverse ale lor stabilite de Creator 
prin matricea, programul divin sau cenzura cosmică. 

Omul este liber să acționeze în cadrul unor limite 
divine pe care trebuie să le descifreze pentru a le pune în 
practică conştient, în vederea reducerii dimensiunii reacției 
inverse şi a incertitudinii. 

Dacă omul va descifra această matrice şi va decide ca 
atitudinea lui să fie conformă ei, incertitudinea trasabilității lui 
va dispare. Acest fenomen se produce treptat, prin raţiunea 
acțiunii şi controlul reacției inverse, deoarece pe lângă 
fluxurile normale ale evoluţiei universului, pe care omul le-a 
elaborat în urma unor influențe nevăzute şi imposibil de 
certificat pe baza cunoaşterii actuale, a apărut un flux al 
reacției inverse umane care neagă fluxurile evoluţiei conforme 
vieții şi direcționează o parte a omenirii către o altfel de viață. 

Religia ne spune că acest fenomen este dictat de diavol. 

Omul de ştiinţă cercetează acest fenomen neconform 
vieţii şi a elaborat sistemul de management al calității totale 
prin care separă conformul de neconform, dar refuză să creadă 
că acest tip de fenomene au o rădăcină comună a cauzei 
producerii lor: credinţa sau lipsa credinţei în managerul divin 
şi în limitele fixate creației. 

Această dilemă între credinţă şi necredinţă sau criză a 
conştiinţei dictată de conflictul din interiorul omului, dintre 
rațiune şi simţuri, va conduce omul către cunoaşterea totală, 
prin care scopul lui se va identifica cu scopul stabilit de 
Dumnezeu. Este adevărat că determinarea scopului propus este 
tot un atribut al cunoaşterii totale şi fără aceasta managerul 
uman poate concentra toate resursele de care dispune pentru un 
scop bun sau unul rău. Dacă este bun, incertitudinea dispare, 
dar dacă este rău apare reacţia negativă care-l poate distruge pe 
el, dar şi grupul condus de el. Conform acestor adevăruri şi 
acționând fără ştiinţă, credinţa în manager te poate duce la bine 
sau la rău. Poate nu degeaba a fost exprimată opinia religioasă, 
conform căreia “cei săraci cu duhul vor moşteni împărăția 
cerurilor”, pe care noi nu o interpretăm ca pe un dispreţ divin 
față de cei limitați în cunoaştere, numiți singularități nude, dar 
credincioşi lucrului conform. În fond şi conformanța sau 
credința este un act de înţelepciune generat de recunoaşterea 
propriilor limite, pe care omul simplu le respectă de regulă cu 
sfințenie, stând la locul lui. 

Un om înţelept nu-l va dispreţui niciodată pe omul 
simplu care se conformează înțelepciunii emanată de el, dar 
mai cu seamă Dumnezeu care cunoaşte cu adevărat valoarea 
omului şi valoarea conformismului. Omul modern cunoscător 
face eforturi şi luptă prin mijloace informaționale tot mai 
sofisticate pentru ca informaţia produsă de el să pătrundă la 
omul de rând pentru a-l informa despre ceea ce crede el de 
cuviință. De această credință manifestă a omului cunoscător, 
de valoarea adevărată a cuvântului său, de capacitatea lui de a 

transmite informaţia pe care o doreşte către omul necunoscător 
şi de permitivitatea sistemului la informaţii depinde volumul şi 
ponderea viitorului flux al gândului, al cuvântului şi al acțiunii 
omului informat. 

Ca oameni de ştiinţă simpli, combinând afirmaţia lui 
Charles Townes, exprimată în articolul său “Convergenţa între 
ştiinţă şi religie”, (“Noi nu ştim să descriem procesele mentale, 
care antrenează creaţia în astfel de licăriri ştiinţifice noi şi 
importante. Dar este clar că marile descoperiri, marile salturi, 
se datorează rareori pretinselor metode ştiinţifice. Cel mai 
adesea ele sunt rodul revelaţiilor, ca în cazul lui Kekule, prin 
forțarea imaginaţiei, dar întotdeauna în cadrul realităţii. ”), cu 
spusele lui Hristos, relatate de Matei (“Fericit cel ce nu se va 
sminti întru mine”), tragem concluzia că atâta vreme cât omul 
nu a atins perfecțiunea divină va fi atras de miracolele 
realizărilor ei, pe care le va prezenta sau testa incomplet sau 
deformat, rațional sau irațional, în funcție de capacitatea şi de 
credinţa lui. 

Noi nu credem că este atât de greu pentru omul de 
ştiinţă să facă o extensie imaginară gândului său şi să accepte 
că tehnologia divină utilizată în transmiterea cuvântului poate 
fi asemănătoare tehnologiei transmiterii informației prin 
telefonia mobilă sau internet. Inaccesibilitatea tehnologică a 
omului de ştiinţă la calea fizică de procesare a informației 
conținută în raza de lumină divină îl face pe acesta sceptic, dar 
asta nu trebuie să-i limiteze cercetarea numai la obiectivitatea 
ştunțifică demonstrată până acum. 

Pentru a ne face înţeleşi vom trece pe scurt prin 
tehnologia transmiterii informației (TTD, aşa cum este ea 
privită din punct de vedere electronic. 

Există două tipuri tehnologice clasice de transmitere a 
informaţiei în mediul fizic: cu ajutorul conductoarelor electrice 
individuale şi izolate, care asigură propagarea undelor printr- 
un mediu oricât de dens sau ostil, şi fără fir, cu ajutorul unor 
unde purtătoare printr-un mediu permitiv sau neostil. 

Conform principiului fizic al teoriei relativității, 
datorită dualității undă-corpuscul, transmiterea unei unde 
purtătoare de informație printr-un mediu în care există materie 
se poate face maxim până la viteza luminii. Această teorie nu 
descrie şi nu limitează transmiterea unor unde peste frecvenţa 
luminii, dar nu o tratează deoarece este limitată şi relativă la 
tehnologia cunoscută şi realizabilă ştiinţific de om. 

Totuşi, omul a observat la anumiţi semeni ai lui 
capacitatea proprie de a transmite informaţii, mai mult sau mai 
puţin inteligibile şi repetabile, printr-o tehnologie necunoscută, 
numită telepatie. Studiile efectuate pentru analiza acestei noi 
tehnologii arată că informația poate fi transmisă instantaneu, 
cu o viteză superioară vitezei luminii, şi că acest tip de unde nu 
pot fi ecranate de nici un mediu fizic sau material. Practic 
aceste unde penetrează fără nicio restricție orice mediu 
material cu o viteză necunoscută ce depăşeşte viteza luminii. 

Speculând această nouă tehnologie şi capacitatea ei de 
a nu avea limite fizice, noi spunem că acest mod de transmitere 
a informaţiei este utilizat de Dumnezeu, despre care religia 
spune că nu are limite în a vedea şi a acționa. 

Mergând mai departe cu această analiză duală a 
comparării tehnologiei practice de transmitere a informaţiei de 
către om cu cea utilizată de Dumnezeu în creaţie, vom intra 
practic în analiza TTI utilizată de organismul uman. 

Asemănător celor două tehnologii comparate şi 
menţionate de noi, biologic şi tehnico - industrial, informaţia 
prin organismul uman circulă prin conductoare sau cablaje 
organice, de tipul sistemului nervos, sanguin sau limfatic, şi 
fără fir, prin câmp magnetic, intermediat de mitocondrii. 

Viteza sau frecvenţa de transmitere a informaţiei prin 
fire organice conductoare este limitată de capacitatea acestora 
de a o transmite în siguranță, complet şi fără a fi deformată, 
această limită fiind de aproximativ 100 metri pe secundă. 

Transmiterea informației având ca suport câmpul 
magnetic se face pe diverse frecvenţe, iar capacitatea acestor 

unde de a penetra organismul uman este o funcție de mărimea 
frecvenţei şi de intensitate. 

Noile tehnologii bazate pe unde radio, utilizate în 
medicină pentru diagnostic şi tratament, aduc argumente noi 
privitor la posibilitatea ca această tehnologie radio să fie 
utilizată de inteligenţa universală pentru a transmite informaţii. 

În plus, tehnica utilizată în  radiestezie, deşi 
necunoscută complet, copiază principiile utilizate de Hristos în 
tratamentul diverselor boli. Referitor la această tehnologie, noi 
spunem că singurul pericol pe care-l prezintă utilizarea ei de 
către om este faptul că radioterapeutul se raportează la etalonul 
organismului propriu şi la copia lui din suflet, în timp ce 
Hristos se raporta la Duhul Sfânt. 

Reacţiile chimice care se produc în organismul uman 
reprezintă practic reacția inversă a acestuia la informaţii, ele 
nefiind factorul principal al comportamentului organismului, ci 
o simplă reacție a lui la un agent mai mult sau mai puţin 
cunoscut şi util sau nu. 

Noi am elaborat o teorie privind creația omului şi 
scopul pentru care a fost el creat şi am adus o serie de 
argumente ştiinţifice pentru susținerea ei, dintre care 
menţionăm ca originală descifrarea şi expunerea unei posibile 
tehnologii de comunicaţie în cadrul trioului divinitate-om- 
natură. Descoperirea tehologiei comunicării adevărate sau 
utilizarea informaţiei raționale (cuvântul) în interiorul relațiilor 
stabilite între elementele vii ale unui sistem aduce o rază de 
lumină în descrierea proceselor mentale umane pe care 
informaţia le coordonează, şi acest fapt ne face să revenim la 
necesitatea promovării sloganului “crede, cercetează şi 
corectează” pentru a spera că cel puţin o parte din oameni, 
necesară şi suficientă scopului divin, va depăşi nivelul necesar 
şi suficient al desăvârşirii sau perfecțiunii umane, astfel încât 
să poată emite pretenţii de a trece pragul stabilit divin pentru a 
face parte dintr-un ansamblu perfect, numit Fiul Omului şi al 
lui Dumnezeu, ce va avea viaţă veşnică în cer asemeni Tatălui. 

Cei care nu vor, nu pot sau nu sunt lăsaţi să treacă acest 
nivel sau prag al desăvârşirii vor trăi liber pe acest pământ atât 
timp cât vrea Dumnezeu, dar sugerându-li-se de către omul rău 
alte aspirații diavoleşti, pe care aceştia le acceptă cu uşurinţă şi 
plăcere, datorită lipsei cunoaşterii totale şi a înțelepciunii. 

Dumnezeu şi omul înţelept iubesc viaţa liberă, rațională 
şi simţitoare, oricât de simplă sau goală ar părea ea în ochii 
ştiinţei, şi detestă răul adus acesteia prin limitele artificiale şi 
acțiunile neconforme ei, create de omul lipsit de cunoaşterea 
totală şi condus de gânduri negre. Armonia celor două unde 
purtătoare de informaţie va aduce certitudinea necesară trăirii 
adevărate, va conduce la descoperirea adevărului scopului 
divin şi va determina cu siguranță armonia cu ele a undei 
reflectată de universul naturii. 

` Teoria personalizării omului : Personalitatea unui om | 

| este determinată de genele divine ale celor doi parteneri | 

"pro-creatori, umplute de dârele undelor trasate de 

| familiile lor, de educaţia combinată în spirit tradițional | 

şi modern primită în familie şi în societate şi de nivelul 

material al familiei şi al societăţii în care evoluează. La 

| aceste criterii de referință moştenite, nemodificabile de | 

"omul în cauză, el adaugă truda şi voinţa sa de creştere | 

| permanentă a calității vieții. În afara acestor influenţe | 

| informaţionale se adaugă undele reflexiilor fluxurilor de | 

` gânduri umane existente în univers, procesate de astre, 

| care introduc o doză de hazard şi de ispită. Asemeni | 

' fluxurilor directe, aceste reflexii vor fi armonizate | 
implicit cu unda divină la momentul armonizării undei 
| directe. | 


Gândul uman încă oscilează în confuzie şi se află 
divizat în acest moment pe mai multe unde purtătoare pozitive 
şi negative. Undele pozitive se vor armoniza şi se vor stabiliza 
corect pe amplitudinea, frecvenţa, faza şi unghiul polarității 

undei Creatorului, pe baza ştiinţei şi diplomaţiei de a armoniza 
undele vizibile ale ştiinţei şi ale principalelor religii, purtătoare 
de informaţie umană, pentru a da naştere omului perfect şi a 
distruge undele negative. 

Într-un capitol anterior am vorbit de gândirea sferică a 
viitorului om, mobilizat de aspiraţia spre cunoaşterea totală. 
Aceasta va determina noul tip de management sferic. 

Incertitudinea este determinată de neştiinţă, de lipsa 
cunoaşterii obiective, de haosul informaţional şi material 
pentru care nu este stabilit un scop comun, precis şi adevărat în 
sensul vieții veşnice, generând o reacție inversă naturală 
puternică pentru revenirea undei umane pe traseul stabilit de 
unda divină. Un conducător, un leader sau un manager 
cunoscător merge către scopul propus fără nicio ezitare şi cu 
costuri minime, iar aici se pot da exemple concrete din istoria 
umanității, la fel cum pot fi date şi exemple de mari 
neconformităţi manageriale. 

Teama de necunoscut a managerilor este redusă la 
minim prin utilizarea corectă a informației adevărate colectată 
prin cele mai moderne mijloace ştiinţifice. El nu va sta în 
vârful unei piramide, izolat de bază prin nivelele actuale de 
transfer sau delegare a responsabilităților, care pot introduce 
perturbații în transmiterea corectă a informaţiei. 

Managerul modern a ajuns să nu se mai teamă de nimic 
în mersul său spre scopul stabilit, deoarece el dispune de 
mijloacele de urmărire informațională modernă şi poate 
preveni în timp real aproape orice reacție în lanţ necontrolată, 
astfel încât controlul unui proces şi a sistemului prin care 
acesta se realizează se face cu foarte mare precizie. 

Dar asta se petrece doar în cazul proceselor tehnice 
create de om şi astfel cunoscute de el în totalitate. 

Dumnezeu, omul şi natura par în continuare lucruri 
vagi şi necunoscute deoarece omul nu recunoaşte vârful 
triunghiului deciziei sau pur şi simplu nu crede ştiinţific în El. 

Modelul viitor de conducere a proceselor de 
transformare va fi radial şi va fi urmărit informaţional din 
nucleu prin cele mai moderne mijloace de intercomunicare, 
care vor determina evoluţia şi echilibrarea IQ-ului, EQ-ului şi 
CQ-ului uman. Omul va fi capabil să controleze laturile 
triunghiului deciziei atunci când va conştientiza rolul 
managementului ştiinţific în evoluția propriei vieți, prin 
analizarea şi ponderarea tuturor informaţiilor ce-l înconjoară. 


Teoria managementului sferic: “Va fi o turmă şi- 
un păstor” - Managerul se va găsi în nucleul sistemului, | 
' asemeni organismelor vii, şi va menţine o comunicare | 
on-line cu toți membrii vii ai acestuia, asigurând 
| libertatea de comunicare adevărată şi eliminând treptat | 
"teama şi ruşinea generate de cunoaşterea şi averea | 
| limitate. Deciziile vor fi radiale, punctuale şi precise, iar | 


| timpul de răspuns depinde de performanţa sistemului. 


În acest moment noi vedem trei etape distincte ale 
evoluţiei permanente a omului în cadrul procesului său de 
educare şi de formare în spiritul scopului divin: 
= etapa pământeană - integrarea materială a omului 

într-o societate al cărei proces continu de transformare şi 
modernizare şi ale cărei criterii de admitere sunt corectate 
individual şi social printr-un permanent progres ştiinţific, 
autocontrolat de spiritul tradițional al lui Hristos pentru 
modelarea adevărată a sufletului individual tradițional atras 
prin construcție de modernismul nelimitat; 

- prima etapa cerească de management administrativ 
- integrarea spirituală a sufletului uman conform într-un 
ansamblu divin foarte precis şi stabil, ale cărui criterii de 
admitere ne-au fost relevate prin revelații de marile religii, 
prin care el va fi condus la înțelepciunea adevărată, dar 
păstrându-şi individualitatea, personalizarea şi cunoaşterea 
dobândite în timpul trăirii fizice; 

- a doua etapa cerească de management creativ — 
această nouă entitate divină, numită Fiul Omului şi a lui 
Dumnezeu, va coordona omul fizic conform sau înţelept 
întru înțelepciunea lui Dumnezeu, credincios =CQ, 
cunoscător=lQ şi simţitor=EQ, către crearea şi popularea 
unui pământ nou. 

Fiecare nou pământ creat va crea probabil o nouă 
entitate divină din suma sufletelor oamenilor conformi şi 
trăitori acolo. Omul individual are un rost spiritual chiar dacă 
acesta nu este complet definit şi acceptat de omul social, care-l 
trece de cele mai multe ori cu vederea lui ştiinţifică asupra 
universului. 

Conformanţa omului credincios faţă de credinţa lui, 
deşi pare plictisitoare prin repetarea la infinit a aceloraşi 
proceduri asemănătoare lucrului pe bandă, nu trebuie să ne 
agaseze, ci să ne conducă la admiraţie pentru răbdarea umană 
de a aştepta paşnic decizia managerului său divin în care crede. 

Dar această credință nu trebuie să-l împiedice să caute 
permanent cunoaşterea, să înțeleagă, să argumenteze ştiinţific 
şi să accepte cunoaşterea scopului divin, pe baza căruia va 
stabili strategiile propriei evoluții în conformitate cu 
cunoaşterea şi controlul reacției inverse a mediului din care 
face parte şi a universului îndepărtat. Înţelepciunea este 
capacitatea omului de a combina “legoul” informațional 
universal astfel încât omul să aspire la a produce în timpul 
trăirii fizice zero defecte şi chiar dacă Dumnezeu nu ar exista 
omul ar trebui să-L inventeze pentru a deveni perfect. 

Dar El există ca energie şi informaţie coerentă în 
univers, urmând ca în scurt timp să fie demonstrată științific 
puterea Cuvântului Său, prin descifrarea înscrisului divin 
inteligent pe genele umane. 


Cum va privi omul în viitor această descoperire 
obiectivă, realizabilă tehnic şi care acum este doar demonstrată 
teoretic şi subiectiv de noi ca fiind posibilă? 

Va înţelege omul că sufletul nevăzut este asemănător 
unei componente tehnice magnetice, tip dischetă sau DVD, pe 
care se pot înregistra informaţii şi pe care Dumnezeu o trimite 
formatată către un viitor embrion? Va înţelege el că tot filmul 
vieții lui este memorat pe acest suport imaterial şi că, după 
încetarea comunicării cu trupul, acesta va fi sortat automat prin 
intermediul unui comparator logic şi apoi trecut prin porțile de 
acces către cele două zone distincte: conform sau neconform, 
rai sau iad? Va conştietiza el că acest suflet, considerat de noi 
“softul” organismului uman, este în acelaşi timp şi “hard- 
discul” extern al organismului uman, o bază de date externă 
creierului, la care omul are acces instantaneu printr-o 
conexiune fără fir? Se va putea el apăra, de viruşii externi care- 
i atacă sufletul, utilizând conceptul teoriei evoluționiste a lui 
Darwin bazată pe selecția naturală studiată pe animalele lipsite 
de conştiinţă? 

Noi suntem siguri că va exista şi o reacție pozitivă, pe 
baza căreia semnalul de alarmă tras de noi va fi acceptat în 
fluxul format din cuvintele şi atitudinile umane al multor 
oameni care gândesc la fel şi realizează zi de zi cenzura 
cosmică prin analiza neconformităților umane. 

Urmând spiritul ştiinţific al tehnologiei de transmitere a 
informaţiei binare, noi facem următoarea apreciere artistică 
personală privind cenzura cosmică: unitatea divină şi-a aruncat 
o privire luminoasă şi înțeleaptă spre nulitatea imaculată a 
haosului, informând-o despre existenţa Ei, fără a pierde nimic 
din măreția unității Ei, ci doar ştiind şi fiind sigură că 
singularitatea nudă o va urma înţelept întru înțelepciunea Ei. 

Acesta este principiul matematicii şirurilor binare, 
acesta este principiul transmiterii informaţiilor prin sistemul 
nervos, acesta este principiul transmiterii informațiilor prin 
sistemul circulator sanguin şi prin sistemul imunitar limfatic. 

Acesta este principiul transmiterii informaţiilor într-un 
univers rațional fără agresiune, de la unu la zero, şi nu invers. 
În logica binară infinită, unitatea care există nu va fi niciodată 

egală cu unitatea care vine, deoarece venirea unei noi unităţi o 
împinge pe cea existentă pe un nivel superior. 

Acesta este principiul genezei, reproducerii şi 
multiplicării adevărate: transmiterea şi copierea informaţiei 
adevărate prin echipamente tehnice şi bio-tehnice adecvate 
comunicaţiei fără perturbații, cum este şi bio-sufletul! 

Fuga de la precisul sau vagul eşantion la precisul sau 
vagul integral sau altfel spus de la descrierile ştiinţifice precise 
ale realităţii existente, dar vagi datorită relativității lor dată de 
cunoaştere, la vagul informaţiilor religioase, determinat de 
codul foarte precis introdus de creator în creaţie, este jocul 
analizei şi sintezei realizate prin metodele moderne ale 
procesării informațiilor cu ajutorul limbajului binar, metode 
preluate din vechea matematică, derivata (eşantionul) şi 
integrala. Prin acest joc, virtualul fantezist probabil al unei 
realități viitoare funcționale poate fi construit din asamblarea 
logică a pieselor ştiinţifice cu cele religioase. 

Cât este management, ştiinţă  interdisciplinară, 
preştiință, artă sau hazard într-o astfel de construcție, vom 
vedea în viitor prin forma pe care o vor lua aceste teorii după 
atacurile critice ale pieţei cuvântului scris. 

Trup şi suflet, două noțiuni ce sunt legate prin dansul 
nevăzut al comunicării dintre câmpul magnetic şi curentul 
electric, sunt relative în funcție de generatorul sufletelor şi pot 
fi armonizate cu sufletul acestuia, încălcând principiul 
incertitudinii şi hazardului din mecanica cuantică, doar prin 
propria voință liberă sau prin determinarea omului, dată de 
comunicarea lui individuală cu sine însuşi şi cu Dumnezeu. 

Astfel simbolismul lui Eminescu din “Luceafărul”, 
privind intercomunicarea om-natură-divinitate, va prinde viaţă 
în realitatea obiectivă a relaţiilor interumane, manager - 
lucrători, prin recunoaşterea şi cunoaşterea ştiinţifică a 
transmiterii fără fir, pe raze de câmp magnetic sau alt fel de 
câmp energetic necunoscut, a informațiilor ce aduc lumină 
oricărui eveniment trăit sau prevăzut şi care separă oamenii în 

funcție de credinţa lor, de adevărul cuvântului în care ei cred şi 
pe baza căruia ei selectează sau se cuplează la programul 
informaţional dorit, urmând ca acțiunile lor să fie conforme 
acelui cuvânt care dă certitudinea trasabilităţii: viaţă veşnică 
conformă ştiinţei de a trăi tradițional într-o casă ordonată sau 
viaţă incertă bazată pe hazardul selecţiei naturale al animalelor 
din codru. 


“Cobori în jos, luceafăr blând, 
Alunecând pe-o rază, 
Pătrunde-n casă şi în gând 

Și viața-mi luminează! 

Cobori în jos, luceafăr blând, 
Alunecând pe-o rază, 
Pătrunde-n codru şi în gând 
Norocu-mi luminează.” 

“Începutul înțelepciunii este frica de Dumnezeu. Cel 
care păzeşte legea îşi stăpâneşte cugetul său; şi sfârşitul 
temerii de Domnul este înțelepciunea.” 

- Isus Sirah -cap 1.14 şi 21.12 

8. Delegarea responsabilităţii divine 
sau optimismul apocaliptic 


Motto: “Știința nu poate să prevadă viitorul societăţii 


umane şi nici măcar dacă aceasta va avea vreun viitor.” 
— Stephen Hawking: Visul lui Einstein şi alte eseuri 

Deşi foarte stabil din punct de vedere al evoluţiei 
materiale sau biologice, omul, considerat o unitate din punct de 
vedere matematic, este într-un proces continu de transformare 
spirituală şi nimic nu-i va rămâne necunoscut, decât poate 
originea divină, astfel încât aceste vorbe sunt relative asemeni 
oricărei cunoaşteri umane. El va învăța să producă lucruri 
materiale durabile, dar va învăţa să aprecieze viața spirituală la 
adevărata ei valoare şi o va pune cu siguranţa şi precizia 
ştiinţifică înaintea vieţii materiale. 

Previziunea sau prevederea viitorului, deşi acum este 
atributul astrologiei, magiei şi vrăjitoriei, datorită necunoaşterii 
totale şi a ignorării din punct de vedere ştiinţific a acestor 
metode tradiționale care se bazează pe procedee ştiinţifice, 
numite practică şi statistică, va fi un obiect al ştiinţei omului. 

Incertitudinea relativă a trasabilităţii unor eşantioane 
umane care compun întregul şi vaguitatea interconectării 
nevăzută a acestora, comparată cu lumea microscopică regizată 
de legea cuantică a dualității particulă-undă, care descrie 
universul în termeni probabilistici şi anulează determinismul 
clasic, sunt lucruri minore în fața preciziei integralei divine de 
ansamblu, bazată pe cunoaşterea codului relaţional al funcţiilor 
acestor elemente. 

Scopul, durata şi destinația acestui proces de 
transformare a universului, la care participă şi omul, sunt 
precise şi omul social le va conştientiza treptat şi va reduce 
incertitudinea trăirii lui. Riscurile ce pot apare în trăirea 
individuală sau socială sunt datorate devierii traseului evoluţiei 
individuale sau sociale de la un traseu normal sau conform. 
Dacă suma devierilor individuale depăşeşte un anume punct 
critic, atunci devierea socială se încadrează pe un traseu greşit 
şi apare reacția inversă a ansamblului, stabilită la începutul 
creației ca o funcţie ce ia în calcul nişte referinţe foarte precise. 

Acest proces se aseamănă cu orice proces tehnologic de 
creație umană, în care pot apare foarte multe produse 
neconforme, dacă şi numai dacă nu se ţine cont de procedurile 

de fabricaţie şi dacă nu există autocontrol sau control de 
calitate. În multe procese de transformare efectuate de om, 
rezultatele se văd doar după ce a apărut reacția inversă a 
“pieţei” în care au fost introduse aceste produse. Sistemul de 
asigurarea calității informațiilor poate aduce virtual reacția 
pieței pe masa de lucru a managerului înainte de apariția 
produselor pe piaţă şi a reacției reale a acesteia. 

Ce va face un manager administrator conştient? 

Nu este magie sau vrăjitorie în a vedea că într-un 
proces de lucru pe bandă, în care fiecare lucrător are propria 
lui procedură de lucru, rezultatul final nu va fi cel dorit şi 
aşteptat de manager. Nu este o încălcare a drepturilor omului, 
dreptul managerului de a aplica procesului unele măsuri 
preventive de corecție normală şi de a aşeza corect un element 
individual deviant şi deviat de la traseul normal, fără a-l 
distruge, ci pur şi simplu de a-l pune cu înţelepciune acolo 
unde este locul şi rostul lui, pe care cel în cauză nu-l distinge 
cu înțelepciune şi speculează cu nesimţirea animalică, 
amplificată uneori de moştenirea genetică dobândită prin 
selecție naturală, aparenta oportunitate dată de bunul simţ al 
semenului său, dilemă simbolizată superb de lenechiță 
Văcărescu în poezia “Într-o grădină”: 

S-o tai se strică, S-o las mie frică, Că vine altul şi mi-o rădică. 

În sistemele sociale, pe lângă necunoaşterea sau 
dezinteresul omului de a se conforma unor norme deja stabilite 
care, chiar dacă sunt corectibile, dau o certitudine unei evoluţii 
conforme pentru o anume perioadă de timp, apare ceva 
deosebit, diferit de procesele tehnologice desfăşurate pentru 
prelucrarea materiei. Concurența care apare de regulă pe piață, 
adică după ce s-a încheiat procesul, intră în acţiune chiar din 
timpul procesului de transformare spirituală a omului, numit 
educație, deoarece omul este în acelaşi timp creator, 
producător, marfă, utilizator, stăpân şi sclav. 

La măiestria Creatorului, care a introdus concurenţa 
direct în interiorul produsului om, prin dualismul rațiune- 

simțuri, se adaugă subtilitatea managementului modern de 
simulare şi modelare a pieţei. 

Acest tip de atitudine preventivă este preluată şi de 
managerul oportunist, care intră în acţiune din timpul 
procesului educațional dirijând formarea gândului uman către 
un anume tip de produs ce-i va aduce lui profit, prin specularea 
libertății inconştiente a omului simplu sau educat, producând şi 
distribuind altfel de mărfuri decât cele utile vieții, cum ar fi 
jucării ostentative, jocuri de noroc, distracţia non-stop, hrană 
poluantă, simulări de tratamente ce reduc aparent efectele 
hranei în exces asupra organismului, tutun, alcol, droguri, sex, 
astrologie de masă, magie de tot felul şi altele. 

În acest context informaţional, pentru un cunoscător al 
tehnologiei de procesare a informației şi a puterii ei de inducție 
nu este greu să distingă binele de rău şi să evalueze direcția de 
mers cu toate riscurile ce pot apare. Aceste riscuri, pe care 
acum noi avem capacitatea şi mijloacele să le privim ştiinţific, 
au fost sesizate de către om din cele mai vechi timpuri, dar 
avertismentele trase de unii oameni au părut iraționale sau 
nebunii. Credința acelor oameni sau  adeverirea acestor 
avertismente ține de funcţia de transfer directă, numită sensul 
evoluţiei, şi de reacţia inversă a ansamblului, numită matricea 
divină sau cenzura cosmică, iar acum trăim din plin momentul 
acelor prevestiri. 

În lucrarea sa, “Sfârşitul lumii. O istorie fără sfârşit”, 
Lucian Boia prezintă punctul său de vedere privind sfârşitul 
lumii: “De mii de ani încoace, sfârşiturile lumii se succed fără 
încetare. Potop sau incendiu universal, Apocalipsa urmată de 
Judecata de Apoi, comete devastatoare, prăbuşiri ale scoarţei 
terestre, invazii ale extratereştrilor, război nuclear, dezastru 
ecologic, dereglări climatice... Toate, din fericire, cel puţin 
până astăzi, s-au petrecut doar în imaginar şi mai degrabă sub 
forma unor sfârşituri incomplete, oferind de fiecare dată 
omenirii o nouă şansă. Moartea este urmată astfel de 
renaştere, într-o istorie care tinde să se desfăşoare ciclic. De 

ce această înverşunare de a distruge lumea şi a o reclădi pe 
baze noi? Intrebare cu atât mai actuală cu cât suntem încă sub 
semnul anului 2000, cu întregul său cortegiu de ameninţări 
reale sau închipuite. *** Lucian Boia, cunoscut specialist în 
istoria imaginarului, încearcă să dea un răspuns, propunând o 
interpretare istorică multiplelor sfârşituri fictive ale lumii în 
această carte apărută iniţial în Franța şi oferită acum 
publicului român”. Am redat aici şi aprecierile editorului. 

Viitor sau sfârşit îi este hărăzit acestei lumi, creată sau 
apărută natural? Reprezintă aceste cuvinte, ale unor cercetători 
ai realului şi virtualului trăirii şi a căror cunoaştere ştiinţifică 
este bazată pe certitudini, incapacitatea omului de a da o 
certitudine evoluţiei umane? Sunt acestea cuvântul ştiinţific 
exprimat de om pentru abandonul cercetării obiective având 
drept scop adeverirea ființei divine sau, altfel spus, de a-L 
căuta Şi găsi prin înţelepciune pe Dumnezeu? 

Acceptă Dumnezeu acest abandon al omului rațional? 


Dacă ne aducem aminte ce înseamnă credinţa, cu 
siguranţă fenomenul de dovedire a lucrurilor nevăzute se va 
împlini şi Dumnezeu va fi văzut informaţional de omul înțelept 
în toată splendoarea Sa. Dar, pe de altă parte, omul, deşi îl 
aşteaptă pe Dumnezeu, se teme de această nouă apariţie a Lui, 
datorită revelaţiilor unor credincioşi privind scopul celei de a 
doua veniri, judecata cea dreaptă. 

În opinia noastră, în scrierile biblice şi în revelaţiile 
unor oameni privind viitorul omenirii, transmise nouă sub 
diverse forme, există eşantioane din informaţia virtuală a 
planului divin care cuprind direcțiile posibile ale evoluţiei, 
riscurile ce pot apare şi toate strategiile prevăzute de 
Dumnezeu pentru a corecta traseul şi a se îndeplini scopul 
propus, asemeni diagramelor de flux moderne simulate pe 
calculator. Dacă le analizăm obiectiv, vom vedea că unele 
informaţii s-au adeverit, iar altele nu. 

De ce? 

Pentru că omul a ţinut cont de unele previziuni şi a 
efectuat corecţiile necesare bunului mers al creaţiei spre scopul 
stabilit, chiar dacă aceste corecții s-au făcut cu sau fără a 
recunoaşte influența divină a previziunilor apocaliptice în 
luarea acestor decizii umane. 

Omului i s-a dat libertatea de procesare a materiei pe 
care au avut-o şi dinozaurii, dar a fost altfel construit încât să 
ajungă la pomul cunoaşterii prin intermediul acestui proces 
evolutiv şi să înţeleagă necesitatea şi rostul limitelor pentru a 
evita riscurile. Judecata de Apoi este doar o informaţie virtuală 
privind anumite riscuri ce pot fi evitate cu înțelepciune de 
omul creator şi conştient de capacitatea lui, dar şi de locul şi 
rostul reacției inverse a sistemului, iar intervenţia managerului 
divin se va face numai dacă balanţa divină se va înclina în 
sensul nedorit şi neaşteptat de Dumnezeu. 

Nu vom descrie aici interpretarea integrală privind 
Apocalipsa, văzută din punctul de vedere al cercetărilor şi 
studiilor noastre manageriale, deoarece nu toți oamenii sunt 
pregătiți să recepționeze conştient aceste informaţii şi nici noi 
nu suntem pregătiți să ne apărăm faţă de agresiunea fizică a 
unora dintre ei care s-ar simți descoperiți în acţiunile lor 
subversive, dar cercetările noastre combinate cu încrederea în 
înţelepciunea omului ne fac să fim optimişti şi să credem că 
omul înţelept întru înţelepciunea lui Dumnezeu va negocia cu 
omul diavol pentru a opri acţiunile neconforme planului divin 
şi va îndrepta din mers lucrurile astfel încât nu toate 
previziunile se vor adeveri. 

Dacă omul va fi capabil pe pământ să-şi judece singur 
acțiunile neconforme, atunci Dumnezeu va fi mulțumit de 
asemănarea omului cu El şi nu va mai aplica toate acțiunile 
corective prevăzute pentru a preveni distrugerea inconştientă a 
creației Lui de către semenul său, omul. 

Această imagine a negocierilor prevăzută de loan în 
Apocalipsa este o imagine la care se poate ajunge şi pe calea 
cercetării bazată pe revelația ştiinţifică a informațiilor 

eveniment, prin care se pot prevedea şi măsurile concrete de 
eliminare a rădăcinii cauzei neconformităților. 

Chiar dacă noi suntem prea optimişti şi greşim 
rezultatul în ceea ce priveşte momentul realizării acestei 
negocieri umane, numită de noi “Stabilirea strategiilor 
judecății drepte a omului pe pământ”, ca fiind înainte de 2026- 
2036, momentul prevăzut ştiinţific pentru contactul unor 
corpuri cereşti cu pământul, toată această integrare, aparent 
fantezistă a informaţiilor existente nu va fi fără rost. 

Noi vă supunem atenţiei doar analiza unui singur duh 
uman luminat divin, duhul creştin ortodox al neamului nostru, 
la care pretindem că am adăugat tradiţia trăirii noastre în 
spiritul lui pentru a atinge extazul ştiinţific. Ea va fi 
eşantionată de generațiile viitoare sau mai bine zis va deveni 
un eşantion al viitoarei cunoaşterii în drumul ei spre 
desăvârşire. Ea poate deveni şi un punct de plecare pentru 
negocierea religiilor cu ştiinţa în scopul şi spiritul comunicării 
informaţiei adevărate necesare demonstrării obiective a 
adevărului suprem. Negocierea religiilor, care în acest moment 
funcționează ca nişte subsisteme închise în dogmele şi 
adevărul lor, este o necesitate ştiinţifică de a reduce 
incertitudinea traseului omului individual şi social pentru a 
reduce incertitudinea traseului planetei pământ. 

Prevedem, cu încredere în Dumnezeu şi în om, că acest 
moment se va produce cu înţelepciune şi tandreţe. În opinia 
noastră, Apocalipsa, începută la momentul învierii lui Hristos, 
este în progres atât fizic cât şi spiritual şi se va încheia în 
momentul celei de a doua învieri a sufletelor, numit Judecata 
de Apoi. Această înviere se va petrece în cer şi va determina pe 
pământ punctul culminant al cunoaşterii umane obiective, ca o 
rezultantă a diplomaţiei şi negocierii umane înțelepte privitor 
la ordonarea datelor cunoaşterii totale. La această negociere 
vor adera liber şapte mari religii ale lumii, simbolizate de şapte 
candele ce împrăştie lumina lor şi sunt recunoscute prin 
anumite simboluri reprezentative ale neamurilor care le-au 

generat şi le respectă. Scaunul managerului mediator este 
simbolizat de tronul aşezat sub cupola stâlpilor bisericii 
ortodoxe, evangheliştii Matei, Marcu, Luca şi loan. 

Acest tron este înconjurat de 24 scaune pe care stau 
nişte persoane în vârstă ce fac parte din completul de 
negociere. Pe tron va sta o persoană care este cu siguranță un 
om de ştiinţă de vârsta a treia şi a cărui apartenenţă la vreo altă 
credință, partid politic sau religie nu este menţionată, dar este 
un manager ce a avut o revelaţie ştiinţifică luminată divin şi 
este capabil să privească în toate direcţiile cu aceeaşi 
intensitate şi simţire. Activitatea fiecăreia din aceste religii va 
fi analizată, vor fi menţionate neconformitățile produse de ea 
de-a lungul timpului privind calitatea vieții şi va primi o 
mustrare, un canon şi o recompensă: 

- creştinismul în ansamblul lui va primi accesul la 

pomul vieţii; 

- iudaismul va primi cununa vieții şi nu va fi vătămat 
de moartea a doua; 

- budismul va primi o pietricică albă cu un nume nou 
scris pe ea; 

- hinduismul va primi steaua cea de dimineaţă; 

- islamismul va primi veşminte albe pentru a nu fi 
lovit de moarte şi numele lui va fi scris în cartea 
vieții; 

- creştinismul orodox va primi cheia lui David pentru 
a codifica şi decodifica informația adevărată, va fi 
păzit de ispită şi va fi stâlp în templul lui 
Dumnezeu pe care se va scrie numele lui 
Dumnezeu, numele noii cetăți şi numele noului 
Hristos; 

- ştiinţa este sfătuită să cumpere de la Hristos 
adevărul, viața şi vederea dincolo de ochii minții 
pentru a i se acorda dreptul celui mai înțelept de a 
sta alături de Hristos, pe scaunul Lui pământean. 

Dumnezeu, ca un super-manager dotat cu înțelepciune 
şi puteri nelimitate, a transmis informaţia adevărată celor care 
au aspirat la El prin gând şi faptă. 

Acest fenomen a apărut la diverse momente ale 
evoluţiei umane, în diverse locuri de pe pământ, asemănându- 
se cu o cursă contracronometru, în care pleacă mai multe 
echipe de temerari pentru a atinge un obiectiv neatins dar 
cunoscut de organizator. Informaţia dată de coordonatorul 
concursului a fost aceeaşi, desăvârşirea sau perfecțiunea 
umană, dar fiecare a interpretat-o în felul său în funcţie de 
nivelul cunoaşterii proprii a firii umane şi a naturii şi de modul 
tradițional de a trăi al grupului din care a făcut parte inițiatorul 
sau managerul echipei, numit tradițional profet. Pentru a atinge 
această limită a desăvârşirii, grupurile participante au stabilit 
propriile strategii pe parcursul traseului, s-au întâlnit cu ceilalți 
şi au făcut schimburi de opinii mai mult sau mai puțin violente, 
în urma cărora au făcut sau nu corecţiile necesare pe care ei le- 
au considerat de cuvinţă prin propria lor decizie. 

Cei care au ajuns la capătul cursei vor fi analizaţi şi li 
se vor atribui certificate de participare şi îndeplinire a 
obiectivului propus, vor primi premii, dar vor fi şi mustraţi 
pentru toate acţiunile lor neconforme, pe care coordonatorul le- 
a memorat utilizând o tehnologie proprie de urmărire, 
necunoscută de participanți. Pentru a fi sigur că cel puţin un 
număr necesar şi suficient de participanţi vor atinge obiectivul 
propus, stabilit de organizator pentru a valida concursul, acesta 
le jalonează traseul cu diverse semne simbolice, de care aceştia 
țin sau nu seamă şi le interpretează în felul lor. Pe lângă aceste 
echipe de temerari, există spectatori dar şi alți oameni care nu 
participă la concurs. Publicitatea făcută concursului îi va atrage 
pe unii să participe spiritual şi să susţină o anume echipă. 

Datorită regulilor stricte ale concursului, a dificultății 
lui şi a trainingului permanent pe care trebuie să-l facă 
participanții pentru a fi în formă maximă, unii abandonează 


199 


cursa, unii se accidentează, unii se transferă, unii se dopează, 

unii trădează prin ispită şi aşa mai departe. 

În rândul spectatorilor apare un click informaţional, o 
inspirație sau oportunitate aparent nevinovată de a crea un 
concurs virtual al pariurilor, care merge în paralel cu cursa 
propriuzisă. În cadrul acestui flux apare gândul negativ al 
ispitei câştigului fără muncă, jocul norocului “666”, în care 
sunt atraşi şi spectatorii şi participanţii la concurs. Aparent, 
aceste activități sunt nişte prestări de servicii libere şi 
nevinovate, oportune datorită lipsei şi necesare datorită 
speculării solicitărilor existente pe piaţă. Acest gând, 
manageriat de omul diavol, se va mula pe modernismul 
epocilor, încercând să arate că dracu nu este chiar atât de negru 
şi va face orice pentru a duce cursa la infinit şi a o modela 
conform dorinţei şi voinţei lui. 

Conform cuvintelor lui loan în Apocalipsa, unul din fiii 
lui David numit Leul, va descifra cuvântul transmis divin prin 
revelații cu ajutorul cheii transmisă genetic şi divin, şi va fi 
capabil să creeze un flux informațional managerial ce va atrage 
majoritatea fluxurilor de gânduri umane către adevărul 
existenței şi voinţei lui Dumnezeu, punând stop acestei curse 
infernale. În conformitate cu modul modern de gândire 
managerială, dar fără a specula cumva că aceasta este o limită 
stabilită lui Dumnezeu, El a prevăzut cel puţin trei strategii 
pentru corectarea trasabilității vieții pământene a oamenilor: 

- intervenția omului — capacitatea lui de a accesa 
pomul cunoaşterii, de a distinge Cuvântul lui Dumnezeu 
sau, altfel spus, de a-L vedea informaţional şi de a-şi 
corecta singur traseul; 

= reacția naturii — fenomene naturale de genul ploi, 
incendii, cutremure şi furtuni, apărute din senin în locuri 
alese aparent fără nicio logică; 

- intervenția divină — meteoriți şi alte obiecte astrale 
ce vor putea lovi pământul din exteriorul lui în locuri foarte 
precise. 

Noi suntem optimişti şi apreciem că omul este capabil 
să îndeplinească cu succes şi cu costuri minime prima strategie 
divină, prin înţelepciunea divină pe care o copiază şi care-l 
caracterizează. În opinia noastră, această negociere 
diplomatică pământeană nu se va desfăşura asemeni unui 
tribunal în care cineva judecă pe altcineva. 

Totul se va desfăşura informațional, asemeni 
negocierilor de afaceri dintre managerii diverselor companii 
care au de îndeplinit un scop comun. Fiecare vine cu propria 
cunoaştere şi pricepere acumulate în companiile lor de-a 
lungul unor epoci de trudă, de frământări şi de conflicte în care 
s-a făcut sortarea “grâului de neghină”. Între ei nu sunt 
conflicte, deoarece fiecare companie are specificul ei cu care 
poate contribui la realizarea unui ansamblu grandios. 

Acest ansamblu nu este material. 

Omul modern nu-şi mai propune construirea Turnului 
Babel pentru a ajunge la Dumnezeu. Omul modern ştie să 
lucreze în virtual sau informaţional la fel de bine ca în 
material, astfel încât acest ansamblu va fi mai întâi simulat pe 
calculator. Asamblarea în virtual a unor subansambluri, despre 
care se ştie că pot funcționa independent dar cu scopuri 
limitate, pentru a realiza un edificiu măreț, care are un cu totul 
alt scop, se face prin integrarea acestora. 

Fiecare a lucrat şi s-a specializat într-un domeniu 
specific, iar acum vine la negociere cu încrederea că-şi poate 
aduce contribuția la realizarea acestui obiectiv şi cu siguranța 
că priceperea lui este absolut necesară acestei construcții şi că 
nici unul din parteneri nu ştie mai bine decât el, ceea ce el ştie. 

La această negociere se vor stabili detaliile la interfața 
de funcționare a subansamblelor, asemănător construirii unui 
vehicol. De exemplu, pentru ca un autoturism să funcționeze, 
asamblarea componentelor lui (motor, cutie de viteză, sistem 
de rulare, sistem de alimentare, sistem de iluminat, computer 
de bord, GPS, etc.) se face prin cunoaşterea rolului fiecăruia, 
astfel încât între ele nu există conflicte. Există relații 

funcționale şi schimb de informații pentru a se putea corela, 
tolera şi contribui la bunul mers al ansamblului. 

Ideea negocierii religiilor nu este nouă. Acest tip de 
propuneri s-au făcut şi se vor mai face, dar cel mai important 
principiu al unei negocieri este toleranța. Fiecare religie deține 
adevărul  subansamblului pe care l-a perfecționat şi 
recunoaşterea acestui fapt este o atitudine normală într-o 
negociere. Adevărul prezentat de fiecare religie sub forma şi 
prin mijloacele moderne de transmitere a informațiilor va 
înlesni atragerea marilor fluxuri ale gândurilor umane de a 
participa la această “licitație publică” şi de a contribui cu 
înţelepciunea lor la completarea înțelepciunii omului. 

Sâmburele adevărului a fost însămânţat pretudindeni în 
lume, dar a prins viaţă doar pe terenul propice şi roadele lui se 
vor vedea prin simpla acţiune a reacției inverse a omului 
informat şi a naturii. Războiul sfânt nu va fi o luptă 
generalizată dusă pe pământ cu arme reale, ci va fi o luptă 
informaţională dusă individual în sufletul fiecărui om, cel care 
îl mai are, asemănătoare cu cea din văzduhul nevăzut, şi 
rezultatul se va vedea în latura materială prin reacția inversă a 
umanității şi a naturii. 

Sunt prezentate multe păreri umane ca fiind adevărul 
suprem, din care unele sunt susținute artificial şi cu intenţii rele 
cu banii obținuți din activități neconforme vieții. Nu trebuie să 
fii profet pentru a vedea acest lucru. Este suficient să te 
informezi ponderat cu toate tipurile de informații, să te 
vaccinezi informaţional şi sufletul va reacționa singur 
apărându-te automat de informația rea, prin sistemul cenzurii 
cosmice divine. 

Omul nu trebuie să impună nicio limită artificială 
circulației libere a informaţiilor sau să direcționeze gândul 
uman către o anume bază de date pe care omul liber o va 
accesa şi la care va adera sau nu. “Judecata s-a făcut pe 
pământ”, a spus Hristos conform vorbelor lui Matei, iar 
judecata din cer este asemănătoare funcționării separatoarelor 


202 


electronice dotate cu filtre care vor selecta şi dirija automat 
undele purtătoare de informaţii personalizate în funcţie de un 
anume prag de criterii stabilit printr-o matrice divină, 
comparabilă cu grila examenelor test, ale căror răspunsuri se 
află în spatele cuvintelor profeților marilor religii, chiar dacă 
ele nu sunt certificate ştiinţific. 

Este necesar şi suficient ca, pe lângă informaţia de 
proastă calitate creată de gândul fluxului neconformităților 
umane negative, să circule şi informaţia de calitate revelată 
divin şi adevărul va ieşi la suprafață, prin compararea şi 
combinarea logică a revelațiilor. 

În acest context de propunere de colaborare deschisă 
pentru descoperirea adevărului ne putem întreba: dacă diavolul 
nu este unul din colaboratorii noştri, atunci el există cu 
adevărat sau este o închipuire? 

Pentru a răspunde obiectiv la această întrebare prin 
ochii ştiinţei, să încercăm să privim creaţiile omului modern în 
domeniul transmiterii informaţiilor. 

Omul a creat pe pământ diverse baze de date ştiinţifice, 
culturale, religioase, pornografice şi altele. Cu ajutorul 
tehnologiei moderne de transmitere a datelor, omul are acum 
un acces rapid şi oarecum nelimitat la aceste informaţii. 

Controlul privitor la calitatea acestor informaţii este 
relativ, pe de o parte datorită libertăţii exprimate a drepturilor 
omului, iar pe de altă parte datorită dimensiunii enorme a 
acestor informaţii. 

Există o cenzură morală pe care unele baze de date o 
aplică informaţiilor care ies din sistem, există anumite limite 
impuse pe piața informaţiilor privind calitatea lor, dar în 
paralel cu informațiile astfel depoluate, există circuite private 
sau reclame mascate prin care omul poate pătrunde în anumite 
baze de date aparent secrete pentru el. 


Dar curiozitatea şi capacitatea omului de azi de a 
sparge orice cod informațional de acces le face vulnerabile. 

Singurul mod eficient de a preveni accesul sau reacția 
copiilor la vederea acestui tip de informații poluate este 
educaţia adevărată, prin extragerea adevărului din aceste 
enorme baze de date. Acest fenomen se petrece real în lumea 
văzută şi în acest moment atitudinile şi acțiunile unor oameni 
sunt mai mult sau mai puţin influențate de aceste informații, 
care le sunt prezentate ca fiind adevărul suprem al vieţii. 

Conform teoriilor ştiinţifice, în lumea nevăzută a 
câmpului magnetic universal, fiecare corp viu emană în jurul 
său un câmp magnetic propriu, numit aură energetică, care 
conţine informaţii codificate şi necunoscute. Însumarea acestor 
câmpuri energetice emise de elementele vii existente pe 
pământ se face prin armonizarea lor. 

Pe baza teoriei armoniei undelor magnetice, aceste 
unde se vor însuma şi vor forma nişte câmpuri magnetice mai 
mari sau mai mici în funcție de armonia codurilor şi 
informaţiilor conţinute în ele, asemănător sistemului de 
producere şi distribuţie a energiei electrice. 

În opinia noastră, în acest moment aceste fluxuri 
enorme sunt grupate pe criterii specifice de tipul celor 
existente în mod obiectiv pe pământ (religii, culturi) şi 
formează nişte baze de date reflectate ale gândurilor, 
cuvintelor şi faptelor oamenilor vii şi a naturii. 

O parte din aceste fluxuri mari sunt curate şi sunt 
armonizate pe tipul celor şapte mari religii. 

O parte din ele sunt dispersate în fluxuri mici datorită 
necunoaşterii sau neacceptării lor de un număr important de 
oameni. 

O altă parte, din ce în ce mai mare, de gânduri 
neconforme vieţii se armonizează şi formează o bază de date 
virtuală considerată negativă. Toate aceste unde individuale 
sau grupate în câmpuri ispititoare există real în jurul 
pământului şi ele formează răul. 

Pe baza celor de mai sus noi am emis - 

"Teoria existenţei diavolului": 

| În câmpul magnetic universal se creează, pe | 
' suportul divin al îngerilor, un flux de gânduri destinat 
! acaparării cât mai multor suflete umane. Acest flux este | 
' asemănător unui program pirat de date care încearcă să | 
pătrundă pe frecvenţa divină de comunicație cu omul şi 
! să perturbe sufletul acestuia. Acest fapt se realizează | 
" datorită existenței concurenței  rațiune-simţuri în 
| construcția omului individual şi a devierii credinței de la | 
| adevăratul manager, prin ispită, prin nonconformanţă şi | 
| prin lipsa cunoaşterii. | 


Conform teoriei noastre, suportul real al acestor 
câmpuri magnetice este suportul angelic al sufletelor umane 
creat de Dumnezeu înaintea creației materiale. Pe acest suport 
energetic sunt stocate informațiile elementelor vii şi acestea 
sunt grupate în funcție de armonia lor. 

În momentul morţii fizice, aceste fluxuri sunt triate prin 
cenzura cosmică a divinității şi distribuite în rai, sau entitatea 
divină numită Fiul lui Dumnezeu, şi în iad, sau gaura neagră, 
fiind ţinute sub control de Dumnezeu. 

Dar câmpurile magnetice ale elementelor vii există în 
realitate şi sunt vii, determinând o influență mai mare sau mai 
mică asupra oamenilor vii în funcție de disponibilitatea şi 
vulnerabilitatea lor. 

Accesul omului la un anume tip de informaţie se face 
prin două moduri reale şi obiective, pe care omul de ştiinţă 
începe şi trebuie să le descifreze ştiinţific: informaţia văzută, 
tip internet, şi informaţia nevăzută, tip câmp magnetic. În 
informaţia nevăzută a câmpului magnetic se adaugă şi un câmp 
reflectat de corpurile cereşti, a cărui influență a studiat-o omul 
prin astrologie din cele mai vechi timpuri. Intensitatea 
influenței unui anume tip de informaţie văzută sau nevăzută 
asupra unui om ţine de credinţa şi de educația lui şi generează 
în corpul lui anumite reacții chimice care-i determină 
atitudinile şi acţiunile ce-i pot modifica trasabilitatea, conform 

principiilor celor două teorii fizice, relativitatea şi mecanica 
cuantică. Autocontrolul acestor influenţe este o problemă de 
management uman propriu şi este determinat de triunghiul 
deciziei CQ-IQ-EQ, în care conexiunea cu un anume manager 
Dumnezeu, diavol, om sau natură anulează relativitatea şi 
incertitudinea trasabilității vieţii prin direcționarea sigură către 
scopul stabilit de managerul ales. 

Dacă omul şi astrele pot influenţa într-o anume măsură 
traseele vieților unor oameni ce se lasă influenţaţi prin educaţie 
sau prin alte metode, cu siguranță Dumnezu şi diavolul pot să 
le determine. 

Viaţa nu este numai filozofie, iar Dumnezeu şi diavolul 
nu sunt lucruri vagi. Tot acest ansamblu ceresc, în care 
Dumnezeu a creat suportul imaculat al câmpului îngerilor 
pentru ca semenul său omul să însămânţeze pe el creativitatea 
sa, a dat naştere unui Fiu asemeni lui Dumnezeu, prin 
însămânţarea divină în om a sufletului Lui, Iisus Hristos. 

Dar pilonul principal al creației, omul, datorită lipsei 
credinţei adevărate, a poluat puritatea creaţiei prin dezvoltarea 
propriilor instincte animalice dincolo de limitele animalelor şi 
a dat naştere, printr-o eroare genetică, unui bastard plin de ură 
şi dispreț faţă de natură, om şi Dumnezeu, diavolul. Acesta 
este aparent fratele geamăn al lui Hristos, dar lipsit fiind de 
sămânţa adevărului divin, tatăl lui este însuşi nucleul creației, 
omul. Omul, pornind creația lui de la procesarea materiei, 
invers decât i-a propus Dumnezeu lui Adam, a creat pe pământ 
şi raiul dar şi iadul. Acum le separă şi încearcă să depolueze 
material pământul. 

Această încercare vine din partea omului cunoscător, 
dar omul înțelept propune ca prioritară depoluarea sufletului, 
care va transforma lupta sa cu omul lipsit de credință dintr-o 
luptă fizică sau hard într-una informațională sau soft, 
inducându-i acestuia credința adevărată, într-o libertate 
consimţită ce are o finalitate utilă vieții. 


206 


Ce credeţi că va crea omul prin ingineria genetică şi 
robotica biologică în momentul în care nu va mai folosi 
perechea divină a creației? Credeţi că în cazul în care creaţia 
divină nu ar funcționa fără intervenţia vizibilă a lui Dumnezeu, 
asta ar însemna că ceva s-a greşit în creaţia omului şi ar trebui 
intervenit fizic prin inginerie genetică? 

Din punct de vedere ştiinţific, procesul de acapararare a 
omului de către diavol este asemănător tipurilor de extaz prin 
care se ajunge la revelaţiile religioase, artistice sau ştiinţifice. 

Creierul uman este diferențiat pe diverse zone de 
activitate sau altfel spus are alocate în cortex anumite părți din 
memoria de lucru pentru diverse activități, asemănător 
calculatoarelor. În momentul în care omul este concentrat pe o 
problemă pe care el o consideră importantă, memoria de lucru 
se extinde şi asupra celorlalte zone, utilizându-le şi 
acaparându-le spațiul alocat. 

Neuronii, care funcționează ca nişte memorii bistabile, 
în momentul în care au fost obişnuiţi cu un anume tip de 
semnal, îl aşteaptă sau îl cer, neglijând sau nefiind stimulaţi la 
primirea altor tipuri de informaţii. Într-o astfel de situaţie omul 
pare absent la alte probleme din jurul său, distrat sau neglijent. 

Aşa se petrece cu omul de ştiinţă concentrat pe studiul 
unei probleme, cu artistul concentrat pe opera sa la care 
lucrează, cu omul religios în timpul unei lucrări divine, cu 
omul preocupat de o problemă ocultă, cu beţivul, cu 
toxicomanul, cu vitezomanul, cu obsedatul sexual, cu jucătorul 
la jocurile de noroc sau cu omul prins total într-o oricare altă 
preocupare umană cu sau fără un scop anume. 

Cine a trăit astfel de momente îşi dă seama că pentru a 
ieşi din lucrările care au sau nu au o finalitate şi a reveni la 
realitate şi la preocupările cotidiene, ale familiei, ale grupului 
de prieteni sau ale societăţii, nu este foarte uşor de realizat. 

Cine s-a vaccinat informaţional sau a gustat fizic din 
aceste tentaţii în perioada tinereții posedă antivirusul sau 
antidotul necesar şi suficient rămânerii în normalitate. 

Asemeni beduinului sau piratului, omului îi trebuie o 
oază de linişte sau o insulă de refugiu şi odihnă. Îi trebuie 
voință şi o doză de rațiune, îi trebuie o conectare solidă la viața 
normală, îi trebuie un parteneriat solid cu un partener divin 
care, bazându-se pe el şi iubindu-l, să-i deviruseze sufletul, un 
parteneriat clădit pe principii cu adevărat divine prin care 
sufletele celor doi sunt conectate liber la informaţia universală 
şi sunt libere să-şi decidă propriul traseu. Îi trebuie 
înţelepciunea care să-i asigure echilibrul şi echidistanţa în faţa 
oricărei preocupări sau ispite. Armonizarea divină a unui suflet 
individual ce este armonizat cu sufletul divin se poate face 
foarte simplu cu un alt suflet, aşa zis pereche, ce este la rândul 
lui conectat şi armonizat cu sufletul divin. 

Clasica familie nucleară este un duet divin ce se poate 
prinde automat în dansul armoniei universale, indiferent de 
procesele chimice de atracție a aminoacizilor sau de hazardul 
mecanicii cuantice de a fi sau a nu fi într-un anume loc, prin 
determinismul omului de a împlini voinţa Domnului. 

Nu acelaşi lucru se petrece cu parteneriatul cu diavolul, 
în care, utilizându-se metodele moderne de marketing, omul 
este ispitit prin utilizarea temporară gratuită a unui produs sau 
serviciu, după care sufletul şi tot ce poate el gândi, cuvânta şi 
produce este acaparat în totalitate. 

Există un mod foarte simplu de a distinge lucrările 
divine de lucrările diavolului: analiza scopului lucrării. 

Dacă la primele distingem un scop precis, o finalitate 
ce asigură o creştere generală a calității vieţii omului, celelalte 
nu au cap şi nu au coadă; sunt un dans în care, odată intrat, 
omul se învârte fără rost până la epuizare sau până la sfârşitul 
vieții. Nu vom continua descrierea tehnologiei satanice şi nici 
descifrarea noastră integrală privind interpretarea informaţiilor 
apocaliptice, pe care le vom face într-o lucrare viitoare, dar noi 
suntem optimişti în ce priveşte capacitatea omului de a deveni 
înţelept întru înţelepciunea lui Dumnezeu, de a da dovadă că 
este demn de încrederea pe care i-a acordat-o Dumnezeu în 

gestionarea cu respect a omului simplu, a naturii create de El, a 
ispitelor create de omul diavol şi că este capabil să creeze 
asemeni Lui prin credinţa în El. 

Vom puncta interpretările privind Apocalipsa cu 
vorbele artistice ale lui Eminescu din “Junii corupți”, care 
vede în utilizarea fără înțelepciune a democratului slogan 
roman despre pâine şi circ, amintit de noi în capitolul 2, şi care 
se autosusține asemeni ansamblelor cunoaştere-conştiință, 
rațiune-suflet sau câmp electro-magnetic, prin reclamele făcute 
alimentelor în timpul show-urilor şi prin prezența multitudinii 
de idoli pe ambalajul alimentelor, libertatea decizională 
generalizată, dar dirijată, a omului modern de a-şi alege scopul 
vieții, libertate prin care omul judecă singur, dar ispitit, şi va 
pătrunde într-unul din cele două sectoare definite specific de 
religii: - iadul - generat de ispita direcționată de omul 

rău intenționat sau necunoscător, 
- raiul - generat de înţelepciunea profetică. 
“La voi cobor acuma, voi suflete-amăgite, 
Şi ca să vă ard fierea, o spirite-amețite, 
Blestemul îl invoc; 
Blestemul mizantropic cu vânăta lui gheară, 
Ca să vă scriu pe frunte, ca vita ce se-nfiară 
Cu fierul ars în foc. 
Deşi ştiu c-a mea liră de-a surda o să bată 
În preajma minţii voastre de patimi îmbătată, 
De-al patimilor dor; 
În preajma minţii voastre ucisă de orgie 
Şi putredă de spasmuri, şi arsă de beţie, 
Şi seacă de amor. 
O, fiarbă-vă mânia în vinele stocite, 
În ochii stingi de moarte, pe frunţi învinețite 
De sânge putrezit, 
Că-n veci nu se va teme Profetul vreodată 
De braţele slăbite, puterea leşinată 
A junelui cănit.” 

9. Informaţia şi creaţia 


Motto: “Informația este un semnal capabil să 
declanșeze o reacţie a unui sistem viu, este puterea de a 
închega sau de a dezintegra materia.” 

— principii ale managementului 

Aceste afirmaţii sunt demonstrate ştiinţific şi sunt 
relativ adevărate, deoarece puterea adevărată este dată de 
conformanţa gândului, cu cuvântul şi cu fapta adevărată. 

Noi suntem adepţii adevărului obiectiv absolut şi atâta 
vreme cât omul, privit individual sau social, nu-l posedă el nu 
posedă nici puterea adevărată. 

Drumul spre adevăr este pavat divin de om cu 
informaţiile produse de înaintaşi pe care le şlefuiesc şi le 
modernizează neuronii  microprocesoarelor biologice ale 
generațiilor care vin. Utilizarea acestor baze de date pentru 
obținerea unui nou produs informațional poate fi interpretată 
ca inspiraţie, ca o simplă oportunitate, ca o speculație a 
cunoaşterii umanității sau pur şi simplu ca un furt. 

Inspirația pentru scrierea acestei cărți, click-ul cum se 
spune în limbajul informatic sau derivata impuls cum se spune 
în fizică, a fost determinată de comparaţia făcută de fiul meu 
George Valeriu între desenul unui element biologic uman, 
fizic, real şi demonstrat ştiinţific, spermatozoidul, cu un 
echipament tehnic ce stă la baza transmiterii electronice a 
informaţiei vorbite sau cuvântul uman, microfonul. 

Pe baza acestui impuls noi am început să căutăm 
eşantioane precise în informaţiile pe care ni le-am putut 
permite şi la care ne-a fost permis să ajungem. Asemeni 
compozitorului modern care mixează electronic eşantioane din 
alte melodii, noi am mixat o serie de eşantioane informaționale 
din alte cărţi, peste care am brodat o parte din cunoaşterea şi 
sufletul nostru. Astfel am produs un cuvânt nou pe care-l 
rostim acum cu speranţa că el va deveni un şlagăr. Dar este 
posibil ca noi să nu oscilăm pe frecvenţa de bază a universului 
şi modul nostru de codificare a informaţiilor să fi produs un 
cuvânt deformat sau irațional pe care omul normal şi 
cunoscător nu se străduie să-l decodifice şi, pe baza acestor 
criterii, el va putea deveni o vagă informaţie necompre- 
hensibilă ce se va pierde în eter fără a interveni în vreun fel în 
modificarea trasabilităţii elementelor materiale biologice. 

Pentru a face precizările cuvenite unui produs a cărui 
calitate o certificăm, vom încheia această “Scurtă istorie a 
creației omului” în spiritul managerial al asigurării calității 
cunoaşterii, adăugând produsului nostru şi procedura 
tehnologică sau reţeta acestui produs, pe baza căreia noi am 
procesat o mică parte din informaţiile produse de umanitate în 
vederea începerii unei noi creații literare. 

În cadrul acestei proceduri se pot recunoaşte paşii 
logici necesari a fi parcurşi pentru a crea, la modul general, un 
produs cu un anume nivel calitativ declarat: 

1. - precizarea poziției noastre sau enunţarea politicii pe 
care o avem, o declarăm şi o urmăm, 

2. - stabilirea scopului sau rostului produsului pe piață, 

3. - prospectarea şi evaluarea pieţei produselor care au 
acelaşi scop, în vederea precizării cerinţelor de aşteptare a 
consumatorilor sau utilizatorilor, 

4. - precizarea eşantioanelor reprezentative sau 
referințele de la care se pleacă, 

5. - stabilirea tehnologiei de producţie propriuzisă şi a 
celei de corectare sau altfel zis stabilirea fluxului direct şi al 
celui reactiv, 

6. - producerea şi lansarea pe piaţă a unor produse 
unicat ce conţin părți specifice ale viitorului produs, în vederea 
testării absorbției şi reacției pieţei, 

7. - reîntoarcerea pe linia de creaţie şi corectarea 
acesteia pe baza unor noi tehnologii apărute sau nu pe piaţă, 

8. - adaptarea produsului inițial la cerințele pieţei şi 
adăugarea detaliilor tehnice şi estetice necesare atingerii 
satisfacţiei utilizatorului, fără a modifica scopul propus, 

9. - transferul şi delegarea responsabilităților, 

10. - precizarea originalității noului produs sau ce-l 
face pe el diferit de alte produse similare existente pe piaţă, 

11. - autoevaluarea produsului şi a riscurilor pătrunderii 
lui pe piață, precizarea riscului asumat şi a perspectivelor 
privind evoluţia segmentului de piață urmărit, 

12. - evidenţierea unor scrisori de evaluare a produsului 
pe tipuri de clienţi reprezentativi care au testat produsul. 

Multitudinea informațiilor existente acum pe piață 
acoperă tot evantaiul imaginar gândit şi creat de om pe baza 
nivelului cunoaşterii lui. Această informaţie participă într-un 
mod voit sau pur şi simplu întâmplător la informarea şi 
educarea tuturor oamenilor, indiferent de vârstă, preocupare 
sau clase sociale. Tehnica extragerii şi utilizării în viaţa de zi 
cu zi a unui anume tip de informaţii ţine de formatarea inițială 
a omului sau mai simplu spus de educația lui primară. 

Noi am fost educați tradițional în spiritul creştin 
ortodox al poporului român, dar, datorită educaţiei ştiinţifice în 
spiritul regimului totalitar comunist, care a existat în şcoli şi nu 
numai, am fost privaţi de cunoaşterea adevărată a ideologiilor 
şi valorilor religioase existente în lume. 

Adăugând acest motiv ca o limită în cunoaştere, un 
handicap informaţional, limitelor fiziologice naturale ale 
omului şi limitelor date de tehnologia sau practica trăirii 
propriilor vieţi, recunoaştem faptul că informațiile ce au stat la 
baza acestei lucrări sunt limitate şi vom accepta cu plăcere 
orice tip de informaţie critică şi corectivă ce va contribui 
obiectiv la modelarea prezentului produs informațional. 

Pe baza educaţiei tradiționale şi a nivelelor cunoaşterii 
noastre actuale, precizăm că suntem adepții creaţiei universului 
de către o entitate inteligentă externă care, pe baza 
intelepciunii şi determinismului ei, a utilizat şi utilizează o 
energie şi o tehnologie ştiinţifică pentru a crea, supraveghea şi 
corecta universul, încă necunoscute omului, dar conescibile. 

Scopul acţiunii noastre este de a descifra tehnologia 
utilizată pentru creația omului şi a naturii. 

Pentru a determina metodele divine de lucru, am 
abordat acest subiect foarte vast pornind de la principiul biblic, 
conform căruia omul a fost făcut asemeni lui Dumnezeu şi am 
extrapolat metodele de lucru moderne, utilizate de om în 
creația lui, la creaţia divină. 


214 


Acest mod de tratare a problemelor universale, pornind 
de la micro la macro sau de la analiza metodelor specifice de 
lucru ale managerului om şi extrapolarea lor la universal, vine 
tradițional de la pildele biblice spuse de Hristos, care a 
accentuat asemănarea acțiunilor acestor pilde cu împărăția 
cerurilor, şi cu siguranță au mai fost tratate şi de alți profeți, 
scriitori, artişti, filozofi sau oameni de ştiinţă. 

Din analiza informaţiilor ştiinţifice, noi am 
concluzionat că pe baza celor două mari teorii descoperite de 
omul de ştiinţă, prin care s-au stabilit legile generale care 
guvernează fenomenele macro şi micro ale universului, teoria 
relativității şi teoria mecanicii cuantice, omul nu a definit ce 
este viața şi nu poate preciza finalitatea universului. 

Conform acestor teorii, toate observaţiile şi analizele 
obiective făcute de om au un grad de relativitate, în funcţie de 
poziția celui care face analiza, şi toate elementele din univers 
repectă principiul incertitudinii, privind lipsa preciziei în 
măsurarea simultană a poziției şi a vitezei sale de deplasare, 
datorită infuenţei primită de la celelalte elemente existente sau 
a interacțiunii dintre ele. 

Conform punctului de vedere al prietenului meu, doctor 
în teologie, preotul Radu Tascovici, cele două teorii sunt 
valabile datorită lipsei credinței. Aceste vorbe au fost spuse 
simplu şi fără nici o ezitare, fapt care ne-a dus repede înapoi, 
în timpul lui Eminescu, spre nişte vorbe simple pe care le-am 
citit de mult în manuscrisele eminesciene. 

Este posibil ca religia să ştie ce nu ştie ştiinţa şi să nu 
vrea să ne spună? 

Şi da şi nu. Ea ştie finalul, ea ştie simplu că adevărul 
este la Dumnezeu şi ne spune asta permanent, dar aşteaptă cu 
răbdare şi credință ca Fiul Lui să vină şi să pună lucrurile şi 
oamenii în ordinea lor firească, după rostul şi măsura lor. 

Omul de ştiinţă, prin definiție un neconformist al 
cunoaşterii, un iscoditor a tot ce mişcă şi ce nu mişcă, 
întrebându-se permanent dacă mişcă, de ce mişcă şi dacă nu 

mişcă, de ce nu mişcă, o creatură ce s-a echipat cu ochi peste 
tot pentru a fi informat “on-line”, nu-şi va lăsa neuronii liniștiți 
până nu va atinge cunoaşterea totală. Această nelinişte se 
manifestă atât în latura fizică a materiei cât şi în cea virtuală a 
informaţiilor, prin atitudinea lui de răvăşire a trecutului, de 
ordonare a prezentului şi de modelare a viitorului, permanent 
preocupat de obiectivizarea adevărului prin calcule fără sfârşit. 
El îngroapă şi dezgroapă informaţii, el le codifică şi le 
decodifică prin limbajul său ştiinţific neînțeles de omul simplu. 
El transformă tot precisul în vag, ca mai apoi, aşezând vagul pe 
alte principii pentru a redeveni precis, caută cu disperare 
adevărul. Cu siguranţă omul, luminat divin, va descifra codul 
vieţii. Dar pentru asta el trebuie mai întâi să dovedească 
capacitatea managerială de gestionare a unei crize referitoare 
la spectrul dispariţiei civilizaţiei şi să redreseze “Arca Pământ” 
prin implicarea concretă în “Judecata de Apor” şi în 
determinarea ştiinţifică a acelei funcţii de corecție necesară şi 
suficientă mersului înainte a vieții logice în univers. 

Noi nu ne aflăm în topurile clasamentelor umane, 
deoarece am stat răbdători la coadă să ne vină rândul, aşa cum 
ne învaţă religia şi cum ne-a obişnuit comunismul multilateral 
dezvoltat sau, cum se spune în marketing, să apară pe piață 
oportunitatea. Noi suntem unii dintre cei mulți care, cu 
credință şi cu respect faţă de creația divină şi umană, ne-am 
adus umila contribuție la mersul ei normal şi acum ridicăm 
capul cu modestie şi cuvântăm. 

lată oportunitatea! Spectrul dispariției speciei umane! 

Un om simplu ar putea spune: “Uite şi la nebunii ăştia! 
Țara arde şi baba se piaptănă! S-au gândit să cotrobăiască prin 
coşul istoriei informației şi să arunce pe piaţă cine ştie ce 
prostii, tocmai acum când Dumnezeu s-a pregătit să dea cu 
pietre în noi, de păcătoşi ce suntem!” 

Poate au dreptate, dar noi, în optimismul nostru, am 
aruncat în microprocesoarele noastre biologice o parte din 
informaţiile ştiinţifice, artistice şi religioase, pe care le-am avut 

la dispoziţie şi care ni s-au părut utile scopului generat de 
oportunitatea pieţei informaționale, pentru a crea un nou 
produs. Un produs care este în fond o armă de apărare 
destinată combaterii teoriei negării inteligenței universale, 
nevăzută cu ochii în creație, pe care o impune artificial 
educaţiei o mare parte a lumii moderne, prin argumentele 
neconcludente ştiinţific ale evoluției omului, ale unei teorii 
speculative pur evoluționiste a speciilor. Libertatea spirituală a 
omului care crede în teoria creaționistă este astfel anulată din 
start, înainte de a-i permite unei comisii mondiale ştiințifico- 
religioase să se pronunțe şi să-i lase acestei teorii dreptul la 
apărare prin expunerea şi analiza dovezilor, aparent iraționale, 
aduse de religii şi de practicile oculte. 

Ca oameni liberi, neînregimentaţi în nicio tabără, noi 
credem în dreptul la apărare, iar ca manageri şi oameni de 
afaceri noi credem în negociere sau tocmeală. 

Fiind relativ detaşaţi din punct de vedere profesional de 
problemele de cercetare a vieţii, considerăm că suntem relativ 
neutrii, motiv pentru care ne-am permis să facem o simulare 
virtuală simplă a evoluției umanității pe care am expus-o în 
această lucrare. Noi am pus laolaltă teoriile ştiinţifice 
cunoscute ale lui Newton, Leibnitz, Faraday, Darwin, Einstein, 
Oparin, Bohr, Rutherford, Heisenberg, Kenyon, Behe, Mayer, 
Hawking şi tot felul de teorii privind apariția şi funcționalitatea 
sistemelor pe baza predestinării şi hazardului biochimic sau a 
designului inteligent ca cea mai probabilă explicație, le-am 
cântărit pe baza principiilor teoriei moderne ale 
managementului cunoaşterii, calității totale şi transmiterii 
informaţiei în interiorul sistemelor, prin circuite fizice văzute 
sau prin tehnica nevăzută a frecvenţelor foarte înalte, am 
adăugat “arta noastră de a inventa sau descoperi elemente noi 
în vederea încheierii disputelor pentru a progresa în timp 
scurt” (teoria Leibniz) şi am introdus parola pe care ne-au 
transmis-o strămoşii noştri, oamenii, şi a păstrat-o intactă toate 
religiile, credința. 

Dacă ne uităm bine la elementele componente ale 
managementului modern, descoperim că această parolă, pe 
care religiile o repetă cu credință în propovăduirile lor, este 
utilizată permanent şi impusă de oamenii manageri creativi, 
dar sub un nume nou: conformismul cu proiectul managerial. 

Timpul costă bani, spune un dicton managerial, iar 
acum timpul pare destul de limitat până la evaluarea finală, 
motiv pentru care este momentul ca managementul ştiinţific 
uman să intervină prompt pentru a corecta ceea ce este de 
corectat. Utilizând două teorii științifice care sunt utilizate în 
educația omului, teoria managementului cunoaşterii şi calității 
totale şi teoria transmiterii informației nevăzute în interiorul 
sistemelor, noi am demonstrat științific acest adevăr teologic, 
conform căruia lipsa credinței sau conformanței în atitudinea 
omului față de proiectul managerial este cauza relativității şi a 
incertitudinii trasabilității omului şi a naturii. 

Credința, numită conformanță, îi dictează celui 
conformist să acționeze într-un mod dependent de criteriile 
referinței din cadrul sistemului în care s-a stabilit concret 
etalonul, normele şi legile, şi astfel relativitatea şi incertitudi- 
nea dispar în interiorul lui. 'Trasabilitatea elementelor din 
interior va fi o copie a trasabilităţii etalonului. Conformul şi 
neconformul, binele şi răul, sunt rezultate raportate la aceste 
credinţe, iar criteriile lor de separare sunt relative şi incerte în 
măsura în care etalonul este relativ şi incert. 

Conform acestor teorii, fiecare ansamblu sistemic are o 
structură, o funcție de acţionare directă sau de transfer, o 
funcție de autoapărare sau reacţie inversă, are lucrători şi un 
manager. În cadrul fiecărui sistem activ se pot distinge şapte 
fluxuri principale, care participă la funcţia de transfer 
asigurând bunul mers al ansamblului, şi un flux compus din 
neconformitățile extrase din fluxurile principale, care 
determină reacția inversă. Aceste fluxuri, prezentate în schema 
de la începutul capitolului, sunt formate din elemente active 
(om), informaţii (baza de date sau oglinda sistemului), forță 


218 


(resurse energetice), elemente utilizate ca ajutor în prelucrare 
(utilaje), elemente consumabile pentru procesare (materie 
primă), elemente specifice sistemului sau simboluri 
informaționale necesare simplificării relațiilor virtuale dintre 
elementele active şi pasive (bani), elemente de siguranță (CTC, 
AQ, asigurări, pază, protecție, sănătate, educație) şi elemente 
neconforme (rebuturi). 

Acţiunile corective sau reacțile inverse ale sistemului 
sunt funcții pe care omul modern a început să le stabilească 
ştiinţific prin analiza neconformităților. Aceste neconformități 
apar în toate cele şapte fluxuri şi rădăcina cauzei lor este faptul 
că fluxul principal şi activ, omul, a uitat, nu vrea, este ispitit 
sau i se impune să nu mai utilizeze parola activității adevărate, 
conformismul sau credința. 

Dacă acest raport de şapte la unu, sesizat de noi ca 
existent în procesele de transformare efectuate de om între 
conform şi neconform, seamănă cu raportul dintre şapte 
animale şi plante bune şi unu rău, transmis de Dumnezeu lui 
Noe înaintea potopului, sau cu raportul dintre şapte mari 
credințe luminate divin şi un rău luminat diabolic, transmis 
nouă de loan prin Apocalipsa, aceasta nu este o pură 
întâmplare, ci este rezultatul unei analize ştiinţifice făcută de 
noi proceselor de transformare ale creaţiei umane. 

Noi am demonstrat astfel ştiinţific că diavolul este 
rezultatul nonconformismului negativist uman şi că singura 
armă împotriva lui este înțelepciunea bazată pe cunoaşterea 
totală. Lumina adevărului, scos la iveală ştiinţific de către om 
prin inspirație divină, va cădea ca un laser asupra 
neconformului şi-l va arde pur şi simplu ca pe orice deşeu. 

Fiecare element activ sau pasiv are rostul lui stabilit 
inițial de creatorul sistemului şi se află într-o relație 
informaţională directă sau indirectă, prin inducție sau reflexie, 
cu toate celelalte elemente din sistem. Managerul stabileşte şi 
declară scopul şi politica ce vor forma ghidul trasabilității 
elementelor şi a principiilor de separare a binelui de rău. 

Omul, ca elemet activ, va participa sau nu cu toată 
priceperea, pasiunea, dragostea, energia şi sufletul său la 
realizarea scopului general, respectând sau nu politica generală 
şi extrăgând o parte din acest scop pe care-l va realiza pe 
măsura capacității lui de înțelegere a  funcționalității 
ansamblului. Decizia ce stă la baza stabilirii traseului propriu 
se formează liber în interiorul unui triunghi informațional, în 
care vârfurile lui sunt managerul idol, omul (eul şi semenul 
său) şi mediul sau decorul în care trăieşte şi lucrează omul. 

Decizia ideală se formează în centrul unui triunghi 
aproape echilateral, ale cărui laturi vor creşte permanent şi 
proporțional, prin cunoaştere, conducând la înţelepciune. 

Astfel, prin transferul şi delegarea unor responsabilități 
ce au aparținut mai întâi creatorului manager general, omul 
devine un mic manager al propriei trasabilităţi şi evoluţia lui 
trece de la survolarea inițială a spațiului informațional, la 
aterizarea asupra unui scop limitat, la îndeplinirea şi 
autoevaluarea lui cu responsabilitate, la stabilirea şi realizarea 
propriilor acţiuni corective şi până la testul de evaluare finală a 
traseului parcurs de fiecare, făcut de managerul general. În 
cazul managerului om, care, prin capacitatea lui sau prin alte 
mijloace, a reuşit să atingă nivelul administrării unor grupuri 
mari de oameni, manifestarea lui este asemănătoare laserului 
sferic. Deciziile lui, care pleacă radial din sufletul sau nucleul 
grupului managerial în cauză, nu mai sunt îndeplinite de el ci 
de alți oameni, subalternii lui, care sunt sau nu conştienţi şi 
responsabili de ceea ce fac prin copierea cuvântului mangerial. 

Din acest motiv responsabilitatea acestui manager este 
imensă în comparaţie cu a omului simplu care, de cele mai 
multe ori, este un conformist al deciziilor manageriale. 

Datorită faptului că aceste sisteme nu sunt perfect 
închise sau etanşe şi a existenţei altor sisteme sau ansambluri 
individualizate prezente în spaţiul infinit, există riscul 
perturbării funcționalităţii sistemului analizat prin pătrunderea 
unor elemete străine, prin ieşirea din sistem a unor elemente 

funcționale sau prin influența văzută şi nevăzută dată de 
circulația informației interne şi externe. Schimburile de 
elemente şi informații dintre sisteme produc perturbații 
pozitive sau negative sistemelor în cauză, încât corectarea 
trasabilității sistemelor devine o funcție care ține cont şi de alte 
elemente externe acestor sisteme, pe care un analist îşi propune 
să le descopere prin examinarea oricărei informaţii ce poate 
aduce lumină în stabilirea adevărului. 

Acest tip de raționament l-am aplicat şi noi şi ne-a 
condus la colectarea şi extragerea de informaţii din nişte 
ansambluri informaționale precise elaborate de predecesorii 
noştri, pe baza propriului lor cod de recepționare şi asamblare 
a informaţiilor. Dezasamblarea lor, sortarea informaţiilor şi 
reasamblarea lor pe baza propriului nostru cod relațional se 
numeşte proces tehnologic de analiză şi sinteză informaţii. În 
prima etapă de eşantionare, vechiul precis, care a avut scopul 
lui stabilit de creatorul lui şi pe care noi l-am înţeles sau nu în 
acelaşi sens cu creatorul lui, devine mai întâi vag prin 
decuparea din el, aparent fără logică, a unor părți care 
schilodesc vechiul produs. Se obţine astfel un coş de 
eşantioane, aparent fără nici o legătură între ele. Aceste 
eşantioane le-am plantat pe ogorul viitorului produs, în 
anumite locuri pe care le-am stabilit pe baza propriei politici, şi 
am obținut un schelet sau o structură care a început să pară 
funcțională prin noile relaţii de legătură stabilite între nodurile 
rețelei, dar fără a avea o consistenţă şi o rezistență propriuzisă. 

În cadrul acestei etape, de plantare eşantioane, se poate 
distinge ca prin ceață scopul viitorului produs şi astfel 
Vaguitatea obținută prin eşantionarea aparent ilogică se 
transformă vizibil în ceva precis, un viitor produs cu un scop 
precis. În acest moment, noi, asemeni oricărui creator 
nedefinit, începem să umplem golurile cu priceperea noastră. 
Datorită faptului că informaţiile sunt vii, ele generează 
rămurele relaționale, negândite anterior, care ajută creatorul să 
modeleze viitorul produs. 

Astfel se generează detaliile care nu sunt nimic altceva 
decât explozia fanteziei, dorinței, priceperii, simţirii şi puterii 
noului creator de a fi altfel decât vechii creatori. Noul produs 
va ieşi sau nu pe piață, în funcție de voinţa creatorului şi de 
sistemele de blocaj, dar odată ieşit pe piață va produce o 
reacție inversă asupra utilizatorilor şi chiar asupra creatorului. 

În acest nou context creatorul simte nevoia să scoată un 
nou produs care să aducă o mai mare satisfacție utilizatorilor, 
trece la producerea lui şi aşa mai departe. 

Pe lângă informațiile specifice scopului nostru, de 
genul cuvintelor scrise, pe care le-am extras din muntele 
informaţional văzut al “duhului omului” şi pe care noi le-am 
considerat eşantioane obiective reprezentative scopului stablit 
de noi, pentru fiecare capitol în parte am utilizat informații 
artistice din opera eminesciană şi infor-maţii vizuale de genul 
figurilor determinate ştiinţific sau imaginate artistic pentru 
diverse echipamente tehnice, biologice sau ansambluri 
funcționale, ce pot induce o altă idee personală fiecărui cititor. 

Acest proces se aseamănă cu procesul tehnologic pe 
care-l efectuează o gospodină, care merge la piaţă cu scopul de 
a pregăti masa zilnică pentru familia ei, cumpără câteva 
eşantioane precise de produse diferite, obținute prin alte 
procese tehnologice umane sau naturale la care gospodina 
noastră nu a participat, vine acasă, le prelucrează sau le 
pregăteşte, le introduce apoi în procesul de gătire propriuzis, în 
care pune toată priceperea sa acumulată anterior şi toată 
dragostea sa pentru familia ei, le aşează în farfurii, le ornează 
sau le condimentează după gustul ei şi le serveşte membrilor 
familiei. Dacă aceştia sunt mulțumiți sau nu, noi nu ştim, dar 
cu siguranță gospodina va observa cu atenţie reacția inversă a 
familiei pentru a pregăti masa viitoare cu mai mult “suflet”, 
pentru a-şi aduce şi ea contribuţia la fericirea familiei, cu 
responsabilitatea indeplinirii rostului ei asumat. 

În urma unui astfel de proces de transformare, noi am 
scos un nou produs care, în opinia noastră, este un ansamblu 

funcțional ce are un scop precis: hrana spirituală a omului prin 
informarea lui privind opinia noastră despre tehnologia 
inteligentă utilizată la creația omului şi despre scopul divin al 
creației. 

Înaintea reacției inverse a pieţei, numită critica 
cititorului, pe care o aşteptăm cu răbdare, noi facem o scurtă 
autoevaluare a produsului, pe care v-o prezentăm în 
continuare. În cadrul acestei evaluări subiective, noi reamintim 
pe scurt jaloanele principale ale acestui produs şi originalitatea 
lui. Survolarea spațiului informațional ne-a determinat să 
tragem o serie de concluzii proprii şi subiective. 

Fiecare religie sau credinţă, indiferent de modul cum a 
apărut şi a evoluat, a încercat să acapareze divinitatea, cu 
egoism, în faţa celorlalte popoare considerate păgâne, prin 
modul său de a prezenta adevărul divin pe care-l consideră 
absolut. 

Ştiinţa, prezentată de noi ca o nouă credinţă, prin inte- 
resul ei pentru demonstrarea obiectivă a adevărului nevăzut, a 
reuşit să demonstreze obiectiv o mare parte a adevărului mate- 
rial al universului şi a încercat de multe ori, dar fără a reuşi, să 
demonteze adevărurile pe care se bazează credinţele religioase. 

Fiecare regim social totalitar sau democrat de adminis- 
trare a unui popor sau grup de oameni, indiferent de modul lui 
de apariție şi de tehnologia utilizată pentru acapararea puterii, 
a speculat puterea religiilor sau a ştiinţei pentru controlul 
spiritual şi material al societăţii preluate, determinând 
personalităţile şi elitele intelectuale ştiinţifice şi religioase să le 
fie fidele sau umile şi să le urmeze în direcția stabilită de ei. 

De la apariția omului, binele şi răul au mers mână în 
mână, iar limita de la care acestea se separă nu este sesizată de 
omul simplu, oricât de credincios ar fi el sau, mai precis, 
tocmai acesta este motivul pentru care nu poate distinge sensul 
de mers, încrederea fără margini în conducătorul grupului. 

Ansamblul universal a fost astfel construit încât există 
o reacție inversă a omului şi a naturii în funcție de informaţia 

sau cuvântul existent în univers. Această reacție inversă este o 
funcție precisă care ţine cont de referința sau cenzura cosmică 
şi de fluxul informației directe, obţinut prin procesarea 
materiei şi a informaţiei existente, contribuind astfel la 
corectarea direcției de mers a ansamblului. 

Principiul incertitudinii traseului unui element sau al 
unui ansamblu, privind direcția şi viteza de mers stabilit prin 
teoria mecanicii cuantice, poate fi anulat prin combinarea lui 
cu teoria relativităţii, numai şi numai dacă se acceptă un 
manager ordonator şi precizia sau adevărul scopului stabilit de 
el. Relativitatea preciziei trasabilității sistemului ţine de 
adevărul conţinut în scopul stabilit de manager şi acceptat de 
majoritatea elementelor ansamblului şi de conduita sau 
trasabilitatea managerului. 

Altfel totul se transformă în incertitudine sau haos. 

Din punct de vedere tehnic, pentru a realiza procesul 
numit transferul responsabilităților parțiale şi a răspândi fără 
perturbații cunoaşterea scopului general şi defalcarea lui în 
subscopuri individuale, care să nu intre în contradicție cu el 
sau între ele, este necesar şi suficient să existe o reţea de 
transmisii de date în interiorul organismului, astfel încât 
informaţiile care circulă prin această reţea să fie o copie fidelă, 
dar virtuală ca o imagine în oglindă, a întregului proces de 
transformare. Ştiinţa modernă este o unealtă a omului care 
impune necesitatea utilizării informațiilor produse 
pretudindeni, informații pe care el le transmite prin rețele cu 
fire, vizibile ochiului uman, dar şi fără fire sau invizibile. 

În vederea procesării cu fidelitate a acestora, fiecare 
element utilizator de informație trebuie să dispună de un sistem 
adecvat de captare, transmitere si procesare informații. 

Arta noastră managerială este bazată pe utilizarea 
optimă a organelor biologice cu care a fost echipat omul prin 
creație, făcând o speculație la interfața dintre informațiile 
văzute şi nevăzute, prin aducerea în atenția omenirii a posibilei 
funcționării energetice şi comunicative a unui mic organ 

biologic existent în corpul uman, care este tehnic capabil să 
transforme informaţia din câmpul magnetic nevăzut în 
biocurent văzut şi invers. 

Originalitatea produsului nostru informațional sau a 
cuvântului nostru scris constă în introducerea de către noi a 
şapte informații complet noi şi adaptarea uneia vechi în spiritul 
cuvântului nou: 

- identificarea centrului uman de prelucrare 
personalizată a informațiilor nevăzute, prin descoperirea 
bio-stației de emisie-recepţie pe frecvenţe foarte înalte 
din interiorul organismului uman; acest rol sau rost a fost 
atribuit de noi piesei intermediare a spermatozoidului; 
datorită asemănării acesteia cu laserul cu rubin, rostul 
acestui organ anatomic, ce se va poziționa probabil în 
stern (apendicele xifoid), este de a asigura interfața 
emisiei-recepţiei informaţiei nevăzută şi transformarea ei 
în lucruri văzute şi invers; 

- identificarea unui nou rol al ştiinţei, un fel de 
rol de religie, considerând-o ca a şaptea candelă aprinsă 
de Duhul Sfânt pe pământ, prin revelațiile sau extazul 
ştunțific numit inspiraţie, ea fiind rezultatul procesării 
informațiilor în sistemul nervos uman, proces numit 
managerial brain-storming; ea reprezintă credința omului 
în capacitatea lui de a crea asemeni divinității. 

= identificarea celor trei calități determinante 
ale înţelepciunii omului, credința în managerul divin, 
inteligența proprie şi simţirea întregului ansamblu 
natură-om- divinitate; acestea formează un triunghi 
(CQ+IQ+EQ), în nucleul căruia se stabileşte decizia; 

E identificarea scopului divin al creației, acesta 
fiind naşterea unui ansamblu energetic şi informaţional 
de forma unui laser sferic asemeni soarelui, dar divin 
asemeni Tatălui, numit Fiul Omului şi Duhul Omului, 
prin asamblarea ştiinţifică a undelor îngereşti purtătoare 
de suflete omeneşti ce cred în Tatăl, în Fiul şi în Duhul 

Sfânt sau care, altfel spus, sunt armonice cu unda 
purtătoare a sufletului divin al lui Iisus Hristos; 

crearea unui nou concept managerial, 
managementul sferic, în care managerul este nucleul real 
şi sufletul ansamblului creat şi administrat informațional, 
concept care va schimba complet, în următorii ani, 
tehnologia actuală a managementului piramidal; 

delegarea responsabilității divine către om sau 
optimismul apocaliptic, prin precizarea unui punct de 
vedere pozitiv privind evoluția universului conform 
logicii matematicii binare, prin care unitatea care vine, 
Fiul şi Duhul Omului, împinge unitatea care este, Tatăl 
şi Duhul Sfânt, pe un alt nivel superior şi preia locul 
acesteia în administrarea pământului, cu toate drepturile, 
sarcinile şi responsabilitățile cuvenite. Pe baza teoriei 
funcționării sistemelor dotate cu reacție inversă, reacția 
inversă a universului este o funcție proporțională cu 
acțiunea directă a omului în univers, el fiind singurul 
element activ, vizibil şi rațional, şi singurul mod de a 
aplica o acţiune corectivă dreaptă şi adevărată este 
bazată pe analiza neconformităţilor. Omul va descifra 
acest cod de funcționare al sistemului universal, va 
stabili strategiile şi va face judecata lui dreaptă pe 
pământ în următorii 20 de ani, aceasta reprezentând de 
fapt acțiunea corectivă umană, motiv pentru care 
acțiunea corectivă aplicată de divinitate va fi pe măsura 
acestei judecăţi umane; 

delegarea responsabilității divine către om sau 
optimismul apocaliptic, prin precizarea unui punct de 
vedere pozitiv privind evoluția universului conform 
logicii matematicii binare, prin care unitatea care vine, 
Fiul şi Duhul Omului, împinge unitatea care este, Tatăl 
şi Duhul Sfânt, pe un alt nivel superior şi preia locul 
acesteia în administrarea pământului, cu toate drepturile, 
sarcinile şi responsabilitățile cuvenite. Pe baza teoriei 

funcționării sistemelor dotate cu reacție inversă, reacția 
inversă a universului este o funcție proporțională cu 
acțiunea directă a omului în univers, el fiind singurul 
element activ, vizibil şi raţional, şi singurul mod de a 
aplica o acţiune corectivă dreaptă şi adevărată este 
bazată pe analiza neconformităţilor. Omul va descifra 
acest cod de funcționare al sistemului universal, va 
stabili strategiile şi va face judecata lui dreaptă pe 
pământ în următorii 20 de ani, aceasta reprezentând de 
fapt acțiunea corectivă umană, motiv pentru care 
acțiunea corectivă aplicată de divinitate va fi pe măsura 
acestei judecăți umane; 

dezgroparea tezaurului eminescian în vederea 
reanalizării lui prin metodele ştiinţifice moderne, pentru 
a-l acorda lui Eminescu titlul de cel mai mare poet profet 
al lumii, chiar dacă el ne-a avertizat în finalul poeziei 
Scrisoarea a Il-a, “în versuri”, care ar fi modesta lui 
reacţie la acţiunea umană de a-l lăuda: 


“De-oi urma să scriu în versuri, teamă mi-e ca nu cumva 
Oamenii din ziua de-astăzi să mă-nceapă-a lăuda. 
Dacă port cu uşurinţă şi cu zâmbet a lor ură, 
Laudele lor desigur m-ar mâhni peste măsură.” 
recunoaşterea ştiinţifică a conceptului religios 
de diavol, prin introducerea în coşul lui a tot ce este rău 
şi inutil vieţii, acesta este un flux material şi spiritual 
compus din suma neconformităţilor rezultate prin fitrarea 
binelui de rău de către sitele specifice marilor credinţe 
ale lumii sau a celor şapte candele divine, cum sunt 
numite apocaliptic, şi a tuturor neconformităților care nu 
au putut sau nu au vrut să adere la aceste mari fluxuri de 
gânduri şi suflete umane, separându-se de ele. 
apreciem că gaura neagră existentă în 
mijlocul galaxiei noastre, plină de lumină, energie, 
încărcată cu informație negativă, este iadul. 

Aceste păreri, opinii sau informații virtuale sunt 
previziuni elaborate de noi pe baza urmăririi subiective a 
trasabilității evoluției omului şi universului şi nu sunt 
certificate de omul de ştiinţă actual, dar cu siguranță 
viabilitatea şi adeverirea lor viitoare vor fi pe măsura credinței 
noastre în Dumnezeu, în om şi în toată creația divină. 

În opinia noastră, perspectivele evoluţiei umane sunt 
optimiste şi asta datorită raportului zdrobitor de şapte la unu 
dintre bine şi rău stabilit divin prin creație. Gândul acesta, care 
vine din sufletul nostru şi din ştiinţa noastră, a devenit cuvânt 
prin această lucrare şi aduce un argument faptului că gândul 
omului apare înaintea cuvântului. El este nucleul care 
generează punctual sau induce radial cuvântul. 

Cuvântul este un procedeu tehnologic de creaţie care dă 
mai întâi subiectivitate prin recunoaşterea celui care l-a emis, 
obiectivitate în urma notorietății cuvântătorului şi în final 
transferă responsabilitate utilizatorului, dar nu este singura 
tehnologie pe care o utilizează un creator. La modul general, 
creația se poate induce văzut, prin fapte, sau nevăzut, prin 
gând, şi se poate imita văzut sau nevăzut, de cei ce cred în 
autorii ei. Deoarece suntem în plin război informaţional şi 
informaţiile, care vin pe calea undelor nevăzute, cad precum 
pietrele din cer, noi menţionăm că am intrat în acest război în 
stilul clasic al cavalerului din evul mediu, care participă la un 
duel vizibil prin etalarea vizibilă a armelor. 

Tipul armelor moderne informaţionale, în care autorii 
ŞI utilizatorii lor pot sta în spatele unui perete invizibil de unde 
ei văd teatrul de război şi pot contracara acțiunile adversarilor, 
conferă practicantului stilului clasic o stare de discomfort. 

Spre deosebire de clasicele scene de luptă reală sau 
simulate artistic pe diverse scene de distracţie, în acest război 
mondial sunt implicaţi fără voia lor şi spectatorii. 

În acest context modern, diplomaţia managerială 
devine un atribut al înțelepciunii. Gândul managerului om, 
indiferent cine este acesta, se transmite văzut prin cuvânt şi 

nevăzut prin inducția dată de trasabilitatea sa, pe care nu o mai 
poate ascunde. 

Sunt patru moduri de a creea ale omului, identificate de 
noi din analiza managementului creativ: 

- inducția - accesarea informaţiei văzută şi/sau nevăzută 
existentă în jurul omului creator, generată de trasabilitatea 
unor idoli creatori, şi imitarea sau copierea acesteia în 
funcție de capacitatea proprie de înţelegere a acelei creații; 

- credinţa - respectarea cuvântului sau planului virtual al 
managerului creator şi copierea identică prin conformanţă; 

- ştiinţa - analiza şi sinteza creaţiilor vizibile existente; 

- imaginaţia - libertatea înțeleaptă sau nu de a inventa şi 
a crea, prin procesarea informațiilor existente în propriul 
calculator uman sau sistem nervos, elaborarea propriilor 
strategii sau gânduri şi stabilirea liberă a deciziei sau 
cuvântului de a crea sau nu un produs care are sau nu un 
scop precis, dar care va crea cu siguranţă o reacție inversă 
ce trebuie înţeleasă, anticipată, modelată şi asumată cu toate 
riscurile ei. 

Aceste tehnologii prin care se pot realiza creaţii pot fi 
utilizate independent sau combinat, în funcţie de etalonul 
necesarului şi suficienței cantităţii şi calității informației 
dobândite. Lipsa unor informaţii necesare şi suficiente pentru a 
crea bine, neînțelegerea acestor informaţii sau nereuşita 
proprie în atingerea scopului individual propus nu trebuie să 
devină argumente pentru acuzarea celor a căror creație este 
copiată. În cazul în care nu cunoşti codul de acces la adevărul 
creației, cere-l şi ți se va da! Utilizează lumina celor care merg 
sau au mers înaintea ta pentru a te lumina! Dar nu oricum, ci 
pe baza încrederii reciproce. 

Acesta este principiul creaţiei adevărate a omului, dar 
probabil va rămâne un secret proveniența gândului divin! 

Structura spaţiului nostru informaţional de analiză are 
la bază patru stâlpi sau surse principale de informare la care 
am putea reduce bibliografia: o carte de anatomie, o carte TFFI 

(tehnica frecvențelor foarte înalte), Biblia şi opera 
eminesciană. Dar nu ne lasă ceilalți prieteni ai noştri, cărțile 
din bibliotecă, pe care i-am nedreptăți dacă nu i-am lua cu noi 
în drumul nostru spre cunoaşterea totală. Nu ne lasă trăirea 
noastră de până acum, bazată pe buna credință în Dumnezeu şi 
în om, care ne-a îndrumat de fapt către o viziune despre 
realitate aşa cum o vedem noi şi pe care ne-am hotărât să v-o 
prezentăm prin cuvântul scris. 

Să nu consideraţi că este o contradicţie între tot ce am 
spus până acum despre viaţă şi catalogarea în rândul prietenilor 
a unor cărți fără viaţă. Ele conţin informaţii şi informația care 
intră într-un proces de gândire redevine vie. Este vie pentru că 
o vedem de fiecare dată cu alți ochi, este vie deoarece apelăm 
la ea de fiecare dată când avem nevoie să căutăm un răspuns la 
un lucru pe care nu-l cunoaştem suficient. Chiar dacă uneori, 
absorbiți fiind de trăire, le neglijăm şi lăsăm praful ignoranței 
să se aşeze peste ele, atunci când ne întoarcem la ele le privim 
cu drag şi vedem în ele pe toţi autorii lor, cu toate trăirile lor şi 
cu toate evenimentele ce au stat la baza cunoaşterii lor şi a 
noastră. Atunci ne dăm seama ce eşantioane mici, dar 
importante în ochii Domnului, suntem noi oamenii în fața 
integralei cunoaşterii umane totale şi în faţa înţelepciunii Lui! 
Informaţia înseamnă putere, spune un dicton managerial! 

Câtă informaţie poate acumula un organism uman 
limitat fizic de capacitatea propriului microprocesor biologic? 

În opinia noastră, omul biologic este limitat şi 
deasemeni creierul lui are limitele proprii de acumulare a 
informațiilor. 

Pentru a da un exemplu din lumea calculatoarelor care 
se potriveşte omului, vom vorbi de virusul “downloader” 
(acaparatorul sau rătăcitorul). Acesta este un virus prin care un 
calculator demarează simultan toate programele cu care este 
încărcat, motiv pentru care memoria lui limitată este solicitată 
în acelaşi timp de la un program la altul. Din acest motiv, 
perioada de demarare a calculatorului creşte în funcție de 

numărul de programe introduse în calculator, iar momentul în 
care calculatorul este apt pentru a fi utilizat într-un anume 
program specific devine dependent de timpul de parcurgere a 
tuturor programelor existente. Acest fenomen este asemănător 
cu meseriaşul sau maistrul priceput la toate, care va fi solicitat 
de lucrătorii din echipă în acelaşi timp în mai multe locuri. 

Ce va face acest mic manager pentru a rezolva simultan 
foarte multe probleme care pot apare în acelaşi moment? 

Ce va face managerul cunoaşterii totale când va fi 
solicitat simultan să rezolve un număr mare de probleme? 

Ce i-a cerut Solomon lui Dumnezeu pentru a putea 
conduce poporul peste care a fost numit împărat? 

Solomon i-a cerut lui Dumnezeu înțelepciune. 

Din punctul nostru de vedere, înțelepciunea de a depăşi 
limitele fizice ale capacității umane pentru a acumula şi a 
cunoaşte tot, asemeni Domnului, este ştiinţa de a utiliza 
cunoaşterea altor oameni. Omul simplu, adevăratul profesio- 
nist, se va ocupa numai de problema pe care o cunoaşte foarte 
bine. Limita lui este precisă şi el o cunoaşte şi o respectă foarte 
bine. În ochii managerului el este un eşantion al cunoaşterii. 

Managerul trebuie să cunoască toate eşantioanele 
reprezentative ale ansamblului pe care-l conduce, el trebuie să 
se bazeze pe profesionişti, pe cunoaşterea lor şi pe capacitatea 
lor integrală de a soluţiona problemele specifice. El trebuie să 
fie capabil să integreze cunoaşterea altora în ansamblul pe 
care-l conduce, prin capacitatea lui de a recunoaşte şi aprecia 
la adevărata valoare capacităţile altora. 

Cu siguranță mândria îl poate determina pe om să 
devină un mic “downloader” (acaparator), încercând să 
acumuleze cât mai mult pentru a demonstra lumii şi probabil 
rațiunii lui de a exista că el are cei mai mulţi bani, cele mai 
multe case, maşini, femei sau informaţii şi că el poate trăi la 
maxim în acelaşi timp mai multe experienţe, extazuri sau 
revelații. Necunoscând sau neacceptând scopul divin al 
creației, el intră în agonie şi se transformă într-un dictator 

incapabil să recunoască limitele fizice umane ale trăirii şi 
incapabil să se bucure cu adevărat de trăire. 

Multe din ideile expuse de noi sunt originale, dar ele au 
la bază informaţiile produse de umanitate şi recunoaşterea 
surselor de informare este o obligație morală şi o atitudine de 
respect față de munca şi drepturile înaintaşilor noştri în 
cunoaştere. În această primă lucrare, datorită dimensiunilor ei 
reduse față de dimensiunea pe care ar putea să o aibă acest 
ultim capitol, prin evidenţierea în formatul ştiinţific a tuturor 
surselor, ne-am limitat la modalitatea simplă de a transmite 
informaţia despre sursă odată cu informația utilizată de noi 
pentru exemplificare sau argumentare. 

Datorită limitelor cunoaşterii noastre şi a faptului că 
această lucrare este prima expunere a gândurilor noastre către 
publicul larg şi nu beneficiază de o reacţie inversă completă şi 
corectă, este posibil să considerăm unele din ideile expuse de 
noi ca originale, dar ele să mai fi fost tratate în alte lucrări de 
către alți autori. În acest sens vom aprecia criticile aduse, vom 
recunoaşte sursele primare adevărate în momentul 
argumentării lor şi ne cerem anticipat scuze pentru eventualele 
prejudicii pe care le-ar putea provoca lucrarea noastră. 

În spiritul dezvăluirii adevărului, vom transmite în 
acest capitol şi câteva informaţii despre noi. 

Avem un nume de familie ciudat şi sinistru, provenit de 
la strămoşii din Basarabia, pe care nu l-am trecut pe coperta 
acestei lucrări pentru a nu induce o repulsie artificială față de 
această lucrare, dar o facem în cadrul acestui ultim capitol, 
deoarece nu avem nimic de ascuns privind tradiția şi trăirea 
familiei noastre şi nici nu vrem să ascundem cuvintele noastre 
în spatele unor pseudonime. 

Eu tatăl, Alexandru, m-am născut la 23 iulie 1950, 
0H45M, în comuna Stâlpeni Argeş, dintr-o mamă originară din 
Muscel, Maria Chioncel, şi un tată originar din Basarabia, 
Boris Coşciug. Ne-am mutat la Ştefăneşti, unde eu şi fratele 
meu mai mare, Petre, am absolvit şcoala primară şi apoi liceul 

Brătianu, din Piteşti. Poate ca o predestinare, deoarece 
trasabilitatea mea a fost modificată de sfatul dat de dirigintele 
meu din liceu, profesorul de matematică Eduard Minasian, de 
a-mi alege o meserie mai subtilă, dar pe care nu am practicat-o 
niciodată la modul specific, am absolvit în 1975 secția de 
comunicaţii spațiale a facultății de electronică şi 
telecomunicaţii, unde am avut ca maeştrii nişte monştrii sacri 
ai şcolii româneşti de teorie a transmiterii informației: 
Gheorghe Cartianu, Edmond Nicolau, Alexandru Spătaru, 
Gheorghe Rulea, Mihai Drăgănescu şi alții. 

Nu am fost un geniu şi nu sunt nici acum, dar dacă 
urmaşii mei vor respecta procedura divină de producere a 
geniilor, cu siguranţă va ieşi unul din neamul nostru. 

Eu am muncit conştiincios, participând la construirea 
“gloriosului” comunism, fără să gândesc sau să sper că voi 
scăpa vreodată de el. Am schimbat vreo 7 locuri de muncă: 
industrie, proiectare, sănătate, prestări servicii electrice, 
construcții-montaj şi exploatare centrale electrice de foarte 
mare importanţă la Porțile de Fier, Halânga, Curtea de Argeş şi 
Cernavodă. Am devenit propriul meu stăpân în 1993 când am 
părăsit şantierul Centralei Nucleare de la Cernavodă şi am 
pornit Singuratec pe drumul întortocheat al capitalismului 
românesc. Am participat continu la tot felul de stagii de 
pregătire şi conferințe şi am achiziționat tot felul de cărți 
specifice pregătirii mele, cu scopul de a mă informa 
profesional, fără a gândi că mă voi apuca de scris despre un 
domeniu complet nou mie. M-am auto-caracterizat astral ca 
fiind un “vagabond, rebel şi norocos”, datorită unui trigon 
perfect marcat de Lună, Uranus şi Jupiter. Vagabond şi rebel 
am fost. Nu în muncă şi nici în viaţă, ci în gând. Dar norocul 
nu a surâs încă. Sau poate a surâs, dar nu-mi dau eu seama, 
căci sunt un om bogat: am o soţie atipică modei practicate de 
oamenii de afaceri ai zilelor noastre, care provine din tradiția 
familiilor creştine româneşti, şi trei copii. Nu mă pot plânge, 
dar nici nu mă pot lăuda cu vreo mare realizare şi, deşi sunt 


233 


adeptul atitudinii “nu îmi pare rău de timpul ce-a trecut, el mi- 
a dat ce n-am avut”, exprimat artistic de formația Iris şi la care 
eu adaug “...și ce am meritat”, singurul regret este al 
neimplicării mele în educaţia celor trei copii, aşa cum ar fi 
trebuit, la momentele la care ar fi trebuit. Dar Dumnezeu a fost 
bun şi îngăduitor cu mine oferindu-le o educaţie ce i-a ferit de 
ispitele vremurilor moderne şi i-a îndrumat către calea 
înțelepciunii prin ştiinţă. Primul copil, Alexandru Cătălin, a 
fost educat de mama lui, după separarea noastră produsă în 
1983, iar ceilalți doi, Maria Cristina şi George Valeriu, au 
beneficiat de educaţia sănătoasă a bunicei din partea mamei 
lor, atâta vreme cât aceasta a trăit şi cât a fost necesar şi 
suficient pentru a-i direcționa pe traseul cel bun. 

Eu fiul, George Valeriu, m-am născut la 23 aprilie 
1988, 12H45M, în municipiul Câmpulung Argeş, unde am 
urmat şcoala primară şi liceul Dinicu Golescu, pe care l-am 
absolvit în anul 2007. Mama, loana Mariana, provine din 
familii tradiționale româneşti de oameni gospodari, familia de 
comercianți Moraru şi familia de preoți Stoian. În acest 
moment urmez cursurile facultății de medicină Carol Davila 
din Bucureşti, nu mă tem decât de necunoaşterea mea în faţa 
adevărului divin, revelat de oameni, şi cred că numai prin 
respect al tradiţiilor bune şi trudă proprie poţi deveni un 
adevărat profesionist. Contribuția mea la această carte se 
rezumă la discuţiile pe care le am permanent cu tatăl meu 
despre filozofia şi realitatea vieţii şi la părerile pe care le am şi 
care uneori îl fac pe tata să tresară şi să strige EVRIKA, 
magicul cuvânt cu care se deschide sau se încheie orice extaz 
ştiinţific. Sper, cu ajutorul bunului Dumnezeu, că pe calea ce 
mi s-a deschis să-mi aduc şi eu o mică contribuţie la dezvelirea 
adevărului absolut. 

Mulţumim pe această cale familiei noastre tradiționale 
româneşti, sfințită de sufletul curat (în adevăratul înţeles 
creştin ortodox al cuvântului) al femeilor străbunice, bunice, 
mame şi soții, care, cu înțelepciune, au putut şi au vrut să 

gestioneze problemele inerente apărute de-a lungul vieții, 
ferind “arca” familiei de “potopul” ispitelor trăirii şi 
cârmuind-o cu dragoste şi cu responsabilitatea rostului lor până 
ce s-a ivit limanul. 

Mulţumim profesorilor noştri de la care am primit 
primele noţiuni ştiinţifice despre adevăr. 

Mulţumim oamenilor de ştiinţă care şi-au exprimat în 
scris gândurile şi realizările lor şi, chiar dacă uneori nu s-au 
gândit la Dumnezeu, L-au purtat în suflet şi au construit 
“butonul” care a permis oamenilor să aprindă lumina divină 
pentru a vedea măreția Lui, menţionându-l pe Stephen 
Hawking, ale cărui teorii originale privind evoluția universului 
ne-au inspirat şi ne-au dat prilejul desfăşurării unui dialog 
virtual. 

Mulţumim teologilor români care au păstrat intact 
tezaurul religiei creştin ortodoxă şi apreciem efortul lor 
neagresiv de a-l transmite on-line omului simplu sau învăţat, 
prin modul lor simplu, curat şi direct al propovăduirii. 

Mulţumim tuturor oamenilor paşnici, dar vigilenți, 
care, indiferent de religia lor, apreciază viața la adevărata ei 
valoare şi au adus-o la nivelul de calitate al zilelor noastre. 

Mulţumim rudelor şi micului nostru grup de prieteni 
format din fețe bisericeşti, cadre medicale, judecători, 
profesori, ingineri, colegi sau oameni simpli care ne-au sfătuit, 
ne sfătuiesc şi ne vor mai sfătui de bine în drumul nostru spre 
descifrarea adevărului, chiar dacă nu toate ideile noastre 
originale sau uneori trăznite sunt acceptate, aşa cum le gândim 
şi le expunem noi la prima vedere, şi nu agreează în totalitate 
exprimările noastre, dar au avut amabilitatea şi voința de a 
discuta cu noi, de a citi şi de a corecta această primă creaţie 
literară a noastră: Daliana şi Radu Tascovici, Minodora şi 
Dorel Stoica, Despina şi Alexandru Stoica, Gabriela şi Florin 
Sobaru, Andreea Coşciug, Georgeta şi Gheorghe Olteanu, 
Ancuţa Gherghişan, Adrian Oprea, Mariana şi Ion Lulache, 
Domnica, Viorel şi Doru Niţescu, Carmen şi Mihai Pătraşcu, 

Silvia şi Alexandru Badiu, Petre şi Cristian Chioncel, Marilena 
şi Florin Amzică, Veronica şi Ion Tărâță, Veronica, Ioana şi 
Cornel Meşinschi, Eugenia şi Eduard Minasian, Rasho 
Ohannes Hovhannessian, Elena şi Ion Calangiu, Adriana şi Ion 
Vlad, Silvia şi Darius Iliescu, Ion Chifor. 

Mulţumim lui Dumnezeu că există, că a creat un sistem 
autoreglabil minunat, al cărui echilibru îl menţine într-o 
măsură necesară şi suficientă existenţei vieții, pe care omul îl 
va înţelege, permițându-i-se astfel preluarea integrală a 
managementului creației, conform declarației dată lui Adam, 
numai şi numai dacă acesta va recunoaşte existența, 
înţelepciunea şi asistența divină şi o va accepta cu respect. 

Sunt multe lucruri pe care noi le-am determinat sau 
imaginat ştiinţific combinând diverse informații din care vă 
prezentăm o parte acum, sunt multe lucruri pe care noi nu le 
cunoaştem dar omul religios şi omul de ştiinţă le ştie şi suntem 
siguri că va reacţiona, determinând creşterea cunoaşterii 
noastre. Nu ne este teamă de reacția umană normală față de 
imaginația noastră şi cu siguranță creaţiile noastre 
informaționale viitoare vor fi corectate corespunzător 
argumentelor solide venite pe această cale. 

Nu ne temem de o reacţie aparent necontrolată a 
divinității şi chiar dacă reacția Lui va avea şi o componentă 
dureroasă pentru noi, suntem siguri că ea nu este sub nicio 
formă iraţională, ci va fi cea dreaptă de luminare a traseului pe 
care mergem şi de reducere a incertitudinii sufletelor noastre 
de a atinge scopul divin. 

În ceea ce priveşte reacția astrală a naturii, ea se poate 
manifesta doar la nivelul permitivității mediului social față de 
cuvintele noastre şi nu ne mai poate influența la nivel 
individual, deoarece o cunoaştem şi suntem vaccinați cu 
informația privind reacția inversă a ei. 

Indiferent de dimensiunile actuale ale cuvântului 
nostru, adevărul conţinut în el va penetra mediul informațional 

universal şi va genera reacția inversă indusă şi aşteptată de om, 
numai şi numai dacă este conform adevărului divin. 

Altfel reacția inversă negativă îl va distruge şi-l va 
arunca la coşul de gunoi al reciclării deşeurilor. 

Aşteptăm cu răbdare reacția triunghiului creației divine, 
Dumnezeu-om-natură, şi indiferent de sensul şi intensitatea 
acesteia, prin credința noastră în acest sistem creativ, atâta 
vreme cât vom trăi vom continua să căutăm adevărul vieții 
utilizând cu încredere sloganul crede, cercetează şi corectează. 

Informația este vie dacă este în mişcare şi numai 
cuvântul viu are putere adevărată! 

Acest viu informaţional este bazat pe procesarea 
permanentă a informaţiilor indiferent de vârsta lor, de perioada 
sau de locul în care ele au fost produse şi prin evadarea din 
rutina clasică sau tradițională care poate ucide spiritul. Dacă 
această evadare se face numai in limitele simţurilor clasice, 
rezultatul lor este asemănător comportamentului animalic, dacă 
se face numai în limitele raționalului, atunci viitorul produs 
informaţional are o tentă ştiinţifică, iar dacă se dă frâu liber 
imaginaţiei, atunci produsul va avea o tentă artistică sau ocultă. 

Culegerea acestor date şi combinarea lor este o artă şi o 
ştiinţă managerială de a specula şi de a decide! 

Omului îi este îngăduit să acţioneze liber şi în cadrul 
acestei libertăţi el hotărăşte dacă sufletul său, transmis divin 
printr-un înger imaculat şi nevăzut, se va îndrepta către scopul 
divin sau nu. Omul a acţionat la început ca un tiran asupra a tot 
ce a gândit că poate supune, fără a avea cunoaşterea necesară 
managementului propriu sau social, iar acum, când aparent 
poate supune orice, a devenit rațional - ştiinţific un manager 
slujitor şi impune limite propriei trăirii pentru a nu deranja 
ansamblul creaţiei divine ce i-a fost dat în grijă. 

Acum el poate afirma cu seriozitate că poate aspira la 
transferul adevărat al responsabilităților divine, dovedind că 
este un manager conştient de pericolul posibil al dispariției 

speciei umane, datorat funcționalități principiului selecției 
naturale în interiorul speciilor suprapopulate. 

Cineva sus pus, a intrat în război la începutul 
mileniului doi, stând în spatele frontului din teamă, precauție şi 
comoditate, şi va specula această criză sau oportunitate, 
dirijând acțiunea corectivă în alt scop decât cel al liberului 
arbitru uman, revelat şi asistat divin. Cu siguranță va fi oprit la 
timp de om prin ştiinţă, preştiinţă şi credință. 

Când omul va conştientiza că, pe lângă pâine, trupul lui 
se hrăneşte şi cu cuvânt, transmis de Dumnezeu şi om, atunci 
el va fi capabil să împrăştie în jurul său adevărata lumină 
divină şi să creeze adevărat prin cuvântul lui, asemeni Lui. 


| şi creează prin cuvânt şi faptă, asemeni Domnului, | 
| deoarece a fost făcut după chipul şi asemănarea Lui, dar | 
| fără credință în Tatăl creația lui poate degenera. Scopul | 
' omului este de a-şi împlini sufletul prin creație pentru a 
| împlini scopul creaţiei divine, dar lipsa credinţei îl face | 
| să modifice scopul creaţiei, voluntar sau involuntar. i 


Omul umple sufletul său, fără să vrea, cu informaţia 
adevărată a trăirii lui, conform matricelor ARN şi ADN din 
programul creaţiei, şi, indiferent de locul ocupat în societate, în 
sufletul său a fost şi va rămâne un aspirant la pomul 
cunoaşterii, iar această aspirație dă viaţă informaţiei. 

Artistul dă cuvântului puterea subiectivă nelimitată a 
gândului uman, omul de ştiinţă dă cuvântului puterea obiectivă 
relativă la criteriile nelimitate ale ştiinţei şi omul religios dă 
cuvântului certitudinea conformanţei cu lumina divină infinită, 
pe care sufletul lui a primit-o neperturbată în perioada în care 
duhul omului nu avea aceeaşi intensitate ca acum. 

Omului simplu nu-i rămâne decât conformanţa 
credinţei în cel care-i conduce destinul şi speranța că 

Dumnezeu îl va păzi şi pe el şi pe conducător de torentele 
ispitelor celui rău intenţionat. 

Concluziile voastre vor fi foarte importante pentru noi, 
dar să nu uităm că evaluarea finală o va face managerul 
general. 

Dumnezeu să ne ajute pe noi oamenii să devenim în 
suflet după chipul şi asemănarea Lui! 


Vom încheia această scurtă istorie a creației omului cu 
îndemnul artistic făcut omului de către Eminescu pentru 
căutarea informaţiei adevărate, veşnic vie, exprimat în poezia 
“Criticilor mei”: 


“Ca şi flori în poarta vieții 
Bat la porțile gândirii, 
Toate cer intrare-n lume, 
Cer veşmintele vorbirii. 
Pentru-a tale proprii patimi, 
Pentru propria-ți viaţă, 
Unde ai judecătorii, 
Neînduraţii ochi de ghiață? 
Ah! Atuncea ţi se pare 

Că pe cap îți cade cerul: 
Unde vei găsi cuvântul 

Ce exprimă adevărul?” 


“Am putea spune multe fără să terminăm; 
într-un cuvânt El este toate”. 
(Isus Sirah — cap.43-31) 


239 


Spermatozoidul uman (după atlasul anatomic) 
1_acrozom; 2_gât; 3_zonă intermediară; 

4_inel terminal; 5_flagel ondulat; 6_coadă; 
7_capişon cefalic; 8_cap 

Epilog - Scrisoare deschisă 


Stimate Doamne şi Domnişoare, Stimaţi Domni, 

Vă transmitem anexat o scurtă lucrare ştiințifico- 
religioasă, o încercare a mea, inginer electronist, şi a fiului 
meu, student la medicină, de a vorbi despre Dumnezeu, om şi 
natura neascultătoare, care nu mai vrea să răspundă cerințelor 
din ce în ce mai mari ale omului, conform ispitelor şi 
dorințelor din ce în ce mai nesăbuite ale omului. 

Este o altă viziune despre relaţia trup şi suflet, despre 
tehnologia lor de comunicare, despre relativitate şi mecanică 
cuantică şi despre modul ştiinţific de determinare a traseului 
sau destinului uman pentru a elimina relativitatea şi 
incertitudinea. Cu ajutorul bunului Dumnezeu, noi am tipărit 
câteva sute de exemplare cu eforturi proprii şi, în cazul în care 
veţi fi interesați să colaboraţi cu noi în vederea corectării, 
multiplicării şi comercializării acestei lucrări, eventual şi a 
altora care sunt în lucru pentru a completa cele spuse acum, vă 
stăm la dispoziție cu toată priceperea noastră. 

Noi, având mai de mult preocupări colaterale în 
domeniul influențelor nevăzute asupra omului, am pornit de la 
asemănarea desenului unui organ biologic cu microfonul şi am 
relansat vechiul concept privind creația universului prin 
Cuvântul Divin, utilizând ca argumente criteriile ştiinţifice ale 
managementului cunoaşterii şi calităţii totale şi ale tehnologiei 
transmiterii informaţiei prin unde nevăzute, cunoştinţe 
dobândite de noi prin educaţie, muncă şi schimb de experienţă. 
Noi am identificat în organismul uman un translator biologic 
între suportul divin al vieții şi trăirea personală, un organ 
biologic care seamănă cu laserul cu rubin şi pe care l-am 
comparat cu o stație de emisie-recepție date, ce lucrează pe 
frecvenţe superioare frecvenţei luminii. 

Oamenii de ştiinţă, contactaţi de noi, rămân sceptici sau 
răspund lapidar, iar teologii, necunoscând tehnologia IT-VHF 
ŞI nici extraordinara putere de pătrundere în orice mediu a 

acestor tipuri de unde, ne privesc cu milă şi poate cu tristeţe că 
mai văd oameni care aparent se apropie de diavolul ştiinţei, 
deşi este cunoscut faptul că în anii '90 un grup de cercetători 
americani au pornit de la asemănarea unui desen al unui organ 
biologic cu motorul de barcă şi au iniţiat un nou concept al 
creației universului, “inteligent design”, despre care noi am 
aflat ulterior descoperirii noastre, de la o faţă bisericească. 

Noi nu ne-am făcut reclamă în stilul modern, deşi sunt 
posturi TV care dau voie oricui să spună orice, ci am demarat o 
acțiune apostolică, specifică publicităţii clasice de a transmite 
şi colecta informaţii. Noi am organizat un simpozion 
internaţional anual, intitulat “Dumnezeu, omul şi calitatea 
vieții”, a cărui primă ediţie a avut loc în perioada 17-19 mai 
2007 la Câmpulung şi la a cărui ediţie viitoare, organizată în 
perioada 5-7 iunie 2008, vă invităm să participaţi fără taxă de 
înscriere, am demarat editarea unui ciclu de cărţi, numit 
“Dumnezeu, omul şi managementul creației” şi tatonăm 
mediile academice de cercetare (am solicitat finanţare 
europeană din programul FP7). 

Primul volum din acest ciclu este gata pentru tipar, dar 
editurile solicită certificarea cuvintelor exprimate de noi, fapt 
normal pentru o societate bazată numai pe profitul socotit în 
bani, deoarece numele autorilor nu este celebru. Poate un alt 
motiv de refuz este sinistrul nume de familie şi, pentru a nu 
crea o repulsie artificială a pieţei față de această lucrare, l-am 
scos de pe copertă şi am adăugat prenumele tatălui meu. In 
acest volum, noi am introdus o serie de concepte vechi 
asamblate pe principiul managementului modern al cunoaşterii 
şi calităţii totale, şi am obţinut un produs original pe care nu l-a 
exprimat şi experimentat nimeni până acum în acest stil de 
management ştiinţific şi pe care nu are cine să-l certifice, 
deoarece omul nu-l utilizează şi nu-l cunoaşte. 


Redăm pe scurt aceste originale şi "aparent" fantezii: 

1. Am descoperit bio-GPS-ul corpului uman vizibil, un 
corespondent biologic translator al sufletului invizibil, care 
este capabil să proceseze raţional informaţia universală 
nevăzută printr-o metodă asemănătoare celei folosită de om la 
comunicațiile spaţiale, dar pe o frecvență superioară frecvenţei 
luminii. 

2. Am încadrat ştiinţa în rândul credințelor sau 
religiilor, motivând faptul că este obținută prin inspiraţie, 
metodă pe care noi am numit-o big-bang informațional sau 
extaz ştiinţific şi am comparat-o cu revelaţiile, aceasta fiind 
diferită de extazul ocult sau artistic, deoarece omul rămâne în 
limitele raționalului. Omul înţelept a fost probabil singurul 
căruia Dumnezeu i-a permis accesul la Duhul Sfânt, dar acum i 
se permite doar sub forma unor eşantioane foarte precise şi din 
ce în ce mai mici. 

3. Am emis conceptul de triunghi al deciziei umane 
bazat pe bună credinţă — bună rațiune — bun simţ, triunghiul 
CQ-IQ-EQ, adăugând, IQ-ului şi EQ-ului uman demonstrate 
ştiinţific, “nebunia” încrederii în “Cineva”, CQ, propovăduită 
de religii şi susținută ştiinţific de managementul cunoaşterii şi 
calităţii totale, pentru a crea calitativ. 

4. Am definit scopul divin al creaţiei ca fiind naşterea 
unei fiinţe divine de forma unui laser sferic, al cărui nucleu 
genetic este sufletul omului Dumnezeu, lisus Hristos, şi ale 
cărui raze sunt sufletele oamenilor conformi şi acceptaţi de 
nucleu. 

5. Ne-am exprimat optimismul nostru apocaliptic, 
definind conceptul de delegare a responsabilităţii divine către 
omul înțelept, la finalul căruia omul va realiza negocierea 
marilor religii cu ştiinţa pentru a ajunge la adevărul suprem. 

6. Am introdus un nou concept de conducere a oricărui 
proces de transformare, managementul sferic, copiat de la 
sistemele biologice, care va înlocui în curând managementul 
piramidal practicat în prezent de om în activitățile lui. 


243 


7. Am lansat un apel pentru a analiza şi interpreta 
ştiinţific opera lui Eminescu, în vederea aducerii argumentelor 
necesare atribuirii titlului - “un mare poet profet al omenirii”. 

8. Am definit diavolul ca fiind format din fluxul 
neconformităților umane spirituale, dezvoltate prin selecția 
naturală, pe care le exploatează şi le încurajează omul rău, 
deoarece omul bun nu are încă fermitatea necesară şi suficientă 
pentru a-l identifica ştiinţific, a-l izola şi a distruge rădăcina 
cauzei, scopului sau credinţei lui, câştigul fără muncă. Până la 
sfârşitul mileniului III, omul bun va ajunge, prin înţelepciune, 
să separe binele de rău şi să facă dreptatea adevărată pe 
pământ, asemeni programului informațional stabilit de 
Dumnezeu. 

9. Am definit că ultimul război mondial va fi de factură 
informaţională şi se va desfăşura individual în sufletul fiecărui 
om, în funcţie de baza de date pe care acesta o accesează sau 
de care se lasă accesat şi în care crede. 

10. Am redefinit într-un mod original zece posibile 
teorii: inducția cuvântului, creația evoluționistă a omului, 
intercomunicarea liberă a elementelor vii, info-războiul, scopul 
divin, sufletul uman, personalizarea omului, managementul 
sferic, existenţa diavolului şi creaţia prin informare sau info- 
creația. 


În faţa acestui torent de informaţii, aparent noi, care 
depăşesc limita frontierelor rațiunii ştiinţifice actuale şi prin 
care noi am rupt ancora realității obiective, dar pe care le-am 
îmbinat funcțional şi le-am dirijat în sensul cunoaşterii lui 
Dumnezeu prin înţelepciune, reacția editurilor şi tipografiilor 
de limbă română contactate de noi a fost de la acceptul fără 
comentarii a textului aşa cum l-am propus noi şi editarea 
numărului de exemplare solicitat, pe cheltuiala noastră 
integrală, la nedumerirea în faţa unui nou tip de mesaj, 
neexprimat până acum sub această formă de analiză şi acțiune 
managerială, combinată cu dorinţa lor expresă de a primi o 

certificare a textului de la o personalitate marcantă, şi până la 
refuzul elegant exprimat în faţa unei lucrări care nu corespunde 
specificului respectivei edituri. 

Tuturor le mulțumim pentru reacția avută, de care noi 
am ţinut cont şi pe baza căreia am luat măsurile de corecție pe 
care le-am considerat adecvate. 

În faţa acestui refuz, care pare oarecum a fi un blocaj 
concertat în vederea împiedicării informațiilor, aparent 
obscure, de a aduce o rază de lumină, poate adevărată, într-o 
lume luminată de ispite colorate şi bazată pe dictonul roman, 
“daţi plebei pâine şi circ”, noi nu am dezarmat şi încercăm 
prin orice mijloc normal şi paşnic să lansăm acest produs, care 
va deveni cu siguranţă o armă împotriva prostiei şi un scut 
informaţional de apărare ştiinţifică împotriva răului, pentru 
omul înţelept, dar şi pentru omul simplu şi credincios. 

Noi nu încercăm să schimbăm mentalitatea ştiinţifică, 
considerând teoria relativităţii şi principiul incertitudinii, extras 
din teoria mecanicii cuantice, ca teorii relative în funcție de 
nivelul cunoaşterii umane, sau concepţiile tradiționale 
religioase, indiferent de originea acestora, încercând de a-L 
cunoaşte informațional pe Dumnezeu prin înţelepciune, şi nu 
dorim să aducem prejudicii nimănui, dar propunem tuturor 
oamenilor să utilizeze tradiționala parolă a neamului omenesc, 
buna credinţă, pentru a ajunge la înţelepciune, credinţă care în 
limbajul ştiinţific modern este numită conformanţă şi este 
utilizată de omul modern în toate lucrările lui de calitate. 

Noi am adăugat vehicolului, construit de omul de 
ştiinţă pentru a ajunge la Dumnezeu (Eminescu — “materia 
este vehicolul ajungerii la Dumnezeu”), bio-GPRS-ul (global 
position radio system) sau busola modernă necesară navigaţiei 
terestre pentru a păstra traseul uman în limitele normale 
admisibile certitudinii atingerii scopului final stabilit divin de 
omul liber, deoarece comunicațiile spațiale fac parte din 
meseria noastră la care ne pricepem foarte bine. 

Ne adresăm Dvs. cu speranţa că acest cuvânt care pare 
nou, dar care este foarte prezent pe piaţa editorială sub multe 
alte forme susținute financiar, va putea prinde viață prin 
intermediul unei colaborări de durată, cu specific tradițional 
românesc de toleranţă, înțelepciune şi determinare. 

Suntem conştienţi de limitele cunoaşterii noastre şi 
prevedem o reacție virulentă a pieţei informaţionale 
internaţionale, dar, în limita credinţei noastre, sperăm ca ceea 
ce spunem noi acum teoretic să se adeverească în viitor prin 
ştiinţa practică obiectivă a omului înțelept întru etalonul 
înţelepciunii (Dumnezeu). 


Vom încheia această scrisoare cu frumoasele şi 
simbolicele rânduri transmise de luptătorul român pentru 
libertate prin cuvântul lui Eminescu din Scrisoarea a III-a: 


“Pe când oastea se aşază, iată soarele apune, 

Voind creştetele-nalte ale ţării să-ncunune, 

Ca un nimb de biruinţă; fulger lung încremenit 
Mărgineşte munţii negrii în întregul asfinţit, 

Pân’ ce izvorăsc din veacuri stele una câte una 

Și din neguri, dintre codrii, tremurând s-arată luna: 
Doama mărilor ş-a nopții varsă linişte şi somn. 

Lângă cortu-i, unul dintre fiii falnicului domn, 

Sta zâmbind de-o amintire, pe genunchi scriind o carte, 
S-o trimită dragei sale, de la Argeş mai departe: 

De din vale de Rovine / Grăim, Doamnă, către Tine, 
Nu din gură, ci din carte, / Că ne eşti aşa departe. 
Te-am ruga, mări, ruga / Să-mi trimiţi prin cineva 

Ce-i mai mândru-n valea Ta: / Codrul cu poienele, 
Ochii cu sprâncenele; / Că şi eu trimite-voi 

Ce-i mai mândru pe la noi: / Oastea mea cu flamurile, 
Codrul şi cu ramurile, / Coiful nalt cu penele, 

Ochii cu sprâncenele. / Şi să ştii că-s sănătos, 

Că, mulțămind lui Cristos, / Te sărut, Doamnă, frumos”. 

Vă mulțumim pentru atenţia acordată şi aşteptăm 
răspunsul domniilor voastre, indiferent care va fi acesta, pentru 
a aduce corecțiile absolut necesare şi suficiente traseului 
evoluţiei umane înțelepte întru înțelepciunea lui Dumnezeu. 


Câmpulung Muscel, 17 februarie 2008 

Ref C 


Comparatorul şi separatorul electronic 
1_intrare informaţie pentru analiză; 
2_intrare informaţie de referință sau etalon; 


3_ieşire semnal conform referinţei; 
4_ieşire semnal neconform. 

Sistemul educațional L M SC Learning management 
de control neuronal system control of the soul 
al sufletului şi duhului and spirit by the brain 


cQ 


DECIZIA 


N | 


Cøardà liberă de 
FM heo e frefventă foarte inaltă 
4 
Coardă liberă de 


frecvența medie 


: Yang 
Yin 


Omul perfect, liber să cunoască sau nu 
înțelepciunea lui Dumnezeu 
“Încălzirea globală a planete! este cauzată în principal de încălzirea 


piooăă a sufetaui organic, prin ispită, combinată cu răcirea gobală 
a spiitiu dun, prn educație, şi eliminarea tul, prin genetică * 


251 252 


